

Räjähdysherkässä Saksassa vallitsee vahvimms 
Ensimmäisen maailmansodan päättymisestä on' 
vuotta, mutta katkeruus ja väkivalta eivät suinkaan' 
kadonneet. Politiikka on kaikkialla, mutta voidakseen 
argumentoida sanoin, on selusta turvattava ensin 
nyrkein. Keskenään taistelevat kansallismieliset ja 
kommunistit tekevät kaikkensa voittaakseen vallan. 
Vain se on varmaa, ettei Weimarin l tasav allall a ole" 
i tulevaisuutta. < 


Horst Wesselin 


V 


elämäntarina 
historian rajuimpiin vuosiin, 


sijoittuu Euroopan 
jolloin työ känsän 
puolesta vaati täydellistä omistautumista. Aktivisti 
irtaantui auttamatta porvarillisesta arjesta ja syöksyi 
alituiseen kuolemanvaaraan. Yöpimeällä koteihinsa 
puoluekokouksista kulkeneet kansanystävät saattoivat 
koska tahansa kohdata veistä tai pistoolia kantavan 
vihollisen. Haavoittuneiden öiset parkaisut ja poliisin 
jokahetkinen vaino olivat kaikkien kotimaansa 
kutsuun vastanneiden arkea. Kolkkouden keskellä uusi 
eurooppalainen sukupolvi kuitenkin lauloi ja nauroi 
sydämensä pohjasta säilyttäen uhmakkaan 
elämänilonsa. Paineessa syntyi timantteja. 


*Kansa ilman sankareita on kansa ilman johtajia. Vain 
sankarilliset johtajat selviävät myrskyisinä aikoina. ” 

- Rudolf Hess 

I. 


Lokakuu 1928. 

Berliini päivällä: Kaksi ylioppilasta tapaa toisensa 
yliopiston vieressä. — Illalla: Iskujoukon johtaja ja 
hänen äitinsä. — Yöllä: Kokouksia ja harharetkiä. 
Punarintama ja S A ammuskelevat kaduilla, — Horst 
Wcssel pelastaa ystävänsä Sprcngelin putkasta. 


Hellmut Mingard, cand. med., laskeutui hitaasti leveitä portaita. 
Hän tuskin tunsi yliopistoa — lääketieteen opiskelijoilla oli omat 
rakennuksensa — hän kävi vain noutamassa papereitaan. Hänen 
oli pakko odottaa. Reistraattorin oven edessä oli loputon jono. 
Hän sadatteli itsekseen. Hänhän luki parhaillaan tenttiä, tarvitsi 
jolcikisen tunnin työhön. Mutta ei auttanut — pari tuntia hänen oli 
joka tapauksessa odoteltava. Hän maleksi pitkin käytäviä, pujahti 
sitten jonkun myöhästyneen jäljessä erääseen luentosaliin. 

Mistähän professori luennoi ? Ahaa, historiaa—Preussin sortuminen 
Jenassa, havahtuva vapausliike. Mitäpä se häntä liikutti — hänhän 
opiskeli lääketiedettä. Vanha herra puhui pitkäveteisesti, kuivasti. 
Mingard kuunteli vain puoleksi. Veti kuitenkin, tottumuksen 
pakosta, lyijykynän ja paperiliuskan taskustaan, merkitsi muistiin 
pari nimeä. Steflfens, Dörnberg, Schleiermacher, Arndt, Fichte — 
Körner, tietenkin. Niin, ja vielä Friesen — luennoitsijan ääni lämpeni 
hänen kertoessaan Friesenista. Tuosta nuorukaisesta, joka yhdessä 
Jahnin kanssa loi voimisteluseurat, perusti Liitzowin sivusmiehenä 
vapaajoukot — nuoresta, kauniista, säteilevästä Friesenistä. 

Friesenin nimi oli melkein unohtunut, sanoi professori. Nuo muut 
nimet — Schill, Liitzo\v — niillä oli kaikunsa, koska runoilijat olivat 
laulaneet niiden kunniaa. Mutta mitäpä ihmiset enää tänä päivänä 
tiesivät Friesenistä? Hän kaatui Ardennien metsässä, talonpojat 
murhasivat hänet väijyksistä: ainoakaan sotilas ei olisi kohottanut 
kättään aseetonta vastaan, niin ylväs oli hänen katseensa. Hänen 
ruumiinsa kuopattiin salaa, hautansa löytyi vasta vuosien kuluttua: 
vapaaherra von Victtinghoff otti hänen pääkallonsa mukaansa, 
matkusteli kolmekymmentä vuotta ympäri maata pääkallo 
mukanaan, voimatta erota siitä. Niin kaunis oli nuori Friesen. 

Lääketieteen opiskelija hymyili itsekseen. Romantiikkaa, hän 
ajatteli, taivaansinistä romantiikkaa! Pääkallo? Ajat muuttuvat. 
Raaat germaaniruhtinaat katkoivat vihollistensa kaulat, tekivät 
heidän kalloistaan juomamaljoja, joivat niistä punaista viiniä — 
haa, vihollisen verta! Barokkikauden kunnon porvarit maalauttivat 
seinilleen hiljaiselotauluja, niissä piti olla pääkallon kuva, 'Vanitas' 
— sen piti muistuttaa heille kaiken maisen katoavaisuutta. Mutta 
nykyään tarvitsivat vain ensimmäisen lukukauden ylioppilaat 
pääkalloja anatomiaa opiskellessaan. 

Kello löi. Luentosali tyhjeni — Mingard laskeutui portaita. 
Eteishallissa hän pysähtyi, vilkaisi eri ylioppilasyhdistysten ja 
liittojen kirjavia kilpiä — varjelkoon, kaikkea mahtuildn Berliinin 
yliopistoon! Kansallisia ylioppilaita, sosiaalidemokraatteja, 
kansanpuolueen kannattajia, kommunisteja — katolilaisia, 
juutalaisia, protestantteja — voimistelijoita, maanpuolustajia, 
laulajia, urheilijoita, osakuntalaisia. — Kas vain, tuossahan riippui 
hänenkin osakuntansa kilpi: Korps im Kosener S.E. Normannia, 
sini-hopea-musta. 

Mies- ja naisylioppilaat söivät eväitään, kirjat kädessä, silmälasit 
nenällä. He olivat kalpeita useimmat, liian paljon valvontaa, liian 
vähän ravintoa. Hän kääntyi, astui yliopiston takana leviävään 
puutarhaan, käveli penkkien ja puiden välitse kirkkaassa, 
lokakuisessa auringonpaisteessa. Joutui Dorotheenstrassen 
varrelle, pysähtyi maailmansodassa kaatuneiden ylioppilaiden 

muistopatsaan kohdalle, jäi katselemaan tuoreita seppeleitä. Heitä 
ei unohdettu, noita Langemarckin nuorukaisia. 

Hän käveli kadun poikki, joutui hiljaiselle Hegelin-aukealle, silmäili 
kaupustelijain kirjarattaita. Samassa hän kuuli tervehdyksen, 
kirkkaan ja heleän: »Hei, Mingard!» 

Hänen luokseen juoksi nuorukainen, ojensi hänelle kätensä. »Terve, 
Hellmut, mitä hommailet?» 

Mingard laski kädestään kirjan, jota oli silmäillyt. 

»Horst Wessel — sinäkö? Täällä yliopiston vieressä — joko 
vihdoinkin aiot ryhtyä töihin?» 

Ylioppilas naurahti. »Kaikkea vielä, niin pitkälle en sentään ole 
joutunut. Kävelin vain sattumalta ohitse.» 

Mingardin äänessä oli moittiva sävy. »Grunewaldissakaan sinua ei 
enää näe — Wienistä palattuasi ei kukaan ole enää nähnyt sinua 
osakunnassa. Sinulla on jo kaksi nauhaa — sinun pitäisi todella 
huolehtia enemmän nuorista osakuntatovereistasi.» 

Nuoren ylioppilaan kasvot synkkenivät, hänen ylähuulensa vavahti 
hieman, »Montako uutta fuksia on tullut? Viisi, kuusi ehkä! Jospa 
heitä olisi kuusisataa! Heidän pitäisi muka oppia miekkailemaan, 
sapelit, floretit — haastaa kaksintaisteluun poikia, jotka ovat yhtä 
viattomia kuin he itsekin. Mutta todellinen vihollinen sylkäisee 
kaikille säännöille. Pitää teräspamppuja taskussaan, veitsiä, 
taskuaseita, taistelee omalla tavallaan —»Hän pysähtyi äkkiä 
puheessaan, jatkoi hitaasti: »Meidän aikamme, käsitäthän, meidän 
aikamme —» 

»No — mikä on hätänä?» Mingard ahdisti. »Oletko yhä yhtä 
umpimielinen? Mitä oikeastaan haudot? » 

Horst Wessel katsoi häntä silmiin. »Tule luokseni joskus», hän 
sanoi, »niin otan sinut uskotukseni.» 

»Kunpa vain ehtisin!» Mingard vastasi. »Tiedäthän, että luen 
parhaillaan lopputenttejä.» 

»Se on totta, totta», nuorukainen nyökkäsi. »Sinun täytyy 
päntätä! Joku miekkailee, toinen pämppäilee. Joku urheilee ja 
toinen hurjistelee ja tutkii Berliiniä. Eikä kukaan —» 

»Eikä kukaan — mitä?» lääketieteilijä kysyi vaativasti. »Anna 
fuksien leikkiä, onhan heidän pian alettava kiskoa ruokarattaita. 
Koska sinä olet ryhtynyt siveyssaarnaajaksi?» 

Osakuntatoveri tuijotti häntä. »Minäkö? Mitä tekemistä minulla 
on moraalin kanssa? Etkö tajua, että tällaisena aikana mies voi 
ajatella vain yhtä asiaa? Vain yhtä ainoaa asiaa ja se asia on — 
isänmaa!» Hänen katseensa poltti Mingardia, hänen kätensä 
puristuivat nyrkkiin. Ja ahdistuneina kuiskauksina kohosivat sanat 
hänen huulilleen: »Myrskyä, myrskyä soittakaa kellot! — Soittakaa 
tyhjiksi maantiet ja pellot! — Soittakaa kokoon miehet ja lapset — 
soittakaa vanhukset harmajahapset — soittakaa hereille nukkuva 
kansa — soittakaa äidit kehdoiltansa! — Myrskyä, myrskyä 
soittakaa! — Kansani, uskosi, voimasi nosta! — Enää et nukkua 
saa, et saa! — Saksa, jo kosta!» 

Mingard ajatteli: »Hän palaa. Poika liekehtii.» 

Hän kysyi: »Mikä laulu tuo on?» 

»Muuan runoilija kirjoitti sen — ainoakaan ihminen ei tunnustanut 
häntä hänen elinaikanaan, mutta vielä hänet tunnustetaan: Dietrich 
Eckart oli hänen nimensä.» Horst Wessel naurahti. »Laulamme 
joskus hänen lauluaan kokouksissamme. Mutta sen sanoja pitäisi 
huutaa kaikilla kujilla ja tumilla. 'Soittakaa jymisten ylitse maan 
— kansani, voimasi nosta soittakaa vainajat haudoistaan — Saksa, 
jo kosta!'» Hän tarttui ystävänsä käteen, puristi sitä tiukasti. »Voi 
hyvin, Hellmut — kenties sinulla kuitenkin joskus on aikaa, kaikista 
tutkinnoista huolimatta!» 

Hän nyökkäsi toverilleen, juoksi kevein askelin katua pitkin. 

Mingard katseli hänen jälkeensä. Poika oli solakka, pitkä. Hän oli 
paljain päin, aamutuulen henkäys hyväili hänen vaaleita hiuksiaan. 
Hänen yllään oli nahkajakku, lyhyet nahkahousut, hänen polvensa 
olivat paljaat. Hän pysähtyi kadunkulmaan, kääntyi vielä kerran, 
huiskutti kädellään. Hänen naurunsa oli poikamainen — hänen 
kasvonsa ruskeiksi paahtuneet, jalo oli hänen kaartuva nenänsä, 
otsa korkea, silmät loistavat. 

Mingard nyökkäsi päätään. »Friesen», hän mutisi itsekseen, 
»nuori, kaunis, säteilevä, Friesen!» — Hän palasi kadun poikki 
puutarhaan — ylioppilaitten sankaripatsaan juurelle oli ilmestynyt 
uusi seppele. Hänen katseensa osui seppelenauhan sanoihin, hän 
luki: Invictis victi victuri — 

Jokin havahtui hänessä, vaati häntä juoksemaan osakuntatoverin 
jälkeen. »Poika palaa», hän ajatteli, »palaa tuhkaksi!» Mutta hän 
hillitsi itsensä, joudutti askeleitaan takaisin yliopistoon. Kirottu 
tentti, totisesti! 


* * * 

Fischerstrasse, talo numero 30 — pienessä huoneessa istui kolme 
nuorukaista vuoteen reunalla. Vanha nainen istui kumarassa 
ompelukoneensa ääressä. Ovi avautui jälleen, huoneeseen astui 
neljäs nuorukainen. 

»Eikö Albert ole kotona?» hän kysyi. 

Nainen kääntyi. »Kas, Richard Fiedler! — Albert meni 
toimittamaan jotakin asiaa, palaa kohta.» Hän nousi. »No niin, 
emmähän enää välitä häiritä, menemmähän keittiöön tämän 
rukkini kanssa.» Pojat tarttuivat ompelukoneeseen, kantoivat sen 
keittiöön. Kuva pysyi aina samanlaisena: rouva Sprengel istui aina 
koneensa ääressä, nousi aina ja meni keittiöön poikansa toverien 
kokoontuessa. Hän ei kysynyt mitään, ei sanonut sanaakaan, antoi 

kaiken mennä menojaan —mutta tiesi varsin hyvin, mitä milloinkin 
oli tekeillä. 

Ylioppilas astui huoneeseen, hänen kanssaan tuli Albert Sprengel, 
iskujoukon johtaja. S A: n joukot jakaantuivat sotilaalliseen tapaan 
lippukuntiin, jotka vastasivat rykmenttejä, ja iskuihin, jotka 
vastasivat komppanioita. Iskut jakaantuivat ryhmiin. Horst Wessel 
kuului Wienistä palattuaan Sprengelin Isku ykköseen samoin hänen 
nuorempi veljensä Werner, joka luki lakia samoin kuin hänkin. Pojat 
ponnahtivat jaloilleen, tervehtivät molempia tulijoita. 

Iskujoukon johtaja antoi määräyksensä: »Siis kello kahdeksan 
kokous Griinstrassen varrella. Tohtori Goebbels puhuu. Isku 1 toimii 
salinturvana. Itse menen ensin Horstin kanssa Charlottenburgiin, 
Horstilla on sikäläisille kommunisteille vielä jotakin sanottavaa. 
Meikäläiset odottavat Jiidenhofissa. Richard, sinä haet heidät, 
johdat heidät kokoushuoneistoon, vastaat salista, kunnes palaan. 
Tiedän, että voin luottaa sinuun.» Molemmat nuorukaiset seisoivat 
vastakkain. Vaaleatukkainen, sinisilmäinen iskunjohtaja Sprengel 
ja hänen ryhmänjohtajansa, tumma, hehkuvasilmäinen Fiedler. 
Fiedler kohotti kätensä tervehdykseen, kalautti kantapäänsä yhteen. 
Kääntyi sotilaallisesti, poistui kolmen toverinsa kanssa huoneesta. 

Horst Wessel huusi hänen jälkeensä: »Richard, kuulehan! Veljeni 
on mukana tänä iltana — pidä puolestani huolta pojasta!» 

Ryhmänjohtaja Fiedler kääntyi häneen päin, naurahti. »Vai Werner? 
Älä hätäile, jok'ikinen iskumies rakastaa häntä — pojat antaisivat 
vaikka henkensä hänen puolestaan.» 

Äiti Sprengel tuli keittiöstä, toi voileipiä, kullekin kaksi siistinä 
pakettina. »Illallisenne», hän sanoi, »pistäkää taskuun.» 

Fiedler juoksi tovereineen alas horjuvia portaita. Molemmat 
jälkeenjääneet seurasivat vanhaa rouvaa keittiöön. Äiti ei hukannut 
aikaa, hän oli jälleen kyyryssä ompelukoneensa ääressä. »Etkö voisi 
edes hiukan levätä, äiti?» ryhmänjohtaja kysyi. »Onhan minulla jo 

paikka, ansaitsenhan jo.» 

Äiti ei edes kohottanut katsettaan. »Kukapa tietää, miten kauan sitä 
kestää? Ja poikaseni — tiedäthän, etten voi muuta. Minun on pakko 
polkea rukkiani, se hälventää raskaat ajatukset. Kun työ ei enää 
mulle maista, silloin saatte kohta kantaa minut kirkkomaahan!» 

Hänen poikansa naurahti. »No, sillä ei vielä ole kiirettä.» Hän 
suuteli nopeasti äitiään otsaan. Minun pitää jo lähteä, äiti.» 

Äiti kohotti katseensa. »Menetkö Horstin kanssa? — Se on hyvä, 
voin olla rauhallinen.» 


* * * 

Albert Sprengel istui raitiovaunussa, palasi Charlottenburgista. 
Hän oli tyytymätön, ei ollut ehtinyt kuulla ystävänsä puhuvan 
kommunistien kokouksessa. He olivat nostaneet rähinän kuten 
tavallisesti, olivat kerran toisensa jälkeen pyytäneet puheenvuoroa. 
Lopulta heille oli luvattu, että Horst saisi puhua kokouksen päätyttyä 
— mutta Albert ei enää voinut odottaa kauempaa, hänen oli 
palattava iskujoukkonsa luokse. Hän nousi vaunusta, juoksi katuja 
pitkin, Griinstrassella oli mustanaan ihmisiä, punarintamalaiset 
olivat piirittäneet kokouspaikan. Poliiseja. Hän hiipi joukon halki, 
pääsi kokoustaloon, ilmoittautui. Kokoussalissakin oli paljon 
kommunisteja — mutta heitä ei tarvinnut pelätä, niin kauan kuin 
Isku 1 huolehti järjestyksestä. Fiedler kertoi hänelle: rähinää ja melua 
tietenkin, tohtori Goebbelsin puhe oli keskeytynyt lukemattomia 
kertoja. Mutta sellaistahan oli aina, sekä siellä että täällä. He 
sulkivat puhujan keskelleen, marssivat ulos sulkeutunein rivein, 
ryhmänjohtaja Fiedler kärjessä, Albert viimeisenä miehenä — 
hänellä oli vaarallisin paikka. Huutoja kajahteli: »Punarintama!» 
»Eläköön Moskova!» — mutta myös: »Heil Hitler!» ja 
»Herää, Saksa!» He pääsivät lävitse, ihmiset väistyivät syrjään 
vastahakoisesti, missään ei syntynyt yhteentörmäystä. Poliisit, heitä 
oli vain pari, riemuitsivat kaiken sujuessa näin rauhallisesti. He 
ehtivät maanalaisen asemalle: päästyään onnellisesti sulkuportin 


11 


toiselle puolelle he olivat turvassa. Joka kerta junan pysähtyessä 
ryhmänjohtaja päästi muutamia miehiä menemään, käski jokaisen 
olla varuillaan: varjelkoon, juuri kotimatkahan oli vaikein, kun 
heidän oli pakko keskellä yötä yksitellen hävitä pilkkopimeille 
kujille, joiden jokaisessa kulmassa väijyi kuolemanvaara! 

Äkkiä alkoi huhu kulkea — vain taivas tiesi, miten nämä huhut 
syntyivät: yhä uudelleen, joka päivä ja joka hetki, syntyi huhuja, eikä 
kukaan tiennyt, miten ja mistä! Tällä kertaa väitettiin, että Werner 
Wessel puuttui joukosta, hän ja neljä muuta iskumiestä. Kukaan 
ei ollut nähnyt heitä huoneistosta poistuttaessa, he eivät olleet 
marssineet muiden mukana, asemilla heitä ei näkynyt. Kenties he 
olivat jääneet kokoussaliin. Iskunjohtaja päätti heti hakea heidät 
sieltä — ulos maanalaisesta ja takaisin Griinstrasselle. He saapuivat 
kokoussaliin, toinen toisensa jälkeen — ei, siellä ei enää ollut ketään. 
Siis takaisin, yksitellen niinkuin tullessakin. He kokoontuivat 
uudelleen vasta kadunkulmassa. Sprengel laski miehensä: hänellä 
oli vielä yhdeksän miestä mukanaan. Mutta punaisten joukko 
oli ehtinyt paisua tavattomasti, heitä saattoi olla neljäsataa, ehkä 
enemmänkin. He lähtivät menemään pitkin Wallstrassea, nyt 
vasta punaiset huomasivat heidät ja alkoivat ajaa heitä takaa — 
iskunjohtaja ei päästänyt punaisia lähelle. Hänen miehillään ei 
ollut ainoallakaan taskuasetta. Hän pamautteli yksin, ikään kuin 
aseita olisi ollut puoli tusinaa, ampui kymmenen, kaksitoista 
laukausta peräkkäin. He käyttivät hyväkseen hengähdysaikaa, 
juoksivat, pääsivät onnellisesti Inselbracken asemalle. Albert alkoi 
uudelleen ampua, suojeli tovereitaan, kunnes kaikki olivat päässeet 
sulkuportin toiselle puolen. Heillä oli hyvä onni, viimeinen yöjuna 
ajoi juuri jyristen halliin. 

Iskunjohtaja tarkasti karitsansa. Kukaan ei ollut haavoittunut. Hän 
päästi heidät eheinä menemään, vuorotellen. Molemmat viimeiset 
hän saattoi itse kotiin, lähti sitten yksin yöhön. Hän hiipi talojen 
seinustoja pitkin. Kääntyessään Molkenmarkt-torille hän törmäsi 
epäilyttävään nuorukaiseen. Hän kavahti taaksepäin, käsi sujahti 
taskuun — sitten hän purskahti nauruun. »Sinäkö, Horst? Mistä 

olet tulossa, lurjus?» 

Ylioppilas kertoi. Kokous Charlottenburgissa oli kestänyt 
kokonaisen iankaikkisuuden. Lopulta he eivät kuitenkaan olisi 
halunneet antaa hänen puhua. Vasta hänen sanottuaan, että 
heidänkin kokouksissaan jokainen kommunisti sai puhua niin 
paljon kuin vain halusi, he olivat päästäneet hänet esiintymään. 
Hän oli käyttänyt tilaisuutta perusteellisesti hyväkseen, oli pitänyt 
reilun pikkupuheen — ja seurauksena oli ollut, että puheen jälkeen 
oli hänen seuraansa liittynyt kolme nuorukaista, ne lähtivät hänen 
mukanaan. Hän piti heitä varmoina miehinä, olivat kunnon 
kavereita, nuo kolme, juuri sellaisia miehiä, joita S A kaipasi! 

Sen jälkeen hän oli kiirehtinyt kotiin — veljensä vuode oli tyhjä. 
Siis takaisin kadulle — 

He juoksivat rinnakkain katuja pitkin. Kadut olivat tyhjiä 
tähän aikaan, kapakat kiinni. Muhlendammin kohdalla, aivan 
Säästökassan vieressä, heitä vastaan tuli ryhmä miehiä, jokaisella 
käsi oikeanpuoleisessa takintaskussa — sormi liipasimella, niin 
kuin heilläkin. 

»Sakilaisia!» ylioppilas kuiskasi. 

Iskunjohtaja vastasi: »Eipäs, kaveri, nuo eivät ole yörosvoja! 
Punaisten vartio — huomio!» 

He kävelivät suoraan miehiä kohden — nämä pysähtyivät tuokioksi. 
He näkivät käsien vaaleina kohoavan hitaasti taskuista. 

»Pidä varasi, Horst!» Sprengel huudahti, »ne paljastavat tykkinsä! 
— Tulta!» 

He ampuivat molemmat — suoraan taskun lävitse. Muuan miehistä 
kiljahti — 

»Tuon nipistimme!» iskunjohtaja tuumi. Kommunistit pakenivat, 
raahasivat haavoittuneen mukanaan. 

Albert saattoi ystävänsä kotiin, jäi kadulle odottamaan. Kohta 
avautui yläkerran ikkuna. »No, onko Werner palannut?» 

»Makaa jo vuoteessaan ja nukkuu kuin porsas», ylioppilas vastasi 
ikkunasta. 

Iskunjohtaja nyökkäsi tyytyväisenä. »Selvä on, siinä tapauksessa 
minäkin voin palata äitini luokse.» 

* * * 

Seuraavana iltana saapui sana, että Albert Sprengel ja pari hänen 
toveriaan oli vangittu — Inselbriicken ja Säästökassan kohdalla 
sattuneiden ampumistapausten takia. Se ei ollut lainkaan outoa. 
Eihän heidän joukossaan ollut ainoatakaan, joka ei jo olisi viettänyt 
paria yötä putkassa. Heillä oli sielläkin suhteensa: Horst Wessel 
sai eräältä poliisiystävältään tietää, että poikia aiottiin kuulustella 
seuraavana aamuna. Hän kiirehti Aleksanterin-aukealle, nousi 
portaita — voi sentään, hän tunsi hyvin »Aleksin», hänen ei 
tarvinnut edes kysyä tietä. Hän laukkasi edestakaisin pimeässä 
eteisessä, odotti kädessä mahtava tötterö, joka oli reunojaan 
myöten täynnä voileipiä: vangeilla oli aina nälkä, tällaisessa 
tapauksessa pollarit ummistivat toisen silmänsä. Lopulta toverit 
tuotiin esiin. Ensimmäisenä kuulusteltiin iskunjohtajaa. Ylioppilas 
sujuttautui toisten rinnalle, ojensi runsaudensarvensa, vaihtoi 
nopeasti poikien kanssa muutamia kuiskauksia. Hän sai kohta 
selville, että poliisit tälläkin kertaa olivat siepanneet väärät miehet: 
kaikki nämä iskumiehet olivat lähteneet kotiin heti kokouksen 
jälkeen, kenelläkään heistä ei ollut milloinkaan ollut taskuasetta. 
Sitten Sprengel tuli tutkintohuoneesta, muuan vartija asettui heti 
aivan hänen rinnalleen. Samalla kertaa tuotiin käytävän toisesta 
päästä kolmea nuorukaista. Horst älysi heidän varmaankin olevan 
kommunisteja. Hän järjestäytyi iskunjohtajan viereen, tarjosi 
hänelle voileivän, tarjosi vartijallekin — tämä kiitti ja kielsi. 
Mutta kääntyi puoleksi, antoi Sprengelin syödä rauhassa, ei ollut 
huomaavinaan. 

Ylioppilas taivutti päänsä, kysyi kuiskaten: »Tunnetko noita?» 

Albert vilkaisi tulijoita, jauhoi leipää suussaan, kuiskasi sivumennen: 
»Noitako? Poikaseni, nuo eivät varmastikaan olleet mukana! 
Muuten olisi käynyt toisin!» 

»Mitä miehiä ne ovat?» Horst Wessel kysyi. 

Poliisi kääntyi puoleksi. Ylioppilas jatkoi heti matkaansa, ojensi 
kommunisteille voileipätötteröään. He vilkaisivat häntä, olivat heti 
selvillä hänestä. Kolmas kieltäytyi ottamasta, mutta molemmat muut 
tarttuivat ahneesti voileipiin: voileipä pysyi voileipänä. Tietysti he 
saattoivat kadulla ampua toisiaan, mutta poliisilaitoksessa saattoi 
silti ottaa vastaan voileivän vastustajaltakin, se oli vain tervettä 
järkeä. 

»Etkö olekin Jiidenstrassen Wessel?» kysyi muuan heistä. 
Ylioppilas nyökkäsi, palasi Sprengelin luokse. 

»No?» 

»Muuan heistä on Scherlinski», iskunjohtaja kuiskasi. »Se, joka 
puhui kanssasi, on Camillo Ross. Kolmannen oikeaa nimeä en tiedä, 
sen, joka ei huolinut voileipää, sanovat häntä 'Schlageteriksi’!» 

»Schlageteriksi?!» ylioppilas huudahti. »Miksi niin?» 

»Ette saa puhua vankien kanssa», varoitti poliisi. Horst jatkoi 
matkaansa tötteröineen, palasi jälleen takaisin muutaman minuutin 
kuluttua. Iskunjohtaja otti uuden voileivän, pureskeli halukkaasti, 
mutisi: »Enpä tiedä. Kenties he tietävät ärsyttävänsä meitä 
antaessaan heikäläisille tuollaisia nimiä! — Ne ovat jäykkiä poikia, 
kaikki kolme — surkeaa vain, että he kuuluvat Punarintamaan! 
Heidän pitäisi liittyä meihin.» 

Vartija astui ikkunan ääreen, veti veitsen taskustaan, alkoi puhdistaa 
kynsiään. Sprengel huomasi sen, kuiskasi: »Tule lähemmäksi, 

kuulehan!» He painoivat päänsä yhteen, katselivat avonaista 
totteröä, ikään kuin olisivat havainneet kultaa sen pohjassa. 
Iskunjohtaja puhui nopeasti, sysäyksittäin. Horst nyökäytteli 
innokkaasti. 

»Tajusitko?» Sprengel sähähti. Ylioppilas sysäsi tötterön hänen 
käteensä, juoksi käytävään, kiirehti alas portaita. 

Kommunisteja kuulusteltiin ensin, sitten SA:n miehiä. Poikien 
toisen toisensa jälkeen palatessa kuulustelusta saattoi jokaisen 
kasvoista havaita, etteivät poliisit tienneet mitään, olivatpahan 
vain umpimähkään siepanneet muutamia — tunnin kuluttua he 
pääsisivät lähtemään tiehensä. Lopulta Albert kutsuttiin uudelleen 
kuulusteltavaksi. 

Poliisitarkastaja huudahti hänelle: »Kas niin, Sprengel, 
tunnustakaa nyt lopulta — salaileminen on vallan turhaa. Olemme 
kiistämättömästi todenneet, että olitte mukana mylläkässä.» 

Iskunjohtaja nauroi ääneen: »Tämäpä on minulle vallan uutta, 
herra tarkastaja. Enhän koskaan ole missään mukana, tiedätte sen 
itsekin ihan hyvin!» 

Poliisivirkailija sytytti savukkeen, laski savuke-kotelon varsin 
silmäänpistävästi keskelle pöytää. »Kas niin, Sprengel, kuulkaahan, 
me kaksi, mehän olemme vanhoja tuttuja, älkäämme siis kenkkuilko 
kumpikaan. Tällä kertaa ette pääse livahtamaan — meillä on 
todistajat. Mutta istukaa, olkaa hyvä — ettekö haluaisi savuketta?» 
Hän ojensi Sprengelille kotelon, raapaisi tulen tulitikkuun. 

Albert istuutui, puhalteli savua paksuina pilvinä ilmaan. No niin, 
herra Miihlfriedel — me kaikkihan rakastamme teitä sydämemme 
pohjasta, siispä teen mieliksenne: olin todella mukana mylläkässä!» 

»Selväpä se», poliisivirkailija nyökkäsi ystävällisesti kuin kiltti 
setä. »Teidän ei tarvitse lainkaan pelätä — pidämme kyllä huolen 
lieventävistä asianhaaroista, kun kerran näin rehellisesti tunnustatte 

asian. Te olitte siis mukana — ensin Inselbriicken kahakassa ja 
sitten myöhemmin Miihlendammin jutussa. Oliko teillä tovereita 
mukananne?» 

Iskunjohtaja mietti perusteellisesti. »Maanalaisen vaunussa — 
tosiaankin, meitä oli vielä pari tusinaa jäljellä — kaikki juoksimme 
sulkuportista. Mutta keitä ne olivat, sitä en tosiaankaan osaa sanoa 
laukauksia paukahteli joka puolella — olin vallan hermostunut —» 

Herra Mahlfriedel väänsi suutaan nauruun. »Ettäkö te muka olisitte 
hermostunut muutaman pamauksen takia! Entä sitten Säästökassan 
kohdalla — teitä oli vain kaksi: kuka tuo toinen oli?» 

Iskunjohtaja naurahti. »Merkillistä, sen olen kokonaan unohtanut, 
herra tarkastaja — minulla on niin helkkarin huono muisti. Ja sitä 
paitsi, vaikka sattumalta muistaisinkin — tiedätte aivan hyvin, 
etten kavalla ketään.» 

»Ja tuo toverinne», tarkastaja huusi vihoissaan, tuo, jonka nimeä 
ette muka muista, hän tietysti ampui, häh? Aivan samoin kuin 
Inselbruckessa kaikki muut ampuivat — paitsi te itse! Älkää 
kieräilkÖ, Sprengel, missä pidätte asettanne?» 

Albert tuijotti häneen viattoman hämmästyneenä. »Asettaniko? 
Eihän minulla ole ikänäni ollut sellaista — tuskin tiedän edes, miltä 
reikärauta näyttää! Teidän miehennehän käänsivät koko asunnon 
nurin tullessaan minua sieppaamaan — totta kai he olisivat sen 
löytäneet, jos —» 

Poliisitarkastaja keskeytti hänet. »Ne olivat piiripoliiseja — 
tiedätte sen varsin hyvin! Lähetänpä mukananne pari rikospoliisia, 
silloin vasta tajuatte, mitä kotitarkastus merkitsee.» 

Iskunjohtaja lysähti kokoon, pudotti savukkeensa, — oli ilmeistä, 
että hän pelästyi hirveästi. — »Eivät — eivät nekään löydä mitään », 
hän änkytti. 

Herra Miihlfriedel silmäili häntä terävästi, naurahti tyytyväisenä, 

painoi sitten soittokellon nappia. 

»Ahaa saammepa nähdä.» 

Sprengel vietiin ulos huoneesta. Vasta hänen ehdittyään oven toiselle 
puolen hänen kasvoilleen kohosi pikainen, veikeä hymynvärähdys. 
Hänen aikeensa oli onnistunut. Hän oli saanut poliisitarkastajan 
tekemään täsmälleen sen, mihin oli pyrkinyt. Kunhan vain toveri 
Wessel olisi ehtinyt — 

Rikospoliisit tulivat, ottivat hänet väliinsä. Toinen oli pieni ja 
laiha, toinen suuri, mahtavan paksu mies. Ne veivät hänet välissään 
Aleksista kadulle, vartioivat häntä tarkasti — 

Fischerkietzissä talojen portaat ovat jyrkkiä eikä niitä ole hauska 
kavuta. Iskunjohtaja oli tottunut niihin, juoksi ylös portaita kuin 
nuori vuorivuohi. 

Poliisit tiesivät velvollisuutensa, eivät saaneet päästää häntä 
näkyvistään — kiipesivät hänen jäljessään köhien ja läähättäen, 
paksu oli aivan hengästynyt päästessään perille. Albert kiskaisi 
oven auki. Herran kiitos, vanhus istui kumarassa ompelu-koneensa 
ääressä. 

»Vieraita, äiti», hän huudahti. »Herrat rikospoliisit kuvittelevat, 
että minulla on pistooli» 

»Pistooli — sinulla?» äiti sanoi. »Kaikkea pitääkin kuulla!» 
Hän sulki toisen silmänsä, katseli poikaansa toisella: se oli 
veitikkamainen silmäys. Poika tunsi tuon katseen, tiesi heti: Horst 
Wessel oli käynyt oli selvittänyt kaiken — ase oli poissa: rikospoliisit 
eivät löytäisi sen enempää kuin tavallisetkaan pollarit! Hän istahti 
tuolille kuin ratsun selkään, komensi ylväästi: »Käykää työhön 
hyvät herrat; kotitarkastus, pyydän!» 

Poliisit vaikenivat — jos tässä huoneistossa oli ase, he löytäisivät 
sen varmasti. Pieni meni keittiöön, paksu jäi huoneeseen, tutki 
ensimmäiseksi ompelukoneen. Hän työskenteli hyvin hitaasti ja 

perusteellisesti, tutki lattian, seinät, jokaisen huonekalun — 

Toinen palasi jo. »Keittiössä ei ole mitään», hän sanoi. »Joko olet 
valmis?» 

Paksu nyökkäsi. »Jotakuinkin. Vain vuode ja vanha rouva itse ovat 
tarkastamatta.» 

Rouva Sprengel sähähti: »Pitääkö minun kenties riisuutua?» 

Poliisi ravisteli päätään. »Se ei ole tarpeellista — kunhan vain 
nousette seisomaan.» 

Poliisimiehet kosketelivat häntä, tekivät sen hyvin taitavasti ja 
kunnioittavasti. Tarkastus oli lopussa, ennen kuin rouva arvasikaan. 

»Entä vuode?» iskunjohtaja huudahti. »Siitä löydätte kokonaisen 
asevarikon!» Hänen mieltään kutkutti, hän halusi nähdä paikan, 
jossa pistooli oli ollut vielä tuntia aikaisemmin — aivan esillä patjan 
päällä. Oli ihme, etteivät pollarit olleet huomanneet sitä. 

Rikospoliisit nostivat tyynyä, vetivät peiton vuoteesta — 
jalkapäässä, ärsyttävän näkyvissä oli — pistooli! 

Albert ponnahti jaloilleen, pieni poliisi tarttui heti hänen 
käsivarteensa. Paksu sieppasi aseen, kohotti sen kasvojensa 
tasalle, tarkasteli sitä — viskasi sen sitten halveksivasti pöydälle. 
»Paukkupistooli!» hän huudahti kiukkuisesti. 

Iskunjohtaja kumartui katsomaan tuijottavin silmin — tavoitti 
äitinsä katseen, se oli veitikkamainen. Samassa hetkessä hän 
ymmärsi: Horst oli pistänyt tuon leikkikalun oikean pistoolin sijaan, 
vaihtanut kapineet. Se oli hänen tapaistaan, voi tuota peijakkaan 
Horstia! 

Poliisi alkoi haukkua häntä: »Miksi ette heti sanonut tuota?» 
Albert nauroi: »No, mutta täytyyhän teidän tehdä työtäkin, 

kun kerran palkkannekin nostatte — pitäisikö meidän suotta 
maksaa veromme, meidän veronmaksajaparkain? Ja sanoinhan, 
että asevarikko oli vuoteessa — olisitte voineet heti aloittaa siitä 
päästä!» 

Pieni otti pistoolin käteensä, tarkasteli sitä. »Kolme panosta 
puuttuu», hän totesi. 

Sprengel vilkaisi pistoolia — se oli totta, senkin Horst oli muistanut 
ottaa huomioon! Hän nyökkäsi innokkaasti. »Mutta sehän on 
selvä! Inselbriickessä ammuin kaksi kertaa. Säästökassan kohdalla 
kerran. Saamme kai sentään peloitella punikkien lastentarhaa, kun 
ne kerran ampuvat meitä kovilla panoksilla!» 

Poliisit valmistautuivat lähtöön. Iskunjohtaja suuteli äitiään. 
»Palaan tunnin kuluttua — siihen voit luottaa!» 

Hän tunsi poliisilaitoksen tavat, tiesi hyvin, ett'- eivät ne enää 
voineet teljetä häntä tyrmään kaikkien todistusten murruttua. 
Herra Muhlfriedel ei tietysti uskonut hänen vakuutuksiaan, mutta 
herran oli pakko vapauttaa hänet, vaikka se saattoikin kiukuttaa. 
Mutta eiköhän Muhlfriedel lohduttautunut luottaen siihen, että 
seuraavalla kerralla olisi hänen vuoronsa! 

II. 


Marraskuu—joulukuu 1928. 

Horst We$$el istuu kotipappilassaan. Hän ajattelce 
nuorta elämäänsä. Ajattelce isäänsä, uneksii siitä, 
mikä on ollut ja mikä on tuleva. — SA:n retki 
Pase\valkiin, Pommeriin — ja miten iskunjohtaja 
Sprengcl sai liikanimen 'Barrikadi-Albert. — Horst 
on vankina poliisilaitoksessa, hänellä on kopissaan 
runsaasti aikaa ajatella. 


»Pääsit kirurgian tentistä? No, onneksi olkoon! — Neljäs tenttikö 
jo? Kas vain, sinähän alat pärjätä — parin kuukauden kuluttua olet 
valmis mies! — Mitä sanoit? — Mutta tietenkin, kaikki iloitsevat 
nähdessään sinut, äitini, sisareni, veljeni! — Minäkin — puhelisin 
mielelläni kanssasi, kaikenlaista! — Lähde heti tulemaan!» 

Horst laski puhelimen kuulotorven paikoilleen. »Hellmut tulee 
käymään luonamme», hän sanoi. 

Äiti nyökkäsi. »Hyvä on! Sinun pitäisi seurustella enemmän hänen 
kanssaan, poikani.» 

Horst vilkaisi äitiinsä. »Ja vähemmän muiden kanssa — sitä kai 
tarkoitat, äiti? Sanonpa sinulle: vaikka toverini SA:ssa eivät olekaan 
ylioppilaita, vaan lukkoseppiä, puotiapulaisia, autonkuljettajia, 
tavallisia ihmisiä, niin kuitenkin —» Äiti keskeytti hänen sanansa, 
pyyhki keveästi hiukset hänen otsaltaan. »Tiedänhän kaikki asiasi, 
tiedän hyvin, että ne ovat kunnon poikia. Mutta silti sinun olisi 
hieman ajateltava myös opintojasi, kuudes lukukausi on jo menossa, 
sinulla ei enää ole paljon aikaa—» 

»Se kyllä selviää, äiti», poika huudahti, »se kyllä selviää. Salli vain 
minun tehdä, niinkuin, itse haluan — silloin kaikki selviää.» 

Hän nyökkäsi meni huoneeseensa. Hänestä oli hauskaa, että 
Mingard oli tulossa. Hän tunsi tarvetta saada kerrankin puhua 
kunnolla asioistaan, purkaa sydämensä. Hänellä ei ollut mitään 
salaisuuksia, joita äiti tai sisar Ingeborg tai Werner-veli eivät 
olisi tienneet, ja tovereiltaan hän ei salannut kerrassaan mitään. 
Hän puhui heidän kanssaan kaikista päivän tapauksista — mutta 
asioitahan oli niin paljon, aina tapahtui jotakin uutta. Mikä oli 
kaiken tarkoitus, mikä oli se voima, joka johti kaikkien tapausten 
kulkua? Hän tunsi syvästi: kaiken oli oltava juuri niinkuin olikin, 
juuri niin eikä millään muulla tavoin. Kohtalo oli johdattanut hänet 
tähän kehitysvaiheeseen — tai Jumala — ken saattoi sen sanoa? 
Mutta miksi, miksi kaiken piti olla juuri näin? 

Hänen osakuntatoverinsa Hellmut Mingard — se mies oli kaiken 
tämän kiihkeän puuhan ulkopuolella, yläpuolella kenties, tuskin 
edes desikään, mitä näillä tienoin tapahtui joka päivä, melkeinpä 
joka tunti. Se mies oli rauhallinen, porvarillisen tyyni, viileän 
harkitseva — voisi sanoa hänelle — 

Niin, ja vaikka Mingard ei voisikaan sanoa, selittää hänelle mitään, 
vaikka Mingard ei osaisikaan tunkeutua kaikkien asioiden ytimeen, 
niin kuitenkin keskustelu hänen kanssaan selvittäisi— 

Horst katseli ikkunasta ulos syksyiseen puutarhaan. Täällä oli 
kulunut hänen lapsuutensa, täällä hän oli leikkinyt poikana, 
kypsynyt nuorukaiseksi, täällä Berliinin vanhimmassa osassa. 
Jiidenstrasse — juutalaiskatu — täällä oli siis puolisen vuosituhatta 
aikaisemmin ollut juutalaisten ghetto. Ja muutaman askelen 
päässä tuonnempana oli Jiidenhof etäällä kadun hälinästä, tuo 
kuolemanhiljainen aukea, jonka reunassa kasvoi vanha akasiapuu 
suuren vaaliruhtinaan pienen metsästysmajan edessä. Täällä ei 
enää ollut juutalaisia, ne olivat poistuneet täältä jo aikoja sitten, 
elivät hajallaan kaikkialla Berliinissä, olivat kuitenkin, tällä kertaa 
vapaaehtoisesti, perustaneet uuden ghettonsa. Sen muodostivat 

Munzstrasse, Grenadierstrasse, Dragonenstrasse. Se oli aivan 
Aleksanterinaukeanvieressä.Muttahänenisänkotinsaympärilläasui 
nykyään porvarisperheiden keskellä monta kommunistiperhettä. 
Ne vilkuilivat luihusti, kirosivat ja sadattelivat hänen mennessään 
tapaamaan iskutovereitaan Jiidenhofiin. Hänhän oli Judenstrassen 
vanhan pappilan poika ja pappilakin oli aikoinaan ollut ylhäisen 
juutalaisen asunto. 

El silti, hän ei ollut syntynyt täällä, ei ollut berliiniläislapsi — kenties 
juuri tuo jollakin tavoin erotti hänet hänen tovereistaan, vaikka 
hän puhuikin heidän kieltään. Hänet oli kastettu Weserin vedellä 
eikä Spreen. Lapsena hän oli juonut Reinin vettä, niinkuin Josef 
Goebbelskin, tuo hehkuva mies, Berliinin johtaja, jonka polttavia 
silmiä ja nyrkkiin puristuvia käsiä hän rakasti. Kertoivathan kaikki 
kodin seinät vielä tänäkin päivänä Reinistä! Seinissä riippui kuvia, 
niitä oli toista tusinaa, ne oli maalannut Eduard von Gebhardt, hän 
oli maalannut Loccumin luostarin, Dtisseldorfin Rauhankirkon 
ja niin paljon muuta. Isä oli rakastanut tuon vanhan mestarin 
luterilaista taidetta, oli antanut hänen koristaa Miilheimin kirkon 
sen kirkkoherrana ollessaan. 

Isä — viisi, kuusi hänen kirjoittamaansa kirjaa oli huoneen 
kirjoituspöydällä. Ne olivat saarnoja, sotamuistelmia, kaikki täynnä 
runoja. Horst tiesi hyvin perineensä juuri isältään laulajan lahjan, 
tuon kyvyn, joka sai hänet sepittämään säkeitä, kaikki nuo hilpeät 
laulut, joita SA lauloi. Musiikillisen lahjakkuutensa, puhetaitonsa, 
kaiken hän oli perinyt isältään. Hän osasi puhua nuorille ihmisille, 
Punarintanaan miehille, osasi käännyttää heidät, taivuttaa 
heidät puolelleen — Saksan, isänmaan puolelle. Vanha Nikokin 
kirkkohan oli aina isän saarnatessa ollut ääriään myöten täynnä, 
sinne oli virrannut ihmisiä kaikista Berliinin osista, Weddingistä 
ja Schönebergistä, Länsi-Berliinistä ja Potsdamistakin asti! Niin, 
hänen isästään olisi minä päivänä hyvänsä voinut tulla rovasti, 
kirkollisneuvos, piispa — jos hän vain olisi halunnut. Mutta hän oli 
vain hymyillyt kaikille arvonimille ja kunnianosoituksille, pitänyt 
parempana pysyä sinä, mikä olikin: kirkkoherra tohtori Ludwig 


23 


Wesselinä! 


Isän ollessa rintamalla he lapset — hän, Inge-sisar ja Werner-veli 
— olivat leikkineet puutarhassa naapurilasten kanssa. Totisesti, 
nuo molemmat veijarit olivat hekin jo ylioppilaita! Siihen aikaan 
he olivat kaivaneet ampumahautoja, olivat ampuneet ja taistelleet, 
hyökänneet raivokkaasti vihollismaahan muurin ylitse ranskalaisen 
kirkon puutarhaan. Hänen isänsä oli Ranskan rintamalla. Ja kaikki 
soturit rakastivat häntä. Äidillä oli yhä hallussaan lukemattomia 
kirjeitä, jotka todistivat sen! Ja suuretkin herrat, ruhtinaat ja 
kenraalit, pitivät häntä arvossa, kiistelivät hänestä, rakastivat 
häntä ihmisenä yhtä paljon kuin sotilaspappinakin. Sitten hän 
oli Balkanilla, myöhemmin Venäjällä. Hindenburg pidätti hänet 
luonaan itärintamalla, haki häneltä lohtua tuona vaikeana aikana, 
jolloin näennäisesti menetti keisarinsa suosion. Ylipäällikkö pysyi 
hänelle kiitollisena. Nyt hän oli presidentti — hänen kuviaan 
oli isän kirjoituspöydällä, riippui seinässä sen kohdalla. Niiden 
omistuskirjoitukset osoittivat ylisota-marsalkan lämmintä 
ystävyyttä. 

Isä kuoli sodan uhrina vuosikausia sodan jälkeen — se oli vaikea 
tapaus, häntä oli hoidettu väärin, se havaittiin liian myöhään — 
leikkaus ei enää auttanut. 

Koskaan, koskaan Horst ei voinut unohtaa käyntiään parantolassa, 
jossa isä makasi. Lukkari oli rakentanut sivuhuoneen oven kohdalle 
pienen alttarin — tuomiorovasti Vehse, isän virka-veli, toimitti 
kirkonmenot. Mutta isä itse, kuolemansairaana vuoteessaan 
puoleksi koholla, luki siunauksen sanat, otti poikansa Herran 
seurakunnan yhteyteen, yhdisti hänet juhlallisesti siihen vanhaan 
Jumalaan, johon itse niin lujasti ja rehellisesti uskoi. 

Ylioppilas pyyhkäisi otsaansa, johon kihosi kylmää hikeä hänen 
ajatellessaan tuota kohtausta. Hän saattoi yhä nähdä isän edessään, 
isä oli vuoteensa jalkapäahän kiinnityttänyt raamatunlauseen: 
'Ylistä sieluni, Herraa, äläkä unohda hänen hyviä tekojansa/ 
Jumalan suurta hyvyyttä osoitti sekin, että hän saattoi vielä päästää 

ripille oman poikansa! — Juhla oli lyhyt, lääkärit pitivät kiirettä. 
Hänet nostettiin pyörävuoteeseen, vietiin leikkaussaliin — 

He jäivät asumaan pappilaan, elivät niinkuin ennenkin, kasvoivat 
pappilan puhtaassa, vapaassa ilmassa Hindenburgin kuvien ja 
mestari Gebhardtin maalausten keskellä. Heidän ympärillään 
oli kirkkoja: suuri tuomiokirkko, Hedwigin kirkko, Werderin 
kirkko, saksalainen ja ranskalainen tuomiokirkko. Pappilan takana 
oli ranskalainen kirkko, sen takana isän P. Nikokin kirkko — se 
oli täynnä muistoja: siellä oli suuren Pufendorffin hautapatsas, 
kultaseppä Mannlich von Schliiterin luoma, ihana muistomerkki. Ja 
Pietarin kirkko ja vanha luostarikirkko, jota P. Nikolai myös suojeli. 
Vielä oli siellä P. Marian kirkko vainajain tanssia esittävine vanhoine 
maalauksineen ja ihanine urkuineen ja vanha pitäjänkirkko, jonka 
kellot aina puolen tunnin kuluttua soittelivat koraaleja ja jonka 
torniin juhlapäivinä kokoontui soittokunta Jumalaa ylistämään. 

Ylioppilas tiesi hyvin: tämä kaikki oli kaukaisen menneisyyden 
kaikua. Se oli elänyt aikoinaan, oli kenties joskus vielä heräävä 
uudelleen elämään, mutta tänä aikana se oli kuollutta. Kaikki 
nämä kirkot olisivat pysyneet tyhjinä, ellei niissä olisi käynyt muita 
kuin niiden seurakuntain jäseniä, joita varten ne oli rakennettu. 
Punainen oli Berliinin sydän. Täällä eli vain välinpitämättömiä, 
jumalankieltäjiä ja jumalattomia. Taloissa asui sosdemoja ja 
kommunisteja, Punarintama ja toinen valtakunta hallitsivat katuja. 
Ranskalainen kirkko oli jo muutettu teatteriksi! Mitenkähän 
kauan nuo muut vielä pysyisivät Jumalan huoneina? Pian nekin 
muutettaisiin tavarataloiksi tai kirjastoiksi, elokuvapalatseiksi, 
teattereiksi, kenties varastohuoneiksi. Niin olisi tapahtunut jo 
aikoja sitten, elleivät korjaustyöt olisi maksaneet liian paljon: 
kirkot puolustautuvat, niitä oli kirotun vaikea korjailla ja uudentaa 
käytännöllisiin tarkoituksiin. 

Hän tunsi nuo kaikki kirkot yhtä hyvin kuin ympäristön koulutkin. 
Häntä siirrettiin koulusta kouluun, muuan kimnaasi suljettiin, 
toisen opetussuunnitelmaa muutettiin — uudenaikaiseksi, niinkuin 
ministeri katsoi hyväksi sanoa. Hän aloitti koulunkäyntinsä 

Köllnin kimnaasissa, joutui sitten Harmaaseen luostariin, sieltä 
Königstadtin, lopulta Luisenstadtin lyseoon. Vaikka sehän ei 
hänelle merkinnyt mitään, hänen nuoruutensa ei kulunut koulussa 
— koululla oli tuskin mitään osuutta hänen kehityksessään. Äiti 
sai kirjoittaa hänelle lukemattomia poissaolotodistuksia hänen yhä 
uudelleen skraabatessaan. Opettajilla ei enää ollut pienintäkään 
vaikutusta oppilaitansa — tuona kiihkoisena aikana. 

Sota — sitä käytiin jossakin kaukana, monen tuhannen kilometrin 
päässä, mutta vallankumouksen kymmenvuotias poika joutui 
elämään kouraantuntuvan läheltä. Konekiväärit rätisivät, 
pommeja viuhui joka päivä katujen poikki kohteinaan ympäristön 
suuret rakennukset — raatihuone, kaupungintalo, poliisilaitos, 
hovioikeuden rakennus. Miten autuas hän oli voidessaan 
ensimmäisen kerran siepata mukaansa käsigranaatteja, joita oli 
kasattu pinottain raatihuoneeseen. Niillä harjoitettiin kauppaa 
koulussa: hän vaihtoi ne kahteen teräskypärään, toisen hän piti itse, 
toisen antoi veljelleen. Puusapelit, hernetykit, leikkipistoolit — 
he nauroivat niille, tämä nuoriso leikki oikeilla aseilla. Huoneessa 
oli kasoittain kiväärinpanoksia. Hänen pieluksensa alla oli aina 
ladattu revolveri. Joskus hän unohti sen noustessaan, kiirehtiessään 
suinpäin kouluun — kerran hän ryntäsi takaisin kotiin noutaakseen 
sen: isoäiti seisoi huoneessa käsiään väännellen ja valittaen — 
varjelkoon, voi, tätä taloa, voi, tällaista aikaa, voi, tällaisia nuoria! 
Mutta lopulta isoäiti rohkaistui, teki lujan päätöksen — otti 
nenäliinan, tarttui huolellisesti aseen kahvaan — näytti aivan siltä 
kuin hän olisi nostanut kuollutta hiirtä. 

Sekin oli kuva, jota ei ikänä voinut unohtaa! Totisesti, hän 
tunsi kaikki erilaiset aseet yhtä hyvin kuin lyijykynänsä ja 
kynänvartensa, käsitteli niitä yhtä huolettomasti kuin lusikoita 
ja kahveleita, luutunkieliä ja pianon koskettimia. Olihan hän jo 
kuusitoistavuotiaana palvellut Mustassa maanpuolustusjärjestössä! 
Sitä ennen kuulunut Bismarckin nuoriin, ryhmään Prinssi Oskari 
— siihen kuului poikia ja tyttöjä, se oli hänen mielestään kuin 
seuraleikkiä. Siellä hän ei kauan viihtynyt, joutui Bismarck-liittoon, 

jota silloin johti Wilhelm Kube. Se oli jo reilumpaa menoa — 
hänestä tuli ryhmänsä kruununprinsessan sotilasjohtaja. Sitten, 
seuraavana vuonna, hän liittyi Viikinkiin* — kapteeni Ehrhardt 
oli siihen aikaan johtaja, johon nuori Saksa kiinnitti toivonsa. He 
saivat perusteellisen koulutuksen eri aselajeissa, harjoittelivat Öisin 
maastossa—työskentelivätmyöskaduilla,sekaantuivatpolitiikkaan, 
taistelivat Hindenburgin valitsemisen puolesta juuri hänen 
saadessaan ylioppilastodistuksensa, päättäessään koulunkäyntinsä, 
hajotettiin *Uudelleen järjestämisneuvoston* aseelliset järjestöt, 
Viikinki* ja *Olympia*. Hallitus istui jo lujasti satulassa, tuo 
hallitus, jota sanottiin Weimarin kokoomukseksi, musta-puna- 
kultainen: demokraatit, keskusta, sosiaalidemokraatit. Hän epäröi 
jonkin aikaa, pysytteli syrjässä, liittyi sillä välin — lakitieteen 
ylioppilaana — ylioppilasosakunta Normanniaan. Miekkaili jo 
ensimmäisen lukukautensa aikana ja oikeastaan juuri se pidätti 
häntä osakunnassa. Miekkaileminen tuotti hänelle vaikeuksia. 
Poikana hän oli neljä kertaa katkaissut oikean käsivartensa, aina 
samasta kohdasta. Käsivarsi oli parantunut, mutta hän ei saanut 
käsivarttaan ojentumaan aivan kokonaan kyynärpäästä. Siitä hän 
ei välittänyt, se haittasi kuitenkin kvarteissa ja pistoissa, hän ei 
saanut työnnetyksi miekanterää kyllin kauas. Hän alkoi koetella 
vasenta kättään, aluksi se ei lainkaan sujunut, parin kuukauden 
kuluttua hänen täytyi jälleen yrittää oikealla. Mutta hän ei antanut 
perään, selviytyi, taisteli kaksintaistelunsa Berliinissä ja Wienissä 
ollessaan siellä Alemannian toimivana jäsenenä. Ja hän onnistui — 
miekkailukirjassa ei ollut toista nimeä, jonka ansioluettelossa olisi 
ollut yhtä monta haavoittunutta vastustajaa. 

Mutta samaan aikaan — ja sitä hänen osakuntatoverinsa eivät 
tienneet — hän liittyi uudelleen vapaihin puolustusvoimiin, jo 
muutaman kuukauden kuluttua. 'Viikingin* tarina oli lopussa. 
Kapteeni Ehrhardt oli vapauttanut heidät kaikki valasta, 
jonka he olivat hänelle vannoneet. Juuri näinä aikoina alkoi 
uusi kansallissosialistinen liike ensimmäisen kerran tavoitella 
vaikutusalaa Berliinissä. Hän liittyi natseihin aivan tietoisesti, oli 
selvillä siitä, että tulevaisuus oli joko heidän tai kommunistien. 

Muuta vaihtoehtoa ei ollut. Kummankin suunnan yhteisiä piirteitä 
olivat vallankumouksellisuus ja cpaporvarillisuus sekä suuren 
ajatuksen synnyttämä rohkea taistelutahto: nuo tavoitelivat 
köyhälistön maailmanherruutta, nämä taas kaikkien säätyjen ja 
yhteiskuntaluokkien muodostamaa yhteistä, vapaata Saksaa. Hän 
ei epäröinyt hetkeäkään, astui Hitlerin lipun alle, hänen vähäisen, 
halveksitun joukkonsa riveihin. 

Puutarhassa alkoi hämärtää, Horst Wessel peräytyi ikkunan äärestä, 
väänsi sähkönappulaa. Ovikello soi, hän kuuli sisarensa tervehtivän 
Mingardia. Inge veisi tietenkin Hellmutin ensin äidin luokse! 
Kahvia, pikkuleipiä, niinkuin oli tapana. Hän avasi oven lähteäkseen 
muiden joukkoon, epäröi, pysähtyi käsi ovenkahvassa. Kohta, kohta, 
hän ajatteli, mietin vielä hetkisen. Hän meni kirjoituspöytänsä 
ääreen, istuutui, veti auki erään pöytälaatikon. Hänellä oli kolme 
pistoolia — ne olivat hänen uskolliset seuralaisensa päivisin ja öisin. 
Eihän hän voinut poistua askelenkaan päähän talosta, ellei hänellä 
ollut tuollaista kapinetta taskussaan — sen hän oli saanut havaita 
heti liityttyään SA:n toiseen iskujoukkoon. 

Noina syyspäivinä, kuudenkolmatta ikäisenä, hän esiintyi 
ensimmäisen kerran puhujana, huomasi, että hänen kielensäkin 
osasi taistella, eivät vain nyrkkinsä. Tosin hän oli puhunut julkisesti 
jo koulupoikana ja pyytänyt puheenvuoroja kaikissa mahdollisissa 
kokouksissa. Hän hymyili ajatellessaan sanoja, joilla oli aloittanut 
ensimmäisen pienen puheensa: »Olen tosin vielä varsin nuori — 
mutta me, nuoriso, juuri me joudumme pitkien vuosikymmenien 
aikana kantamaan kansamme hädän —» 

Hallitus tarttui jälleen asiaan, hajoitti jälleen aseelliset järjestöt. 
Mutta he olivat jo oppineet, pysyivät tiukasti yhdessä kiellosta 
huolimatta: hänen iskujoukostaan, kakkosesta, tuli vaaliyhdistys 
Aleksanterinaukea*, hänen ryhmästään viaton kerho Alppikukkal 
Ja he jatkoivat työtään, hellittämättä, uupumatta — tuo kourallinen 
harhaantuneita nuorukaisia, jotka tahtoivat valloittaa Berliinin. He 
värväsivät miehiä joukkoonsa, värväsivät lakkaamatta, kaduilla, 
ravintoloissa, kaikissa Brandenburgin kaupungeissa. 

Hellittämättömän työn keskeltä häämötti valonväläyksiä. Ne olivat 
hänen lomamatkansa! Äiti oli antanut hänen lähteä kiertelemään 
maata jo koulupoikana, pääsiäispyhinä, helluntaisin, pitkien lomien 
aikoina. Fuksina hän oli Hellmut Mingardin kanssa matkustanut 
Tyroliin — myöhemmin vain iskutovereittensa kanssa. Hän ajoi 
polkupyörällä Nurnbergiin ensimmäisille suurille puoluepäiville. 

Hän veti pöytälaatikosta esiin kirjan, johon oli uskollisesti 
merkinnyt kaikki näkemyksensä ja elämyksensä. *Retkeni ja 
matkani* oli kirjoitettu sen ensimmäiseen sivuun. Siihen oli liimattu 
valokuvia, jotka kertoivat vuoristossa ja nummella, meren rannalla 
ja vanhoissa, uneksivissa kaupungeissa vietetyistä, onnellisista 
hetkistä. Mutta — Nurnbergin jälkeen ei enää ollut mitään; ei 
ainoatakaan sanaa tai kuvaa Wienistä, Wachaun onnellisista, 
toukokuisista viikoista — 

Wien — miten kauas se oli hävinnyt! Saattoiko tosiaankin olla totta, 
että hän vasta muutamia kuukausia sitten oli palannut Tonavan 
rannalta? Siellä hän oli ollut vain ylioppilas, vapaa, huoleton 
poika. Musta-sini-kultainen ylioppilasnauha, toverit vanhan 
Schottentorin Mitzkossa, Stefaninaukean Saksalaistaessa tai 
syvällä Urbanuksen kellarissa, joka polveutui Babenbergin ajoilta 
musiikkia ja wieniläislauluja, siellä viivyttiin myöhään yöhön. 
Osakuntatovereiden tietämättä hän kävi joskus Ottakringissä ja 
Hemalsissa, puhui aivan yksin marksilaisten kokouksissa palasi 
takaisin, jäi vielä Kultaiseen Hirveen juttelemaan palveluspojan 
kanssa, juttu ei tahtonut koskaan loppua. Niin, ja Nussdorfin pieni 
ulkoravintola, Eichelhof, se oli Kahlenbergin rinteen puolivälissä 

— sen viinitarhasta näki kauas, laaksoja, Tonavan mahtavan 
uoman, uneksivan, valoja hehkuvan satukaupungin. Wieniläishenki 

— se hälvensi kaiken, mikä hänessä oli raskasmielistä ja 
pohjoissaksalaista, muutti hänen sielunsa kevyeksi ja valoisaksi, 
vapautti hänet kaikista murheista. 

Entä Rax-alpit ja Wachau — ihana Wachau! Tytön nimi oli Rosel. 
Hän oli naisylioppilas, hyvästä perheestä, musiikkia oli tytön koko 
olemus — niinkuin hänenkin. Sattuma saattoi heidät yhteen, he 

tapasivat toisensa, puhuivat keskenään, juoksivat Ringin poikki. 
Milloin he kävivät linnassa, milloin kansanpuistossa, joutuivat 
jälleen Prateriin. Sitten helluntaina he matkustivat yhdessä 
nauravaan, huikaisevan valoisaan Wachauhun. 

Horst sulki silmänsä. Durnstein, Durnsteinin linna — voisiko 
hän enää milloinkaan elämässään olla yhtä onnellinen? Voi, tuota 
ihanaa, kukkivaa maata, tuota rakasta, suloista tyttöä, hänen 
kultaista wieniläissydäntään! 

Hän veti kirjeen taskustaan — se oli saapunut pari päivää 
aikaisemmin. Hän hapuili pöytänsä laatikkoa, siellä oli vielä 
kolme — ei, neljä — hyvää, rakasta kirjettä. Hän ei ollut vastannut 
ainoaankaan. Hi niin, ettei hän olisi halunnut vastata — monta 
kertaa hän oli istuutunut, kirjoittanut tytön nimen: Rosel — ei 
mitään muuta! Jokin pidätti häntä, jokin surisi hänen korvaansa: 
et saa kahlehtia häntä. Et saa pidättää häntä, — hän ei saa jäädä 
odottamaan sinua! Hän ei ymmärtänyt, mikä häntä hillitsi. Rosel 
oli neljä lukukautta häntä nuorempi, terve, reipas ja vapaa. He 
sopivat yhteen kaikista suhteissa. Ja he rakastivat toisiaan. Äiti 
olisi varmasti tyytyväinen — eihän äiti ollut milloinkaan kieltänyt 
häneltä mitään! Parin vuoden kihlausaika — oh, hän ei pelännyt 
elämän taistelua. Tietysti hän selviäisi, aivan yksinkin, äidin avutta 

— tarvitsematta edes omaisuutta, joka oli äidin hallussa. Mutta 
kuitenkin — ei! Mutta miksi — ei? 

Jälleen tuo jokin valtasi hänen mielensä. Jälleen hän tunsi 
järkähtämättömän varmasti, etteivät he kaksi milloinkaan enää 
joutuisi yhteen — samalla tavoin kuin silloin Wachaussa. Voi, tyttö 

— tyttö! Hän ei tiennyt, miten tytön kävisi. Mutta hän, hän itse, 
hän ei saanut sitoa itseään kehenkään ihmiseen, ei kehenkään, sen 
hän tiesi. Hänellä oli vain työnsä, hänellä oli Saksan kansa! Vain 
sitä varten hän oli olemassa, muuta tarkoitusta hänellä ei ollut. Hän 
avasi kirjeet, luki rivin sieltä, toisen täältä, painoi huulensa tytön 
nimeen. Repi sitten paperiliuskat, toisen toisensa jälkeen, viskasi 
palaset paperikoriin. Se oli hänen menneisyytensä, se oli lopussa ja 
ohitse: mikään ei saanut pidättää häntä hänen tiellään. 

Missä ihmeessä Hellmut viipyi? — Tämän kaiken hän tahtoi sanoa 
Hellmutille, tämän ja vielä paljon muuta. Tahtoi kysyä, Hellmutilta 


Mingard avasi oven, ojensi hänelle kätensä. »Hyvä, että tulit», 
Horst sanoi, »olen jo kauan odottanut sinua. Tahdoin puhua 
kanssasi — Istuhan!» 

Lääketieteen ylioppilas heittäytyi nojatuoliin, ojenteli sääriään. 
»No, annahan kuulua — minä kuuntelen. Tahdot puhua itsestäsi 
— eikö totta?» 

Horst katseli häntä, nyökkäsi. Tunsi samassa hetkessä, ettei voinut 
sanoa vähältäkään sanaa. Ei Hellmutille eikä kenellekään — hänen 
oli yksin ratkaistava kohtalonsa. 

Hän sanoi: »Itsestänikö — mitäpä minussa olisi puhumista? 
Kerrohan — kerrohan — tenteistäsi.» 

* * * 

He matkustivat Pommeriin kuorma-autoissa, kahdeksankymmentä 
Berliinin SA:n miestä. Aurinko hymyili hakaristilippujen yllä. 
Jokaisessa kylässä he lauloivat raikkain, nuorin äänin, houkuttelivat 
talonpojat tuvistaan,pyhärauhastaan, leipuritjasepät, metsänvartijat 
ja opettajat, pojat ja tytöt. He lauloivat: 

»Et hukassa viel* ole, maamme, 
sun kahleihin löi vihamies, 
me silti vielä laulaa saamme 
sen, minkä leivon laulu ties. 

On vielä puiden lehvät vapaat, 
näät virran vuorta puhkovan 
ja häpeämme yössä tapaat 
jo päivänkoiton purppuran.» 

»Se on tohtorin lempilaulu», sanoi Richard Fiedler. Iskunjohtaja 
nyökkäsi. S A: n jokainen mies tiesi sen — siitä tuo laulu sai 

merkityksensä. He rakastivat meidän tohtoriamme’, Josef 
Gocbbclsia, tunsivat olevansa samaa lihaa hänen kanssaan. Ja 
Gocbbels taas, hän oli kaukaisen johtajan sijainen, osa Hitleristä 
itsestään. Näin uskoi tämä nuoriso: Saksa, todellinen, oikea Saksa, 
ihanan menneisyyden ja kaikesta häpeästä huolimatta suuren 
tulevaisuuden Saksa — se oli Adolf Hitler ja Goebbels ja muut 
hänen ympärillään — ja hekin, SA:n miehet! He olivat kaikki yhtä, 
samaa lihaa, heissä oli sama henki, sama toivo ja haave, lujaksi 
taottu ja murtamaton. Kukaan ei ollut saarnannut heille tätä oppia, 
mutta he tunsivat sen kaikki, aluksi epäselvästi ja hämärästi, sitten 
yhä tietoisemmin, yhä selvemmin ja kiihkeämmin. 

Toverit lauloivat: 

»Pois unohdamme pakkomuurin 
ja kahleittemme häpeän, 
on hajoava linna Urin, 
kun Teliin näämme syntyvän. 

Kahletta kantaa miehet heikot, 
vapaata varten miekka on: 

Vapautta laulakaamme, veikot, 
jo Saksan hetki tullut on!» 

He tunsivat: heidän tähtensä oli noussut ja heidän Teliinsä 
oli syntynyt! Kasvoi mahtavammaksi, päivä päivältä yhä 
väkevämmäksi, kohta se olisi jättiläinen, jonka rinnassa sykkivät 
miljoonain Saksan miesten sydämet! 

Horst Wessel sanoi: »Tunnette kai nuo laulut, joita Punarintaman 
miehet laulavat — huomaatteko erotuksen?» 

Fiedler vastasi: »Tunnenhan toki — jokikisen — eikä niiden 
joukossa ole ainoatakaan, joka meidän laulujemme tavoin vapauttaisi 
miehen sydämen. Niissä kaikissa on jotakin ahdistunutta —» 

Ylioppilas nyökkäsi. Se oli totta: ne vetosivat järkeen, eivät 
sydämeen. Heidän käännyttäessään kommunisteja omiin riveihinsä 

heidän oli puhuttava, vedottava syihin ja vastasyihin. Mutta 
uudet miehet eivät pysyneet riveissä, ellei heidän sydämiinsä 
upotettu saksalaista tuntemistapaa — ja siihen tarvittiin jotakin 
muuta, jotakin, jota tuskin saattoi sanoin selittää. Jotakin outoa, 
haaveellista, salaperäistä, jotakin, jota heidän jok’ainoan laulunsa 
jokin kohta huokui. »Olen miettinyt sitä paljon», sanoi Sprengel. 
»Marksilaiset vaativat aina vain samaa: varmaa työtä, korkeita 
palkkoja, lyhyitä työaikoja, leikkiä, urheilua ja huvittelua vapaa- 
aikoina. Sehän on varsin sievää — mulla ei ole mitään sitä vastaan. 
Mutta kun joutuu kuulemaan aina vain samaa ja samaa eikä mitään 
muuta sen lisäksi, niin se vähitellen alkaa ällöttää. Me vaadimme 
enemmän — ja se muu, juuri se on pääasia!» 

Ryhmänjohtaja Fiedler sanoi: »Minä olen lukkoseppä, — mutta 
minä pyrin eteenpäin: joskus minusta varmasti tulee insinööri. 
Mutta insinööriksi en pyri vain siksi, että ansaitsisin silloin enemmän 
rahaa — se on minulle aivan samantekevää. Ja täsmälleen samalla 
tavoin ajattelee Hitlerkin: hän oli muurari tai lankkumaalari tai 
mikä lieneekin ollut — ellei olisi ollut sotaa ja marraskuun päiviä, 
hänestä olisi aikoja sitten tullut rakennusmestari tai taidemaalari 
—» 


Iskunjohtaja sanoi: »Hän on itse suunnitellut lippumme — ja 
ilmaissut siinä kaiken sen, mihin pyrimme. Musta-valko-punainen 
— se on Bismarckin Saksa. Mutta punainen on vallitsevana 
värinä, koska me tahdomme tehdä oikean vallankumouksen, 
oman vallankumouksemme. Ja hakaristi, muinainen tuliratas, se 
peloitti kaikkia ruikuttelijoita jo silloin, kun emme vielä itsekään 
oikein tienneet, mitä se merkitsi. Vielä tänäkin päivänä siinä on 
jotakin salaperäistä. Se innostaa, se kiihdyttää, samalla tavoin kuin 
laulummekin! Mitähän, jos yrittäisimme uutta lauluasi, Horst. 
Iskumme on jo harjoitellut sitä.» 

Hän alkoi laulaa ja kaikki muut yhtyivät lauluun: 

»Nyt, veikot, laulan teille ma laulun myrskyisen, 

se kaikuu sankareille etelän, pohjoisen! 

Maan ylle myrskylippu on noussut liehumaan, 
se idän, lännen parhaat miehet kutsuu rintamaan. 

Ja halki maan kun marssi käy, maa puhkec huutoihin: 

Kas, siinä miehet Hitlerin, ens’ Isku Berliinin!» 

Horst lauloi itse mukana: oli outoa kuulla miesten laulavan laulua, 
jonka hän oli sepittänyt ja säveltänyt. Hän tunsi itsensä hieman 
noloksi, kun kaikkien katseet kohdistuivat häneen, mutta samalla 
vapautuneeksi ja ylpeäksi. 

»Oikeastaan on aika huvittavaa», lukkoseppä sanoi, »että kaikilla 
johtajillamme on jotakin tekemistä taiteen kanssa. En ymmärrä siitä 
paljonkaan, mutta tunnen sen kuitenkin. Hitler itse on varmasti 
taiteilija, muuten hän ei ikänä olisi osannut suunnitella tuota lippua 
tai luoda S A: ta. Ja meidän tohtorimme — hän nauttii eniten silloin, 
kun seuraa on vain vähän eikä hänen tarvitse pitää puheita, vaan 
voi sen sijaan lukea ääneen meille jonkin runon. Ja sinäkin, Horst, 
hitto vieköön, olet aivan samanlainen.» 

»Tuki kuonosi, Richard», ylioppilas nauroi. »Mikä johtaja minä 
muka olen?» 

Fiedler sanoi: »No, etpä vielä juuri nyt ole. Mutta Iskun jokainen 
mies tietää, että sinussa piilee johtajan itu.» 

Albert Sprengel nyökkäsi. »Totisesti, Horst, olisipa hienoa, 
jos sinusta joskus tulisi jotakin — oikein tosi suurta. Hitler 
on itävaltalainen, pani Miinchenissa alkuun koko hoidon. Ja 
Goebbelsin hän löysi Reinin rannalta ja lähetti hänet tänne 
valloittamaan Berliiniä — taivas tietää, miten hän osaakin aina 
asettaa oikean miehen oikeaan paikkaan! Eikös olisi rotevaa, pojat, 
jos Berliinistäkin kerran nousisi joku? Ja häämöttääpä mielessäni, 
että tämä plantuntaimi on juuri Horst Wessel —» 

Ylioppilas keskeytti melkein hätääntyneenä. »Ole hiljaa! Enhän 
minä ole sen parempi kuin te muutkaan—» 

Iskunjohtaja katsoi häntä silmiin. »Niin, ja juuri siitä onkin 
kysymys! Mutta sinä osaat ilmaista juuri sen, mitä me kaikki 
ajattelemme ja tunnemme, vaikka emme osaakaan sitä oikein 
ilmaista. Wienistä palattuasi sinä olet yksin käännyttänyt yhtä 
monta punarintamalaista kuin kaikki muut iskumiehet yhteensä. Ja 
sinun laulusi ovat syntyneet suoraan SA:n sydämestä!» 

Tervehdyshuutoja kajahteli heidän edessään — heitä vastaan 
marssi joukkue, jonka yllä liehui Hitlerin lippu: Pasewalkin SA tuli 
noutamaan heidät tuohon vanhaan Pommerin kaupunkiin, joka 
kyrassierien ajoista alkaen ei ollut nähnyt tällaista näkyä. Mutta 
vastaanottajat toivat myös uutisen mukanaan: Vaara tarjona! 
Maa poltti tänään Pasewalkissa — saatuaan kuulla hitleriläisten 
värväyspäivästä oli Pasewalkin Punarintama pyytänyt apujoukkoja 
Berliinistä. Ne olivat tulleet jo aamulla rautateitse, ne olivat aivan 
ylivoimaisia. 

He marssivat kaupunkiin, marssivat musiikin soidessa aukeiden 
poikki ja katuja pitkin, lauloivat laulujaan. Sattui vain vähäpätöisiä 
kahnauksia, pientä kahakoimista, sillä myös esivalta oli pitänyt 
varansa, kutsunut kokoon lähiseudun pikkukaupunkien ja 
maalaiskylien poliisivoimat. Sotaväki odotti hälytysvalmiina 
kasarmissaan. Iskunjohtaja jätti muutamia miehiä torille 
vartioimaan kuorma-autoja, muut kokoontuivat ampumaseuran 
taloon. Se oli järjestetty majoituspaikaksi, siellä oli ruokaa. 

Äkkiä melua — hitto tietäköön, taas tuli tuollainen uutinen, josta 
kukaan ei tiennyt, mistä se tuli: Punarintama oli hyökännyt torille 
kuorma-autoja vahingoittamaan. Kaikki ponnahtivat jaloilleen, 
kaikki pyrkivät ulos. Mutta iskunjohtaja käski heidän rauhoittua — 
vain hän jätti soppansa kylmenemään, lähti menemään kaksi miestä 
mukanaan. Tällä kertaa uutinen oli tosi: torilla tunkeili parisataa 
kommunistia, Fiedler seisoi pistooli koholla erään kuormavaunun 
katolla — samassa hetkessä alkoi laukauksia pamahdella kaikkialla. 
Sprengel kiskaisi taskuaseensa esiin, juoksi pitkin harppauksin, 
painoi liipasinta. Lataushäiriö — hän painoi, painoi — tuo 
kirottu kapine ei toiminut. Mutta Punarintaman pistoolit toimivat 

erinomaisesti — hän kääntyi, lähti pakoon. Hänellä oli hyvä onni, 
hän pääsi kadunkulman suojaan, juoksi suoraan poliisien keskelle, 
sieltä oli tulossa kolmattakymmentä, poliisia, nämä ryntäsivät 
sapelit koholla torille. Hän juoksi johonkin taloon, työnsi kiireesti 
pistoolin taskuunsa, päästi poliisit ohitseen. Hän odotti, lähti sitten 
hiipimään poliisien jäljessä, näki poliisien puhdistavan torin 
Herran kiitos, toverit olivat pelastuneet. Siis takaisin ampumaseuran 
taloon — tuskin hän oli ehtinyt sinne, kun Punarintama alkoi 
kokoontua talon eteen — jo muutaman minuutin kuluttua alkoivat 
laukaukset pamahdella. Aluksi taisteltiin vain portin kohdalla, 
sitten punaiset piirittivät koko rakennuksen, maastoutuivat, 
tunkeutuivat yhä lähemmäksi avointa pihaa. 

»Taktiikka hyvä, kymmenen», Fiedler murahti, »luulenpa, että 
Scherlinski on niiden mukana!» 

»Hän tai 'Schlageter*», vastasi Sprengel. Hän käski miestensä 
kiskoa esiin kaiken, mikä vain oli irtainta. Pojat kiskoivat pöytiä, 
penkkejä ja tuoleja, tynnyreitä, kukkalaatikkoja, lankkuja — 
rakensivat kädenkäänteessä, barrikadeja, kohottivat lippunsa 
liehumaan niiden harjalle. Piirittäjät tunkeutuivat yhä lähemmäksi, 
neljä, viisi miestä oli jo haavoittunut, lääkintämiehet sitoivat 
kiireesti hätäsiteillä heidän haavansa. Sitten tuli apu: santarmit 
ja poliisit tekivät hyökkäyksen — Punarintama vaihtoi heidän 
kanssaan muutamia laukauksia, peräytyi sitten sulkeutunein rivein. 
Mutta nyt poliisit halusivat tyhjentää myös hitleriläispesän — 
siihen iskun johtaja ei suinkaan aikonut suostua. Eihän hän totisesti 
ollut rakennuttanut barrikadejaan vain voidakseen siististi antaa 
poliisien vangita heidät. He nauroivat antautumisvaatimukselle, 
eivät väistyneet ikkunaluukkujen ja barrikadien äärestä, ampuivat 
edelleen hilpeästi. Poliisit hätkähtivät — sitten he alkoivat vastailla 
tuleen. 

Sprengel kuuli huudahduksen takanaan — kääntyi, näki parin 
miehensä särkevän mahtavaa laatikkoa. Laudat lentelivät — 
näkyviin ilmestyi kuvankaunis tykki. He tarttuivat sen pyöriin, 
työnsivät ja kiskoivat sitä, aukaisivat pääoven — kenttätykki 

kurkisti uhkaavasti ovesta. Se meni jo yli poliisien horisontin — 
eiväthän he taistelleet koko sydämestään. Kumipamput, sapelit, 
pistoolit — niistä ei ollut väliä, saattoihan joskus leikkiä intiaania. 
Mutta kun nuo perhanan pojat turvautuivat jo tykkeihinkin — ei 
kiitos! 

He peräytyivät, kohta ei enää ollut ainoatakaan santarmia 
näkyvissä. S A riemuitsi voitostaan. Ja Pasewalkin toverit nauroivat 
täyttä kurkkua: tuo kapine, tuo vanha tykki, oli jo vuosikausia 
uinunut laatikossaan. Se oli lahjoitettu ampumaseuralle Pasewalkin 
muinaisten kyrassierien muistoksi. Se aiottiin asettaa näytteille, 
mutta paikasta kiisteltiin yhä. Se oli seitsemän ja puolen sentin 
kenttätykki, viaton ja hyväntahtoinen — eihän siinä ollut edes 
lukkoa — ja sitä poliisit olivat paenneet! 

Ilo ei tosin kestänyt kauan. Herra pormestari oli saanut kyllikseen 
näistä pienistä sunnuntairiemuista. Punarintama oli ikävä olemassa, 
SA jotakin vielä tuhat kertaa hullumpaa. Mutta nuo molemmat 
yhdessä — totisesti, piru oli merrassa! Hän juoksi kasarmiin, hälytti 
sotaväen. Iskunjohtaja näki komppanian lähestyvän, ratsumestari 
kärjessä. Yksi ainoa katse riitti: tuo mies tiesi, mitä tahtoi! 
Vastarinta oli turha — sotaväellä oli raskas aseistus, karabiinit, 
käsigranaatit — niitä heidän muutamat pistoolinsa eivät kyenneet 
vastustamaan! Hän astui ovelle, kuuli ratsumestarin äänen, heitä, 
vaadittiin antautumaan. »Sotaväellekö — heti paikalla!» hän 
huusi vastaukseksi. 

Hän kiirehti takaisin, käski miestensä kerätä pistoolit yhteen 
kasaan. Niitä oli melkein kaksikymmentä, iskunjohtaja sieppasi 
toisen toisensa jälkeen. »Sinä saat olla sivusmieheni, Horst», 
hän sanoi. »Pidä kiirettä, aseet piiloon!» He kuormittautuivat 
pistooleilla, työnsivät niitä taskuihinsa ja saappaihinsa, housuihinsa 
ja paitojensa alle, eteensä, ja taakseen. Sitten iskunjohtaja palasi 
ovelle. »SA esiin!» hän komensi. 

Kaikki kerääntyivät pihalle, neljäkymmentä Pasewalkin miestä, 
kahdeksankymmentä berliiniläistä, järjestäytyivät pitkiin riveihin, 

ojennus oli viivasuora — haavoittuneet vasemmassa siivessä. 
Iskunjohtaja astui ratsumestarin eteen Horst jäljessään, kohotti 
käden lakkiinsa. »Pyydän, toimittakaa asetarkastus, tutkikaa sekä 
miehet että talo.» 

Ratsumestari nyökkäsi, antoi määräyksensä. Lähetti sisään 
kolmekymmentä miestä, käveli itse rivejä pitkin, tutkitutti 
perusteellisesti jokaisen miehen. Iskunjohtaja ja tämän sivusmies 
scurasivat aivan hänen kintereillään — he olivat ainoat, joiden 
tarkastaminen unohtui. Tarkastus kesti kauan, vajaa tunti ehti 
kulua, mitään ei löytynyt. 

»Aseita teillä siis ei ole», ratsumestari totesi. »Millä te siis ammuitte 
— kaksi poliisia on haavoittunut!» 

Iskunjohtaja kohautti olkapäitään, osoitti vanhaa kenttätykkiä. 
»Lukottomilla tykeillä.» 

Upseeri katsoi häneen tiukasti, sanoi: »Miehillänne on hyvä 
ryhti, mutta melkein kaikki ovat laihoja ja kuivettuneita! Vain te 
molemmat, te ja sivusmiehenne, olette hämmästyttävän lihavia. 
Vatsanne ovat kerrassaan komeat ja rintanne paisuvat mahtavina. 
Taidatte olla suursyömäreitä molemmat—rasva vain on jakaantunut 
hieman omituisiin paikkoihin! — Toivottavasti ette voi pahoin?» 

Iskunjohtaja iski jälleen kantapäänsä yhteen. »Käskystä, herra 
ratsumestari! SA:ssa tarjoillaan reilusti!» 

Upseeri iski silmää, nyökkäsi tyytyväisenä: »No niin, se ilahduttaa 
minua.» Hän vaati berliiniläisiä heti lähtemään tiehensä kuorma- 
autoissaan, Pasewalkin miehiä palaamaan koteihinsa. Sprengel 
lupasi huolehtia tästä. Sitten ratsumestari lähti kävelemään ympäri 
pihaa. »Kukanuo on rakentanut ?» hän kysyi osoittaen barrikadeja. 

»Punaiset hyökkäsivät kimppuumme joka taholta», vastasi 
iskunjohtaja, »niinpä määräsin mieheni rakentamaan barrikadeja 
suojaksemme.» 

Upseeri tuumi: »Ne on suunniteltu varsin taitavasti, nuo 
barrikadinne, kaikella kunnioituksella sanoen! — Entä mitä teidän 
nimenne on?» 

»Albert Sprengel, lippukunta neljä, Isku ykkönen, Berliini.» 

Ratsumestari kohotti käden lakkiinsa. »On ollut hauska tutustua 
teihin. — Sanokaamme siis näkemiin, Barrikadi-Albert!» 


-Tämä jäi iskunjohtajan pysyväksi nimeksi. Tästä lähtien hän 

oli vain Barrikadi-Albert. 

* * * 

Pasewalkin seikkailu ei kuitenkaan onnistunut aivan selkkauksitta. 
Sprengel oli palannut Berliiniin rautateitse mukanaan haavoittuneet 
ja — pistoolit. Hänellä oli omat aavistuksensa, hän vainusi, että 
rakkaat ystävät Aleksanterinaukean varrelta tulisivat häntä vastaan 
Stettinin asemalle—siksihenousivatjunastajoGesundbrunnenissa, 
pääsivät onnellisesti kotiin. Mutta kuorma-autot pidätettiin, kaikki 
miehet vangittiin, muiden muassa Fiedler, muiden muassa Horst 
Wessel. 

Vangittiin, päästettiin jälleen vapauteen — poliisilla ei ollut 
melkein koskaan langettavia todistuksia, vaikka ruhjevammat ja 
ampumahaavat puhuivatkin selvää kieltään. Mutta pari päivää oli 
kunkin istuttava, se kuului asiaan, sekä S A: 11a että Punarintaman 
miehillä oli sama juttu edessään. Ylioppilas ajatteli, että tämä kuului 
heidän ohjelmaansa, siksi se oli nieltävä — vain äidin tähden hän oli 
murheissaan, äiti ei varmaankaan osannut oikein sopeutua asiaan. 

Niin — ja miten hän olisi osannut selittää sitä äidille? Sana 
kansallinen, sen äiti tietenkin ymmärsi, sen puolesta hän oli 
valmis uhraamaan kaiken, henkensä ja tavaransa, niin sodan 
kuin rauhankin aikana. Äiti ymmärsi hyvin, että hän, nuori mies, 
sekaantui politiikkaan — yhdistihän juuri kiihkeä innostus 
kaikkiin poliittisiin asioihin heidät aivan erikoisesti toisiinsa. Mutta 

kansallissosialistinen suunta, jota hän oli ryhtynyt kannattamaan, 
oli kuitenkin jotakin toista, jotakin hieman sopimatonta ja ennen 
kaikkea kovin cpäporvarillista. Ja juuri tuo liikkeen romanttinen 
puoli, innostavuus ja kumouksellisuus, juuri se ajoi sitä eteenpäin, 
herkeämättä, päivästä päivään. Saksan uudistuminen, kansallisen 
ajattelutavan elpyminen — varjelkoon, olivathan eri johtajat kaikin 
mahdollisin tavoin jo pyrkineet samaan päämäärään. Horstilla 
oli kopissaan runsaasti aikaa ajatella — hänhän oli kuulunut 
moneen liittoon, tunsi hyvin nuo muut: kaikilta heiltä puuttui 
jotakin, Bismarck-liitto — siinä oli jotakin riemullista, mutta 
siitä huolimatta se oli levotonta, päämäärätöntä heilahtelemista 
suuntaan ja toiseen. Kukin Bismarck-ryhmä menetteli omalla 
tavallaan — niille oli yhteistä vain kansallinen ajattelutapa. Eikä se 
pelkästään riittänyt. Bismarckin miehet olivat siveellisesteettisia, 
puhuivat paljon, pitivät esitelmiä, taistelivat saksalaisen kulttuurin 
puolesta. Nuoret huvittelivat ja leikkivät, sekä tytöt että pojat 
riehuivat, vaativat 'oikeuksiaan*. Sen jälkeen he leikkivät jonkin 
aikaa sotahommia — hän itse oli jo viisitoistavuotiaana ollut 
sotilaallinen ryhmänjohtaja! Lopulta Bismarckin johtomiehet 
koettivat muuttaa urheilun kiinteäksi yhdyssiteeksi — se oli kenties 
heidän yrityksistään kaikkein epäonnistunein. Sillä tämä nuoriso 
oli kerta kaikkiaan poliittista, se innostui vain aatteeseen, johon 
sekaantui politiikkaa — 

Entä retkeilijät ja partiolaiset? HänenveljensäWerner olivuosikausia 
ollut noissa puuhissa mukana — oli kuitenkin lopulta eronnut, aivan 
samalla tavoin kuin hän itse oli eronnut Bismarck-liitosta, vaikka 
he molemmat olivat saaneet kaikki taito- ja kunniamerkit, joita oli 
saatavissa — 

Vapaaehtoisliitot, hän mietti, Musta rintama — se oli vakava asia, 
mutta sillä ei ollut kantavuutta! Se edellytti, että Saksan suuri hetki 
oli kohta tuleva — särkyi, kun mitään ei tapahtunutkaan. Ehrhardtin 
'Uudelleenjärjestäytymisneuvosto* — siihen aikaan sen nimi oli 
Viikinki — se oli seikkailua, ilmaan hosumista, sissihenkeä — 
pelkkää sotilaallisuutta vaarallisella pohjalla. Hallituksen kiellon ei 

olisi tarvinnut merkitä paljonkaan — olivathan SA ja Punarintama 
myöhemmin osoittaneet voivansa pysyä hengissä ja kasvaa kaikista 
kielloista huolimatta. Mutta kapteeni oli hajoittanut oman liittonsa, 
kavaltanut itsensä ja asiansa tehdessään äkkiä ratkaisun »takaisin 
valtioon». Saman virheen tekivät saksalaiskansalliset alkaessaan 
parin vaivaisen ministerinsalkun houkutuksesta kannattaa 
hallitusta — saman virheen teki hallitus allekirjoittaessaan 
Versaillesn sopimuksen. Olihan naurettavaa laskea aseensa, ojentaa 
kätensä vihamiehelle, sanoa hänelle: »Olkaamme nyt ystäviä!» — 
Vihollinen kohtelee aseetonta vain orjanaan. 

Entä Teräskypärä ja Kodinturva, jotka hän oli oppinut tuntemaan 
Itävallassa — nekin olivat pelkkiä aseellisia järjestöjä, voimakkaita 
ja käyttökelpoisia päättäväisen johtajan käsissä, mikäli — Niin, 
mutta eihän voinut jäädä odottamaan, että jotakin tapahtuisi! 
Jokainen lapsikin käsitti kansansa nääntyvän sotaveroihin ja 
korvauksiin: siispä miehen oli tartuttava molemmin käsin kohtalon 
pyörään. 

Ja sen teki uusi vapausliike — siten se merkitsi poliittista heräämistä. 

Heidän johtajansa, Hitler, oli ottanut muiden erehdykset 
opikseen, Miinchenin mellakka aikoinaan oli ollut virhe! Silloin 
hän oli koonnut yhteen kaiken, mikä Saksassa oli kansallista, 
luottanut lujasti Ehrhardtiin ja LudendorfEin, Buchruckeriin ja 
Kahriin, kansanpuolueeseen, isänmaallisiin, suursaksalaisiin, 
kodinsuojalaisiin, vapaajoukkoihin ja aseellisiin järjestöihin — ja 
koko juttu oli ollut vain läiskähtävä isku veteen! Mielipiteitä oli 
satoja — joskin ne yhtenä yönä mellakan kiihkossa vaikenivat, 
arkiaamun kalpeassa hämärässä ne kuitenkin pakosta törmäsivät 
yhteen. Ja vaikka sotaväki ja poliisit eivät olisikaan ampuneet 
maahan kasoittain miehiä, — Miinchenin esikunnantalon edessä — 
saksalaisia miehiä, jotka lähtivät marssimaan kansansa vapauden 
puolesta, niin tuo saippuakupla olisi kuitenkin olosuhteiden 
pakosta puhjennut! 

Ylioppilas ajatteli: Samalla tavoin kuin hän nyt istui pritsillä, 

suunnittcli ja mietti mielessään, tuntikausia, pari päivää kenties 
— samalla tavoin Hitler oli istunut monta kuukautta Landsbergin 
linnassa Lechin rannalla. Ja tuona aikana hän kasvoi johtajaksi, 
aivan hiljaa, aivan yksin: rummunlyöjästä tuli sotapäällikkö. Hän 
oli peruuttamattomasti menettänyt kaiken, suutaroiminen ja 
paikkaileminen ei enää auttanut, kaikki oli hajonnut, hänen oli 
siis luotava kaikki perustuksiaan myöten uudelleen! Ystäviltään 
hän oli oppinut, miten ei saanut tehdä — hyvä, hän päätti oppia 
vastustajalta, miten oli meneteltävä: siten syntyi uusi järjestelmä, 
kasvoi kaikkien halveksimisen ja naurun kohteena mitättömyydestä 
Saksan vapausliikkeeksi. 

Horst Wessel hymyili. Kaikki oli niin selvää, niin yksinkertaista ja 
kuitenkin niin hämmentävää monen rehellisen saksalaisen miehen 
mielestä. Monet eivät kyenneet sopeutumaan uuteen aikaan. 
Kannattajien värvääminen vain vaalien aikana — se oli lapsellista, 
se merkitsi hukkaan kulunutta rahaa, menetettyä työtä. Heidän oli 
vaikutettava joka päivä, kaikkialla ja kaikilla aloilla. Se oli hiljaista 
solutustyötä, pienimpiäkin yksityiskohtia myöten suunnitelmallista 
jäsentelyä: johtajan tahdon oli hahmotuttava jokaisen yksilön 
mielessä. Ja tuo tahto oli: kaiken luokkataistelun hävittäminen, 
kansan vapauttaminen kaikesta vieraasta vaikutuksesta. Saksalaisen 
oli jälleen ajateltava ja tunnettava saksalaisen tavoin. Ja ennen 
kaikkea ja aina uudelleen ja kerta kaikkiaan: valtaan! 

Tähän ohjelmaan kuului myös, eikä suinkaan vähäisimpänä 
renkaana, taistelu kadusta! Sillä katu oli kiistämättömästi punaisten 
käsissä noista marraskuun päivistä alkaen, jotka saivat kadulla 
alkunsa. Tähän päivään asti kansallinen rintama ei ollut tajunnut, 
ettei sillä ollut pienintäkään mahdollisuutta päästä valtaan, ellei se 
ensin valloittanut katua! Vapaajoukot saattoivat taistella taisteluja, 
valloittaa kaupunkeja, käydä sissisotaa kuten Reinin rannoilla ja 
Ruhrin alueella — mutta taistelu kadusta, se oli sana, jota he eivät 
ymmärtäneet. Yhtä vähän kuin muutkaan järjestöt. Kukaan ei ollut 
edes älynnyt yrittää sitä. Aseelliset järjestöt pysyttelivät syrjässä, 
kuvittelivat pelkästään sotilasharjoituksilla parantavansa kaiken — 

elivät salassa. 


Uuden liikkeen iskujoukot menettelivat aivan toisin. Ne 
suunniteltiin järjestyksenpitoryhmiksi, niiden oli suojeltava omia 
kokouksia, hajoitettava vastustajain kokoukset. Niiden oli myös 
osoitettava kansalle yhä uudelleen kaikilla kaduilla, kaikissa kylissä 
ja kaupungeissa: uusi ajatus elää, uusi ajatus, joka taistelee kaiken 
sen puolesta, mikä on saksalaista, ja on samalla sosialistinen, ja 
vastustaa kaikkea, mikä on kansainvälistä ja marksilaista. Ehdoton 
kuri, toiminta sekä päivisin että öisin — se oli pääasia. Jos sen ohessa 
vielä jäi hieman aikaa sotilasharjoituksiin — sen parempi! 

Ylioppilas naurahti. Hän oli totisesti saanut sotilaskoulutuksen 
sekä Mustassa rintamassa että SA:ssa! Osasi käyttää jokaista 
asetta, oli osakunnassa oppinut miekkailemaan, osasi nyrkkeilla 
ja tunsi perusteellisesti jiu-jitsun. Hiihdossa tosin Werner voitti 
hänet ja sisar Inge oli parempi soutaja ja uimari kuin he molemmat. 
Mutta oliko hänellä koskaan ollut tilaisuutta soveltaa tietojaan 
käytäntöön — ennen kuin hän liittyi SArhan? Ja juuri tuota niin 
sanottu säädyllinen porvaristo ei kyennyt käsittämään: urheiluna 
nuo kaikki taidot saivat runsaasti tunnustusta, mutta toden tullen 
niihin turvautumista pidettiin perin paheksuttavana. Jokainen 
porvari tiesi punaisten joka päivä turvautuvan nyrkkeihinsä ja 
aseihin, mutta ei kyennyt käsittämään, että vain mies, joka osasi 
antaa takaisin samalla mitalla ja — paremmin, saattoi saavuttaa 
jotakin! Katukiveys oli joko hyvällä ja ainaisiksi ajoiksi jätettävä 
vihollisen haltuun tai siitä oli taisteltava, annettava pitkät piut 
säädylliselle esiintymiselle ja porvarillisille sopivaisuuskäsitteille, 
valloitettava katu keinolla millä hyvänsä. Ja niin oli meneteltävä, 
silla näinä aikoina saattoi haaveilla vallasta vain se, jolla oli katu 
hallussaan. 

Taivas varjelkoon, se ei suinkaan ollut helppoa, se oli kirotun 
vaikeaa! Horstajatteli marssia umpipunaisenNeuköllnin halki, heitä 
oli kahdeksansataa kahtatoistatuhatta vastaan — mutta he tekivät 
sen. Hän ajatteli kiihkeää taistelua Farus-saleissa — kolmesataa 
ruskeapaitaa ja kolmetuhatta punaista! Mutta tohtori Goebbels ei 

väistynyt paikaltaan, piirijohtaja Dalucge ryhtyi taisteluun, kaikki 
tiesivät: jos he tänään hävisivät, olivat kommunistisen Pohjois- 
Beriiinin kaikki tiet heiltä tukossa ainaisiksi ajoiksi! Jokainen 
heistä sai vammoja, kolmattakymmentä vaikeasti haavoittunutta 
sortui lattiaan verissään — mutta he tekivät sen kuitenkin. Iskivät 
punaiset ulos, pitivät salin hallussaan — saivat varman jalansijan 
XVeddingissä. — Görlitzin aseman vieressä taisteltiin tuliasein — 
he saivat viedä monta vaikeasti haavoittunutta sairaalaan, mutta 
he tekivät sen, siellä samoin kuin Kottbusin vapaudenpäivillä — 
samoin kuin kaikkialla! Kaikki, kaikki Hitlerin puolesta — raju 
uhrautumistahto kasvatti heidät urhoollisiksi, sai heidät uskomaan 
tulevaisuuteen! Vain he itse tiesivät, miten vähän heitä oikeastaan 
oli, tiesivät, että jokaisen miehen oli vastattava kymmentä. Punaiset 
vaahtosivat raivosta, olivat valmiit iskemään maahan heidät kaikki, 
heidät hakaristirentut, hitlerilaisroistot, fascistikoirat! Ja porvarit 
solvasivat heitä yhtä innokkaasti kykenemättä käsittämään, mitä oli 
tekeillä: he olivat rosvoja, kansallisbolsevikkeja, juutalaisvihaajia! 
Vähät siitä, ylioppilas ajatteli, olemme kuitenkin oikealla tiellä! 

Ovi avautui, vartija tuli hakemaan hänet kuulusteltavaksi. Horst oli 
selvillä asioista, tiesi tarkoin, mitä häneltä kysyttäisiin ja mitä hänen 
oli vastattava —kysymykset olivat aina samat, yhtä kiinteät kuin 
katkismus. Tutkintotuomarit tekivät jo laulun lyhyeksi, säästivät 
aikaa. He tunsivat SA:n taktiikan, tiesivät, että raakuus auttoi yhtä 
vähän kuin ystävällisyyskin: he eivät saaneet mitään irti vangeista. 
Hän sai palata koppiinsa puolen tunnin kuluttua. 

Mitä tehdä? Mitähän, jos hän yrittäisi sepittää runon, uuden 
laulun Iskulleen? Tai hän saattoi ehkä vielä, mieluummin 
kirjoittaa näytöskappaleen, pari hauskaa kohtausta toverikerhon 
joulujuhlaan. Täältä päästyään hän tuskin tulisi enää saamaan aikaa 
ja rauhaa ennen joulua. Hänet oli perusteellisesti tarkastettu, ennen 
kuin hänet työnnettiin koppiin, mutta siitä huolimatta hänellä 
oli työtarpeensa: pari paperiliuskaa ja lyijykynä — kynä oli aivan 
sattumalta osunut hänen sormiinsa tutkintotuomarin pöydältä! 
Hän ei miettinyt kauan — kaikki sujui häneltä ihmeen nopeasti, 

mikäli se käsitteli vapausliikettä ja SA:ta. Hän kirjoitti otsikon — 
‘Kaksikymmentä minuuttia saksalaista rotuoikeudenkäyttöä*. Neljä 
kuvaelmaa: Moabitin pikatuomari — Vastaanotto poliisilaitoksessa 
— Merkillinen lähetyskokous — Tilinteon päivä. — He molemmat, 
hän ja hänen veljensä Werner, näyttelisivät tietenkin mukana 
kappaleessa — 

III. 


Helmikuu—toukokuu 1929. 

Lippukunta IV marssii Zepernickiin. —Horst 
ottaa huostaansa pienen ryhmän ja tekee siitä 
suuren iskujoukon, hän marssii Berliinin halki 
pillisoittokuntineen. — Tyttö, joka odottaa lasta, 
saatetaan punaisesta Fischerkietzistä sairaalaan. — 
Berliinin SA lähtee värväysrctkelle Frankfurt an 
der Oderiin; Horst pidättää Barrikadi-Albertin. — 
Kokous Buschin sirkuksessa. Isku viitonen laulaa 
ensimmäisen kerran: ’Nyt viirit liehumaan —’. 


Lippukunnanjohtaja IV, Hans Breuer, jumaloi kenttäohjesääntöä, 
osasi sen ulkoa ja teroitti sen merkitystä miehilleen kaikissa 
mahdollisissa tilaisuuksissa. Mutta tuona talvena hänen oli 
tunnustettava, että kenttäohjesääntökin on vain ihmisten työtä, 
ja saattaa erehtyä, jopa kohtalokkaasti. Olihan siihen kirjoitettu 
täsmällisesti ja selvästi: 'Marssivan joukon pahin vihollinen on 
helle !* 

Tuona helmikuisena sunnuntaina vuonna 1929, kun lippukunnat 
III, IV ja V lähtivät Zepernickin oppilassoittokunta mukanaan 
marssimaan Blumbergiin, hän sai havaita kenttäohjesäännön 
erehtyneen pahan kerran. Kenttäohjesääntö tosin oli laadittu 
vanhaan, hyvään aikaan, jolloin kaikki sujui aina nuottien mukaan — 
mutta nykyäänhän säätkin ovat ryömineet nahoistaan. Kolmannen 
ja viidennen lippukunnan johtajat olivat hänen laillaan vanhoja 
rintamakarhuja, olivat Karpaateilla ja Ardenneilia, Karstissa ja 
Dunan varrella oppineet tietämään, mitä pakkanen merkitsee — 
mutta tällaisesta hekään eivät tienneet mitään. Berliinin kadut olivat 
autioina, raitiovaunut ja linja-autot kulkivat tyhjinä, — kukapa 
hullu olisi halunnut ryömiä lämpimästä vuoteestaan, kun ulkona 

oli viisineljättä astetta pakkasta? Vain ruskeapaidat marssivat, 
kokoontuivat Stettinin asemalle, matkustivat junassa Zepernickiin 
lähteäkseen sieltä värväysmarssilleen. Barrikadi-Albert odotti heitä 
Iskunsa kanssa. Hän oli lähtenyt edellä kuorma-autossa mukanaan 
pakoittain lentolehtisiä, värväystarpeita. 

»Kirottu itätuuli!» sanoi Sprengel, »sehän puhaltaa luihin ja 
ytimiin!» 

Nuo kolme lippukunnanjohtajaa neuvottelivat keskenään — 
uskaltaisivatko he todella lähteä marssimaan? Täällä maaseudulla 
oli vielä viisi astetta kylmempi kuin Berliinissä — ja heidän 
miestensä vaatetuksessa oli paljon toivomisen varaa. 

Lippukunnanjohtaja III kysyi: »Tohtorihan odottaa meitä 
Blumbergissä? Missä sellainen paikka on?» 

»Kahdentoista penikulman päässä pohjoisnavan takana», vastasi 
lippukunnanjohtaja V. 

Lippukunnanjohtaja IV nauroi. »Sateen sattuessa pidetään sota 
sisällä. Siispä, eteenpäin mars, lapsukaiset, vaikka perhana olis*!» 

Vielä pari hyvää neuvoa: marssin aikana oli jokaisen hierottava 
kunnollisesti lumella käsiään, poskiaan, nenäänsä ja ennen kaikkea 
korviaan. Sitten kajahti määräys: »Lähtöön!» 

Kiivetessään kuorma-autoonsa Barrikadi-Albert huomasi Horst 
Wesselin. »Oletko sinäkin mukana, senkin veijari? Sinuthan on 
ylennetty katusoluttajaksi, olet Berliinin ja Brandenburgin piirin 
tiedonantaja ja vaikka mitä muutakin! Niin sanoakseni siviilimies. 
—Ja silti aiot lähteä marssimaan? Sepä hienoa, tosi rotevaa!» 

»Hyvä, Horst Wessel!» huusi iskumies Bareis. »Ettäkö hän 
puuttuisi — ei tule kysymykseenkään!» 

He marssivat Zepernickiin, hyisen ilman halki kajahteli heidän 
laulunsa. Uteliaita talonpoikia ja porvareita ilmestyi talojen 

ikkunoihin ja porteille» he ottivat hämmästyneinä vastaan 
iskumiesten heille ojentamat painotuotteet — Angriffin* ja 
'Beobachterin* numerot, värväyslehtiset. Varjelkoon, mitä miehiä 
nämä olivat, jotka uskalsivat lähteä marssimaan tällaisena päivänä! 
Nyt he joutuivat ulos laajasta kylästä, nyt vasta se todella alkoi — 
miten ilma saattoikin muuttua vielä kylmemmäksi? Itä-tuuli vihelsi 
julmasti — sankarillisinkin laulaja vaikeni jo. Ede Weisskin, SA:n 
Lohengrin, tukki lopulta kurkkunsa. Pojat hieroivat kasvojaan 
lumella — muutamat havaitsivat sen auttavan, muiden oli vain 
uskottava. Mutta tunnelma säilyi kuitenkin. Tunnin kuluttua he 
ehtivät Birkholziin — lyhyt lepohetki, niin että sanitäärit ehtivät 
käsitellä paleltumia. Matka jatkui, lumi narskahteli — Sprengel ajoi 
edellä kuorma-autossa iskujoukkoineen. Hänen oli toimitettava 
miehille majoituspaikka, tilattava kuumaa kahvia. 

Tunti kului, vielä toinenkin — he marssivat, marssivat. Paleltui, ken 
paleltui, heidän oli päästävä perille. Lähellä Blumbergia lepohetki, 
marssivat ryhmät järjestäytyivät riveihin, lakit kuntoon, kaulukset 
alas, vaikka korvat sojottivatkin. Soittokunta reväytti soimaan 
riemuitsevan marssilaulun, Hitlerin liput kohosivat liehumaan. Ja 
lippukunnat lauloivat — 

Horst Wessel kuunteli — hänhän tunsi tuon laulun. Oli melkein 
unohtanut sen. Hän oli sepittänyt sen ennen Wieniin lähtöään 
toimiessaan Isku kakkosessa ryhmä Botzowin johtajana. Siihen 
aikaan SA oli ollut kielletty järjestö. Niinpä hänen iskuryhmästään 
oli tullut retkeilijakerho Alppi kukka’ — tälle ryhmälle hän oli 
kirjoittanut laulunsa. Tänään sitä lauloi kolme suurta lippukuntaa: 

»Pojat, kirkkaana silmä ja pystyyn pää, 
me kannamme merkkiä kimmeltävää! 

Ei ruskeapaitoja uuvuttaa 
vilu, helle tai pakkanen saa, ei saa, 
pojat Hitlerin rykmentin!» 

Sopihan se marssilauluksi, juuri tänään — viluja pakkanen! 

He marssivat kaupungin halki, viskelivät jokaiseen taloon 
lehtisiään, sitä vartenhan he olivat lähteneet marssimaan. Sitten 
vasta he kokoontuivat majataloon, sitten vasta he alkoivat ajatella 
itseään. Pormestari tuli heitä vastaan, raskas turkki yllään, vain nenä 
pilkistäen näkyviin. Hän ojensi kätensä neljännen lippukunnan 
johtajalle. »Tällaisessa pakkasessa, pojat paleltumia täynnä — ja 
kuitenkin jaksatte pitää tunnelman korkealla — jaksatte laulaa ja 
riemuita?! Mahtaa olla hitonmoinen tuo aate, jonka puolesta noin 
kiihkoilette?!» 

Tuolta oli paleltunut nenä, tuolta korvat, tuolta kädet. Lipunkantajat 
eivät kyenneet enää avaamaan jäykistyneitä kouriaan. Entä 
korvat, taivas varjelkoon noita korvia! Niiden nipukat riippuivat 
muodottomiksi turvonneina, niistä tihkui veristä nestettä. 
Mutta he nauroivat kaikki — siankorvia kuohukerman kera, he 
sanoivat. Venyttelivät, joivat kahvinsa, antoivat sanitäärien hieroa 
pakkassalvoja jäseniinsä, kääriä siteitä. Yhä uudelleen sanitäärien 
täytyi sanoa uhreilleen: »Korvalehtesihän ovat aivan valkoiset, 
senkin peto — älä vain tartu niihin, muuten ne jäävät kouraasi!» 
Ja tähän iskumiehet vaistoten korviensa venyneen vastasivat 
kiljahdellen henkevästi 'ii-aaah, ii-aah* aasien tavoin. 

Ulkoa kuului terävä autontÖrähdys — oliko se mahdollista, tuliko 
tohtori todella, heidän tohtorinsa? Kaikki kiirehtivät kadulle, 
näkivät hänen kiipeävän alas avoautosta. Tuo pieni, hento, heikko 
mies, vain nahkatakki yllään, oli jäykistynyt kylmästä. Mutta hänen 
silmänsä hehkuivat ja elivät, iskeytyivät palavina jokaisen silmiin 
hänen kävellessään rivejä pitkin, tervehtiessään lippukuntia ja 
iskujoukkoja. Hän sanoi jotakin jok^kiselle miehelle, jokaiselle 
hän osasi sanoa kiitoksen ja tunnustuksen sanan. Sitten hän palasi 
autoonsa, seisoi autossa paljain päin kuten tavallisesti ja alkoi 
puhua. Neljäkymmentä astetta pakkasta — julma pakkanen — 
kukapa olisi ehtinyt sitä tuntea? Heidän sieluihinsa mahtui vain 
sama väkevä tahto, sama palava tahto, se tunki heidän sydämiinsä, 
sai ne liekehtimään. Ah, tämän miehen takia he olisivat voineet 
marssia vaikka maailman loppuun! 

* * * 

Hänelle tarjottiin johtajanpaikkaa, hän sai itse valita — Horst 
Wesscl valitsi viidennen lippukunnan ryhmän 34. 

Iskumics Richter haukkui häntä. »Mies, oletko hullu? Voisithan 
saada ryhmän meidän omassa Iskussamme, ykkösessä, hah! 
Voisit saada entisen Isku kakkosesi tai neljännen lippukunnan 
seitsemännentoista. Se olisi sinulle omiaan! Mutta Friedrichshainin 
ryhmä 34 — hullu sinä olet — sehän on koko SA:n kurjin 
sikolauma.» 

»Odotahan, Otto», ylioppilas sanoi, »ajat muuttuvat.» 

Iskumies jankkasi: »Älä polta hyppysiäsi, kaveri, sen mä vain sanon 
— käryätpä siinä hommassa pahan kerran. Vilhuilevat sinuun jo 
muutenkin ilkeästi, noi Märchenbrunnin punatakit — siellä saat 
olla nyrkit pystyssä!» 

Horst Wessel nyökkäsi: »Tiedän sen — juuri siksi otinkin 
neljännenneljättä! Aloitan jo tänä iltana.» Richter ravisteli 
päätään. »Sehän on sinun tapaistasi, Horst — tökkäät kuonosi aina 
kuumimpaan soppaan.» 

Ylioppilas naurahti. »Entä sinä, Otto, etkö itsekin muka tee aivan 
samoin? Sinä ja Fiedler ja Bareis ja Protsch ja kaikki muutkin? 
Lähde mukaan Heinrichin saleihin, olen kutsunut ryhmän sinne. 
Katsokaamme, mitä siitä on jäljellä!» 

Iskumies oli oikeassa: Horst Wessel oli valinnut vaarallisimman 
paikan. Mutta hän tiesi mitä tahtoi: juuri tähän paikkaan tarvittiin 
sopiva mies. Hän muisti jokikisen sanan, minkä Adolf Hitler oli 
sanonut S A: n olemuksesta — ja hänestä tuntui kuin kaikki tuo olisi 
kasvanut esiin hänen omasta sydämestään ja aivoistaan. Valtion 
arvovalta—se perustui kolmeen seikkaan: valtaan, kansan suosioon, 
käännytystyöhön. Jos hän halusi nähdä uuden, kansallisen Saksan 
syntyvän, hänen oli asetuttava vaarallisimmalle paikalle, koetettava 

kaikkialla saada aikaan nuo kolme perusedellytystä. Seudussa, 
jonka hän oli valinnut vaikutusalueekseen, Friedrichshainissa, 
punaisimmassa Berliinissä, niistä ei ollut jälkeäkään: sen pientä 
natsiryhmää vihattiin ja halveksittiin, käännyttämisestä ei ollut 
puhettakaan ja vallasta kaikkein vähimmin — tuo SA:n ryhmä sai 
pysytellä salassa, tuskin uskalsi äännähtääkään, oli henkitoreissaan. 

Johtajan sana oli selvä: hänen S A: nsa ei saanut olla pelkkä asejär jestÖ 
eikä salaliitto. Sen oli toimittava keskellä päivää kaikkien nähden, 
kuta julkisemmin, sen parempi. Ei mitään sotilaskujeita, suuria 
massoja oli mahdoton kunnolla kouluttaa. Urheilua, olkoon, mutta 
ei urheilun itsensä tähden, vaan miesten ruumiillisen kunnon 
kehittämiseksi. Hän pyysi satojatuhansia — montako heitä oli 
Spreen rannalla? Kaksituhatta korkeintaan! Siispä hänen, Horst 
Wesselin, oli tunkeuduttava juuri sinne, missä apua kipeimmin 
kaivattiin: keskelle vihollisen sotaleiriä! Olkoon neljäsneljättä 
ryhmä koko Berliinin mitättömin, olkoot ne miehet, jotka hänen 
piti tänä iltana tavata, Faistaffin rekryyttien kaltaisia — Homepää, 
Haamu, Raajarikko, Kyttyrä ja Härkäpää — heidän vänrikkinään 
hän aikoi tuosta mitättömästä ryhmästä tehdä iskujoukon, jonka 
veroista ei ollut koko Saksassa! 

Hän sai käteensä jäsenluettelon astuessaan sisään — miehiä oli vajaa 
tusina. Silti huone oli täynnä, paljon uteliaita oli saapunut paikalle: 
halusivat nähdä, millainen oli tuo märkäkorvainen ylioppilas, joka 
aikoi kohottaa Hitlerin lipun hulmuamaan Friedrichshainiin. Olivat 
kuulleet juttuja hänestä, tiesivät hänen usein puhuvan kokouksissa, 
tunsivat myös pari hänen sepittämäänsä laulua — saattoihan lähteä 
kuuntelemaan, mitä hänellä oli sanottavaa. 

Horst Wessel puhui. Hän tiesi, että hänen oli tehtävä se nyt, 
voitettava ensi iskulla, kaikki riippui tästä lyhyestä hetkestä. Hän 
ummisti silmänsä, reväytti ne sitten aivan auki, alkoi puhua, hitaasti, 
hyvin rauhallisesti. Sitten oli kuin joku toinen olisi alkanut puhua 
hänen suullaan — se oli Goebbels — se oli Hitler itse? Ja kuitenkin 
juuri hän, hän itse, puhui, kuulihan hän oman äänensä kaiun. Hän 
ryhdistäytyi, puhui kiihkeästi, iskevästi. Ja äkkiä, hän tiesi: se, mikä 

eli hänessä, purkautui väkevänä hänen huuliltaan — se oli Saksa, 
hänen Saksansa! 

Ihmiset istuivat ääneti, kukaan ei liikahtanut hänen lopetettuaan 
puheensa. Olikohan hän erehtynyt, eikö hän ollutkaan tavoittanut 
heidän sydämiään, niinkuin oli kuvitellut? Hän nousi jälleen — hän 
ei saanut hellittää, ei saanut päästää, ohjaksia käsistään! Jatkoi siitä, 
mihin oli lopettanut — ystävällisesti puolueeseen suhtautuminen, 
siihen liittyminen ei riittänyt — miehen oli uhrattava sekä 
omaisuutensa että henkensä Saksan asian hyväksi. Sen tähden 
jokaisen velvollisuus juuri täällä, Berliinin kuohuvimmassa, 
vaarallisimmassa kaupunginosassa, oli liittyä SA:han, Ken oli 
halukas, saattoi nousta seisomaan. 

Useita miehiä nousi seisomaan, mutta juuri ne, jotka istuivat hänen 
ympärillään, kahdeksan, kymmenen rotevaa nuorukaista, jäivät 
istumaan. Hänen huulensa alkoivat vavahdella. Hän huomasi 
helposti, että noiden joukossa oli harjaantuneita sotilaita, juuri 
heidät hän tahtoi saada mukaan. Hän kävi epävarmaksi, kysyi 
puoliääneen, eivätkö hekin — 

Naurunremahdus seurasi hänen sanojaan. Muuan hongankolistaja, 
huopasaappaat jalassa, lakki otsalla, huusi hänelle: »Oletko monni 
mies! Mehän olemme jo mukana — mehän olemme sun ryhmäsi!» 

Ylioppilas hillitsi mielensä. »Jos kuulut ryhmään 34, niin minä 
olen johtajasi — ja silloin nouset käpälillesi, kun puhuttelet minua! 
Siivoat suusi, tajuatko! Ja nyt, kaikki ryhmän miehet, jaloillenne!» 

Miehet nousivat. Huoneessa ei enää ollut ainoatakaan istujaa. Hän 
merkitsi muistiin uusien tulokkaiden nimet: heidän joukossaan oli 
kolme viisitoistavuotiasta, muuan viidenseitsemättä ikäinen — 
hänen ryhmäänsä kuului nyt neljänäkymmentä miestä. 

Joka päivä hän kävi katsomassa miehiään, haukkui heitä, hioi heitä, 
ei suonut heille hetkenkään hengähdysaikaa. Ryhmän henki oli 
suorastaan sikamainen. Vanhat miehet eivät pitäneet ainoatakaan 

sanaa miehen arvoisena, ellei siihen liittynyt mehevää rivoutta. 
Sitä hän ei suvainnut, vaikka he olisivat olleet kaksikin kertaa 
arvossa häntä vanhempia, neljä vuotta sodassa, viisi vapaajoukoissa 
palvelleita. Miehet nurisivat hänen selkänsä takana, mutta 
ryhdistäytyivät hänen edessään. Ja jäivät hänen ryhmäänsä. Hän 
pani toimeen iskuiltoja, piti heille esitelmiä, lauloi ja joi heidän 
kanssaan, oli heille mahdollisimman toverillinen — pysytteli aina 
heidän seurassaan riippumatta siitä, suorittivatko he SA-palvelusta 
vai eivät. Hän käännytti uusia miehiä aina vain uusia. Kuukauden 
kuluttua jäsenluettelossa oli jo toista sataa nimeä. Oli kuin hän 
olisi onkinut joukkoonsa Punarintaman parhaat miehet. Berliinin 
S A: n ylijohtaja huomasi hyvin hänen suorituksensa ja osasi antaa 
niille arvoa, korotti ryhmän iskujoukoksi, antoi hänelle itsenäisen 
aseman. Ja suurimmaksi tunnustukseksi hän antoi Horstin 
iskujoukolle erikoisen matalan numeron; se oli Isku 5. 

Sinä päivänä Horst sepitti uuden laulun, seuraavana iltana hänen 
miehensä lauloivat sitä ylpeydestä hehkuen: 

»Puseroittemme ruskeain kauluksiin 
Isku viis’ on merkitty meille, 
ja kun Saksan puolesta tarvis on, niin 
me käymme myös kuoleman teille. 

Kun pettävät muut, kas, silloin siis 
saa hyökkäyskäskyn numero Viis’!» 

Äiti, isoäiti ja Gerti-täti antoivat hänelle joskus rahaa, hän ansaitsi 
myös antamalla urheiluopetusta, kaiken hän jakoi iskujoukolleen, 
tunsijokaisenmiehensäyksityisethuolet.Muttahän vaati myös heiltä 
samaa uhrimieltä, verotti heitä aina sopivan tilaisuuden tullen. Hän 
näki, miten innostava vaikutus oli pillisoittokunnilla, jotka marssivat 
Punarintaman kulkueiden etunenässä — niinpä hän päätti hankkia 
Iskulleen samanlaisen soittokunnan. Hän käännytti pari punaista 
soittoniekkaa, valitsi miehistään soitannollisimmat, löysi myös 
nuorukaisen, jossa oli kapellimestarin ainesta. Soittokojeet hän osti 
vähittäismaksuin jokaisen miehen oli maksettava kolme markkaa. 
Kolme markkaa, se oli näille miehille suunnaton summa, sillä he 

olivat melkein kaikki työttömiä! Mutta he tekivät sen, säästivät 
pennin toisensa jälkeen, luopuivat viikkokausiksi tupakanpoltosta. 
Soittovchkeet oli jo maksettu pillisoittokunnan marssiessa 
ensimmäisen kerran heidän etunenässään halki Berliinin eräänä 
ihanana, kesäkuisena sunnuntaipäivänä ja osoittaessa taitoaan 
ylpeydestä halkeamaisillaan — pojat tosin soittivat kammottavan 
väärin, mutta kenestäpä voisi tulla mestari heti ensi yrityksellä? 
Natsit katselivat suut ammollaan: tämä oli jotakin vallan uutta, 
soittopillcjä SAtssa?! Johtajat ravistelivat päitään mutta sallivat sen. 
Hänen Iskunsa sai pitää pillisoittokuntansa: se oli suuri tunnustus. 
Ja punaiset kihisivät kiukusta! 

* * * 

He istuivat likaisessa kapakassa, Horst Wessel ja kaksi hänen 
toveriaan. 

»Sinun täytyy toimittaa tyttö jonnekin, jo huomenna, ennen kuin 
on myöhäistä» selitti Barrikadi-Albert. 

E\vald Bartelmurahti. »Ja mihin mukamas? Ja kuka sen maksaa? Ja 
koko talo mylvii, kun lähdemme liikkeelle.» 

»Voithan sinä jäädä taloon, jos kerta kaikkiaan haluat!» huudahti 
Sprengel. »Mutta tytön on päästävä jonnekin, ennen kuin on liian 
myöhäistä — mitä tuumit, Horst ?» 

»Tietysti hänen täytyy päästä laitokseen», ylioppilas huomautti. 
»Sinä hoidat auton, Ewald — lyönnilleen kello yksitoista aamulla 
olemme luonasi — siihen mennessä hankimme rahat.» 

SA:ssa sattui kaikenlaista, mutta tällaista ei sentään tapahtunut 
joka päivä. Isku ykkösen Ewald Bartel, vuokra-autonajaja, oli raju 
päällekävijä — hän asui punaisessa kaupunginosassa, punaiset 
tunsivat hänet hyvin ja vihasivat häntä sydämensä pohjasta. Hänen 
huoneensa oli Petristrassen varrella, samassa talossa ja sen ympärillä 
asui vain kommunisteja. Hän itse tuli toimeen, ne pelkäsivät 

häntä, mutta Klaaralla, hänen morsiamellaan oli varsin vähän iloa 
elämästään. Hän asui yhdessä Ewaldin kanssa ja Ewald oli sellainen 
mies, että hänen kanssaan oli varsin vaikea tulla toimeen. Tekipä hän 
mitä hyvänsä, tytön oli tyydyttävä kaikkeen. Heillä ja naapureilla 
oli yhteinen keittiö — ja yhteinen keittiö tekee lempeimmistäkin 
karitsoista verenhimoisia hyeenoja. Riitaa ja rähinää oli joka päivä, 
melkeinpä joka tunti — koko talo, kaikki naapurit vastustivat 
Klaaraa. Kotiinsa hän ei voinut palata. Vanhempansa olivat 
kieltäneet häntä menemästä naimisiin, karkoittivat hänet kotoa 
havaitessaan hänen olevan raskaana. Sitäkin suuremmalla syyllä, 
koska tyttö oli yhtynyt natsiin, mieheen, joka kieltäytyi viemästä 
häntä puoskarin luokse ja tekemästä siten loppua asiasta. Joka 
oli toivottoman vanhanaikainen kuvitellessaan, että lapsia muka 
on toimitettava maailmaan ja hoidettava. Nyt asia oli kärjistynyt 
ratkaisukohtaansa. Klaara, kaunis ja siro tyttö muuten, oli nyt 
avuton ja muodoton. Hän ei jaksanut enää kävelläkään huoneessa 

— häntä haukuttiin ja solvattiin heti, kun hän uskalsi työntää 
nenänsä eteiseen. 

Seuraavana aamuna he saapuivat Petristrasselle. Bartel odotti 
autoineen oven edessä, hänen ympärilleen oli jo muodostunut 
tungosta. Kaikki tiesivät, mitä oli tekeillä — jokainen halusi olla 
näkemässä. Näytöksestä piti nauttia, synnyttäjälle oli kiljuttava 
helliä jäähyväissanoja. Kaksi heistä jäi vaunun ääreen, Bartel, 
Fiedler, Sprengel ja Horst nousivat portaita. Klaara oli jo aikoja 
sitten sullonut vähäiset tavaransa kangassäkkiin, pieneen 
matkalaukkuun. Barrikadi-Albert otti tavarat. Ewald kiirehti edellä, 
Fiedler ja ylioppilas kohottivat vaivalloisesti tytön käsivarsilleen, 
kantoivat hänet huoneesta portaisiin niin varovasti, niin hellästi 
kuin suinkin mahdollista. Siitä huolimatta tyttö voihki ja nyyhkytti 

— varjelkoon, tunsiko hän jo synnytyspoltteita? Kukaan heistä 
ei ollut selvillä tällaisista seikoista. He pysähtyivät ensimmäisen 
kerroksen kohdalle, hengähtivät. Yläkerrasta kuului jo raakaa 
naurunhohotusta, melua ja huutoja. Sitten se alkoi: kivihiilenpalasia, 
halkoja, tyhjiä säilykepurkkeja alkoi sinkoilla portaissa, heidän 
niskaansa tyhjennettiin likaämpäreitä ja yöastioita. Ewald Bartel 

syöksyi ylös portaita. Painava, täysinäinen rikkasanko osui hänen 
rintaansa. Hän menetti jalansijansa, horjahti, kaatui, lähti jälleen 
juoksemaan, harppoi kolme porrasta kerrallaan. Mutta ovet 
sulkeutuivat hänen nenänsä edessä. Vihasta raivopäisenä hän takoi 
niitä nyrkeillään. 

»Ewald», häntä huudettiin, »Ewald, tule heti alas, heti! Se on 
käsky!» 

Ääni oli Sprengelin, hänen iskunjohtajansa. Hampaitaan kiristellen 
hän totteli, laskeutui hitaasti portaita, palasi tovereittensa luokse. 

Kadulla oli väkeä mustanaan, lähitalojen ikkunat olivat täynnä 
ihmisiä. Eikä poliisia tietenkään näkynyt missään. Rahvas huusi, 
karjui, mellasti. Se oli tavoittanut uhrinsa, se sylki raivoaan ja 
vihaansa. »Natsihuora! — SA-narttu! — Hakaristiemakko! — 
Kunpa halkeaisit mätääsi!» Ja muuan hilpeä humoristi kimitti 
korkealla fisteliäänellä: »Saatpa kaksipäisen raadon!» Silloin he 
nauroivat, tarttuivat sanoihin, kiljuivat kuorossa: »Kaksipäisen 
natsiraadon — sen moskan voit panna rahasta näytteille!» 

Barrikadi-Albert raivasi heille tietä revolveri koholla. He kantoivat 
taintuneen tytön autoon, asettivat hänet istumaan niin hyvin kuin 
osasivat.»Annamennä,Ewald!»iskunjohtaja käski,»tartu rattiin!» 
Richard Fiedler istuutui ohjaajan viereen, piteli kummassakin 
kädessään taskuasetta. Muut hypähtivät astinlaudoille pistoolit 
ojossa, sormet liipasimilla. Matka sujui hyvin hitaasti, roskaväki 
väistyi vain vastahakoisesti, karjui, sylki lokaansa keskeytymättä. 
SA:n miehet olivat karaistuneita ja sitkeitä, olivat tottuneet 
punaisen roskaväen mellastukseen, mutta tämä meni jo yli heidän 
ymmärryksensä. He tunsivat suorastaan ruumiillisesti tuon kaiken 
inhottavan saastaisuuden, mutta eivät vastailleet, eivät laukaisseet 
aseitaan, seisoivat mykkinä autossa, ajoivat etanamaisen hitaasti 
riehuvain ihmisjoukkojen halki. Eivät sanallakaan vastanneet 
ulvontaan ja kirouksiin, purivat vain hampaansa tiukasti yhteen. 

Samassa alkoi sataa kiviä, niitä putoili räiskähdellen auton katolle. 

Barrikadi-Albertin olkapäähän osui kivi, Horstin otsasta valui 
verta. Mutta he pysyivät paikoillaan, eivät liikahtaneetkaan, eivät 
ampuneet laukaustakaan. Pääsivät lopulta ulos Fischerkietzistä. 

* * * 

Neljäs lippukunta kokoontui myöhään illalla Hoppegarteniin 
lähteäkseen Frankfurt am Oderiin suurelle värväysretkelle. Kaksi 
tuntia kestäneen yöllisen marssin jälkeen miehet kuormattiin 
autoihin. Lippukunnanjohtaja Breuer laski miehensä, hymyili 
tyytyväisenä — monesta sadasta puuttui vain neljä miestä ja hän 
tiesi, ettäheillä oli pätevät syynsä: kaksi heistä oli vakavasti sairaana, 
eräs oli vangittu pari päivää aikaisemmin, neljännen kommunistit 
olivat hakanneet lihakasaksi edellisenä päivänä. Kuten tavallisesti 
hän teroitti vielä kerran miestensä mieliin välttämättömät 
esiintymisohjeet, tiedoitti heille, että he sunnuntaina marssin jälkeen 
saivat lähteä katselemaan kaupunkia — mutta vain ryhmittäin 
iskunjohtajainsa mukana. He ajoivat eteenpäin toukokuisen yön 
halki, levähtivät varhain aamulla Trebbinissä, muuan ystävällinen 
maatilanomistaja tarjosi heille aamiaisen. Jonkin matkan päässä 
Frankfurtista he tapasivat muut lippukunnat, järjestäytyivät 
marssirivistöiksi, marssivat kaupungin halki mallikelpoisessa 
järjestyksessä. Pitkin ja poikin, kaikkia katuja pitkin — kaupungin 
väestö sai nähdä, mitä merkitsi SA! 


Iltapäivällä ylijohtaja sai majoituspaikkaansa tiedon, että päivän 
kuluessa oli kaupunkiin saapunut joukottain punarintamalaisia. 
Hän halusi välttää kaikkia yhteentörmäyksiä, hyödyttömät 
tappelut olisivat vain horjuttaneet porvariston ja työmiesten 
hänen miehistään aamulla saamaa erinomaista käsitystä. Niinpä 
hän peruutti yöllä antamansa luvan: kukaan ei saanut lähteä 
majoituspaikan salista ja puutarhasta. 

Mutta lyhyen lepohetken jälkeen saapui jo hälyttävä tieto: torilla 
taisteli pieni ryhmä SA:n miehiä rajua, toivotonta taistelua punaisia 
vastaan, ampuma-as eitä käytettiin molemmin puolin — poliisit 
olivatvoimattomia.Ylijohtajakutsuttikiireestikokoonlippukuntain 

johtajat. Kävi ilmi, että Isku ykkösen miehet olivat heti marssin 
jälkeen lähteneet kiertelemään katuja tietämättä mitään lomaluvan 
peruutuksesta. Ylijohtaja ravisteli epätoivoisesti päätään — kirottu 
juttu, hän oli varmasti luvannut, ettei kaupungin rauha häiriintyisi 
millään tavoin. Ja hän tunsi Isku ykkösen pojat, tunsi heidän 
johtajansa — kun he kerran olivat päässeet käsiksi viholliseen, he 
iskeytyivät myös kiinni siihen kuin verikoirat. Hän mietti hetkisen 
— mitähän jos lähettäisi paikalle neljännen lippukunnan johtajan? 
Mutta neljännen lippukunnan iskujoukot vetivät aina samaa köyttä, 
apujoukot olisivat merkinneet paloöljyn ruiskuttamista palavaan 
taloon. — Jos kerran heidän Isku ykkösensä oli vaarassa, silloin 
nuo toisetkin ryhtyisivät taisteluun, iskisivät kuin paholaiset. Joku 
vieras lippukunnanjohtaja taas — sitä nuo kunnon pojat varmaan 
pitäisivät loukkauksena, hehän olivat pitäneet puolensa sadoissa 
kahakoissa eivätkä käsittäisi tehneensä mitään pahaa tänäänkään. 

Hänen terävä katseensa kierteli salia. »Iskun johtaja viisi!» hän 
komensi. 

Horst Wessel juoksi hänen luokseen, sai määräyksen noutaa 
Ykkösen miehet hinnalla millä hyvänsä. Hän ei saanut mitään 
ohjeita — hänen oli toimittava oman harkintansa mukaan. 

Ylioppilas kutsui kokoon miehensä, antoi määräyksensä. 
Juoksujalkaa he kiirehtivät katuja pitkin, ehtivät torille, näkivät 
eräällä sivukadulla sekavan ihmistungoksen. Iskumiesten oli pakko 
peräytyä, he taistelivat epätoivoisesti, yksitellen, hajallaan, mutta 
eivät siitä huolimatta halunneet lähteä pakoon. Vieras kaupunki 
ei saanut nähdä SA:n miesten pelkurimaisesti pakenevan. Horst 
Wessel hyökkäsi sivulta, hajoitti yllättyneet kommunistit, puhdisti 
kadun muutamassa minuutissa. 

Iskunjohtaja Sprengel tunsi hänet, huusi hänelle. Sprengel oli 
kauhean näköinen, hänen päässään oli suuri haava ja kasvonsa aivan 
veriset. »Eläköön voitto!» hän mylvähti, syöksähti miehineen 
pakenevien jälkeen. Mutta hän ei päässyt pitkälle, joku sysäsi 
nopeasti jalkansa hänen eteensä, niin että hän syöksyi päis’tikkää 

maahan pitkin pituuttaan. Raivoten hän ponnahti jaloilleen 
aikoen kuristaa sen miehen, joka oli uskaltanut tehdä hänelle tuon 
katalan kujeen — Wesselin käskystä kaksi Isku viitosen miestä 
takertui hänen käsivarsiinsa. Barrikadi-Albert tempoi kuin karhu. 
Silloin ylioppilas itse kävi käsiksi, taivutti hänen kyynärvartensa 
taaksepäin — eihän hän suotta ollut opetellut jiu-jitsua! Sprengel 
kiljahti tuskasta, oli seuraavassa hetkessä istuallaan maassa, katseli 
hämääntyneenä ympärilleen — mitä hittoa oikeastaan oli tekeillä? 

»Oletteko kaikki päästänne vialla?» hän valitti. 

»Sinä seuraat meitä», Wessel sanoi, »sinä ja miehesi. Älkääkä 
niskoitelko, se ei auta. Ylijohtajan käskystä!» 

Kaikki tapahtui liian äkkiä — Isku ykkösen miehet hämääntyivät, 
tuskin tajusivat, mitä heille tapahtui. Henki melkein ihmetyksestä 
salpautuneena he tuijottivat tyhmästi johtajaansa, joka jälleen 
kompuroi jaloilleen. Heidän joukossaan oli haavoittuneita, he olivat 
kaikki uupuneita ja sortuneita miehiä — kukaan heistä ei uskaltanut 
ryhtyä vastarintaan. Mykkinä, päät riipuksissa, hammasta purren 
he lähtivät kävelemään Isku viitosen miesten tiukasti vartioimina. 

Tämä oli musta päivä Barrikadi-Albertin, hänen ylpeän 
iskujoukkonsa, jopa koko hänen lippukuntansa historiassa. 

* * * 

Neljäs lippukunta seisoi sulkeutunein rivein Monbijou-aukealla 
odotellen Isku viitosta, jonka tänä iltana oli määrä huolehtia 
järjestyksestä Buschin sirkuksessa pidettävässä suurkokouksessa. 
Puistosta tuli uteliaita porvareita, he kävelivät rivejä pitkin, 
tarkkailivat ruskeapaitoja, ihaillen, toiveikkaasti — totisesti, noiden 
poikien ansiosta Saksa ei ollut vielä muuttunut bolsevistiseksi 
valtakunnaksi. Mutta kohta he muuttuivat jälleen epäluuloisiksi ja 
alkoivat mielessään hätäillä — maassahan kaivattiin rauhaa, nämä 
ruskeat taas olivat jokapäiväisiä rauhanrikkojia! 

Samassa alkoi kuulua marssivain askelten kajahtelua, Oranienburger 
Strasselta kaikui ilman halki uusi laulu — lippukunnanjohtaja 
kuunteli, hänen miehensä höristivät korviaan, Isku viitonen oli 
saanut jälleen uuden laulun, mitä kummaa? 

»Nyt viirit liehumaan! SA käy marssiin! 

väkevin, rauhallisin askelin —» 

Horst Wessel marssi esiin iskujoukkonsa etunenässä, sivuutti 
neljännen lippukunnan, ensin hän, sitten lippu, sitten iskumiehet 
päät jäykästi pystyssä, ryhdikkäinä sotaväki ei olisi kyennyt 
suorittamaan ohimarssia sen vaikuttavammin. »Kuuntelehan toki, 
Fiedler, mitä ne laulavat!» kuiskasi ryhmänjohtaja Markus. »Tuo 
laulu meidänkin on saatava!» 

»Vapaaksi katu iskumiesten käydä, 

vapaaksi katu myrskyjoukoille —» 

Iskunjohtaja 5 astui ryhdikkäänä lippukunnanjohtaja IV:n 
eteen, tervehti, ilmoittautui palvelukseen. Joukot järjestäytyivät 
marssirivistöksi ja lähtivät peräkkäin Buschin sirkukseen. 

Heidän oli ensimmäisen kerran huolehdittava järjestyksestä 
kokouksessa, joka ei ollut SA:n järjestämä — siispä kurin 
oli oltava entistä tiukempi. Kokouksen oli kutsunut kokoon 
kansallinen hätäapujärjestö’ — Berliinin porvariston kaikki 
oikeistolaisainekset olivat kerääntyneet panemaan vastalauseensa 
hallituksen verituomioiden johdosta. Hallitus oli tuominnut 
kuolemaan ja kuritushuoneeseen miehiä, joiden ainoa rikos oli se, 
että he vuosikausia olivat panneet henkensä ja ruumiinsa alttiiksi 
isänmaansa tähden. Sen tähden musta-puna-kultainen Berliini 
noina päivinä pilkkasi ja solvasi heitä Teemi-murhaajiksi* 

Järjestysmiesten työ ei ollut helppoa, sillä helle oli painostava, 
mutta he tunsivat tehtävänsä, ohjasivat häiriöittä tuhannet ihmiset 
mahtavaan rakennukseen. Ratsumestari von Oppen-Tornow, 
'Hätäapujärjeston puheenjohtaja, piti aluksi puheen — sen jälkeen 

valonheittäjä alkoi heijastaa seinään Saksan kuuluisain miesten 
kirjeitä ja allekirjoituksia. Hekin korottivat äänensä kokouksen 
osanottajain mukana tuomittujen puolesta. Mutta äkkiä alkoi 
kuulua kiihkeitä vastalauseita, nousi suuttumuksen myrsky — 
mitä tämä merkitsi? Iskumiehet kohottivat katseensa — valkoisen 
kankaan täytti Mahraunin kirje. Ahaa, hänhän oli tuo entinen 
vapaajoukkojen johtaja, joka aikoinaan loi NuorsaksalaisjärjestÖn. 
Tuo liike oli saavuttanut vastakaikua kaikkialla koko Saksassa, 
mutta siirtynyt sittemmin liehuvin lipuin demokraattien leiriin 
asettuen luopiona musta-puna-kultaisten käytettäväksi. S A: n 
miehet eivät liikahtaneetkaan, eivät edes rypistäneet otsiaan — he 
olivat saaneet ankaran määräyksen pysyä jyrkän puolueettomina. 
Mutta hekään eivät voineet olla hymyilemättä, kun nuorsaksalaiset 
lähtivät sirkuksesta vähäisine maltanristilippuineen — nuo 
harhaantuneet nuorukaisparat, jotka heidän johtajansa sekava 
sanahelinä oli hämmentänyt niin, etteivät he enää olleet selvillä 
mistään. 

Yhä uusia kirjeitä ja sähkösanomia, yhä uutta riemua. Sitten 
seurasi jälleen puheita, lopuksi laulettiin seisten kansallislaulu — 
siihen S Amkin miehet yhtyivät koko sielustaan. He kohottivat 
käsivartensa, kajauttivat viimeisten sävelten vaimennuttua 
hehkuvan sotahuutonsa: »Herää, Saksa!» 

Ääneti he lähtivät jälleen marssimaan, teräksisen rauhallisina 
Pörssin ohitse ja Hacken aukean poikki — mykkä, öinen marssi 
kommunistisen kaupungin-osan halki. Sophienstrasse, Grosse 
Hamburger, Krausnickstrasse, Oranienburger Strasse — siellä he 
hajaantuivat. Barrikadi-Albert jäi odottamaan viidettä Iskua, antoi 
Horst Wesselin päästää miehensä menemään, astui sitten hänen 
rinnalleen. Hitaasti, ääneti nuo molemmat iskunjohtajat lähtivät 
kävelemään kotiinpäin. 

Tuokion kuluttua Sprengel kysyi: »Tuo laulu, jota lauloitte, se 
on tietenkin sinun sepittämäsi, eikö totta? Tahtoisin opettaa sen 
omalle iskulleni!» 

Horst veti taskustaan paperiliuskan. »Tässä ovat sanat — jos tulet 
luokseni, voin soittaa sinulle sävelen.» 

Albert luki, hyräili itsekseen: »Pian liehuu myrskylippu barrikadein 
yllä* — koska sinä tämän olet kirjoittanut ?» 

Ylioppilas nauroi. »Se johtui mieleeni matkustaessamme 
Frankfurtiin. Kirjoitin sen muistiin kohta sen jälkeen kuin olin 
siepannut kiinni sinut ja miehesi.» 

Sprcngel työnsi paperiliuskan taskuunsa. »Ah, olkoon, tuo 
Frankfurtin juttu ei ollut erikoisen hilpeä yllätys, hitto soikoon 
vieläkin kerran! Tiedäthän, että minä olin vallan viaton, en tiennyt 
lainkaan, että ylijohtajaoliperuuttanut aikaisemman lomalupansa.» 

Wes$cl nyökkäsi. »Totta kai minä sen tiedän. Toivottavasti et 
loukkaantunut, vaikka kohtelinkin sinua hieman raaisti. Minun oli 
toimittava nopeasti.» 

Barrikadi-Albert tarttui hänen käsivarteensa. »Tietysti olin 
kiukuissani sinulle ja johtajalle, haukuin ja pidin kamalaa mökää, — 
silloin! Tänään en enää valita siitä. Olen miettinyt asiaa: nyt tajuan, 
mitä se merkitsi. Paallekäyminen, urhoollisuus — mitäpä taitoa 
siihen tarvitaan, urheita meidän on oltava kaikkien. Mutta sinä 
ensin vapautit toverisi ahdingosta, seuraavassa hetkessä vangitsit 
heidät ja sitten kiskoit mukanasi, koska niin oli määrätty — sen 
suorittaminen rähinättä, kamppailutta ja vastarinnatta — se oli 
totisesti temppu, jota joka poika ei kykene suorittamaan!» 

»Älä tylsäile!» ylioppilas sanoi, »sinä olisit toiminut aivan samalla 
tavoin, sekä sinä että kaikki muut iskunjohtajat!» 

Mutta Sprengel ravisteli päätään. »Älä luule, kukaan toinen ei olisi 
kyennyt tekemään sitä! Sinä olit ainoa, ja juuri sen tähden johtaja 
antoi sen sinun tehtäväksesi. Aivan samalla tavoin Goebbels on 
ainoa, joka kykenee tekemään sen Berliinissä — sen tähden Hitler 
antoi Berliinin hänen tehtäväkseen. Sillä tavoin meidän parissamme 

menetellään. Minä olen aina uskonut sinuun — ja Frankfurtin 
jälkeen olen varma asiastani. Sen vain halusin sanoa sinulle tänä 
yönä. Horst, sinun tiesi on selvä ja se on vievä sinut korkealle.» 

Ylioppilas pysähtyi, katseli toveriaan avoimesti kasvoihin. »Vai niin 
— niinkö arvelet? Jos olisin sellainen kuin sinä ja muut, silloin kaikki 
olisi aivan yksinkertaista. Mutta minäpä en ole sellainen, sen olen 
tajunnut tänään. Kenties minun on yritettävä, muututtava teidän 
kaltaiseksenne ja aloitettava sitten uudelleen alusta — kenties se on 
oikea tie! Sanonpa sinulle, Albert, hiven uhrimieltä ei riitä, vaikka 
lujasti päättäisimmekin vuodattaa veremme ja uhrata henkemme! 
Johtaja vaatii meiltä paljon enemmän.» 

Sprengel vilkaisi häneen hämmästyneenä. »Vielä enemmän? Mitä 
tarkoitat?» 

Horst Wessel kohautti olkapäitään. »En tiedä. Mutta aion keksiä 
sen — aion löytää oikean tien.» Hän ojensi kätensä ystävälleen, 
lähti yksin kävelemään öisiä katuja pitkin. 

IV. 


Kesäkuu 1929. 

Horst saa vieraita Wienistä, hänen on näytettävä 
amerikkalaisille öistä Berliiniä. — Horst kertoo 
ryhmänjohtaja Ficdlerille naista seikkailuista, 
he pohtivat asioita keskenään. — Hän vapauttaa 
pahoinpitelijän käsistä erään katutytön. Tytön nimi 
on Erna. He istuvat yhdessä 'Meksikossa, Horst 
antaa tytölle kaikki rahansa. — Camillo Ross, 
muuan kommunisti, ryhtyy keskusteluun hänen 
kanssaan, kumpikaan heistä ei kykene horjuttamaan 
toisen vakaumusta. — Sitten Horst näkee unen — 
ja löytää oman tiensä. 


Horst Wessel laski kuulotorven paikoilleen, vihelsi itsekseen. Tämä 
ei lainkaan sopinut hänen suunnitelmiinsa — onneksi hänellä tänä 
iltana ei ollut palvelusta eikä toveri-iltaa. Hän huokasi, nousi, meni 
huoneeseensa — no niin, paras siviilipuku siis. Hän mietti, eikö 
sittenkin vielä voisi kieltäytyä ravisti päätään — ei, kieltäytyä hän 
ei todellakaan voinut. Tuo nuori wieniläinen insinööri oli niin 
liikuttavasti pitänyt hänestä huolta Tonavan kaupungissa, ei ollut 
koskaan kyllästynyt kiertelemään kaupunkia hänen kanssaan, oli 
vienyt hänet tuhansiin paikkoihin, joita hän tuskin muuten olisi 
koskaan joutunut näkemään. Ja kun tuo insinööri nyt matkusti 
Berliinin kautta viipyen vain yhden yön, tietysti Horstin olipidettävä 
hänelle seuraa. Kunhan tuo onneton mies vain ei matkalla olisi 
tutustunut muutamiin amerikkalaisiin ja kertonut heille hyvästä 
ystävästään, joka tunsi Berliinin kuin viisi sormeaan, ja kunhan vain 
nämä eivät olisi pyytäneet päästä mukaan — 

Tietenkin hän tunsi Berliinin — oman Berliininsä. Mutta 
siitä jonka nämä halusivat nähdä, rikkaiden ulkomaalaisten 
huvittelupaikoista, niistä hänellä ei ollut aavistustakaan. Sitä paitsi 
hänen englanninkielen taitonsa oli kurja, hän oli vain koulussa 

lukenut englantia eikä koskaan ollut joutunut sitä käytännössä 
harjoittelemaan — mitäpä hän osasi noille vieraille kertoa? Ja minne 
hänen oli heidät opastettava? No, 'Vaterlandiin* tietenkin, sehän 
oli maailmankuulu huvittelupaikka — nyt hänelläkin oli tilaisuus 
tutustua tuohon suuryritykseen. 

Hän käveli Unter der Lindeniä pitkin Bristolin kohdalle, tapasi 
hotellin hallissa ystävänsä ja tämän tuttavat: Speckelsin perheen, 
isän, äidin ja kaksi tytärtä. He olivat Milwaukeen amerikkalaistuneita 
saksalaisia. Kävi ilmi, että he osasivat varsin hyvin saksaa: 
Molemmat nuoret tytöt olivat sieviä. Heidän äitinsä näytti melkein 
kuin heidän sisareltaan, heidän välillään ei ollut juuri mitään eroa. 
He söivät illallisen kaikki yhdessä. Horst sai kulilla, että nuo neljä 
olivat jo puoli vuotta matkustelleet Euroopassa, käyneet Pariisissa, 
Italiassa, Sveitsissä, Wienissä. Nyt he olivat saapuneet Saksaan, 
jossa leveähartiainen, viiksikäs herra Speckels — tukkukauppias, 
rasvoja ja Öljyjä — ei ollut sodan jälkeen kertaakaan käynyt ja jota 
hänen rouvansa ja tyttärensä eivät tunteneet lainkaan. Niin, hänen 
Saksansa, 'Germany, the old country', hän oli kertonut siitä heille 
niin paljon. No niin, nyt he näkisivät sen omin silmin, hän huusi, 
näkisivät — 

Heillä oli hauskaa. Nämä ihmiset olivat yksinkertaisia ja 
luonnollisia, Horstin wieniläinen ystävä oli mainio seuramies 
— kaikki sujui paljon paremmin kuin hän oli kuvitellut. He 
lähtivät 'Vaterlandiin'— täydellinen menestys: amerikkalaiset 
selittivät yksimielisesti, ettei muualla koko maailmassa ollut 
mitään vastaavaa. Esityksiä ja tanssia Palmusalissa, espanjalainen 
majatalo, Villin-Lännen saluuna, italialainen osteria, unkarilainen 
pustakapakka, turkkilainen kahvihuone Bosporeineen ja Kultaisine 
sarvineen, sitten Grinzing, tuoretta viiniä, näköala yli Wienin ja 
Tonavan, ja Rein Niederwaldin kohdalla, pikkulaivoja, jyrisevä 
ukonilma! — Eri maiden pukuja, tansseja ja musiikkia, czardasta, 
tarantellaa, neekeritansseja, fandangoa, wieniläisvalsseja ja 
reiniläislauluja — tänne olisi voinut tulla joku ilta, kokonaisen 
kuukauden ajan, ja kuitenkin aina nähdä uutta! Mutta kaunein 

*— tietenkin! — oli baijerilainen oluttupa. Taustana Alpit ja 
vuoristojarvi — ihanaa, ihmeellistä! Ja naisviinurit kansallispuvut 
yllään ja soittajat polvisukat jalassa ja alppilaislakit päässään, he 
soittivat ja lauloivat varjelkoon, jokaisen laulun jälkeen he joivat 
tuoppinsa pohjaan! Ylioppilas vilkuili heitä, pian hän keksi, että 
tuopit kohosivat varsin tyhjinä miesten huulille, piti kuitenkin 
viisautensa omana tietonaan, antoi uusien ystäväinsä rauhassa 
huudahdella hämmästyksestä. Ihanalta maistui heidän mielestään 
valkomakkara, ihanalta hapankaali. Mutta entä sitten olut, oikea 
Munchenin olut! 

He istuivat siellä kauan, laskeutuivat hitaasti komeita portaita. 
»No, miltä tuntui?» Horst kysyi ystävältään. 

Insinööri nyökkäsi. »Totta, sillä tavoin haalitaan rahaa kasaan! 
Tänne saapuvat muutamaksi tunniksi sekä palvelustytöt että 
ruhtinattaret, sekä puotilaiset että pörssikuninkaat — se on 
menestyksen salaisuus!» 

Auto ajoi esiin. Horst Wessel yritti hyvästellä. Oh, ei, ei suinkaan, 
nyt oli jatkettava. Kun alku jo oli tällainen — totta kai Berliinin 
maailmankaupunki tarjosi vielä muitakin riemuja!? Siispä: minne 
ajetaan? 

Ylioppilas mietti. Kurfurstendamm tietenkin — mutta minne siellä? 
Samassa hänen mieleensä juolahti, että muuan osakuntatoveri oli 
kerran maininnut jotakin Königindielestä — asiantuntevasti hän 
mainitsi autonkuljettajalle tuon nimen. 

He joivat samppanjaa, tanssivat. Naiset pitivät tästä paikasta, 
näkivät hienoja pukuja ja kauniita naisia. He kyselivät Horstilta, 
olivatko nämä kaikki ihmiset seurapiirien jäseniä, mikä tuon naisen 
nimi entä tuon herran? Hän ei tuntenut ketään, sanoi umpimähkään 
pari nimeä, lisäsi niihin komeat arvonimet: kreivi, prinsessa ja 
salaneuvos, hänen ylhäisyytensä ja paronin rouva. Amerikkalainen 
nyökytteli päätään. Häntä tosin ’Vaterland’ miellytti enemmän, 
baijerilaiset makkarat ja olut — talkistahan näki oikeastaan missä 

hyvänsä. Mutta pääasia oli — ja hän todella iloitsi siitä! — että 
kaikki iankaikkiset jutut Saksan kansan hädästä ja kurjuudesta 
ilmeisesti olivat pötypuhetta, täällähän sen näki selvästi! Kun 
tämä kansa kerran jaksoi maksaa suunnattomat sotakorvaukset 
ja jakaa äärettömiä summia työttömille ja sotarammoille, sairaille 
ja vanhuksille, ja siitä huolimatta elää tällä tavoin — totisesti, 
ainoallakaan toisella kansalla koko maailmassa ei ollut sellaista 
johtajaa! Siispä Hindenburgin malja, hänen kanslerinsa ja kaikkien 
ministeriensä malja! 

Hän kutsui tarjoilijaa, antoi tälle rahaa, pyysi soittokuntaa 
soittamaan kansallislaulun. Horst säpsähti, veri kohosi hänen 
päähänsä — inhottava oli ajatus, että hänen tällaisessa paikassa 
pitäisi kuulla maansa laulu. Hän mietti — miten hän osaisi selittää 
sen tuolle kunnon herralle, Mihvaukeen kansalaiselle? Hän nousi 
pöydän äärestä, kutsui tarjoilijan takaisin, meni itse puhuttelemaan 
soittokuntaa — mutta ei sanonut mitään, vaihtoi vain pari 
tyhjänpäiväistä sanaa ensiviulun kanssa, tarjosi hänelle savukkeen. 
Sitten hän palasi: kapellimestari pyysi anteeksi, mutta hänellä ei 
valitettavasti ollut nuotteja mukanaan. 

Herra Speckels ei havainnut hymynvärettä yli oppilaan kasvoissa, 
hän iski nyrkkinsä pöytään. Mitä hittoa, ettei muka ollut nuotteja? 
Kansallislaulun nuotteja? Sehän oli — 

Mutta insinööri ryhtyi sovittelemaan, sanoi, että soittokunta oli 
espanjalainen, hän oli muka huomannut sen ensi silmäyksellä. 
Ja ylipäänsä, hehän aikoivat jatkaa, heillähän oli varmasti vielä 
paljon nähtävää. Koko maailmahan tiesi, että Berliinissä oli mitä 
mielenkiintoisimpia, salaisia yöravintoloita, joiden veroisia ei ollut 
missään muualla, oikeita paheenpesiä, huh! — Itse Pariisikaan ei 
siinä suhteessa kyennyt kilpailemaan, vielä vähemmän New-York! 
Hän kääntyi ylioppilaan puoleen, tämä kohautti olkapäitään. 
Olkoon, kaipa sellaisia oli — mutta ne eivät todellakaan olleet 
sopivia paikkoja — nuorille naisille. Ja kun kellokin oli jo niin 
paljon — 

Nuori \vieniläinen nauroi — tyhmä poika, kaikkihan meidän on 
opittava tuntemaan. Hän viittasi hovimestarin luokseen, tuossa 
tuokiossa hän oli jo kirjoittanut muistiin pitkän rivin kauniita 
nimiä. 

He nousivat, lähtivät jatkamaan. 'Kolibri’, 'Cascade’, 'Casanova'. 
Cocktaileja, \vhiskyä, kaikkia mahdollisia juomia — pelkkää 
naurua ja sorinaa heidän ympärillään. Jazzmusiikkia, uusimpia 
iskukappaleita — baaritytöt ja muut naiset nykivät heitä röyhkeästi. 
Horst tunsi olonsa epämiellyttäväksi, istua jurotteli, ei avannut 
suutaan. Neiti Speckels, nuorempi, kosketti keveästi hänen 
käsivarttaan: »Eikö tämä miellytä teitä?» 

»Ei», hän vastasi. 

Tyttö ravisteli päätään. »Ei auta, kun kerta kaikkiaan olette lähtenyt 
mukaan. Do in Rome, as the Romans do!» 

»Mitä sanoitte?» hän kysyi. 

Tyttö nauroi. »Ettekö muista — sehän on Shakespearea — pappa 
sanoo, että kaikki saksalaiset muka osaavat Shakespearen ulkoa! 
Do in Rome, as the Romans do — se on, teidän on ulvottava susien 
mukana.» 

Horst nyökkäsi — tietenkin tyttö oli oikeassa. 

Oikeastaan oli hyvä, että hän kerran oppi perusteellisesti tuntemaan 
kaiken tämän — mitä syytä hänellä oli jurotella? Hän joi lasinsa 
pohjaan — mikä tuon sekoituksen nimi olikaan, Sidecarko? — 
tyhjensi yhdellä siemauksella toisenkin lasin, jonka tyttö ojensi 
hänelle. Nyt hän oli mukana pelissä — miksipä hän olisi tärvellyt 
toisten ilon? He istuivat korkeilla baarituoleilla, joivat ja tanssivat 
vuorotellen — pieni miss, hento, vaalea, orvokkisilmäinen, 
puristautui tiiviisti kiinni häneen. Katsoi häntä silmiin, puristi 
hänen kättään — ihminen oli nuori vain kerran, vain kerran, tänä 
ainoana yönä — 

»Nimeni on Maud», tyttö sanoi. 

He joutuivat 'Mali and Igeliin', sieltä 'Arianeen'. Naiset eivät 
oikein käsittäneet, mikä siellä oli vinossa — herra tukkukauppias, 
Milwaukeen kansalainen kaikkein vähimmin. Hänestä se oli 
tavattoman huvittavaa: naiset tanssivat keskenään, hyväilivät 
ja suutelivat toisiaan! Mutta asialla oli vakavakin puolensa, 
hän selitti: tässä he muka näkivät sodan seuraukset, tuloksen 
siitä, että kokonaisia ikäluokkia miehiä oli tuhoutunut. Nuori 
wieniläinen iski silmää, nauroi hilpeästi — tietysti, aivan niin, herra 
tukkukauppiaspa sen keksi! 

Kotiin? Eipä tietenkään — hänellä oli luettelossaan vielä muuan 
nimi ja sen jäljessä kolme huutomerkkiä: 'Eldorado* — se oli 
varmasti jotakin aivan erikoista! 

He kävelivät pitkässä käytävässä, sen seinissä molemmin puolin 
oli suuria kuvia: kauniita naisia iltapuvut yllään. He astuivat saliin, 
katselivat ympärilleen — samassa muuan nainen juoksi pitkin 
askelin heidän luokseen. Horst katseli häntä hämmästyneenä — 
varjelkoon, mikä tuo oli? Nainen oli häntä pitempi, hänen tukkansa 
oli tuuhea ja pikimusta, silmänsä mustat — nenä kaartui komeana 
hänen pitkänomaisissa kasvoissaan. Mutta ennen kuin Horst ehti 
päästä tilanteen tasalle, nainen huudahti: »Kultaseni, tuletko 
vihdoinkin taas tänne?!» Levitti käsivartensa, kietoi ne hänen 
ympärilleen, puristi hänet tiukasti syliinsä. Hän tunsi pistelevää, 
raapimista poskessaan, naisen kostean henkäyksen, riistäytyi rajusti 
irti. 

Rouva Speckels oli pakahtumaisillaan nauruun. Wieniläinen irvisti, 
tarttui Horstin käsivarteen: »Älkää enää hölmistelkö!» 

Horst hillitsi itsensä, seurasi muita, pyyhki vaistomaisesti poskeaan 
— varjelkoon, millainen parransänki tuolla kamalalla naisella oli! 

He istuutuivat. Tukkukauppias tilasi jälleen samppanjaa, ylioppilas 
tyhjensi nopeasti lasinsa. Hän käänsi päätään, pieni Maud nauroi 

hänelle, kysäisi: »Tunsitteko sen — sen naisen?» 

Horst sysäsi lasin luotaan: »Minäkö — tuon otuksen?! Mitä te 
oikein ajattelette minusta? Minulla on muutakin tehtävää, kuin 
hurjistclla öisin —» 

Soittokunta alkoi soittaa, kaksi vaaleaa naista astui tanssikehään. 
He tanssivat hyvin, notkeasti, antautuvasti, lauloivat samalla 
kimeallä, hieman kiusaantuneella äänellä. Heidän vartalonsa olivat 
komeat, muotonsa uhkeat ja samalla solakat — molemmat vain 
olivat hämmästyttävän pitkiä. Tanssittuaan he kävelivät pöydän 
luota toisen luo, myivät valokuviaan. Tumma nainen, joka äsken oli 
suudellut Horstia, liittyi heihin. Hän oli hämmästyttävän inhottava, 
todellinen naisen irvikuva — valtava nenä ja pienet siansilmät 
tekivät hänet inhottavaksi — kas vain, hän oli vielä kaiken lisäksi 
kierosilmäinen. 

Nuo kolme tarjosivat valokuviaan, pyysivät savukkeita, piilottivat 
ne povelleen. Sitten he kerjäsivät viiniä — isä Speckels kaatoi 
heille. He istuutuivat, käyttäytyivät hyvin kohteliaasti — tumma 
oli kohta selvillä, kenen kanssa oli tekemisissä, alkoi puhua 
englantia. Ylioppilas ei ymmärtänyt paljonkaan tuijotti naista 
hämmästyneenä. Nainen huomasi sen, kohotti lasinsa, kuhersi 
vienosti: »O you darling-boy, don’t you think, I am just a sweet 
iittle lady?» Hän vaikeni, Iisasi sitten syvällä bassoäänellä: »No 
niin, maljanne, nuori mies!» 

Horst ponnahti seisomaan. Hänestä tuntui kuin häntä olisi sylkäisty 
kasvoihin. Amerikkalainen hätkähti, tuijotti avuttomana suu auki 
tuota otusta. Mutta naiset nauroivat täyttä kurkkua — eivätkö 
miehet todellakaan vielä olleet huomanneet, mitä tämän yökerhon 
suloinen naisellisuus todellisuudessa oli? Totuus alkoi häämöttää 
herra Speckelsin mielessä, hän muisti joskus vuosia aikaisemmin 
nähneensä eräässä revyykappaleessa jotakin tällaista. »Mitä 
kummaa te oikeastaan olette olevinanne?» hän kysyi. 

Tumma kurottautui häntä kohden, pyöritteli siansilmiään, katseli 

häntä rakastuneesta työnsi pikkusormen suupieleensä, hihitti: 
»Mehän olemme Eldoradon pikkutyttöjä, senkin veijari! Minun 
nimeni on Didi!» 

Isä Speckels katseli häntä arvostelevasti, häntä, ja molempia 
vaaleita, sitten tanssijoita ja muita vieraita. »Herra siunatkoon», 
hän huudahti, »nehän ovat kaikki naisten jäljittelijöitä! — Sepä on 
totisesti onnistunut sukkeluus!» 

Wieniläinen taputti hänen olkapäätään. »Kerrassaan 
hämmästyttävä sukkeluus — tepä sen keksitte! Tällaista ei ole 
Mihvaukessa, eihän?» 

Didi pääsi vauhtiin — juuri tällaisia viattomia hän kaipasi, näiltä 
saattoi hyvässä lykyssä ansaita! Hän tarttui hiuksiinsa, kohotti 
peruukkiaan: hänen päälakensa oli aivan kalju. 

Horst Wessel nousi, punaisena kuin koulupoika, häpeästä hehkuen. 
Hän tuskin tiesi, mitä teki, käveli pöytien välitse, salin poikki. Seisoi 
eteisessä, ojensi vaatteiden vartijalle numeronsa, otti hattunsa. Hän 
kaipasi vain pois, pois tästä kirotusta — 

Joku puhui hänen vieressään — hän kääntyi, näki pienen Maudin. 
Alkoi nopeasti puhua: »Tämä ei ole Saksaa, ei ole, uskokaa 
minua! Tämä on — en tiedä — tämä on kenties suurkaupunkia, 
maailmankaupunkia, varjelkoon, Berliiniä — jokin kurja, likainen 
lieve siitä. Tämä — ja kaikki, minkä tänä yönä olemme nähneet, on 

vain, vain — vääriä varten-Uskokaa minua, tällä ei ole mitään 

tekemistä kaiken sen kanssa, mikä todella on saksalaista, Saksan 
ajatusten, Saksan tunteiden kanssa, ei todellakaan! Me — me —» 
Hän alkoi änkyttää, sekaantui sanoissaan, ei osannut jatkaa enää: 
»Suokaa anteeksi, Maud, olen kovin epäkohtelias — pyytäkää 
puolestani vanhemmiltanne anteeksi! Mutta en kestä enää, minun 
täytyy päästä pois, täytyy! Tämä kaikki on liian — en tiedä, miten 
osaisin sanoa sen teille! Todellinen Saksa, jos tahdotte nähdä sen, 
teidän täytyy — todellinen Saksa, se on jotakin aivan muuta, se on 
— uskokaa minua, Maud, voi, uskokaa minua!» 

Tyttö katseli häntä, tyynin silmin, kuiskasi: »Uskon, uskon teitä.» 

Horst tarttui tytön käteen, puristi sitä. »Kiitän», hän kuiskasi, 
»kiitän teitä koko sydämestäni!» Riistäytyi irti, juoksi ulos aamun 
hämärään. 

* * * 

Oli kuin häntä olisi oksettanut vielä koko seuraavan päivän. Outo 
ympäristö, samppanja, cocktailit, whisky — kaikki tuo vaikutti 
kenties osaltaan, muna eniten se muu! Hänen teki mielensä soittaa 
Bristoliin, sopia tapaamisesta Mihvaukeen herrasväen kanssa — 
ottaa heidät mukaansa johonkin toveri-iltaan, näyttää heille Iskunsa 
mainiot pojat — 

Muna se ei käynyt päinsä, ei todellakaan. Pojat istuskelisivat vain 
vaivaantuneina, tuskin avaisivat suitaan, eivät edes osaisi laulaa 
vapaasti ja reippaasti. 

Ja vaikka he esiintyisivätkin sellaisina kuin olivat, avoimina ja 
luonnollisina — amerikkalaiset tuskin käsittäisivät mitään koko 
asiasta. 

Tänä iltana hänellä oli palvelusta, hän huolehti järjestyksestä 
eräässä suuressa kokouksessa Pohjois-Berliinissä. Hän oli allapäin, 
huomaamaton — hänen miehensä havaitsivat heti, että jotakin oli 
hullusti. IskuykkÖsenkin miehet huomasivat sen. Hänen kokouksen 
jälkeen päästettyään miehensä menemään tuli Fiedler hänen 
luokseen. He istuutuivat yhdessä erääseen pieneen olutkapakkaan. 

»No, mikä on hätänä?» Fiedler kysyi. 

Horst kertoi, nyt hän näki kaiken hämmästyttävän seivästi. SA- 
toverilleen hän saattoi heti änkyttämättä kertoa kaiken, jonka oli 
vain vihjaillen voinut selittää vaalealle missille. Toveri nyökkäili, 
niin, niin oli — mutta tuo kaikki oli toista maailmaa. Se oli aivan 
heidän lähellään, mutta silti se oli yhtä kaukana heistä kuin kuu. 
Sitä paitsi: kaikkea tuota ei tarvinnut lähteä hakemaan Länsi- 

Berliinistä, Aleksanterinaukean ympärillä, sitä oli yllin kyllin — 
vain lavastus oli toisenlainen. Loka oli kerta kaikkiaan lokaa — sen 
tähden ei kannattanut kiihtyä! 

Katutyttöjä, porttoja ja miehimyksiä — kaikkea tuota sikamaisuutta 
oli aina ollut olemassa ja tulisi aina olemaan, niin kauan kuin maa 
pyöri. 

»Ja ne ovat kuitenkin ihmisiä, samanlaisia kuin mekin!» Horst 
sanoi, astuivat koulussa meidän rinnallamme — silloin emme 
huomanneet heidän millään tavoin eroavan meistä!» 

»Emmepä», Richard Fiedler vastasi. »Se ilmenee vasta 
myöhemmin. Mutta itu on olemassa jo alusta alkaen.» 

Ylioppilas sanoi: »Ei ole mitään sellaisia ituja — se on kurjuutta, 
viettelemistä, kevytmielisyyttä. Ne ovat saksalaisia samoin kuin 
mekin, siispä —» 

Fiedler keskeytti hänet. »Älä välitä, Horst hyvä — niitä sinä et voi 
nostaa etkä parantaa! Punarintamalaisesta voi tehdä mainion S A: n 
miehen mutta parittajasta et ikänä. Ja katutyttö pysyy kanityttönä, 
niin kauan kuin yön pimeässä vielä on humalaisia saalistettavana. Ja 
kun kauppa ei enää suju, hän perustaa putiikin, opettaa nuorempia 
ja antaa heidän tehdä työtä puolestaan.» 

Horst Wessel mietti. »Ja kaikki kuuluvat KPD:hen, ovat 
järjestäytyneitä —» 


Richard Fiedler nyökkäsi. »Siihen he kuuluvat — KPD saattaa 
tarvita heitä. Oikea punarintamalainen taistelee samalla tavoin kuin 
mekin, mutta se ei riitä Moskovan verkonkutojille. He tarvitsevat sen 
lisäksi vielä salaisia voimia. Me sanomme sitä pelkurimaisuudeksi 
ja raukkamaisuudeksi — ja ne herrat nauravat meitä .Ja kun he eivät 
saa kunnollisia poikia taivutetuksi siihen, he turvautuvat lokaan. Se 
ampuu piiloistaan, ovista ja porttikäytävistä tai ikkunoista meidän 
SA-miehiämme! Kaikkeen tähän he tarvitsevat sakilaisia ja rikollisia. 

Entä prostitutio kaikissa muodoissaan — etkö usko, että sen 
piirissä löytyy mainioita vakoilijoita? Kommunistit ovat oppineet 
sen poliiseilta — ottavat kaikkialla maailmassa palvelukseensa 
kurjimmat hylkiöt, saavat niiltä parhaat tietonsa. Sille emme mahda 
mitään, meidän on tyydyttävä: siinä suhteessa Moskova tulee aina 
olemaan meitä ctevämpi. Sitä emme voi muuttaa — vaikka se satoja 
kertoja maksaisikin meille parhaitten poikiemme veren!» 

Horst ei vastannut. Ryhmänjohtaja puhui varmasti totta, saattoi 
vastata sanoistaan — hän tiesi sen yhtä hyvin kuin ystävänsäkin. 
Mutta kuitenkin, kuitenkin — täytyi olla mahdollisuus — 

He joivat lasinsa pohjaan, erosivat toisistaan. Horst lähti 
kotimatkalle, käveli hitaasti viileässä kesäyössä, jokaisessa 
kadunkulmassa häntä puhutteli joku naikkonen. Pari kertaa 
hän pysähtyi, vilkaisi naisia silmiin, ikään kuin olisi halunnut 
löytää jotakin heidän katseestaan, jatkoi sitten ääneti matkaansa. 
Kääntyessään Alexanderstrasselta Prenzlauer Strasselle hän kuuli 
kiljahduksen selkänsä takaa, kääntyi. Kaksi pölyistä, kurjaa 
laakeripuuta kohosi kuivuneista puuastioistaan hänen edessään — 
hän muisti: ne mainostivat ’Meksiko’-nimistä ravintolaa, porttojen 
ja portonparittajain synkkää, umpipunaista pesäpaikkaa. Hän 
näki tytön, näki miehen, joka armottomasti pieksi tyttöä. Nyrkillä 
suoraan kasvoihin, uudelleen ja vielä kerran. Tyttö kompastui 
puuastiaan, sortui maahan, mies potki häntä raaisti. Horst juoksi 
paikalle — kaksi, kolme leuka-iskua, koukku vatsaan: lurjus 
vääntelehti tuskissaan, tuli järkiinsä, pakeni pitkin askelin, hävisi 
pimeään. Horst kohotti tytön jaloilleen. Hänen huulistaan ja 
nenästään vuoti verta vaalealle puserolle — ovella seisoskelevat 
miehet naureskelivat, väistyivät kuitenkin syrjään Horstin 
taluttaessa tytön sisään. 


Eivät välittäneet noista kahdesta sen enempää, tällaisia tapauksia 
sattui usein 'Meksikon lähettyvillä. 

»Peseydy!» Horst sanoi. Tyttö nyökkäsi, meni pesuhuoneeseen. 

Horst istuutui — selkä seinää vasten tietenkin — tilasi pari 
ryyppyä. Katseli ympärilleen. Katosta riippui ristiin rastiin kirjavia 
paperiköynnoksiä, seiniin oli maalattu palmuja, kaktuksia, 
suippohattuisia miehiä — niinpä niin: Meksiko! Raa’an näköisiä 
kavereita seisoskeli tarjoilupöydän vieressä, katutyttöjä istui 
pöytien ääressä. Seinustalla kajautteli jotakin typerää iskusävelmää. 

Pari naikkosta lauloi mukana tanssien istuallaan ja viskellen 
sääriään ilmaan. 

Tyttö palasi, istuutui ääneti Horstin viereen, maisteli ryyppyä jonka 
Horst työnsi hänen eteensä. Horst katseli häntä, hänen kasvonsa 
olivat ilmeettömät, harmaat — tuore huulimaali irtoili kapeista 
huulista. Mutta tytön ruskeat silmät olivat aika suuret, syvät ja 
loistavat. Horst ajatteli: hän ei ole vuosikausiin käynyt maalla, 
auringonsäteet eivät ikuisuuksiin ole paahtaneet noita poskia. 
Hän sanoi: »Olet saalistamassa, vai mitä? Ja se mies pitää sinua 
syöttinään?» 


Tyttö nyökkäsi. Tuo kaikkihan oli itsestään selvää — ei olisi 
kannattanut kysyä. 

Horst huomasi selvästi: tyttö ei ollut lainkaan kiitollinen hänelle 
hänen ritarillisesta avustaan. Ellei hän olisi ilmestynyt näyttämölle, 
tyttö olisi saanut selkäsaunansa ja se olisi riittänyt joksikin aikaa. 
Mutta nyt mies varmaankin odotti jo häntä kotona, pieksisi häntä, 
vielä toisen kerran ja tällä kertaa raaemmin kuin äsken. »Rakastatko 
häntä?» Horst kysyi. Tyttö kohautti olkapäitään. Kaikkea vielä, 
miehellä oli kaksi muutakin saalistamassa — mutta täytyihän olla 
joku, johon turvautua — 

Kuuluiko hän johonkin järjestöön? Totta kai: hän oli Punaisen 
naisjärjestön jäsen. Horst nyökkäsi, tietenkin tyttö kuului siihen ja 
tuon liiton Aleksantarinaukean ryhmän puheenjohtaja oli varmaan 
hänkin aikansa palvellut katunainen — siellä ne eivät välittäneet 


75 


kenenkään yksityisasioista. 

Horst mietti, veti lompakon taskustaan, laski rahansa. Hän oli 
saanut isoäidiltä rahaa jotakin pientä virkistysmatkaa varten, hän 
kaipasi lepoa. Mutta eihän hän tällä hetkellä missään tapauksessa 
voinut lähteä Berliinistä, hänellä oli niin paljon puuhaa — 

Tyttö havahtui nähdessään rahaa Jos hän vain voisi maksaa velkansa 
emännälleen — sitä ei ollut paljon — niin hän pääsisi vapaaksi, saisi 
viedä tavaransa mukanaan. Hän tiesi myös pääsevänsä asumaan 
erään toisen naisen luokse, tämä oli jyrkkä, ei päästänyt ketään 
sisään, ellei tyttö itse halunnut. Jos hän vain voisi maksaa — 

»Entä mitä osaat?» Horst kysyi. »Osaisitko tehdä työtä?» 

Tyttö arvasi heti mitä Horst toivoi hänen sanovan. Totta kai, 
osasihan hän ommella, hän kyllä seiviäisi, kunhan vain pääsisi 
alkuun. 

Ylioppilas työnsi setelit hänen eteensä. »Kas tuossa, ota!» hän 
sanoi. »Entä mikä sinun nimesi on? Ja miten vanha olet?» 

Tyttö sieppasi nopeasti rahat, työnsi ne taskuunsa. Hänen nimensä 
oli Erna, hän oli kahdeksantoistavuotias. 

Kahdeksantoista — niin nuori. Hän näytti paljon vanhemmalta — 
mutta kenties, jos hän pääsisi eroon tästä loasta, pääsisi sunnuntaisin 
metsiin ja auringonvaloon, kenties, jos — 

Tyttö nousi, sanoi haluavansa lähteä. Tämän yön hän saattoi nukkua 
erään naisystävänsä luona, heti aamulla varhain hän aikoi muuttaa. 

»Paljon onnea vain!» Horst toivotti. 

Tyttö kohotti hieman kättään, päästi sen jälleen vajoamaan 
kupeelleen, ei uskonut korviaan. Kuitenkin hänen huulensa 
liikahtelivat, hän katseli Horstia suurin, ruskein silmin. 


76 


»Selvä on», Horst mutisi. 


Hän katseli tytön jälkeen tytön poistuessa, ei kohta enää muistanut 
minkä näköinen tyttö oli. Hän laski kyynärpäänsä pöydälle, painoi 
päänsä käsiinsä, tuijotti eteensä. Joku nousi viereisestä pöydästä, 
otti kolpakon mukaansa, istuutui hänen pöytäänsä, aivan vastapäätä 
häntä. »Sepä oli hieno temppu!» vieras sanoi. »Pääsitte eroon 
rahoistanne — ette kai tosissanne kuvittele, että siitä olisi jotakin 
hyötyä?» 


Ylioppilas vilkaisi tunkeilijaa. »Mitä se teihin kuuluu?» 

Nuori jätkä irvisti. »Nainenko? Ei kerrassaan mitään — yhtä vähän 
kuin teillekään, Wessel. Tiedättekö, kuka olen?» 

Horst katseli häntä — nuo kasvot olivat tutun näköiset. Missä 
kummassa hän oli — 

»No, minä autan», toinen sanoi. »Poliisilaitoksessa — Inselbriicken 
rähäkän jälkeen. Yläeteisessä: te puhuitte Barrikadi-Albertin kanssa, 
tulitte sitten meidän luoksemme, tarjositte meillekin voileipiä —» 

Ylioppilas nyökkäsi. »Se on totta — mutta en suinkaan tavoitellut 
kiitollisuuttanne. Tein sen vain johtaakseni poliisin harhaan.» 

»Käsitin sen heti», kommunisti sanoi. »Mutta voileivät eivät siitä 
menettäneet makuaan — minulla oli sudennälkä, olin jo istunut 
purkissa melkein vuorokauden. Muuten — nimeni on Ross, Camille 
Ross.» 

Horst Wessel nojautui taaksepäin. »Hauska tutustua minun 
nimenihän te jo tiedätte. Jos haluatte puhua kanssani — kaikista 
yhteisistä asioista — olen käytettävissänne joko täällä tai missä 
hyvänsä vain haluatte. Olen jo saanut useita teikäläisiä kääntymään 
—» 

Toinen nyökkäsi. »Tiedän sen — useampia kuin meistä on 
mieluista. Minua te ette kykene käännyttämään enkä minä saa teitä' 

yhtymään meihin — siispä meidän ei kannata haaskata aikaamme 
turhaan lörpöttelyyn. En tullutkaan lörpöttelemään. Näin teidän 
iskevän maahan sen portonparittajan, kuulin myös, mitä puhuitte 
sen pikku lutkan kanssa — haluan varoittaa teitä, Horst Wcssel.» 

Ylioppilas nauroi ääneen. »Tekö muka? Eihän jalomielisyys ole 
ennenkään ollut muodissa teidän keskuudessanne?» 

»Älkää pilkatko», kommunisti sanoi vakavasti. »Tiedätte aivan 
hyvin, että meidänkin joukossamme on rehellisiä miehiä, juuri 
sen tähdenhän te laukkaanakin kokouksissamme, pidätte puheita 
kaikissa murjuissamme. Roskaväkeäkin on — tiedämme mihin sitä 
tarvitsemme ja miten pidämme sen kurissa. Niistä ei tarvitse hätäillä. 
Vaikka viskelettekin seteleitänne niin suurenmoisesti, vaikka 
turisettekin kauniita sanoja — tuollaista naikkosta ette kuitenkaan 
kykene käännyttämään, niinkuin teillä on tapana kauniisti sanoa. 
Mutta Punarintanaan nuorukaisten laita on toisin — olemme jo 
kyllin kauan sietäneet toimintaanne, nyt sen on päätyttävä.» 

»Vai päätyttävä!» ylioppilas huudahti. »Mutta minun mielestänipä 
se on vasta alkanut: monta teistä aion vielä käännyttää SArhan ja 
juuri parhaat teistä.» 

»Kuulkaahan, Wessel», toinen sanoi, »teidän iskujoukkonne. 
Viitonen, toimii punaisessa kaupunginosassa, joka vielä aivan 
äskettäin oli kiistattomastimeidänhallussamme, niin ettei ainoakaan 
natsi uskaltanut pistää sinne nenäänsä. Voitte kai käsittää ettemme 
ole erikoisen haltioituneita työnne tuloksista. Berliini on suuri — 
siirtykää toiseen kaupunginosaan. Voitte muualla aivan yhtä hyvin 
työskennellä asianne hyväksi, ehkä menestyksellisemminkin.» 

Horst Wessel sanoi: »Entä saanko kysyä, Ross, miksi annatte 
minulle tällaisia hyviä neuvoja?» 

Punarintaman mies nyökkäsi. »Sehän on aivan selvä: teidän on 
painuttava tiehenne, siitä olemme samaa mieltä. Emme voi sietää 
sitä, että hitaasti valloitatte parhaan ja varmimman varustuksemme. 

Jos minun onnistuu saada teidät vakuuttuneeksi siitä, että pelaatte 
varsin vaarallista peliä, jos siis vapaaehtoisesti väistytte meidän 
alueeltamme — sen parempi teille itsellenne ja meillekin. Meillä ei 
ole mitään teitä vastaan henkilökohtaisesti, osaamme pitää arvossa 
myös vastustajaa — näin meidän kesken vain, tietenkin. Tyydymme 
siis siihen, että kaikki sujuu rauhallisesti. Mutta ellette halua lähteä 
— hyvä, siinä tapauksessa pakotatte meidät turvautumaan muihin 
keinoihin.» 

»Puhutte kyllin selvää kieltä», Horst vastasi. »Mutta sehän meidän 
kaikkien on otettava huomioon, joka päivä — ja etenkin joka yö. 
Luuletteko todella että voisin jättää toverini pulaan?» 

Kommunisti ei antanut perään. »Harkitkaa asiaa! Yksilöt eivät 
lopulta merkitse mitään — aate on kaikki. Niin me ainakin 
ajattelemme. Ja vielä muuan seikka, Friedriehshainin herra 
iskunjohtaja: kuvitteletteko aivan tosissanne olevanne samaa 
lihaa ja verta kuin nuo, niinkuin sanotte, toverinne? Isänne oli 
pappi, te polveudutte siis niin sanoakseni parhaista porvarillisista 
piireistä, olette arvatenkin ylioppilasosakunnan jäsen. Teillä tosin 
on ollut menestystä, se on totta — mutta lopulta kuitenkin tulette 
suistumaan. Saippuakuplanne särkyy: vain proletaari voi johtaa 
toista proletaaria — ette ikänä kykene tuntemaan ja vaistoamaan 
samalla tavoin kuin proletaari tuntee. Juopa on ylipääsemätön!» 

Horstin silmät alkoivat loistaa. »Juopako? -Emme näe mitään 
juopaa! Emme tunne mitään proletaareja ja porvareita — meidän 
riveissämme on vain kansalaistovereita, vain samoja saksalaisia. Te 
sanotte taistelevanne muka koko ihmiskunnan puolesta kaikissa 
maissa ja kaikkien kansojen keskuudessa — ja taistelette kuitenkin 
vain oman luokkanne puolesta ja muita vastaan! Eikö se ole totta?» 

»Olkoon niinkin», Ross vastasi. »Tosiasiana pysyy joka 
tapauksessa, että te ette kuulu tuohon luokkaan, ette ole proletaari!» 

Hän heilautti kättään tervehdykseksi, meni tarjoilupöydän ääreen, 
maksoi. Puhui vielä pari sanaa kahden nuorukaisen kanssa, ojensi 

heille kätensä, poistui. Ylioppilas katseli hänen jälkeensä. Miksi tuo 
punarintamalaincn ojensi kätensä noille toisille mutta ei hänelle? 
Niin, ja miksi tyttö ei lähtiessään ollut ojentanut hänelle kättään? 

Hän mietti. Oliko se tarkoituksellista — ei, sitä se ei voinut olla. 
Tuo kommunisti, tuo Camillo Ross, oli puhunut hänen kanssaan 
niin suoraan, niin avoimesti — ei, tänään hän ei aikonut taistella 
vihollisensa kanssa henkeen ja vereen asti. Huomenna kenties — 
mutta ci tänään Mutta ei siitä huolimatta ojentanut hänelle kättään? 
Se oli jotakin vaistomaista, salatajuista vieroksumista. 

Koska — koska hän ei kuulunut siihen kansanluokkaan, jonka 
puolesta punaiset taistelivat? Mitä se merkitsi? Kuinka tuo toinen 
sanoi, ikänä hän ei voinut tuntea samalla tavoin kuin proletaari 
tunsi — ja vain proletaari saattoi johtaa toista proletaaria. Mutta 
joukot olivat proletaarisia, siitä ei ollut epäilystäkään — ja juuri 
joukot heidän oli tavoitettava, tunnettava niiden sydämen syke — 

Mutta siinä tapauksessa, silloinhan hänen oli pakko — 

»Saako olla ‘Sotahuuto*, hyvä herra», sanoi hiljainen ääni. »Ettekö 
haluaisi ostaa ‘Sotahuutoa’—» 

Hän näki vieressään pelastusarmeijalaisen, joka tarjosi lehteä, 
raharasia kädessään. Nainen oli kurjan näköinen, kalpea ja laiha, 
kierteli kuitenkin kapakoissa pitkin yötä kerjäten vaivalloisesti 
pikkurahoja ihmisiltä. 

»Jesses, kiikaas’ tota kaulusta», nauroi muuan roteva jätkä 
tarjoilupöydän ääressä, »vasemmalla yks’ H ja oikealla yks’ H — 
tieräks, mitä se meinaa?» 

Hänen toverinsa vilkaisi pelastusarmeijalaista. »Luuleks’ sä, etten 
mä muka ikänä o’ nähny’ taivaansolttuja, häh? Toi apostolihan käy 
täällä joka yö!» 

»Älä siihen tiputa kolikoitasl» roteva huusi. »Tieräks’, mitä noi 
Hoot meinaa, mä vaan kysyn! Se meinaa nykyään ’Heil Hitler’ 

tierän mä!» Hän nauroi täyttä kurkkua omaa sukkeluuttaan, joi 
kulauksen olutta ja jatkoi: »Sitä sä et arvannukkaan, kaveri! Se o’ 
semmone’ lehmänkauppa, snajaaks’! — ne on paiskannut tassua, 
noi halleluijaa-soltut ja natsipörrääjät ja Hitleristä ne on tehny* 
kenraalin ja semmosen esiveisaajan!» 

Kuluneeseen, rumaan pukuunsa pukeutunut nainen ei kuunnellut 
hänen sanojaan, ei värähdyttänyt ilmettään. Oli kuin tuo kaikki ei 
olisi lainkaan kuulunut häneen. Hän käveli rauhallisesti pöydän 
luota toisen luo. Kukaan ei huolinut 'Sotahuutoa*, mutta melkein 
jokainen pani rahaa hänen lippaaseensa. Horst Wessel seurasi häntä 
katseellaan, kuuli yhä, korvissaan hänen yksitoikkoiset sanansa: 
»'Sotahuuto* ettekö haluaisi ostaa 'Sotahuutoa' —» 

Hänen käydessään vielä koulua — se tapahtui kohta Saksan 
sortumisen jälkeen — hän ja hänen veljensä olivat kerran 
palatessaan kotiin koulusta nähneet Aleksanterinaukealla ryhmän 
pelastusarmeijalaisia, erään miehen, neljä tai viisi naista. He seisoivat 
siellä ihmisten keskellä, heillä oli tamburiini, huilu ja mandoliini, 
he soittivat ja lauloivat ohuin äänin hurskaita virsiään. Ihmiset 
nauroivat — Horst ja Werner nauroivat hekin: miten nuo saattoivat 
laulaa tällaisena aikana, jolloin panssariautoja ajoi Berliinin halki ja 
konekiväärit rätisivät joka päivä, kaikilla lähiseudun kaduilla? Eikö 
tuo kaikki lainkaan liikuttanut näitä ihmisiä? Heidät olisi pitänyt 
täyttää ja asettaa näytteille — 

Samassa isä oli tullut heidän luokseen — hän oli jo silloin kovin 
kalpea! Oli ojentanut pojille kätensä, taluttanut heidät kotiin. Oli 
sanonut heille, etteivät he saaneet nauraa pelastusarmeijaa, vaikka 
se heidän mielestään näyttikin naurettavalta. Pelastusarmeija sai 
aikaan paljon hyvää, tunkeutui kansan syvimpiin kerroksiin, joista 
muuten kukaan ei välittänyt, kaikkein alhaisimpien ja köyhimpien 
luokse. 

Monta vuotta myöhemmin — hän kuului silloin Bismarck-liittoon 
ja isä oli jo kuollut — hän oli muistanut nämä sanat sivuuttaessaan 
sattumalta erään kokoussalin, jossa parhaillaan oli pelastusarmeijan 

kokous. Hän oli astunut sisään, oli kuunnellut puhujan sanoja 
— puhujana oli muuan englantilainen, joka solkkasi kurjasti 
saksaa, ponnisteli vaivalloisesti lauseensa puoliväliin. Hän saattoi 
vieläkin nähdä tuon miehen edessään, suuren, lyhytpartaisen ja 
puncrtavatukkaiscn miehen, joka puhuessaan huitoi käsillään, 
kohotti molemmat kätensä aina samalla kertaa ilmaan ja antoi 
niiden hitaasti jälleen vajota. Hän oli pelastusarmeijan eversti, ehkä 
kenraali — hänellä oli tietenkin asepuku yllään. Ja hänen tiukan 
takkinsa kauluksessa — 

Ylioppilas tuijotti jäykästi eteensä. Hänen kulmakarvansa 
vetäytyivät kokoon, sileä otsansa rypistyi. Mitkä kirjaimet olivat 
tuon englantilaisen pelastusarmeijan upseerin takinrinnuksissa? 

Hän näki ne aivan selvästi edessään — Salvation Army, siis S ja A! 


SA! —SA! 

Hän nousi, aikoi lähteä, mutta muisti, että hänen vielä oli maksettava. 
Sen tehtyään hän lähti ulos, alkoi nopein askelin kiirehtiä katuja 
pitkin. 

Ihmeellistä — saattoiko se olla vain sattuma? 

Tuo jätkä tarjoilupöydän ääressä, joka pilkkasi pelastusarmeijalaista 
ja käänsi hänen kaksinkertaisen H-merkkinsä kaikkien natsien 
tervehdykseksi ’Heil Hitler!’ Ja samaa osoitti vielä selvemmin 
tuon englantilaisen everstin Salvation Army! — Silloin hän töin 
tuskin oli huomannut sen ajattelematta mitään sen yhteydessä 
— vasta tänään se tunkeutui tärkeänä ja merkityksellisenä hänen 
tajuntaansa kuin näkymättömän maailman sormenosoituksena, 
tuo sininen takinkaulus punaisine reunoineen ja SA-kirjaimineen. 

Mutta siinä tapauksessa, jos niin oli — mitä se tarkoitti? Mitä 
ihmeen tekemistä hänellä saattoi olla pelastusarmeijan kanssa? 
Hän saapui kotiin, astui hiljaa sisään. Tapansa mukaan hän avasi 
veljensä huoneen oven, kurkisti sisään — poika nukkui sikeästi. 

Hän meni omaan huoneeseensa — istui kauan vuoteensa reunalla, 
liikahtamatta, ikään kuin olisi odottanut jotakin. Hänen päätään 
kuumotti, hän nousi, huuhteli vedellä kasvojaan. Jäi seisomaan 
avoimen ikkunan ääreen — kesäyö oli helteinen ja kaunis! 


Mitä — mitä hänen oli tehtävä? Jotakin oli tekeillä — tänä yönä 
hänen kohtalonsa oli ratkeava — 

Hän ravisteli kiihkeästi päätään — mikä kumma häntä vaivasi? 
Sitten hänen mieleensä johtui, ettei hän ollut syönyt lainkaan 
illallista. Hän meni omenakomeroon, valitsi pimeässä kaksi suurta 
omenaa. Palasi huoneeseensa, istuutui, puraisi. Puraisi toisen kerran 
— jäi jälleen tuijottamaan eteensä. 

Aivan äkkiä hän tunsi, että hänen oli rukoiltava. Hän hymyili — 
milloin hän oli viimeksi rukoillut?! Ja mitä hän saattoi nyt sanoa ja 
miksi? Hän nousi jälleen, käveli pitkän eteisen lävitse, aivan hiljaa, 
jottei olisi herättänyt ketään. Hänen ei tarvinnut sytyttää valoa, 
kotona hän löysi tiensä pimeässäkin. Hän astui saliin, meni isän 
kirjoituspöydän ääreen, löysi hänen saarnakirjansa. Rukouksia — 
saarnoissa oli varmasti myös rukouksia. Hän istui jälleen huoneessaan 
oman kirjoituspöytänsä ääressä, sytytti pöytälampun. Hän avasi 
kirjan, luki: »Jeesus sanoo: Se, joka teidän keskuudessanne tahtoo 
olla suurin olkoon teidän kaikkien palvelijanne; ja se, joka teistä 
haluaa olla mahtavin, hän olkoon teidän kaikkien käskyläisenne.» 

Isä oli merkinnyt tämän saarnan nimeksi »Nöyryys ja 
palvelemisrohkeus» — aloittanut sen noilla Markuksen 
evankeliumin sanoilla. Palvelemisrohkeus — tuota sanaa tuskin 
saattoi löytää mistään sanakirjasta, se oli isälle ominainen sana. 
Mutta eikö palvelemisrohkeus — palvelemisen uskallus — ollut 
juuri pelastusarmeijan olennaisin edellytys? 

Palvelemisen uskallus — ja syvin nöyryys — 

Äkkiä hän näki istuvansa isän ja äidin kanssa oopperassa. Oli 
pääsiäisviikko. Esitettiin 'Parsifalia’. Sitä hän ei voinut koskaan 

unohtaa — pitkäperjantain lumousta. 

Gumemanz, parrakas Graalin ritari, erakkona hänen 

palvelijanaan raju noita Kundry. Sen jälkeen tuli Sydänkivun 
poika, musta asepuku yllään, kasvot kypäränsilmikon peitossa, 
pää kumarassa ja pyhä keihäs kärki maata vasten kädessään. Ja 
sitten äkkiä kaikki vaihtui kuin pilkkopimeästä valkeuteen, kuin 
arkipäivän harmaudesta kirkastukseen: enää ei ollut Parsifalia, 
ei noitaa eikä vanhaa Graalin ritaria oli vain Vapahtaja itse, oli 
Johannes Kastaja ja Maria, Magdalan nainen. Hän polvistui Herran 
eteen, pesi hänen jalkansa, kuivasi ne hiuksillaan. Mitään hän ei 
laulanut koko aikana vai nuo kaksi sanaa: Palvella — palvella — 

Horst nousi — hän kuuli tuon musiikin pitkäperjantain lumouksen. 

Hitaasti hän riisuutui, laskeutui vuoteeseen. Sulki silmänsä, näki 
kuitenkin yhä tuon saman kuvan: Parsifalin nuoren, säteilevän 
sankarin — 

Sydänkipu oli hänen äitinsä nimi. 

* * * 

Hän heräsi varhain, reippaana ja virkistyneenä. Hän näki omenat 
pöydällä, söi ne, ensin kokonaisen, sitten puolikkaan. Nyt hän tiesi, 
mitä hänen oli tehtävä, näki tien selvänä edessään. 

V. 


Heinäkuu—elokuu 1929. 

Horst lähtee kotoaan, äiti ymmärtää häntä ja 
antaa hänen lähteä. Horst tahtoo laskeutua kansan 
keskuuteen, olla työmies työmiesten parissa. 
— Aluksi hän toimii autonkuljettajana, sitten 
lapioitsijana maanalaista rautatietä rakennettaessa. 
Punaiset yllättävät Werner Wesselin, — Punarintansa 
hyökkää natsien kokoukseen ‘Märchenbrunnenissa’. 
S A taistelee Jannowitzbriicken kohdalla. 


Äiti tuli huoneeseen Horstin sulloessa tavaroitaan. Äiti auttoi 
häntä, hymyili tyytyväisenä, iloitsi siitä, että poika vihdoinkin oli 
päättänyt matkustaa lomalle pääsi hieman hengähtämään kaikesta 
puuhastaan. »Entä mihin aiot lähteä?» äiti kysyi. 

Horst kohautti olkapäitään. »Mihin tuuli vie», hän sanoi. »Jokin 
juna on varmaan juuri lähdössä, kun ehdin asemalle.» 

Äiti nyökkäsi, juuri tämä oli hänen poikansa tapaista: jonnekin, 
mihin hyvänsä, avaraan maailmaan! Lapset olivat usein lähteneet 
retkeilemään, junassa, polkupyörillä ajaen, jalkaisinkin, milloin 
heidän päähänsä oli juolahtanut lähteä. Olivat usein tehneet pitkiä 
suunnitelmia, suunnitelleet tarkoin etukäteen, miten käyttäisivät 
kunkin matkapäivän — ja sitten kuitenkin lähteneet matkaan aivan 
umpimähkään. Ja palanneet jälleen kotiin entistä terveempinä, 
entistä iloisempina ja reippaampina. 

»Matkustatko yksin?» äiti kysyi. 

»Aivan yksin.» 

Äiti valmisti hänelle voileipiä» asetti hänen matkalaukkuunsa 
viinipullon. »Evästä matkalle! Kirjoita pian, jo huomenna, 
kuuletko? Äläkä unohda kiittää isoäitiä matkarahoista. — Koska 
aiot lähteä?» 

»Nyt heti», Horst sanoi. 

»Odotahan vielä», äiti sanoi. »Inge ja Werner tulevat molemmat 
tunnin kuluttua luennoiltaan. Saatamme kaikki yhdessä sinut 
asemalle.» 

Horst epäröi hetkisen. Sanoi sitten: »En tahdo valehdella sinulle, 
äiti! Aion jäädä Berliiniin, muutan vain pois kotoa, vuokraan 
itselleni huoneen jostakin. Tahdon tehdä työtä.» 

Äiti katseli ihmetellen. »Työtä? No, sehän on mainiota — alkaakin 
vähitellen olla jo aika. Mutta sitä varten sinun ei tarvitse lähteä kotoa 
täällähän sinun on paras työskennellä. Saat olla aivan rauhassa — 
emmehän ole koskaan häirinneet sinua istuessasi kirjojen ääressä. 
Toverisi —» 

»Juuri heidän tähtensä lähden», Horst sanoi. »Tahdon päästä 
lähemmäksi heitä. Tahdon tehdä työtä samalla tavoin kuin hekin.» 

Äiti ei käsittänyt. »Samalla tavoin kuin hekin — nuo S A: n 
nuorukaiset? Mutta eihän kukaan tee liikkeen hyväksi enempää 
kuin sinä.» 

Horst ravisti päätään. »Sitä en tarkoita, äiti. Tahdon tehdä 
ruumiillista työtä — käsilläni. Olla työmies niinkuin hekin — 
heidän kaltaisensa. Mitäpä pari lukukautta merkitsee?» 

Äiti vaikeni hetkisen, istuutui, katseli vaiti poikaansa, mietti — 
miten hänen poikansa oli päätynyt tähän ratkaisuuni? »Tahdot 
lähteä kotoa?» hän kysyi. »Tehdä ruumiillista työtä?» 

»En tietenkään ikuisesti», poika huudahti. »Kun isä lähti 
Ranskaan, ilmoittautui vapaaehtoisesti heti ensimmäisenä päivänä 

— kielsitkö silloin häntä, äiti?» 

»Mutta nythän on rauha», äiti kuiskasi. 

»Kaunis rauha!» Horst huudahti. »Meille se merkitsee sotaa — 
sotaa siihen asti, kunnes Saksa on jälleen saksalainen ja vapaa. 
Siispä minun on tehtävä isän tavoin, lähdettävä rintamalle!» Hänen 
äänensä muuttui helläksi, hän puhui hiljaa, houkuttelevasti: »Ja isä 
pääsi vain harvoin lomalle, pari kertaa vuodessa, milloin hänellä oli 
hyvä onni. Minä taas pistäydyn luonasi joka toinen päivä — joka 
päivä, milloin minulla vain on aikaa. Sitten myöhemmin ryhdyn 
taas opintoihini, tiedäthän miten helppoa kaikki on minulle. Nyt 
minulla on tärkeämpää tehtävää.» 

Hän vaistosi helposti äidin tunteet, käsitti miten suuren murheen 
hänen päätöksensä tuotti äidille. Äiti ei koskaan ilmaisisi sitä, mutta 
hän tiesi, että niin oli. Hän istuutui, laski kätensä äidin olkapäälle. 

»Näethän itsekin, että otan mukaani tavaroita vain aivan lyhyeksi 
ajaksi. Koskeeko se todella sinuun niin kovin, äiti?» 

Äiti kohotti katseensa, hänen huulilleen kohosi jälleen hiljainen, 
ymmärtäväinen hymy. Horst siveli hänen kättään. »Kiitos äiti, 
tiesinhän, että sinä ymmärtäisit minua. Näin on parempi joksikin 
aikaa — parempi sinullekin! Eihän sinulla kuukausimääriin ole 
ollut ainoatakaan rauhallista hetkeä — aina on joku ollut tulossa, 
joku menossa: minun iskuni, Wernerin iskuja minun entinen iskuni, 
Kakkonen! Sen lisäksi Ingen tuttavat, vanhat ystävät — sinulle 
tekee hyvää, kun saat jonkin aikaa levätä.» 

Hän nyökkäsi äidille, tarttui matkalaukkuunsa, lähti. 

Äiti katseli hänen jälkeensä, kuuli hänen askelensa eteisestä, kuuli 
oven paukahtavan. Istui hetkisen aivan hiljaa, nousi sitten kiivaasti. 

Äiti mutisi itsekseen: »Poikieni siivet ovat kasvaneet! Kananpojat 
pysyttelevät emonsa vieressä, — mutta nuoret haukat lähtevät 
lentoon.» 

+ * * 

E\vald Bartcls auttoi Horstin pääsemään autonkuljettajaksi jo 
muutaman päivän kuluttua. Päivät pääksytysten hän ajoi Berliiniä 
ristiin rastiin, vuoroviikottain öisin. Kaikki vapaahetkcnsä hän 
vietti iskumiestensä seurassa. Kerrottiin, että hänellä oli ollut jokin 
rojaus kotona, hän ei saanut enää kotoa rahaa voidakseen jatkaa 
opintojaan — hän antoi poikien pysyä siinä uskossa. Tuohan näytti 
varsin todennäköiseltä eikä hänen tarvinnut ryhtyä selittelemään. 
Hän joutui kuljettamaan autossaan kaikenlaisia ihmisiä: 
matkustavaisia, joiden matkalaukkuja hänen oli kannettava, 
liikemiehiä, jotka eivät koskaan päässeet kyllin nopeasti eteenpäin, 
pareja, jotka halusivat hänen ajavan hyvin hitaasti yöllä. Kyydittäviä 
odotellessaan hän keskusteli autoaseman muiden ajajien kanssa, he 
olivat sosialisteja tai kommunisteja, hän koetti käännyttää heitä, 
jakoi heille lentolehtisiä, ei antanut perään, yritti yhä uudelleen, 
kiihkeästi ja itsepintaisesti. Teki sen, sai natsisolun syntymään, 
tosin suurella vaivalla. 

Kerran, Charlottenburgin linnan edessä, joku kutsui autoa syvällä 
bassoäänellä. Hän pysäytti auton, kääntyi puoleksi istuimellaan — 
ohoh, herra Speckels Mihvaukeesta nuoremman tyttärensä kera! 
Hän kääntyi jälleen, nyökkäsi vain äänettömästi amerikkalaisen 
sanoessa hänelle, minne hänen oli ajettava. Alkoi sataa, hänen 
oli noustava vaunusta ja kohotettava suojakatos paikoilleen. 
Charlottenburgin ja Eläintarhan halki, Brandenburger Torin kautta 
— hänen oli pakko ajaa hyvin hitaasti, sillä kadut olivat liukkaat. 
Hän pysäytti auton Bristolin eteen, molemmat kyydittävät nousivat 
autosta. Herra Speckels ojensi hänelle viisikymppisen. Hän kohautti 
olkapäitään, mutisi, ettei voinut vaihtaa rahaa. Amerikkalainen 
käski hänen odottaa, sanoi lähettävänsä ovenvartijan maksamaan. 

Vaalea Maud palasi hänen luokseen jäljessään paksu ovenvartija, 
joka mahtavalla sateenvarjollaan suojeli häntä kastumasta. Maud 
laski rahat hänen kouraansa, antoi hänelle myös juomarahaa. Hän 
kiitti, tarttui vaihdetankoon — 

»Hetkinen vielä!» tyttö sanoi. Kääntyi sitten ovenvartijan puoleen. 
»Saatte mennä, en tarvitse sateenvarjoa.» 

Horstin valtasi voimakas halu kaasuttaa, ajaa tiehensä! Hän jäi 
kuitenkin paikoilleen — hänenhän oli ensimmäisenä kohdattava 
vaarat! Ja nyt hän halusi paeta pientä tyttöä — 

»Kastutte, Maud», hän sanoi. 

Tyttö nyökkäsi. »Niin kastun, mitäpä siitä? Voinhan vaihtaa 
vaatteita. — Tunsin teidät heti, vaikka nahkalakki peittääkin 
puolet kasvoistanne.» Hän alkoi änkyttää, vaikeni, jatkoi sitten: 
»Me luulimme, että soittaisitte sen — illan jälkeen. Muuten — 
olisin kirjoittanut teille, jos vain olisin voinut. Mutta wieniläinen 
ystävänne matkusti jo seuraavana aamuna — emme tienneet, missä 
asutte. Emmekä silloin saaneet oikein selvää edes sukunimestänne 
— tiesimme vain etunimenne, koska ystävänne puhutteli teitä koko 
ajan vain Horstiksi — Horsthan se oli, eikö totta? 

Horst vakuutti: »Totta puhuakseni — minunkin teki mieleni soittaa 
teille! Olisin tahtonut näyttää teille millainen on todellinen Saksa. 
Mutta —» 

»Mutta mitä?» tyttö kysyi. »Mutta ette kuitenkaan soittanut, eikö 
niin? No, me olemme ehtineet nähdä paljon tällä välin, museoita, 
linnoja, teattereita — niitäkö halusitte näyttää meille?» 

»En», Horst sanoi, »en ajatellut» 

Tyttö alkoi uudelleen: »Ystävänne sanoi, että olette ylioppilas.» 

Horst nyökkäsi.»Se on totta, olin ylioppilas siihen aikaan. Nyt olen 
vain autonkuljettaja.» 

Tyttö laski kätensä hänen käsivarrelleen. »Elätätte itseänne 
opiskellessanne, sellaisia ylioppilaita on meidänkin maassamme. Se 
on vaivalloista ja vaikeaa, opinnot kestävät kauan. Ja useimmiten 
epäonnistuvat lopulta. Isäni antaisi varmasti teille rahaa opiskeluun. 

jos pyytäisin sitä häneltä. Hänelle se ei merkitsisi mitään — ja tehän 
voisitte myöhemmin maksaa sen hänelle takaisin, jos tahtoisitte.» 

Horst ravisteli päätään. »Siitä ei ole kysymys — äidilläni on 
riittävästi rahaa. Katsokaahan, rakas neiti, meitä on pieni joukko, 
mutta meillä on suuri päämäärä. Tuomme kansallemme uuden 
sanoman — tai kenties se on ikivanha sanoma, vaikka kansamme 
onkin unohtanut sen jo aikoja sitten. Ja sen tähden meidän on 
tavoitettava joukot, tunkeuduttava syvimpiinkin kerroksiin, 
puhuttava miljoonille. Ylioppilaana en päässyt lähentymään heitä, 
koctinpa miten hyvänsä. Sen tähden olen nyt autonkuljettaja — 
minun on oltava heidän kaltaisensa, elettävä samalla tavoin kuin 
hekin. Do in Rome, as the Romans do — niinhän te sanoitte?» 

Tyttö katseli häntä hämmästyneenä. »Te olette siis kommunisti?» 

Horst kuohahti. »Kommunisti — minäkö? Juuri sitä minä en ole. 
Olen sosialisti, kansallinen sosialisti ja ennen kaikkea olen — 
saksalainen! Hän ravisteli kiivaasti päätään. »Voi, te ette ymmärrä 
sitä, ette vielä voi ymmärtää sitä! Mutta kerran te sen ymmärrätte, te 
ja koko maailma. Me aiomme tehdä sen — muutamassa vuodessa.» 

Tyttö toisti: »Muutamassa vuodessa —?» Hän avasi käsilaukkunsa, 
otti sieltä nimikorttinsa, ojensi sen Horstille. »Ilmoittakaa minulle 
sitten, kun olette ehtinyt niin pitkälle. Ja kirjoittakaa minulle, jos 
tarvitsette minua. Lupaatteko?» 

Horst työnsi nimikortin taskuunsa. »Mielelläni, Maud pieni. — 
Vielä muuan seikka: haluatteko sitä meidän asiamme tähden, 
Saksan kansan tähden — onhan se teidänkin kansanne?» 

Tyttö katseli häntä avoimesti suoraan silmiin, ravisti hitaasti 
päätään. »En», hän sanoi, »siksi en sitä halua. — Kaipaan vain 
sinua!» 

Hän nyökkäsi nopeasti Horstille, palasi kevein askelin takaisin 
hotelliin. 

* * * 

Horst oli vaunuineen kolmantena jonossa, ei päässyt eteenpäin. Hän 
oli odottanut jo kaksi tuntia, kukaan ei nähtävästi tänään aikonut 
ajaa autossa. Jono piteni pitenemistään. Taas tuli tyhjä auto, asettui 
viimeiseksi jonoon. Sen kuljettaja kiirehti jonon etupäähän, heilutti 
sanomalehteä kädessään. Tuli Horstin luokse, työnsi lehden hänen 
nenänsä eteen, alkoi kiihtyneenä puhua hänelle. Se ei järkyttänyt 
Horstin mielenrauhaa — tuo kaikkihan oli järjettömyyttä! Hän oli 
itse ollut mukana, alusta loppuun asti — sanomalehden antamat 
tiedot olivat sanasta sanaan kokonaan perättömät — 

Autonkuljettaja alkoi huutaa. Mitä? Etteikö 'Punalippu* muka 
puhunut totta? Nuo fascistikoirat olivat — 

Muut autonkuljettajat kerääntyivät piiriksi heidän ympärilleen. 
Kaikki halusivat tietää, mitä oli tapahtunut. »Lukekaa ääneen» he 
huusivat. 

»Niin, juuri niin», Horst Wessel huusi, »lue ääneen, kyllä minä 
sitten selitän!» 

Vastustaja ojensi sanomalehden hänelle. »Lue itse ääneen — jos 
uskallat!» 

Horst otti lehden käteensä. »Miksi en uskaltaisi? Kunhan vain et 
samalla ala rähistä, sillä silloin syntyy meteli ja pollarit tulevat ja 
merkitsevät nimemme muistiin. Se maksaa meille virkaveljille 
kullekin vähintään kolme markkaa!» 

»Oletpa sinäkin totisesti hauska virkaveli!» toinen huusi. 
»Ylioppilas sinä olet — siitäkin puhutaan lehdessä!» 

Horst avasi lehden. »Hyvä on, siinä tapauksessahan me kaikki 
saamme tietää sen, jos kerran siitä on kirjoitettu.» Hän nousi 
vaununsa astinlaudalle, alkoi lukea kovalla äänellä: 

Fascistimellakka Berliinissä. 
Natsit pahoinpitelevät juuta¬ 
laisia poliisien suojelemina. — 
Viskovat katukiviä Liebknechtin 
taloon Punaisen puolustus- 
järjestön välitön vastaisku. 

»Eilen illalla myöhään tapahtui Punaisessa 
Berliinissä jotakin, joka kiistämättömästi osoittaa 
Berliinin proletariaatille, millaisin menetelmin 
fascistihenkinen poliisilaitos Lahtari-Zörgiebelsin 
johdolla raivaa tietä julkiselle fascismille. 

Suunnilleen kolmesataa —» 

»Mitä toi ny’ taas muka meinaa», huudahti muuan vanha 
autonkuljettaja. »Tsörkiepels, senhän mä tunnen, istuttiin skolessa 
samalla penkillä, se on yhtä hyvä sosdemo kuin mä itse. Aina kun 
me treffataan, mä hoilautan sille 'hei, sun kanssas* eikä se tykkää 
siinä häijyä. Että se muka olis’ fassisti, antakaa mä pitelen mahaani, 
kun naurattaa!» 

Host Wessel nyökkäsi hänelle, luki edelleen: 

»— suunnilleen kolmesataa natsia marssi 
Grenadierstrassea pitkin useimmat paksuin 
kepein aseistautuneina. Joka paikassa he mitä 
raaimmalla tavalla iskivät maahan vastaantulevat 
proletaarit ja kaikki kävelijät, jotka vähänkin 
näyttivät juutalaisilta. Kulkueen sivuuttaessa 
Karl-Liebknechtintalon hitleriläisnulikat särkivät 
kivillä kaksi ikkunaruutua. Rauhalliset kävelijät 
rukoilivat poliiseja tekemään lopun Hitlerin 
murhaajasakin väkivallasta, mutta joka kerta 
poliisit kieltäytyivät ryhtymästä mihinkään 
toimenpiteisiin. 

Kulovalkean lailla levisi tieto fascistien marssista 
koko kaupunginosaan ja puolen tunnin kuluessa oli 
paikalle kerääntynyt joukottain vakavia työmiehiä, 
jotka olivat lujasti päättäneet tehdä lopun näiden 
verikoirain mellastelusta. Nämä käyttäytyivät 
aluksi röyhkeästi lukumääräänsä luottaen, mutta 
pakenivat sitten pelkurimaisesti päättäväisiä 
työmiehiä. Yhä useammat sankarit luikkivat 
turvaan ja luopuivat kulkueesta, joka vahvojen 
poliisivartioiden turvin viime hetkessä pelastui 
proletaarien nyrkeiltä Haberlandin juhlasaliin. 

Osoituksena siitä, miten tavatonta kiihtymystä 
fascistien provoseeraava esiintyminen 

herätti, mainittakoon, että työläisjoukot heti 
yhtyivät ja lähtivät marssimaan mahtavana 
mielenosoituskulkueena. Ainoatakaan fascistia 
ei enää näkynyt kaduilla ja uhkaavana kaikui 
huutotorvista yön halki vallankumouksellisen 
Berliinin sotahuuto: 'Punarintama! — Berliini 
pysyy punaisena! — Surma fascisteilleV 

Tuettuaan ensin natsien terroristisia ilkitöitä 
poliisit hyökkäsivät raa'asti turvattoman 
proletaarisen väkijoukon kimppuun ja vangitsivat 
toveri Scherlinskin. Heidän raivoaan —» 

»Kuule, lopeta jo toki!» huudahti heleä ääni, »mäkin olin mukana 
ja näin ton niin sanotun 'raivon’. Kukaan ei tehny’ mitään pahaa 
kellekään —» 

Horst havaitsi tilaisuuden edullisuuden. »Kerro sinä siinä 
tapauksessa — luulisi heidän uskovan sinua, sinähän olet vanha 
punarintamalainen.» 

»Sitä mä olen ollu kauemmin kun teistä kukaan», autonkuljettaja 
huudahti kiihtyneenä. »Eikä mua veretä huulesta, ei eres 

'Punalippu’!» 

Hän o!i ajanut Monbijou-torin poikki, hän kertoi, siellä oli ollut 
ihmisiä mustanaan. Natsit olivat marssineet siellä etunenässään 
We$scl, tämä heidän virkaveljensä, ja hänen iskujoukkonsa ja 
pillisoittokuntansa. Burgstrassen varrella pörssirosvot ja muut 
pöhöporvarit huusivat heille eläköötä, koko yleisö oli huutanut 
mukana. He olivat marssineet Marstallin ohitse, Breite Strassea, 
Rosstrassea pitkin. Muhlendamm, Molkenmarkt — »Heil Hitler» 
ja »Herää Saksa» he olivat huutaneet, punaiset olivat pysyneet 
hiirenhiljaisina. Vain Parochialstrassella, Sodanvastustamismuseon 
kohdalla, he olivat uskaltaneet huutaa *Alas!’ ja ’Punarintama!’ — 
hän itse oli kiljunut mukana, jotta olisi kuulostanut komeammalta! 
Poliisilaitoksen ohi marssiessaan S A: n miehet olivat alkaneet täyttä 
kurkkua laulaa Merirosvolaulua, niin että seinät kajahtelivat. 

»Mikä laulu se on?» kysyi joku. 

»Ensimmäisessä kaupunginosassa sen tuntee jokainen», 
Horst selitti, »mutta kukaan ei tiedä, miksi sitä sanotaan 
Merirosvolauluksi.» 

Punarintaman mies haparoi taskujaan, veti esiin paperiliuskan. 
»Mä pyysin yhtä skripaamaan sen muistiin — musta on yhtä lystiä 
kaikki ku* se vaan härnää pollareita!» 

»Pidä se omana viisautenasi», Horst varoitti. »Jos luet sen ääneen 
täällä ja joku antaa sinut ilmi, saat siitä varmasti kolme kuukautta 
— sen on moni meikäläinen jo saanut kokea nahoissaan!» 

Toinen huusi: »Ja sittenki’ te kiljuitte sitä Zörkiepelin nokan eressä 
ja Weissin ikkunan alla. Luuleks* sä, ett’ mä jänistaisin?» 

Hän luki ääneen: 


»Hei, mahtavin kuningas Berliinin 

se on herra Isidor Weiss, 

mutta Goebbels on sanonut, että se mies 


94 


pian helvettiin mennä sais’! 

Omat näyttävät hälle nenää, 
koko Berliini tietää sen. 

Hän on muka tohtori Bernhard Weiss, 
tuo Isidor jutkujen!» 

Sitten natsit olivat jatkaneet marssiaan Königstrassea pitkin, 
hän oli yhä seurannut heidän jäljessään. Karl-Liebknechtintalon 
kohdalla he olivat jälleen laulaneet taistelulaulun, hän ei ollut 
kuullut juuri lainkaan vastahuutoja, vaikka tuossa kommunistien 
päämajassa parastaikaa valmisteltiin täydellä touhulla Berliinin 
suurta 'Punaista päivää*. Vieläkin heikompaa vastustus oli ollut 
ghettossa, Munzstrassella ja Grenadierstrassella. Ihmiset olivat 
kiirehtineet taloihinsa, sulkeneet liikkeensä. Ja vasta natsien 
kulkueen ehdittyä kokoukseensa Haberlandin juhlasaliin, oli 
kadulla syntynyt liikehtimistä. Ihmisiä oli kerääntynyt ryhmiksi. 
Muuan kommunistien virkailija oli pitänyt suuren puheen — 
hänelle oli vastattu huutotorvin ja *Punarintama’-huudoin. Natsien 
kahden tunnin kuluttua poistuessa huoneistosta kaikki oli jälleen 
sujunut aivan rauhallisesti — SA oli marssinut ääneti katuja pitkin 
ja hajaantunut Uudella torilla. Minkäänlaista natsien raivoa, josta 
Junalippu kertoi, hän ei ollut havainnut, kansa ei myöskään hänen 
nähdäkseen ollut erikoisen kiihtynyt tai kuohuksissaan. Tuo kaikki 
oli lorua, silkkaa valetta ja- 

»Aiotteko ajaa vai pidättekö puhetta?» huusi samassa muuan lihava 
herra. Autonkuljettaja kiskaisi oven auki, kiipesi istuimelleen. 

»Olkaa hyvä, mihin saan ajaa?» hän kysyi. 

* * * 

Horst vaihtoi ammattia. Autonkuljettajana toimiminen — se oli 
hänestä kuin puoleksi leikkiä. Ajaessaan hitaasti katuja pitkin 
jonkun kyydittävän siepatakseen ja odotellessaan jälleen tuntikausia 
jonossa ja haastellessaan muiden kanssa hän tuskin tunsi tekevänsä 
työtä. Viehätystä tällä ammatilla oli vain silloin, kun hän sai muut 

haastetuksi kiihkeään väittelyyn ja saattoi esittää heille omia 
ajatuksiaan, mutta useimmiten hänelle vastattiin vain: Älä hitossa 
ala taas jauhaa politiikkaa!* Melkein kaikki hänen ammattitoverinsa 
iästä riippumatta olivat sosialisteja ainakin vaalilipustaan 
päättäen, ammattijärjestöksi järjestäytyneinä he huolehtivat 
ainoastaan palkkaeduistaan jättäen kaiken muun puoluepomojensa 
päätettäväksi. Asunto ja leipä, eukolle ja lapsille — se oli pääasia ja 
kaikki muu oli heille aivan samantekevää. He antoivat hänen puhua 
itsekseen, kiipesivät istuimilleen, pureskelivat eväitään, syventyivät 
lukemaan ‘Morgenpostia*. 

Ei, tämä ei sujunut, hänen oli opittava tuntemaan työmiehet 
jotka ansaitsivat kourillaan leipänsä. Ensin kaupungissa, sitten 
maaseudulla — siellä hän helposti pääsisi päivätyöläiseksi. 

Hänestä tuli lapioitsija, hän sai työtä maanalaisen radan 
rakennusmaalla. Hän sai tuntea luissaan, mitä merkitsi 
mullan vääntäminen lapiolla, hiekan viskaaminen korkealle 
kuljetusvaunuun, tiesi illalla, että oli tehnyt jotakin työpäivän 
kuluessa. Se ei ollut hänestä helppoa, usein hänen teki mieli viskata 
lapio kädestään, painua tiehensä. Hän puri hammasta, lykkäsi 
pakonsa päivällistuntiin, sitten iltaan — ja tuli kuitenkin seuraavana 
aamuna jälleen työpaikalle. Hän teki sen, viikko kului toisensa 
jälkeen, päivä toisensa jälkeen Hänen kämmenensä, leventyivät ja 
muuttuivat karkeiksi, kovettuivat ja karaistuivat — ne olivat oikean 
työmiehen kourat. 

Hänen toverinsa huomasivat sen. Kukaan ei sanonut sanaakaan, 
mutta he vilkuilivat hänen nyrkkejään, puristivat tavallista 
kauemmin, tavallista lujemmin hänen kättään. 

Melkein joka päivä hän kävi pappilassa — määräsi Iskunsa 
kokoontumaan Judenhofiin, niin että hän samalla saattoi pistäytyä 
äitinsä luona. Hän oli pitänyt avaimensa, tuli ovesta sisään 
tavalliseen tapaan, juoksi ensin eteisestä omenakomeroon — 
siihen hän oli tottunut jo kouluajoista asti. Omenat olivat kotona 
yhteistä omaisuutta, hän saattoi täyttää taskunsa ja viedä niitä 

tovereilleenkin. Alussa äiti kyseli häneltä, paljonko hän ansaitsi 
ja tuliko hän toimeen, mutta luopui pian kysymyksistään, näki 
poikansa kädet, tiesi kylliksi. 

Öisinkin hän saattoi käydä kotona, istuutua äidin vuoteen reunalle, 
kertoa hänelle puuhistaan — oli kuin hän olisi asunut kotona. 
Joskus hän pyysi rahaa ja äiti antoi hänelle mitä hän pyysi, antoi 
usein hänelle enemmän kuin hän omalla työllään ansaitsi. Hän 
otti kaiken vastaan — lahjoitti rahat Iskulleen ja liikkeen hyväksi. 
Eli itse vain kättensä työllä ja verotti liikkeen hyväksi myös omia 
ansioitaan. 


* * * 

Hän tempasi oven auki, syöksyi sisään. »Vapaa-ilta», hän huudahti, 
»tänään ei ole mitään hommaa — saan olla koko illan luonasi!» 

Äiti veti hänet huoneeseensa, hänen sisarensa oli siellä iltapuku 
yllään ja Ingen vieressä seisoi Hellmut Mingard. 

»Aiotteko lähteä huvittelemaan?» hän kysyi. »Minne menette?» 

»Griinewaldin osakunnantalossa on tanssiaiset», vastasi 
lääketieteen ylioppilas, »otan sisaresimukaani, myös äitisi. Sinunkin 
pitäisi tulla mukaan Horst, sinua ei ole näkynyt siellä ikuisuuksiin.» 
Äiti alkoi suostutella häntä, samoin Inge — kaupungissa oli niin 
painostavan helteistä, osakunnantalon hiljaisessa puutarhassa niin 
ihanaa. Tänä iltana tarjottiin mansikkaboolia, siellä oli paljon 
kauniita tyttöjä. Ja ellei hän halunnut tanssia, hän saattoi istua 
yhdessä äidin kanssa — 

Horst suostui lopulta, meni huoneeseensa vaihtamaan vaatteita 
— smoking, valkoinen paita, kiiltonahkakengät, kaikki hänen 
tavaransa olivat uskollisesti paikoillaan kaapissa, mitään tuollaista 
hän ei tarvinnut Maanalaisen lapioitsijana. Hän riisuutui, peseytyi 
perusteellisesti — otti esiin mustat housut, veti silkkisukat 
jalkaansa. Oli hullunkurista pukea ylleen siististi laskostettu paita, 

pinnistcllä kova kaulus kaulaansa, solmia solmuke — 

Ulko-ovi paukahti, askeleita, kiihtyneitä ääniä eteisessä — hänen 
veljensä Werner syöksähti huoneeseen Erich Ponke, muuan 
iskutovcri, kintereillään. Punaiset olivatyllättäneet heidät juuri talon 
edessä, he olivat vain vaivoin pelastuneet — mutta polkupyörän, 
jota hänen toverinsa oli taluttanut, he olivat menettäneet. 

Solmuke putosi Horstin kädestä. »Mitä joukkoa ne olivat?» hän 
kysyi. »Tunsitteko niitä?» 

»Se oli 'Schlageterin’ saki», huusi Werner. 

»Ei, ei, niitä ne eivät olleet!» vakuutti Ponke. »Ne olivat 
‘Siebenhaarin* miehiä. Ehdin nähdä heidän liigamerkkinsä!» 

Horst syöksähti pöydän ääreen, tempasi pistoolinsa, juoksi ulos 
ovesta. Syöksyi portaita alas, ryntäsi kadulle, ennen kuin muut vielä 
älysivät seurata häntä. Kiirehtiessään hänen jälkeensä he tapasivat 
eteisessä muut perheen jäsenet, jotka kiihtyneillä kyselyillään vielä 
viivästyttivät heitä. Mingard ei oikein tajunnut, mistä oli kysymys, 
käsitti vain, että vaara oli tarjona, sieppasi keppinsä ja juoksi 
portaisiin noiden molempien jäljessä. Naiset jäivät seisomaan 
avoimen ikkunan ääreen. 

»Taivas suokoon, että kaikki sujuisi hyvin!» valitti äiti, kääntyi 
sitten tyttärensä puoleen: »Miten sinä voit vielä nauraa?» 

Tyttö osoitti sormellaan kadulle. »Mutta äiti — miten sinä voit olla 
nauramatta? Etkö näe, minkä näköinen Horst on?» 

Horst juoksi sukkasillaan pitkin tyhjää katua frakkipaita liehuen 
ja kova kaulus kaulassa. Hän puristi tiukasti pistoolia oikeassa 
kädessään — muna vasemmalla hänen oli pakko pidellä housujaan, 
jotka joka askelella pyrkivät valahtamaan kinttuihin. Hänen 
edellään juoksi pari nuorta miestä — kas vain, toinen sysäsi äkkiä, 
polkupyörän katuojaan, seurasi toisen jäljessä sivukadulle. Horst 
ehti paikalle, tarttui pyörään — ja samassa housut valahtivat 

toivottomasti hänen kinttuihinsa. 

Nyt saapuivat Werner ja hänen toverinsa, heidän jäljessään myös 
Mingard. Horst ei tarvinnut enää apua — Punarintama oli aikaa 
sitten paennut. He kääntyivät takaisin, iskumies talutti pyöräänsä, 
Werner otti veljensä pistoolin — Horstin oli pakko pidellä 
molemmin käsin housujaan ja siinä hänellä oli kyllin tekemistä. 

Inge odotti heitä ovella. »Kas niin, veliseni», hän nauroi, »älä, 
unohda housunkannattimia, kun lähdet uudelleen sankaritöihin!» 

* * * 

Mingard lähti edellä äidin ja Ingen kanssa, Horst lupasi seurata 
jäljessä, kohta pukeuduttuaan. Hän haki harjan, puhdisti 
huolellisesti pölyttyneet housunsa. »Etkö sinäkin lähde mukaan, 
Werner?» hän kysyi veljeltään. 

Werner ravisti päätään. Hänen Iskullaan oli palvelusta, kokous 
Friedrichshainissa, 'Märchenbrunnenissa’. He olivat varmana 
huhuna kuulleet, että punaiset aikoivat panna toimeen mellakan, 
jokaisen oli siis oltava paikoillaan. Horst kuunteli hän oli kuullut 
asiasta iltapäivällä työmaallaan. Punarintama aikoi osoittaa 
olevansa vielä hengissä — siitä saattoi kehittyä vakava juttu. 
Hän meni puhelimen ääreen, soitti osakunnantaloon: ei, hän ei 
voinutkaan tulla, hänellä oli tärkeää tehtävää, tahtoisivatko he 
pyytää hänen puolestaan anteeksi äidiltä. Hän kiskoi valkoisen 
paidan yltään, veti jälleen työpuseron hartioilleen. Kysyi veljeltään 
Isku ykkösen kokoontumispaikkaa, lähti menemään juoksujalkaa. 

Hänellä oli hyvä onni: hän sai lyhyessä ajassa kokoon kuusitoista 
oman Iskunsa miestä, heidän kanssaan hän yhtyi Isku ykköseen. 
Barrikadi-Albert ojensi molemmat kätensä häntä kohden: »Sinua 
minä tarvitsenkin — tästä syntyy kuuma leikki.» 

He lähtivät marssimaan — tällä kertaa se ei ollut hupia. 
Punarintaman lisäksi oli Stahlhelmkin jalkeilla, kaikki kadut oli 

suunnitelmallisesti miehitetty. Marssirivistön etupäässä ja takana 
sekä molemmilla sivustoilla syntyi alinomaa kahakoimista, mutta 
he tunkeutuivat väkijoukkojen halki, pääsivät Friedricshhainiin. 
Horst näki 'Märchenbrunnenin salin olevan tungokseen asti täynnä 
—kaksi kolmannesta yleisöstä olivat punaisia. »Montako miestä 
sinulla on?» hän kysyi iskunjohtaja ykköseltä. 

»Jos laskemme mukaan sinun miehesi, meitä on 
kahdeksankymmentä, ehkä kahdeksankymmentäviisi», vastasi 
Sprengel. 

Heillä oli puuhaa alusta alkaen, heidän oli heti ryhdyttävä 
pakkokeinoihin järjestyksen ylläpitämiseksi. Siitä huolimatta 
heidän puhujansa pääsi esiintymään. Mutta hän oli puhunut tuskin 
kymmentä minuuttia — kun äkkiä valtava räjähdys keskeytti hänen 
puheensa. Kommunistit olivat varanneet räjähdysaineita suureen 
vanhaan uuniin, ns. *tykin-panok$en’ — uuni räjähti, samassa 
hetkessä tomu* ja savupilvet täyttivät salin. Se oli merkkinä kadulle 
kerääntyneille kommunistijoukoille, kiviä alkoi sataa, ikkunaruutu 
toisensa jälkeen särkyi helisten, »S A ulos! S A ulos!» Ihmisjoukot 
karjuivat yhä äänekkäämmin, uhkaavasti, samoja sanoja toistellen 
ja alkoivat rynnätä saliin. 

»Huolehdi järjestyksestä täällä sisässä», huusi Sprengel, »minä 
suojelen ovea.» 

Punaiset ryntäsivät kerran toisensa jälkeen, Barrikadi-Albert torjui 
yhä uudelleen heidän hyökkäyksensä. Sillä välin Horst päästi 
kokouksen osanottajat ulos sivuovista, kommunisteja ja natseja 
tiheinä ryhminä, kukaan ei enää pysynyt rauhallisena. Se kesti 
neljännestunnin, puoli tuntia, kauemminkin. Sitten hän kiirehti 
ovelle. »Meidän on hyökättävä ulos Albert, muuten kommunistit 
murtautuvat sisään sivuovista, yllättävät meidät takaapäin.» 

»Onko sinulla reikärautaa?» kysyi Sprengel. 

Horst ravisti päätään. »Ei edes paukkupistoolia! Ylijohtajahan on 

ankarasti kieltänyt aseet kokouspalveluksessa!» 

Iskunjohtaja nyökkäsi. »Minunkaan miehilläni ei ole mitään, ei 
pienintäkään asetta. Me panimme vastaan saadessamme tuon 
määräyksen — tässä on nyt tulos!» 

»Mutta sittenkin meidän on päästävä lävitse!» huudahti Horst. 

Barrikadi-Albert nauroi. »Oletko todella sitä mieltä? No, siinä 
tapauksessa ryntäämme loukusta paljain nyrkein.» 

He järjestäytyivät nelimiehisiksi riveiksi, ryntäsivät ulos kasvot 
päättäväisiksi jäykistyneinä. Ensimmäiset minuutit eivät koskaan 
olleet erikoisen vaarallisia tällaisissa tapauksissa. Roskaväki tervehti 
heitä vain raivosta karjuen, mutta väistyi molemmin puolin syrjään 
heidän edessään. Siten poliisit saivat tilaisuuden suojella ainakin 
heidän selkäänsä, liittyivät jonon häntäpäähän — kerrassaan kuusi 
poliisia hyökkäysvaunussa. He sivuuttivat Königstorin, joutuivat 
pimeälle Barnimstrasselle — siellä alkoivat suhahdella ensimmäiset 
kivet, pamahtivat ensimmäiset laukaukset. Heidän takanaan ja 
molemmilla sivustoillaan oli tuhansia punaisia — hajaantuminen 
olisi merkinnyt heille varmaa kuolemaa. Heidän oli pakko marssia, 
pysyä tiukasti yhdessä, tapahtui mitä hyvänsä. Straussbergin 
aukealla satoi kiviä rakeina, erikaliberiset pistoolit sylkivät luoteja 
— heidän takanaan ratisivat poliisien konepistoolit, poliisit yrittivät 
lopulta punaisten käydessä päälle hankkia hieman hengähdysaikaa. 
Sprengel, Fiedler, molemmat Wesselit marssivat ensimmäisinä, 
he tiesivät hyvin mistä oli kysymys, heidän ei tarvinnut sopia 
mistään keskenään. Heidän oli vilkaistava jokaiselle sivukadulle, 
käännyttävä kulmasta heti milloin ihmisjoukkoja oli vain vähän 
näkyvissä, pyrittävä ristiin rastiin marssien jollekin asemalle, niin 
että miehet saattoivat nousta junaan, poistua siitä yksitellen eri 
asemille ja mennä koteihinsa. 

Jannowitzbrucken asema — sen ympärillä oli tiheitä ihmisjoukkoja. 
»Iskekää hengiltä fascistikoirat», ulvoivat punaiset, »viskatkaa 
natsit jokeen!» 

Poliisivaunu oli hävinnyt, joukot tunkeutuivat heidän päälleen 
tiheinä laineina. Silloin iskunjohtaja antoi hyökkäyskäskyn — 

Taistelu kesti kaksikymmentä minuuttia, sitten he pääsivät junaan 
— ainoatakaan ci puuttunut. He matkustelivat ympäri Berliiniä, 
nousivat junasta siellä täällä, veivät haavoittuneensa sidottaviksi: 
seitsemäntoista vaikeasti haavoittunutta. 

Horst Wes$el saattoi veljensä kotiin, nousi portaita yhdessä hänen 
kanssaan. He avasivat varovasti oven, kuuntelivat. »Äiti ei ole vielä 
kotona, Werner», sanoi Horst, »ryömi nopeasti vuoteeseen, ennen 
kuin hän ehtii palata. Pese veri kasvoistasi, pese myös kauluksesi ja 
takkisi, niin ettei hän huomaa mitään.» 

»Etkö voisi jäädä tänne nukkumaan?» Werner kysyi. 

Mutta Horst ravisti päätään. »En voi, minun täytyy huomenna 
varhain olla jälleen työssä.» 

Werner nyökkäsi: kaikki mitä Horst sanoi oli oikein — hän 
uskoi veljeään kuin evankeliumia. Hän meni huoneeseensa, astui 
kuvastimen ääreen, hän oli hirveän näköinen, verta joka paikassa. 
Hän tunnusteli kasvojaan, löysi lopulta ruhjehaavan oikeassa 
ohimossaan — siihen oli varmaan osunut kivi. Hän nauroi — hänellä 
ei ollut aavistustakaan, milloin hän oli saanut tuon vamman. 

VI. 


Syyskuu—lokakuu 1929. 

Horst tapaa uudelleen Ernan ja ottaa tytön 
luokseen asumaan. Erna toimii hänen vakoilijanaan 
punaisten parissa. — Hiekkaa lapioidessaan Horst 
saa uuden ajatuksen. — SA marssii Potsdamin halki. 
Paluumatkalla Fiedler ja Barrikadi-Albert pitävät 
Horstille erittäin kauniita puheita tuon tytön takia. 
— Horst Wessel antaa heille vastauksensa. 


Tullessaan työstä vuokrahuoneeseensa Horst löysi kirjeen. Hän 
avasi kuoren, luki pari lyijykynällä töhrittyä riviä: »Kunnioitettava 
herra IVessel! Tulkaa tänä yönä kello yksitoista Magazinstrasselle. Se on 
Natsisurman takia.» 

Hän laski paperiliuskan kädestään, tarkasteli sitä sitten uudelleen. 
Kirjaimet olivat avuttomia ja lapsellisia, mies oli saattanut 
kirjoittaa ne yhtä hyvin kuin nainenkin. Magazinstrasse? Hiljainen 
ja varmasti turvallinen katu, jota punaiset eivät suosineet, koska 
se oli aivan poliisilaitoksen takana — kuka kumma saattoi pyytää, 
häntä tulemaan sinne? Natsisurma — siinä oli kiinnekohta: se oli 
punaisten rajuimpia taistelujärjestöjä, jonka vain ’Schlageterin’ saki 
saattoi varjoon. 

Hänellä oli tuona iltana palvelusta, päästyään siitä hän meni 
hakemaan pistoolinsa kotoa. Kello oli puoli kaksitoista hänen 
kävellessään Aleksanterinaukean poikki. Hän kiersi tuon ilkeän 
tiilirakennuksen — montakohan toveria oli tällä kertaa siellä 
loukussa? Kolme hänen iskumiehistään oli istunut siellä jo pari 
päivää, Isku ykkösestä oli neljä, Kakkosesta — 

Hän kääntyi Magazinstrasselle, juoksi katua pitkin, ci nähnyt 
ristinsielua. Käveltyään kadun kaksi kertaa päästä päähän hän 
aikoi poistua, mutta kuuli samassa keveitä askeleita. Hän kääntyi, 
pysähtyi — joku neitonen tuli hänen luokseen. 

»Tekö kirjoititte minulle?» hän kysyi. 

Tyttö nyökkäsi. »Kirjoitin Natsisurman takia.» Horst katseli 
tiukasti tyttöä — hänhän tunsi tuon tytön! »Te olette — olette 

Tyttö auttoi häntä. »Aivan niin — Erna!» 

»Se on totta», sanoi Horst. Erna, tuo tyttö, jolle hän oli Meksikossa’ 
lahjoittanut matkarahansa. »Hyvä on Erna, mikä hätänä?» 

Tyttö halusi varoittaa häntä, oli saanut varmasti kuulla, että punaiset 
väijyivät häntä. Hän tuli usein yksin kotiin — ne olivat saaneet sen 
selville vakoilemalla. Jo ylihuomenna, Haberlandin kokouksen 
jälkeen, tai torstaina he aikoivat — 

Horst käveli tytön rinnalla katuja pitkin, kuunteli. Kävi ilmi, että 
tyttö tiesi varsin paljon Aleksanterinaukean ympäristön punaisista 
salolaisista. Horst vei tytön erääseen ravintolaan, tilasi olutta, 
kyseli tytöltä lisää. Oikeastaan Sclageterin sakin olisi pitänyt 
toimittaa hänet tieltä — mutta Schlageter oli vangittu ja sen tähden 
Natsismina oli saanut hänen tehtävänsä toimitettavakseen. 

»Tehtävänsä?» Horst kysyi. »Kuka sen on antanut?» 

Sitä tyttö ei tiennyt — mutta varmaankin määräys oli tullut Karl- 
Liebknechtintalosta, siellähän kaikki sakipomot liikuskelivat kuin 
kotonaan. 

»No, entä mitä ne aikovat tehdä minulle?» Horst kysyi. 
»Proletaarinen sakihivutus, eikö totta? Vähintään kuusi kuukautta 
sairaalassa, jos kaikki käy hyvin.» 

Tyttö nyökkäsi, niin jostakin sellaisesta oli kysymys. 

Horst nauroi. »Niin arvelinkin. Sanohan, tunnetko Schlageteria? 
Miksi ne sanovat häntä Schlageteriksi ja mikä hänen oikea nimensä 
on?» 

Hänen nimensä oli Willi Erdman. Miksi ne sanoivat häntä 
Schlageteriksi — kaipa siksi, että hänellä oli niin mahtavat nyrkit. 

»Vain siksikö?» Horst kysyi. »Eivätkä siis Leo Schlageterin mukaan, 
tiedäthän tuon vapaustaistelijan, jonka ranskalaiset Dusseidorfissa 
sitoivat paaluun ja teloittivat?» 

Tyttö katseli häntä hämmästyneenä — tuosta miehestä hän ei ollut 
kuullut mitään. 

Mutta sitä enemmän hän tiesi kaikesta, mitä punaisten leirissä 
tapahtui, tunsi hämmästyttäviä yksityisseikkoja. Ja jo kaksi viikkoa 
hän oli ollut Horstin jäljillä, pitänyt silmällä häntä, saanut selville 
missä hän asui ja vakoillut hänen tapojaan — tuon kaiken olet 
uskollisesti kertonut punaisille!» Horst nauroi. »Sillä nehän sinut 
tietysti lähettivät tiedustelemaan?» 

Tyttö nyökkäsi. Horstin asunnon hän oli ilmoittanut heille — sen 
he kuitenkin olisivat pian saaneet selville. Mutta kaiken muun hän 
oli sotkenut, oli antanut vääriä tietoja. 

Horst katseli häntä tiukasti. »Olet antanut vääriä tietoja? Jos saki 
saa sen selville, käy sinulle helkkarin hullusti, senhän tiedät! — 
Miksi siis teit niin?» 

Tyttö kohotti katseensa, vaikeni tuokion. Sanoi sitten: »Tehän 
olitte hyvä minulle — silloin ‘Meksikossa’. Kukaan ei koskaan ole 
antanut minulle mitään tahtomatta samalla jotakin minulta. Eikä 
kukaan ole koskaan ollut minulle hyvä koko elämässäni. Vain — 
vain te.» 

Silmänräpäyksen ajan Horst vainusi pahaa, katseli tyttöä, 
epäluuloisesti. Mutta tyttö ei näytellyt, ei osannut teeskennellä. 
Nuo suuret, ruskeat silmät eivät valehdelleet. 

»Tahtoisitko työskennellä meidän hyväksemme?» Horst kysyi. 

* Tahdon», tyttö vastasi. Horstin tarvitsisi vain sanoa, mitä hänen 
oli tehtävä. Hän ci aikonut kysellä, tahtoi tehdä kaiken mitä 
Horst vain pyysi. Äkkiä tytön suu vääntyi kouristuksenomaiseen 
haukotukseen, säikähtyneena hän kohotti käden suunsa eteen. 
Oliko hän väsynyt? Ei, ci häntä väsyttänyt. 

No, oliko hänen kenties nälkä? Oliko hän syönyt illallista? Tyttö 
ravisti päätään — hän ei ollut vielä saanut mitään suuhunsa koko 
päivänä. Mutta nälkäinen hän ei silti ollut. 

Horst tilasi hänelle ruokaa, jota vielä näin myöhään oli saatavissa, 
kylmää kaalia perunasalaatin kera, makkaraa ja leipää. Myös 
suolakurkkua — sen tyttö söi ensimmäiseksi. 

Horst tarkasteli tyttöä, mitä hän nykyään puuhaili? Ansaitsiko hän 
mitään ompelutöillä? 


Tyttö vastasi suu täynnä — kyllähän se sujui, pian hän alkaisi 
menestyä paremmin 

Mutta samassa hän keskeytti lauseensa, pudotti haarukan takaisin 
lautaselle. Hän ei halunnut valehdella — hän ei ollut ansainnut 
mitään, ei oikeastaan mitään. Oli elänyt vain niillä rahoilla, jotka 
Horst oli antanut hänelle — niistäkin osa oli varastettu häneltä. 
Emäntä oli — 

Horstin mieleen muistui tuo kommunisti, Camillo Ross — tämähän 
oli sanonut häntä hölmöksi, kun hän viskasi rahansa portolle! 
»Käyt siis yhä saalistamassa?» hän kysyi kylmästi. 

Tyttö kuohahti — veri kohosi hänen kalpeihin poskiinsa. Ei, se 
ei ollut totta! Hän ei ollut kertaakaan enää tuon yön jälkeen — Ja 
vaikka hän nääntyisi nälkään, hän ei aikonut enää koskaan mennä 
kenenkään miehen kanssa. Niin kauan kuin —» 

Hän alkoi änkyttää. »No?» Horst kysyi. 

Tyttö painoi päänsä kumaraan, mutisi: »Niin kauan kuin te elätte.» 

Horst ei vastannut, katseli tyttöä, hymyili hieman. No niin, tyttö oli 
siis rakastunut häneen, sen saattoi sokeakin nähdä. Se selitti hyvin 
hänen asenteensa, tuon, että hän oli ottanut vastaan punaisen sakin 
antaman tehtävän, väijynyt ja vakoillut häntä — antanut sitten 
punaisille vääriä tietoja ja varoitti ja suojeli häntä nyt, niin hyvin 
kuin osasi. 

»Syö rauhassa», hän sanoi. Tyttö tarttui tottelevaisesti haarukkaan, 
työnsi jälleen ruokaa suuhunsa. 

Tyttö oli rakastunut häneen — se ei tehnyt häneen pienintäkään 
vaikutusta. Hän oli tottunut siihen, että tytöt juoksivat hänen 
jäljessään. Jo kouluaikana tytöt olivat pitäneet hänestä. 
Suurkaupungin sydämessä kasvaneena hän tunsi varsin hyvin 
naiset, osasi käsitellä heitä oikealla tavalla. Oliko hän tunteeton 
— ei, sitä hän ei suinkaan ollut, hän seurusteli mielellään nuorten 
tyttöjen kanssa, laski leikkiä, nauroi, suuteli heitä. Hän oli 
mielellään valmis johonkin pikku seikkailuun. Mutta sen oli oltava 
lyhyt — hänen täytyi kyetä lopettamaan se minä hetkenä hyvänsä, 
vaikka se maksoikin pari kyyneltä. Ei, hän ei saanut rakastua 
harkitsemattomasti! 

Hän ajatteli tuota pientä amerikkalaistyttöä — hänen olisi tarvinnut 
sanoa vain yksi ainoa sana. Mutta hän ei sanonut sitä. Hän ajatteli 
tuota suloista wieniläistyttÖä, ajatteli Wachaun helluntaipäiviä — 
kymmentä aurinkoista, säteilevää päivää. Mutta hän ei kirjoittanut 
tytölle, repi tytön kirjeet. 

Hän alkoi uudelleen kysellä, pyysi Ernaa kertomaan punaisista 
murhasakeista. Kullakin sakilla oli oma, ankarasti rajallinen 
alueensa, tyttö kertoi, usein ne kuitenkin työskentelivät yhdessä. 
Schlageter hallitsi Koppenplatzin ympäristöä, Mulackstrassea ja 
Auguststrassea. Hänen alueelleen ei öisin uskaltautunut ainoakaan 
natsi. ‘Siebenhaarin ja ‘Natsi-surman* hallussa oli — 

Horst maksoi, lähti saattamaan tyttöä. »Missä asut?» hän kysyi. 

Tyttö kohautti olkapäitään. Emännän varastettua hänen rahansa 
hän oli pysytellyt jo pari päivää poissa huoneestaan, oli nukkunut 
tyttöystaviensä luona. 

»Ne ovat tietenkin. — katunaisia?» Horst kysyi. Tyttö ei vastannut. 

»Siina tapauksessa joudut pian uudelleen kadulle», Horst 
huomautti. »Niinhän aina käy.» 

»Voi, ei, ei!» tyttö kuiskasi. 

He kävelivät ääneti katuja pitkin. Horst kuuli tytön nyyhkyttävän 
vieressään aivan hiljaa. Hän ajatteli: minne kummaan voin majoittaa 
hänet? Maanalainen on vielä käynnissä — 

Hän koetteli taskuaan. Ajatteli: hän ei ole syönyt mitään koko 
päivänä. Hänellä ei ole penniäkään rahaa — 

Ja nuo hänen Estävänsä’! Hän joutuisi juoksemaan koko yön katuja 
pitkin. Istumaan puistojen penkeillä — 

Horst keksi: hänhän saattoi lähteä Jiidenstrasselle, äitinsä taloon — 
mennä hiljaa sisään. Omenakomeroon — täyttää kaikki taskunsa. 
Ja palata, antaa tytölle omenat — silloin tytöllä olisi huomiseksi 
jotakin syötävää — 

Hän mietti: olkoon tyttö mitä hyvänsä, hän on kuitenkin saksalainen 
samoin kuin minäkin! Pelastusarmeijalle hän ei ole liian huono — 
siellä ne ottavat vastaan hänenkin kaltaisensa. Entä jos hän saattaisi 
tytön pelastusarmeijaan — 

Hän ravisti päätään. Hänen sanomansa — eikö hänenkin sanomansa 
kuulunut samalla tavoin kaikille? Kurjimmillekin? 

Miksi tyttö nyyhkytti? Miksei hän voinut olla ääneti? 

Hän oli nyt työläinen, hänen kätensä olivat känsäiset. Hän 

työskenteli maan alla — maamyyrän tavoin. Päivisin — mutta 
myös öisin: he kaivo ivat reikiä punaisen Berliinin alle. Vain siten 
he saattoivat onnistua, vain siten, katu toisensa jälkeen heidän oli 
valloitettava — joka päivä, joka päivä heidän oli työskenneltävä. He 
olivat maamyyriä. 

Myöhemmin, joskus myöhemmin olisi aika astua esiin maan alta. 
Levittää siivet suuriksi, lentää korkealle — 

Entä tuo tyttö — mitä kummaa hän itki? Kenties hänellekin joskus 
kasvaisivat siivet, mikään ei ollut mahdotonta! Vaivaiset, pienet 
hyttyssiivet — 

Tyttö pysähtyi, viittasi kädellään kadun poikki, sanoi »Tuolla on 
asuntonne!» 

Horst kohotti katseensa, niin tuossa oli talo, tuolla ylhäällä oli hänen 
kehno huoneensa. Hän käveli kadun poikki, kääntyi puoleksi, sanoi 
tytölle: »Tule mukaan!» 

* * * 

Tyttö oli tullut hänen luokseen, jäi hänen luokseen asumaan. Horst 
ei itsekään tiennyt, miten se oli tapahtunut — niin vain oli käynyt. 
Hän vuokrasi uuden huoneen, tilavamman ja mukavamman, 
Frankfurter Strassen varrelta — siellä hän sai käyttää myös keittiötä. 
Emännän nimi oli rouva Salm, hän oli erään kommunistin leski, 
se oli, niinkuin pitikin olla tässä punaisessa seudussa. Horst meni 
työhönsä varhain aamuisin. Iltaisin ja puoleen yöhön asti hän eli 
Iskunsa kanssa. Ernaa hän ei joutunut näkemään paljonkaan. Erna 
piti hänen tavaransa järjestyksessä, pesi, keitti hänelle ruokaa. 
Horstin tullessa kotiin tyttö istui ommellen. Juuri samalla tavoin 
kuin Sprengelin äiti, Horst ajatteli — rouva Sprengelilla vain 
oli ompelukone. Hän päätti ostaa Emällekin ompelukoneen, 
kunhan vain saisi rahaa kokoon. Kenties sellaisen saattoi ostaa 
vähittäisinä ksuin — 

Hän antoi tytölle yhä uusia tehtäviä, käski hänen ottaa selvän tuossa 
ja tästä kaikesta, mikä hänen mielestään oli tärkeää punaisten 
keskuudessa. Tyttö juoksenteli pitkin kaupunkia, tapasi vanhoja 
tuttavia, kuunteli heidän keskustelujaan. Tietenkin kaikki tiesivät 
hänen asuvan yhdessä ylioppilaan kanssa, mutta punaisten leirissä 
kukaan ei pitänyt sitä pahana. Punaiset luulivat hänen olevan 
heidän puolellaan, luottivat häneen yhtä paljon kuin ennenkin — 
SA:n miehet sen sijaan epäilivät häntä. 

Horst Wessel työskenteli kuumeisesti, yhä voimakkaammaksi 
kasvoi hänen Iskunsa. Lokakuun alussa siihen kuului jo 
kaksisataaviisikymmentä miestä ja heidän joukkonsa kasvoi yhä 
päivä päivältä. Ja melkein kaikki olivat entisiä kommunisteja, 
jotka hän oli käännyttänyt asiansa puolelle, poikia, jotka nyt 
jumaloivat häntä, olisivat antaneet repiä itsensä palasiksi hänen 
tähtensä. Marssiessaan katuja pitkin Isku viitosen etunenässä, 
pillisoittokunnan soittaessa rivistön kärjessä, poikien laulaessa 
hänen laulujaan, hän tunsi valinneensa oikean tien. Näin oli tehtävä, 
juuri näin, mikään muu ei kelvannut. Hän oli palkkalainen niinkuin 
hekin, eli kättensä työllä niinkuin hekin, hänellä oli köyhä tyttönsä, 
joka kuului kansaan, niinkuin heilläkin. Hän oli yksi heistä. 

* * * 

Hän kävi usein äitinsä luona, viipyi kuitenkin vain lyhyen 
hetken kerrallaan. Välistä hän tuli yöllä, istuutui äidin vuoteen 
reunalle, kertoi äidille puuhistaan. Palasi jälleen päivällä Iskunsa 
kokoontuessa Judenhofiin. Äiti ei milloinkaan moittinut häntä, äiti 
odotti vaiti. 

Kerran äiti kysyi: »Mikä tyttö sinun luonasi asuu?» 

Horst vastasi keveästi: »Hän on kelpo tyttö, äiti. Hän rakastaa 
minua, tekee puolestani kaiken voitavansa.» 

Ovi avautui, vaimensi äidin huokauksen kuulumattomiin. Werner 
astui huoneeseen, ojensi hänelle hänen opintokirjansa. »Olen 

sinun nimissäsi ilmoittautunut niille luennoille, jotka sinulta vielä 
puuttuvat — osakunnassa kirjoittivat ne minulle.» 

»On jo kahdeksas lukukautesi», varoitti äiti. Horst nyökkäsi, 
työnsi kirjan taskuunsa. Suuteli nopeasti äitiä, teki lähtöä. »Tänään 
on kokous — minun on pidettävä kiirettä.» 

Veli juoksi hänen jälkeensä eteiseen. »Oletko kuullut uutista, 
Horst? Inge on mennyt kihloihin!» 

Horst pysähtyi. »Ihanko totta, se kananpoika — mitä äiti siitä 
arvelee?» 

Werner sanoi: »Äiti ei vielä tiedä mitään — miehen pitäisi 
huomenna tulla täällä käymään. Inge kertoi vain minulle asiasta — 
ehdottomana salaisuutena tietenkin!» 

»No, annahan kuulua!» Horst nauroi. »Kuka se onnellinen on? 
Meidän on ensin vakavasti harkittava asiaa, pohdittava sitä kaikin 
puolin, ennen kuin voimme antaa sille veljellisen siunauksemme.» 

»Ja luulet, että hän muka siitä välittäisi», veli arveli. »Kun Inge 
kerran on saanut jotakin päähänsä! Se on tuo pitkä tohtori, jonka 
äskettäin—» 


»Hänkö?» Horst huudahti. »Heinzko? No, siinä tapauksessa olen 
tyytyväinen. Hän on mainio mies!» 

Werner nyökkäsi, »sitä Ingekin arvelee. — He aikovat julkaista 
kihlauksensa jouluna.» Hän puristi veljensä kättä, työsi nopeasti 
paperiliuskan hänen taskuunsa. »Minäkin olen kirjoittanut laulun 
— lue se sitten myöhemmin. Isku ykkösen pojat laulavat jo sitä.» 

Horst naurahti. »Ajatella, sinäkin!» Hän nyökkäsi veljelleen, 
juoksi portaita alas. 

Hän tunsi opintokirjan taskussaan. Ylioppilas —oliko hän 
oikeastaan enää ylioppilas? Vieläpä osakuntaylioppilas, kahden 

nauhan mies — miten kaukaista tuo kaikki oli, miten samantekevää! 
Vain S A: hän hän kuului, vain siihen! 

* * * 

Perjantaina iltapäivällä hänen tullessaan työstä Erna odotti häntä 
kadulla. »Menen ostoksille», Erna sanoi. »Tänään täytyy ostaa 
enemmän kuin tavallisesti — joku nainen odottaa huoneessasi.» 

»Kuka?» 

Erna kohautti olkapäitään. »Hänellä on lapsi mukanaan — näyttää 
aika kurjalta. Hän ei suostunut lähtemään tiehensä.» 

Horst veti esiin palkkakotelonsa, antoi Emälle rahaa. »Osta maitoa, 
jos hänellä kerran on lapsi mukanaan.» 

Leposohvalla istui huolten painama, sortunut nainen antaen rintaa 
laihtuneelle sylilapselle. »Voi, antakaa anteeksi», hän pyysi, »se 
alkaa huutaa, jos otan sen pois.» 

Horst tunsi naisen: se oli Klaara, Ewald Bartelin morsian. Ewald oli 
vangittu, kertoi nainen, pari päivää sitten ja tällä kertaa juttu näytti 
varsin synkältä. Hän oli liian perusteellisesti kurittanut nyrkeillään 
paria punaista, se maksaisi hänelle ainakin kuusi kuukautta. Hän 
itse ismi nyt tässä pienokaisineen — iskunjohtaja 17 oli lähettänyt 
hänet Horstin luokse. Hän ei voinut auttaa, ei myöskään piirijohtaja, 
heillä ei ollut penniäkään, vain velkoja. Nainen huokasi, nyökkäsi 
varmana asiastaan, tunsi liiankin hyvin kaikkien ikuisen rahapulan. 
»Te, herra Wessel, olette ainoa, joka voisi neuvoa ja auttaa minua!» 

Horst rypisti otsaansa — hän, hän, aina vain hän! Oliko hänen 
huoneensa muka jonkinlainen kodittomien turvamaja!? Oliko 
hänen käytettävissään pankkeja, jotka vain odottivat hänen 
viittaustaan avatakseen hänelle kassaholvinsa? Oliko hän joku 
ihmelääkäri, joka saattoi parantaa kaikki viat? Vastahakoisesti 
hän veti palkkakotelon taskustaan, viskasi sen naisen eteen. »Kas 
tuossa! Siinä on kaikki, mitä minulla on, ottakaa!» 

Nainen otti epäröiden rahat, nousi hitaasti. »Suokaa anteeksi 
minun on pakko ottaa nämä — lapseni tähden. Suokaa anteeksi — 
en aio enää vaivata teitä.» 

Samassa hetkessä Horst oli jo hänen vieressään, painoi hänet jälleen 
istumaan. »Älkää puhuko tyhmyyksiä, jääkää istumaan! Erna 
palaa aivan heti — tuo maitoa ja jotakin muuta syötävää. Ja — ja 

— minä kyllä keksin miten järjestämme asiat. Tulkaa takaisin — 
ylihuomenna — tai milloin vain haluatte — löydämme varmasti 
aina jonkin palan purtavaksenne!» 

* * * 

He tekivät ylitöitä. Horst työskenteli leveän, häränniskaisen 
työmiehen vieressä. Pitkän kiistan jälkeen hän oli saanut miehen 
käännytetyksi asiansa puolelle ja liittymään viidenteen Iskuun. Hiki 
valui pitkin heidän ruumistaan, he höyrysivät kosteassa onkalossa. 

»Kolme kovaa lisää tänään!» huusi työmies. 

Horst nyökkäsi. »Sinähän et niitä välttämättä tarvitse, Bruno, minä 
vain en tiedä, miten suojattini tulevat toimeen.» 

Bruno kuivasi kädenselällä hien silmistään. »No, ainahan jotakin 
lystiä — voinpahan törsätä sunnuntaina!» 

»Etpä voi törsätä mitään!» Horst sanoi. »Rahan ansaitseminen 
ylitunneilla, sillä välin kuin niin monet toverit ovat työttöminä 

— se ei vetele Isku viitosessa! Sinun on annettava pois jok’ikinen 
ylimääräinen pennisi!» 

Työmies katsoi häneen karsaasti. »Puhutko tosissasi, toveri?» 

Horst Wessel nauroi. »Aivan tosissani, ajattelehan! Voithan painua 
hiiteen, jos raha on sinulle niin rakasta! Jos kerran haluat tehdä työtä 
vain itseäsi varten, ahmia mahasi täyteen — silloin saat rauhassa 
palata sosialistikaveriesi luokse. Me emme välitä kenestäkään, joka 
ei sovellu meille.» 

Työmies sylkäisi, iski lapionsa hiekkaan, ikään kuin olisi halunnut 
halkaista koko maapallon. Vaieten he jatkoivat lapioimistaan. 

Vapaailta — Horst kiipesi päivänvaloon, istuutui kadulle parin 
lankun päälle. »No, oletko harkinnut asiaa, Bruno pieni? Tee aivan 
niinkuin itse haluat, pidä rahasi, olethan ne vaivalla ansainnut. 
Minä en pane sitä pahakseni, jatkan rauhassa työtä sinun kanssasi. 
Mutta meidän joukkoomme et voi jäädä.» Bruno sytytti savukkeen. 
»Minä jään iskuun», hän murahti. »Joko aletaan painua?» 

»Ei vielä, odotahan», Horst vastasi. 

Hän istui ääneti, painoi päänsä käsiinsä. Bruno huomasi, 
että hän paleli, laski takin hänen hartioilleen, istuutui hänen 
viereensä. Hetken kuluttua Horst kysyi häneltä: »Tunnetko 
työttömyyskorttien leimauspaikkoj a ?» 

Työmies nauroi: »Ettenkö tuntisi, mies? Kukapa niitä ei tuntisi? 
Vastahan minulla on kolme viikkoa ollut työtä!» 

»Kerrohan niistä», Horst pyysi. 

Bruno katsoi häneen hämmästyneenä. »Mitäpä niissä on kertomista. 
Seisot siellä tungoksessa, odottelet —» 

Mutta Horst Wessel jatkoi kyselyään, hän osasi jo irrottaa toveriensa 
kielenkantimet. Puolen tunnin kuluttua hän tiesi jo kaiken, 
ikään kuin olisi itse satoja kertoja käynyt työttömyystodistustaan 
leimauttamassa. »Miksi oikeastaan haluat tietää tuon kaiken?» 
työmies kysyi. 

Horst ravisti päätään, tuijotti jälleen eteensä, mietti. Erna oli ajanut 
tämän kärpäsen hänen päähänsä tuodessaan päivällä hänelle 
ruokaa. Erna oli istunut hänen vieressään, katsellut hiljaa hänen 
syöntiään. Hän oli puhellut itsekseen, oikeastaan ajatellut ääneen 
Iskunsa asioita myös lukuisia työttömiä ja heidän turhaa kiertelyään 
leimauspaikoissa. Erna oli silloin sivumennen maininnut, että kaikki 
nuo paikat olivat kokonaan punaisten hallussa, kukaan muu ei siellä 

uskaltanut hiiskahtaakaan. Horst oli kuunnellut — tietenkin hän 
tiesi sen, jokainen työmies tiesi sen ja ennen kaikkea sen tiesivät 
työttömät. Mutta kaikki pitivät sitä jollakin tavoin asiaankuuluvana, 
kukaan liikkeen johtomiehistä ei ollut tullut ajatelleeksi, että heillä 
oli siinäkin sopiva työmaa. Ja kuitenkin juuri niin piti olla — jos 
he kerran taistelivat kadusta, juhlasaleista, kaikista paikoista, 
minne ihmisiä kokoontui, miten he silloin saattoivat laiminlyödä 
työtoimistot ja leimauspaikat? 

Hän ponnahti äkkiä jaloilleen, niin että takki putosi hänen 
hartioiltaan. Hän nosti sen maasta, puki sen kiireesti ylleen. 

»No, keksitkö sen, mihin pyrit?» kysyi työmies. »Totisesti», Horst 
vastasi, »luulenpa melkein keksineeni.» 

»Siinä tapauksessa lähdetään menemään», Bruno arveli, 
»mennään ottamaan ryyppy sen asian päälle. Minä tarjoan.» 

Mutta Horst ravisti päätään. »Nyt en ehdi. Minun on mentävä 
piirijohtajan puheille.» 

Toveri katseli häntä arvostelevasti. »Vallan tuollaisenaanko? 
Vilkaisehan naamaasi peilistä — sinun pitää ensin peseytyä ja 
vaihtaa vaatteet!» 

Horst Wessel tarttui hänen käsivarteensa, veti hänet mukaansa. 
»Ei, en ehdi, sanonpa, että tällä jutulla on kiire. Juokse kotiin, 
sano Emälle, etten tänään ehdi kotiin syömään. Sitten menet 
lippukunnanjohtaja IV: n luokse tai ilmoitat jollekulle hänen 
iskunjohtajalleen, kenen hyvänsä satut tapaamaan — joku voisi 
hakea minut piirijohtajan luota. Tule sinäkin sinne ja tuo tavarani 
mukanasi — tiedäthän, että meillä on tänä iltana palvelusta 
Hasenheidessä!» 

Hän ajoi Hedemanstrasselle, ilmoitti nimensä — onneksi tohtori 
Goebbels oli vielä kotona. Hänen täytyi kuitenkin odottaa, hän 
käytti tilaisuutta hyväkseen ja peseytyi perusteellisesti. 

Sitten hän keskusteli tohtorin kanssa toista tuntia. Tapasi eteisessä 
Brunon, vaihtoi vaatteita. »Tuleeko tänne ketään?» hän kysyi. 

»Vain Sprengcl», työmies vastasi, »kaikilla muilla on palvelusta.» 

He käärivät kokoon Horstin työvaatteet, sitoivat ne paketiksi. 
Poistuessaan talosta he tapasivat Barrikadi-Albertin. 

»Juuri ajoissa», Horst huudahti hänelle. »Voit tulla mukaan 
Hasenheideen — ehdimme viime hetkessä.» 

He juoksivat maanalaisen asemalle, hyppäsivät junaan. »Etkö voisi 
sanoa meille, mikä on hätänä?» pyysi Sprengel. 

»Miksipä en!» Horst nauroi. »Puhuin tohtorin kanssa hän käsitti 
heti asian merkityksen. Ja kun hän ryhtyy johonkin, silloin siitä 
myös tulee jotakin. Hän aikoo puhua siitä ylijohtajalle — siihen voit 
luottaa. Huomenna jo saavat kaikki lippukunnat määräyksensä! 
Sitten meillä on työtä riittämiin!» 

»Uskonpa totisesti, että työtä tulee olemaan riittämiin, jos kerran 
sinun sormesi ovat pelissä!» Sprengel valitti. »Ikään kuin meillä 
ei olisi jo yllin kyllin puuhaa! Mutta nyt kenties suvaitset selittää 
meille hieman selvemmin emmehän me ole mitään ristisana- 
arvoituksia! Puhu suusi puhtaaksi: mitä uutta puuhaa olet keksinyt 
iskupojille?» 

»Sinun on kuitenkin arvattava, Albert», ylioppilas huusi, »siitä et 
pääse. Tiedätkö, millaista on leimauspaikoissa?» 

»Paksua ilmaa!» Albert huusi. »Siellä meillä ei ole mitään 
sanomista — siellä vallitsee punainen terrori, niinkuin sakiveljillä 
on tapana sanoa.» 

»No, joko tajuat!» nauroi Horst Wessel. »Asiain on aika muuttua. 
Jos kerran terrorin pitää vallita siellä — niin pitääkö sen välttämättä 
olla punainen? Olisihan varsin sievää, jos — noin vain vaihteen 
vuoksi — joskus olisi Valkoistakin terroria!» 

Barrikadi-Albert huojutti epäilevästi päätään. »Vaikea juttu!» hän 
sanoi. »Siinä iskemme päämme verille!» 

He lähtivät kerran taas kaupungista maaseudulle, värväysmarssi 
Potsdamin halki. Kokoontumispaikkana oli asemantori, he 
saapuivat sinne rautateitse ja kuorma-autoissa, monet myös 
jalkaisin. Iskunjohtajat laskivat miehensä — ei puuttunut ketään, 
jolla ei ollut pakottavaa syytä. 

He marssivat katuja pitkin liehuvin lipuin, etunenässä Isku viisi, se 
oli käynyt jo tavaksi marssittaessa. Ja he lauloivat hänen lauluaan, 
tuota laulua, jota jo lauloi koko Saksan S A, jota kaikki natsit lauloivat 
kaikissa kokouksissa: *Nyt viirit liehumaan, S A käy marssiin —’ 

Päivä oli aurinkoinen, he riemuitsivat! Ja katujen vierille tiheään 
ahtautuvat ihmiset näkivät varmaan heissä Saksan nuorison, uuden 
ajan airuet, sortuvan kansakunnan toivon. 

»Tiedämme, kohta torvet soivat kyllä, 
jokainen mies on silloin paikoillaan! 

Pian liehuu myrskyliput barrikadein yllä, 
yö loppuu. Saksa nousee sorrostaan!» 

Vain yksi mies ei yhtynyt lauluun — hän, joka oli sen kirjoittanut, 
Horst Wessel. Ääneti hän marssi Iskunsa etunenässä aivan 
soittokunnan jäljessä, kuunteli tovereittensa laulua. Hän ajatteli 
puoluepäiviä Numbergissä elokuussa johtaja oli kutsunut hänet 
luokseen, puristanut hänen kättään, pyytänyt häneltä tuota uutta 
laulua, jonka Berliinin SA oli tuonut mukanaan — 

Kotona jälleen — eräänä sunnuntaiehtoona — hän seisoi ikkunan 
ääressä äitinsä ja sisarensa rinnalla neljännen lippukunnan 
marssiessa ohitse. Toverit kohottivat tervehtien kätensä, virittivät 
laulun juuri pappilan edessä. 

»Se on sinun laulusi!» sanoi äiti. 

Inge-sisar kiusoittelihäntä. »Olet varmaan kamalan ylpeä siitä, eikö 


117 


totta? —Ja voit ollakin, Horst!» Horstin katse painui. »Älä viitsi, 
Inge pieni —» Ei, hän ei ylpeillyt lauluistaan, ei tästäkään. Hänen 
mielestään oli melkein vain sattuma, että juuri hän otti lyijykynän 
käteensä ja paperiliuskan eteensä, että juuri hän kirjoitti nuo 
sanat ja keksi niihin sävelen. Tuo syntyvä laulu, se kasvoi suoraan 
vapausliikkeen sydämestä: hänellä ei ollut siihen sen suurempaa 
osuutta kuin millä SA-miehellä hyvänsä! 

Aate synnytti itse nuo laulut, hän oli vain väline! 

Hänen vasemmalla puolellaan aivan jalkakäytävän vieressä, 
soittokunnan kohdalla käveli peräkkäin kuusi, kahdeksan naista 
samassa tahdissa kuin hän. Hän tunsi heidät kaikki, tuossa oli 
lippukunnanjohtaja IV:n nuori rouva, ne olivat kaikki SA-miesten 
vaimoja ja morsiamia. Viimeisenä, hieman epävarmana käveli 
Erna — jo hieman uupuneena, tottumattomana marssimaan 
nopeasti tahdissa, liian korkeakorkoiset kengät jalassaan. Erna oli 
jo usein pyytänyt päästä mukaan marssimaan, hän oli aina kieltänyt 
oikeastaan tietämättä miksi. Oli kuitenkin tänä aamuna lähtiessään 
kysynyt, haluaisiko Erna tulla jäljessä — lokakuinen päivä oli niin 
ihana, olihan tytön joskus päästävä Berliinistä maaseudulle! Hän 
katseli syrjästä Ernaa — tyttö oli kovin laiha, kalpeampi kuin nuo 
muut naiset. Raitis ilma teki varmaan hänelle hyvää. Samassa tyttö 
kääntyi, Horst tunsi tytön suurten, ruskeiden silmien katseen. Hän 
nyökkäsi tytölle — punainen hattu puki tyttöä. 

He marssivat katuja pitkin. Tällä kertaa kukaan ei häirinnyt heitä, 
ihmiset tervehtivät heitä äänekkäin huudoin. Punarintaman miehiä 
ja sotaväkeä ei näkynyt. Potsdam oli musta-valko-punainen — vielä 
toistaiseksi! 

— SA odotti asemalla junaa, jossa heidän piti palata Berliiniin. 
Juna oli tungokseen asti täynnä, vain muutamille oli paikkoja. 
Johtaja neuvotteli asemapäällikön kanssa, tämä toimitti junaan 
lisävaunun, jälkeenjääneet mahtuisivat seuraavaan junaan, joka 
lähtisi kymmenen minuutin kuluttua. Johtaja määräsi iskunjohtaja 
ykkösen huolehtimaan jälkeenjääneistä. Itse hän nousi miehineen 

lisävaunuun. Naiset kiipesivät sivuosastoon. Muuan heistä aikoi 
ensin nousta vaunuun muiden mukana, epäröi kuitenkin, laskeutui 
jälleen asemasillalle, käveli junan vieressä, nousi viime hetkessä 
erääseen toiseen osastoon. 

»Tiedätkö, kuka tuo oli?» kysyi Barrikadi-Albert. »Tuo 
punahattuinenko?» vastasi Fiedler. »Totta kai sen tiedän! Se on 
Horst Wesselin toveri, hänen nimensä on Erna. Kaikki tuntevat 
hänet, mutta kukaan ei voi sietää häntä. Jos joku toinen roikuttaisi 
tuollaista naikkosta mukanaan, olisi hänelle jo aikoja sitten sanottu 
suorat sanat. Mutta kun kysymyksessä on Horst —» 

»Jonkun pitäisi puhua hänen kanssaan asiasta», Sprengel sanoi. 

Fiedler nyökkäsi. 

»Pitäisipä tietenkin! Eikä kuitenkaan kukaan saa suutaan auki. 
Etkö sinä voisi puhua johtajan kanssa?» »Olen jo puhunut», 
iskunjohtaja huomautti. »Hänen mielestään on parasta jättää Horst 
rauhaan, kylläpähän talttuu aikanaan. Eikä hän mielestään voi sanoa 
mitään, koska on puoleksi Horstin esimies. Hänen mielestään olisi 
parempi, jos joku toveri mainitsisi Horstille asiasta.» 

»Hän on oikeassa», Fiedler huudahti, »johtaja tuntee hänet hyvin. 
Mutta kumpi meistä tekee sen — sinäkö vai minä?» 

»Teemme sen yhdessä», Sprengel päätti. »Missä hän oikeastaan 
piileskelee ? Hänenhän piti matkustaa yhdessä meidän kanssamme.» 

Toinen vilkaisi aseman viereen. »Hän sulloo miehiään kuorma- 
autoon — saavat oppia kotimatkalla, millaista elämää vietetään 
sardiinipurkeissa. Siten hän säästää matkalippuja — luulenpa 
melkein, ettei hän päästä junaan pariakaan tusinaa.» 

Mutta Horst toi mukanaan junaan vain seitsemän miestä. 

Seuraava juna saapui asemalle, siinä oli riittävästi tilaa. Sprengel 
veti Horstin mukanaan tyhjään vaununosastoon. He sytyttivät 

savukkeet. Molemmat Isku ykkösen miehet tunsivat olonsa 
kiusaantuneeksi, eivät osanneet aloittaa. 

Mutta Horst itse päästi heidät alkuun, kysyi äkkiä: »Oletteko 
nähneet Ernaa?» 

Fiedler nyökkäsi innokkaasti: »Näimme — hän matkusti edellisessä 
junassa.» 

Sprengel lisäsi tähän: »Hän matkusti yksin — ei liittynyt muiden 
naisten seuraan.» 

»Ja senhän ymmärtää helposti», murahti ryhmänjohtaja. 

Horst vilkaisi häneen: »Minkä ymmärtää helposti, Richard?» 

»No olisihan hänestä ollut aika kiusallista», Fiedler selitti, »jos 
toiset eivät olisi halunneet puhella hänen kanssaan.» 

»Eivät olisi halunneet puhella?» Horst hämmästyi. »Miksi he 
eivät olisi puhelleet hänen kanssaan? Hänenhän olisi vain tarvinnut 
sanoa olevansa meikäläisiä.» 

Molemmat toverit vilkaisivat toisiinsa, hapuilivat vastausta. 
Sprengel viskasi savukkeensa lattialle, tallasi sen sammuksiin, sytytti 
uuden. »Kuulehan, Horst», hän aloitti, »meidän mielestämme 
on välttämätöntä, että saat tietää kaiken, S A: n väki ei erikoisesti 
rakasta tuota Ernaa.» 

Fiedler kiirehti tukemaan toveriaan. »Niin, se on totta ja olisi 
parempi, jos sinäkään et suosisi häntä niin suuresti.» 

Horst Wessel kuohahti. »Se on kokonaan minun asiani eikä 
kenelläkään —» Hän keskeytti lauseensa, oikaisi ruumistaan, 
puristi huulensa tiukasti yhteen. Vaikeni tuokion jatkoi sitten. 
Tahtoisitteko ystävällisesti sanoa, mitä teillä on minua ja häntä 
vastaan?» 

Iskunjohtaja I nyökkäsi. »Juuri siitä olemme aikoneet jo kauan 
puhua — me ja kaikki muut toverisi. Lupaatko kuunnella 
rauhallisesti ja olla keskeyttämättä meitä?» 

»Lupaan», Horst sanoi. 

»Anna kättä päälle», vaati Fiedler. 

Ylioppilas ravisti päätään. »Miksi niin? Minä pidän aina lupaukseni 

— tiedätte sen molemmat. Siihen ei tarvita kunniasanoja eikä 
kädenlyöntejä. Sanon vain erään seikan, ennen kuin aloitatte: tämä 
tyttö rakastaa minua — ja minä pidän hänen puoltaan. No niin — 
antakaa tulla!» 

Fiedler aloitti. Hän yritti ilmeisesti parhaansa mukaan olla 
loukkaamatta toveriaan ja sanoa kaiken niin säälivästi kuin 
mahdollista. Olihan selvä, että tyttö rakasti häntä, sitä kukaan ei 
epäillyt. Ja olisihan suorastaan ihme, ellei tyttö sitä tekisi. Hänhän 
oli nostanut tytön loasta, tyttö vietti nyt turvallista ja rauhallista 
elämää. Eihän hän mistään voinut löytää toista Horst Wesselin 
veroista miestä! Häntä oli totisesti onnistanut! Olihan siis itsestään 
selvää, että tyttö teki kaiken voitavansa herättääkseen Horstin 
kiintymyksen, rakastikin varmaan häntä — rakasti, mikäli ylipäänsä 
tuollainen tyttö sellaiseen kykeni. Tietysti tytöllä oli aikeita 

— sitähän ei kukaan voinut pitää pahana! —tietysti hän käytti 
hyväkseen jokaista tilaisuutta sitoakseen Horstin vielä lujemmin, 
vielä tiukemmin itseensä. Hän asui jo Horstin kanssa, Horst tunnusti 
hänet julkisesti seuralaisekseen — kenties hän saattoi saada asiat 
johdetuksi vielä pitemmälle? Yhtä varmaa kuin kaunis sää auringon 
paistaessaolise,ettäHorsttulisikohoamaanSA:njaliikkeenmukana. 
Ja tyttö varmaan kuvitteli pääsevänsä kiipeämään hänen rinnallaan 

— no niin, tämä ei ikänä voinut päättyä onnellisesti. Se oli täysin 
mahdotonta. Sen tähden oli parasta, että Horst mahdollisimman 
pian toimittaisi tytön tiehensä. Kaikissa iskuissa jo juoruttiin tästä 

— tämä ei ollut pahansuopaisuutta eikä saivartelua, miehet, jotka 
pitivät häntä arvossa ja rakastivat häntä, toivoivat rehellisesti vain 
hänen parastaan. Hiiteen kaikki porvarilliset käsitykset, Berliinin 

SA ci välittänyt sovinnaisuudesta—mutta tyttö, jolla oli sellainen 
menneisyys, ei, hänen kanssaan ei edes tavallinen iskumies voinut 
olla väleissä, saati sitten Isku viitosen johtaja! Hänen oli tajuttava 
se, ennen kuin vielä oli liian myöhäistä, käsitettävä, että — 


Ylioppilas ci liikahtanutkaan, tuijotti vain jäykästi eteensä. Lopulta 
hän kysyi: »Joko lopetit, Richard ?» 

Fiedlcr nyökkäsi, huokasi raskaasti, »Jo», hän sanoi, »taivaan 
kiitos!» 

Horst kääntyi iskunjohtajan puoleen. »Entä sinä Albert, onko 
sinulla kenties vielä jotakin sanottavaa?» 

»Onpa paljonkin ja painavaa», Sprengel huudahti. »Sinun juttusi 
on selvä, olen miettinyt sitä ja puhunut siitä myös äitini kanssa — älä 
käsitä väärin—hän otti itse sen ensin puheeksi, sinähän tiedät Horst, 
että hän rakastaa sinua yhtä paljon kuin omaa ja ainoaa poikaansa. 
Ja vaikka hän kyyköttääkin koko päivän ompelukoneensa ääressä 
eikä puhu paljonkaan, niin hän kuitenkin on aika viisas — onhan 
hänellä aikaa ajatella. Ja sinun oma äitisi, Horst — luulenpa, että 
hän ajattelisi aivan samalla tavoin, jos tietäisi kaiken. Katsohan, 
sinun on käynyt näin: ensinnäkin suuri säälin tunne — ei ole vielä 
syntynyt ihmistä, jonka sinä lähettäisit tyhjin käsin luotasi! Mutta 
tämä sääli, tämä syvällinen myötäelämisen tunne — se on varmasti 
muuan aikamme ominaisia tunnusmerkkejä. Se on isiemme 
vapaamielisen ajattelutavan aiheuttama ikävä perintö — niin, ja 
hampaamme tylsistyvät pureskellessamme samaa jo sitkistynyttä 
hedelmää! Älä naura minun viisasteluani — tiedän ihan hyvin, 
että olen oppinut tämän kaiken sinulta itseltäsi, puoli vuotta 
sitten puhelimme kerran tästä. Silloin käsitin sen vain puoleksi, 
myöhemmin olen usein puhunut siitä äitini kanssa. Siinä on 
varmasti perää! Aina vain säälitään, säälitään nälkäisiä joukkoja, 
säälitään jokaista kurjaa yksilöä — sen voimme lukea jokaisesta 
sanomalehdestä. Ainoakaan joukkomurhaaja ei ole liian raaka ja 
eläimellinen, ainoakaan kavaltaja ei ole liian ovela ja petollinen 
— sanomalehdet vuodattavat katkeria kyyneliä hänen seistessään 

oikeuden edessä, eläytyvät rikollisen sielunelämään, suojelevat 
häntä ja yrittävät pelastaa hänet tuomarin ja pyövelin kynsistä. 
Tietysti tarkoitus on aivan vilpitön, ihmiset kuvittelevat todella 
tuollaista! Paperilla se on oikein kaunista — mutta todellisuudessa 
he hylkivät tuollaisten rakastettavien lähimmäisten seuraa, eivät 
liikauttaisi sormeaankaan heitä auttaakseen, jos joskus sattuisivat 
tapaamaan jonkun heistä. Mutta sinä, poikaseni — papillista 
verta isän ja äidin puolelta — sinun laitasi on aivan toisin: sinä et 
halua ainoastaan ymmärtää ja puolustaa, sinä haluat myös auttaa 
ja parantaa! Ei ollut hurjempaa ryhmää kuin sinun Iskusi, ennen 
kuin sinä sait sen haltuusi — nyt vallitsee Isku viitosessa parempi 
henki kuin ainoassakaan toisessa Berliinin iskussa: sinä teit sen, 
teit lurjuksista kunnon miehiä! Tahdot olla muille esimerkkinä 
— sen tähden käänsit selkäsi yliopistolle ja olet nyt Maanalaisen 
lapioitsijana. Tietysti siitä on apua — tiedämmehän kaikki, että 
sinä käännytät kymmenen kertaa enemmän punarintamalaisia 
kuin ainoakaan toinen iskunjohtaja ja kasvatat heistä kunnon 
iskumiehiä. Odotellessani kerran sinua kotonasi luin erästä isäsi 
saarnakirjaa — halusin nähdä millainen mies hän oli. Silloin löysin 
kohdan, joka sopii kaikkeen siihen, mitä sinä, Horst, nykyään 
puuhaat: niinkuin Jakob kamppaili enkelin kanssa, niin koetat sinä 
voittaa sieluja puolellesi! Tietysti sinulla on menestystä, mutta 
olet unohtanut erään seikan: ne, jotka voitat, ne voitat vain omalle 
puolellesi, vain itsellesi etkä millekään muulle. Niin olet tehnyt 
kommunisteille, jotka olet saanut siirtymään leiriimme, niin olet 
tehnyt Emälle, joka myös haluaa olla meikäläinen, koska sinä olet 
iskunjohtaja ja natsi — vain sen tähden he kaikki haluavat olla 
natseja! Tietysti sinusta on hauska tietää, että miehesi ryntäisivät 
vaikka tuleen sinun tähtesi, että Iskusi, joka vielä pari kuukautta 
sitten oli umpipunainen, ryntäisi tänään yksin ja pelkin nyrkein 
koko Punarintamaa vastaan, jos vain sinä käskisit! Sinun tähtesi 
Erna vakoilee punaisia, ilmoittaa sinulle kaiken, minkä haluat saada 
selville — vaikka tietääkin aivan hyvin, miten vaarallista se on! 
Hänelle itselleen — no niin, mutta vielä sata kertaa vaarallisempaa 
sinulle! Jonkin aikaa voit vetää kommunisteja nenästä, mutta et 
kauan ja sitten he maksavat sinulle. Ja heidän maksutapansa tiedät! 

Sanonpa vain, Horst, pidä varasi! Iskusi ja koko S A tarvitsevat 
johtajia, reippaita, terveitä ja eläviä miehiä, eivät sellaisia, joiden 
murtuneet jäsenet on paikattava kokoon sairaalassa. Pelaat liian 
korkeata peliä — kommunistinen puolue vihaa sinua enemmän 
kuin ketään muuta meikäläistä. On varsin mahdollista, että sinun 
onnistuu kasvattaa Ernaa ja sivistää ja parantaa ja kohottaa hänet 
ja tehdä hänestä mitä vain haluat — mutta siitä huolimatta et ikänä 
voi tehdä hänestä tyttöä, joka olisi sinun arvoisesi! Pohjimmaltaan 
hän tulee aina olemaan ja pysymään samana kuin ennenkin — 
Aleksanterinaukean tavallisena kanityttönä!» 

Hän vaikeni, veti syvään henkeä — no niin, hän oli saanut sen 
sanotuksi. Hän nojautui taaksepäin vaunun puuistuimella, odotti. 
Sanoi sitten: »Taisin puhua vähän pitkään — sehän oli kokonainen 
pääkirjoitus! Mutta juuri tämän kaiken halusin sanoa sinulle — 
omasta ja tovereitteni puolesta.» 

Horst Wessel viskasi toisen jalkansa toisen päälle, alkoi puhua 
hiljaisesti, mutta samalla kuitenkin tiukasti ja päättäväisesti. »Kiitän 
teitä, tiedänhän, että tarkoituksenne on vilpitön. Suhtaudutte 
asioihin parhaan ymmärryksenne mukaan. — mutta minun on 
mentävä omaa tietäni, johtipa se minne hyvänsä. Tahdotteko 
vastauksen? Kertokaa tovereille, ettei kuulu kehenkään, mitä tytöstä 
aion tehdä — odottakoot. Ja sanokaa heille, että Erna — että Erna 
on minun morsiameni.» 

Richard Fiedler iski nyrkillä reiteensä. »Aiot naida hänet, mennä 
kihloihin hänen kanssaan? Tästä hetkestä alkaen, vai mitä? Eikä 
hän itse tiedä vielä mitään onnestaan!» 

Sprengel sanoi: »Jos kerran aiot tehdä niin, lienee keskustelun 
jatkaminen tarpeetonta. Lupaan kaikkien meikäläisten puolesta, 
että koetamme pitää häntä arvossa, niinkuin haluat. Varjelkoon, 
toivoisinpa, että olisit oikeassa ja että olemme tylsiä suotta 
huolehtiessamme sinusta!» 

VII. 


Marraskuu—joulukuu 1929. 

Petristrasse 15: muinoin hurskaiden naisten luostari, 
sittemmin suuren vaaliruhtinaan huvimaja, nykyään 
Richard Fiedlerin Pommisuoja. — Vaalipuuhaa, 
taisteluja Weissenseessä, Barrikadi-Albert menettää 
Iskunsa. — Varväysretki vaalipäivänä. Horstin 
Isku viitonen ja koko neljäs lippukunta vangitaan. 
Hilpeitä hetkiä poliisilaitoksen ’KoirataIlissa. 
Werner Wessel sepittää runon. — Isku ykkösen 
joulujuhla. Werner kirjoittaa näytelmän ja esiintyy 
näyttelijänä. — Werner kävelee yöllä Jiidenhofissa. 


Marraskuun vaaliviikot — työtä ja taistelua päivät päästään. 
Aamuisin toimintaa leimauspaikoissa, iltapäivisin marsseja, 
iltaisin kokouksia — myöhään yöhön he kyyristelivät kellareissaan 
vaalijulistuksia laskostellen. Tai he seisoivat kadunkulmissa, 
juoksivat portaita, jakoivat lentolehtisiä, liimasivat aamun 
sarastaessa kaikki seinät, pylväät ja aidat täyteen julistuksiaan. 
Alinomaa kahakoiden, yhtä kiivaasti poliisien kuin Punarintaman 
ja Reichsbannerinkin kanssa. Joka päivä vangittiin heistä muutamia 
— muutamat saivat myös surmansa, haavoittuneita ei enää edes 
laskettu. Mutta he eivät antaneet perään, eivät uupuneet, antautuivat 
yhä uudelleen alttiiksi ylivoimaiselle vastustajalle. 

Perjantaiyö — he istuivat junassa, matkustivat takaisin 
Weissenseestä, molemmat Wesselit tovereineen. Heidän 
noustessaan junasta tuli Kullack, Isku ykkösen lipunkantaja heidän 
luokseen. »Lippukunnanjohtajan käsky, Horst! Hänen täytyy 
mennä piirijohtajan puheille, hänellä ei ole aikaa tänä yönä. Sinun 
on kirjoitettava selostus tästä illasta — hänen on saatava se varhain 
aamulla. Tässä pari huomautusta hän arvelee niiden riittävän, koska 
olit mukana alusta alkaen.» 

»Selvä on», sanoi Horst. Hän otti muistiinpanot vasempaan 
käteensä, oikeaa hän piti ruskean puseronsa rinta-aukossa — se 
oli tänään käyttökelvoton, hän oli saanut siihen ankaran iskun 
rautatangosta. 

»Missä aiot kirjoittaa?» kysyi Werner. 

Horst nauroi. »Vai kirjoittaa? Sen sinä saat tehdä — minä sanelen 
sinulle tai Pantelille, jompikumpi saa naputtaa. Kenellä on 
kirjoituskone?» 

»Kas tässä on sellaisen ylväs omistaja!» huusi Fiedler, »Lahja 
Iskullemme eräältä seitsemänkymmenvuotiaalta naisihailijalta 
— hän luultavasti oli perinyt naputuskoneen isältään. Tulkaa siis 
Pommisuojaan!» 

He kävelivät yhdessä Fischerkietzin halki, saapuivat Richard 
Fiedlerin asuntoon, Petristrassen 15:een, jossa asui myös tusinan 
verran muita iskumiehiä. 

Talo oli ikivanha, sen kauniisti leikellyssä portissa oli tuoreita 
kuulanreikiä, myös eteisen seinissä oli selviä osumia. Sen takana 
oli hiljainen, uneksiva piha, sen keskellä oli puutarha, kiveyksen 
raoissa kasvoi ruohoa — puuparvekkeet kiersivät pihan tiheän 
rikkaruohon reunustamia muureja. 

Isku ykkösen jokainen mies tunsi tämän talon historian. Se oli 
aikoinaan ollut nunnaluostari, hurskaiden naisten ja viattomien 
neitojen talo. Se pysyi myöhemminkin naisten asuinpaikkana — 
vaikka siellä ei enää ollutkaan viattomia neitoja eikä siellä vietetty 
hurskasta elämää. Suuri vaaliruhtinas oli siihen aikaan Berliinin 
valtias. Kyllästyessään toisinaan hovielämään hän hävisi linnastaan 
ja sulkeutui pariksi viikoksi tähän taloon. Vain kerran päivässä tuli 
muuan uskollinen palvelija ilmoittamaan hänelle, mitä maailmassa 
tapahtui — kukaan muu ei saanut häntä tavata. Vaaliruhtinas 
oli muka sairaana, niin kerrottiin, mutta Berliinin asukkaat 
naureskelivat ja kuiskuttelivat, tiesivät hyvin, missä sairaalassa 

hän makasi. Suudeltuaan itsensä kylläiseksi ja terveeksi hän palasi 
jälleen hilpeältä lomaretkeltään ruhtinaslinnansa arkielämään. 

Tässä talossa oli Richard Fiedler syntynyt ja kasvanut, tänne hän 
oli jäänyt asumaan vanhempiensa kuoltua. Hänen asuntoaan 
sanottiin 'Pommisuojaksi* punaiset olivat keksineet tuon nimen 
ja natsit olivat omaksuneet sen. Se oli pommisuoja, sillä nuo 
huoneet muodostivat vahvan linnoituksen moskovalaishenkisen 
kaupunginosan keskellä. Monta kertaa sitä oli yritetty valloittaa 
pistoolein ja käsigranaatein, mutta punaiset oli aina torjuttu verissä 
päin: Pommisuoja oli pommituksenkestävä. 

Horst Wessel istuutui horjuvalle leposohvalle, Fiedler tutki 
asiantuntevasti hänen kyynärvarttaan. 

»Luu ei ole murtunut», hän sanoi. »Käsivarsi on vain hauskasti 
turvonnut — paranee pian.» Hän siveli etikkahappoista voidetta 
paisumaan, sitoi sen kaikkien sääntöjen mukaan. »Älä ole 
niin kovakourainen, senkin lurjus!» Horst kiljahti. »Tai odota 
ainakin, kunnes saan savukkeen palamaan.» Hän haparoi 
taskuaan vasemmalla kädellään, savukekotelon mukana seurasi 
pahvipalanen. Hän luki pari siihen kirjoitettua sanaa, sanoi: »Kas 
vain, kukahan on noitunut tämän minun taskuuni? Tervehdys 
Punarintamalta — joku on varmaan salaa pistänyt tämän taskuuni 
joutuessamme käsikähmään Parkstrassella.» 

Gerhard Pantel nyökkäsi. »Sen ne osaavat, ne lurjukset — tyhjentää 
toisen taskut hänen tietämättään. Mutta enpä tiennytkään, että he 
vaihteen vuoksi voivat työntääkin taskuun jotakin. Mitä siihen on 
kirjoitettu?» 

Ylioppilas luki ääneen: »Ludvig Horst Wessel > varo itseäsi! Surma 
sinulle ja kaikille fascistikoirille!» 

»Nimi on muuten väärin», huomautti Werner, »sen pitäisi olla 
Horst Ludwig Wessel — Horst sai toisen etunimensä isämme 
Ludwigin mukaan. Tahtoisinpa vain tietää, mistä punaiset ovat 

saaneet sen selville!» »Annahan, kun katson», huudahti Fiedler. 
Hän otti pahvipalan käteensä, vilkaisi sitä nopeasti. Hänen 
kulmansa rypistyivät, kasvonsa synkistyivät, kiireesti hän työnsi 
pahvipalan taskuunsa. Kukaan ei huomannut sitä. Werner istuutui 
kirjoituskoneen ääreen. »'E’ puuttuu ja , R’ on murtunut», naurahti 
Pantel, »ne kirjaimet meidän on lisättävä jälkeenpäin.» 

»No niin», Horst sanoi. »Alahan naputtaa: ’Weissenseen kaduilla 
vilisee ihmisiä, jättiläismäiset punaiset julistukset kutsuvat ihmisiä 
natsien tämänpäiväiseen kansankokoukseen. Eivätkö nuo kirotut 
hakaristiläiset ylipäänsä koskaan aio tulla järkiinsä? Jo viikkokausia 
on 'Punalippu' julkisesti yllyttänyt joukkoja murhiin, punaiset 
laumat ovat hyökkäilleet joka päivä — mutta siitä huolimatta 
natsit eivät ainoastaan marssi Karl-Liebknechtintalon ohitse, 
vaan uskaltavat myös kutsua umpipunaisen Weissenseen asukkaat 
kokoukseen. 

Lippukunta IV lähtee järjestyspalvelukseen, saksalaisia työmiehiä 
—'» 

»Seis!» huudahti Fiedler. »Siitäpuuttuu: Lippukunta IV mukanaan 
Isku viitonen, johtaja Horst Wessel! Breuer lisää sen kuitenkin — 
voit siis yhtä hyvin heti kirjoittaa sen siihen.» 

»Olkoon, kirjoitasiis, Werner», Horstjatkoi, »mutta minun nimeni 
mainitsematta — se on tarpeetonta. Jatkamme siis! 'Saksalaisia 
työmiehiä tulee työpajoistaan työvaatteet yllä, tyhjin vatsoin, 
kaksittain ja kolmittain. He tunkeutuvat punaisten joukkojen halki. 
Punaisia on patoutunut kaikkialle, Antonplatzille, Berliner Alleelle 
ja hämärille sivukaduille. Parkstrassella piirittää suunnilleen 
kaksikymmentä nyrkkiraudoin, kepein ja veitsin aseistautunutta 
kommunistia iskunjohtaja 17:n ja ryhmänjohtaja F:n. — nämä 
molemmat ovat siviilipukuisia eikä heillä ole merkkejä. SA-miehiä 
tulee apuun, he pelastavat molemmat vaikeasti haavoittuneet ja 
kantavat heidät mukanaan saliin. 

Ryhmänjohtaja L:n —• Isku 17 — kimppuun hyökätään hänen 

noustessaan Antonplatzilla autobussista. Hän saa terästangosta 
voimakkaan iskun takaraivoonsa, sortuu maahan, nousee jälleen 
jaloilleen ja yrittää paeta. Viisikymmentä punaista sulkee hänen 
tiensä, hän yrittää puolustautua paljain nyrkein. Äkkiä paikalle 
ilmestyy poliisi, joka heti karkaa haavoittuneen päälle, pahoinpitelee 
häntä ja vangitsee hänet, 'Kyllä me sinua autamme!’ hän karjuu. 
Sattumalta saatoimme todeta poliisin virkanumeron, se on — niin, 
mikä se oli, Richard?» 

Fiedler veti esiin muistiinpanokirjansa. »Merkitsin sen tähän. 
Numero 3974! Jos julkaisemme sen Ängriffissä’, mies saa kaiken 
muun lisäksi vielä palkinnon innostaan!» 

Horst jatkoi: »Reipas virkailija kiskoo vaikeasti haavoittuneen 
poliisivartiokonttoriin. Vasta tunnin kuluttua hänet viedään 
hätäapuasemalle ja sidotaan puutteellisesti. 

BerlinerAlleessayllättäänoinneljäkymmentäveitsinaseistautunutta 
Moskovan miestä iskumiehet Hans F:n ja Karl P:n —’» 

»Enkö kirjoita heidän nimiään?» Werner kysyi. 

Horst ravisti päätään.. »Ei mitään nimiä, ei minun eikä muidenkaan. 
Meillä ei ole tapana suitsuttaa kenellekään. Johtaja tietää hyvin, 
kuka kulloinkin on kysymyksessä. Jatka siis: Hans F. saa syvän 
puukonpiston selkäänsä. Vaivoin hän pääsee pakenemaan erään 
talon porraskäytävään, punaiset tunkeutuvat sinne hänen jäljessään. 
Hänkin vetää esiin taskuveitsensä, puolustautuu parhaansa mukaan, 
kunnes sortuu maahan verissään. Paikalle saapuneet poliisit vievät 
hänet ja kaksi haavoittunutta punaista sairaalaan. 

Saatuaan kuulla tästä ja muista pahoinpitelyistä lippukunnanjohtaja 
IV kutsuu miehensä kokoon ja aikoo puhdistaa kadun 
murhamiehistä, jolloin sanansaattaja kiirehtii heti kieltämään sen. 
Johtaja selittää virkailijalle, ettei enää aio missään tapauksessa 
sietää, että punaiset iskevät maahan ja tallaavat jalkoihinsa hänen 
miehensä yhden kerrallaan: ellei poliisi voi huolehtia järjestyksestä, 

hän aikoo itse huolehtia siitä. Tämän johdosta ilmestyy lopulta 
esiin kuorma-autoja täynnä poliiseja — SA voi siis jälleen vetäytyä 
takaisin kokoussaliin. Lääkärimme ovat sillä välin saapuneet 
paikalle ja sitovat lukuisia haavoittuneita. 

Varsinaista kokousta ei kukaan uskaltanut häiritä. Puhujamme 
saivat rauhassa puhua loppuun. Lopuksi johtaja ilmoitti, että 
kokouksen aikana oli rakennuksen ulkopuolelle kerääntynyt 
tuhansia punaisia — mutta ettei hän aikonut taistelutta jättää 
katua punaisten haltuun. Miesten oli sulkeuduttava rivistöksi ja 
marssittava ulos liehuvin lipuin’». 

»Niin — ja laulettava samalla laulua Horst Wessel!» huudahti 
Pantel. »Niin hän sanoi!» 

»Sanoipa mitä hyvänsä minun puolestani», ylioppilas huomautti, 
»mutta silti sinun ei tarvitse kirjoittaa sitä tähän. Jatka siis: ‘Kaikki 
osanottajat sulkeutuvat rivistöksi, marssivat kadulle. Isku kakkonen 
palvelusasuun pukeutuneena. Marssi rivistö liikkuu Parkstrassea ja 
Berliner Alleeta pitkin, Antonplatzin poikki Weissenseen asemaa 
kohden. Punaiset joukot eivät uskalla karata käsikähmään. Kuuluu 
vain tuttuja huutoja: Berliini pysyy punaisena! —Iskekää natsit 
maahan! — Surma fascisteille! — Mutta mitään ei tapahdu. 
— Muistaako kukaan teistä illan tapauksista vielä jotakin 
merkittävää?» 


Richard Fiedler haukotteli. »Lopeta jo, Horst! Sitä samaahan se 
on aina, eilen ja tänään ja ylihuomenna! Kaksikymmenkertainen 
ylivoima hyökkää väijyksistä yksinäisen kimppuun, meitä 
ammutaan, isketään ja pistetään väijyksistä sen he osaavat. Vain 
nimet vaihtelevat, milloin sortuu Hans, milloin Fritz — tänään 
Hermannplatzilla ja huomenna Weissenseessa. Niinhän on aina: 
me Friedrichshainin ja Fischerkietzin miehet olemme jo vähitellen 
tottuneet siihen.» 

Horst nousi. »No, siinä tapauksessa voimme lähteä kotiin. 
Toimitatko sinä selostuksen perille, Richard?» 

Fiedler nyökkäsi. »Kurt Mende sai määräyksen viedä sen 
piirinjohtajalle — minun on vain ensin lisättävä siihen E:t ja R:t 
— se on varsin suosittua ajanvietettä Pommisuojassa! Pantel, 
sinä saatat Wernerin kotiin — kuka saattaa Horstin?» Kaikki 
ponnahtivat jaloilleen, mutta ylioppilas kielsi ketään lähtemästä 
hänen matkaansa. »Se ei ole tarpeen, lapsukaiset, tulen kyllä 
toimeen yksinkin. Vaikka oikea käteni konstaileekin, vasen on vielä 
kunnossa.» 

Mutta Fiedler ei suostunut hänen vastaväitteisiinsä. Hänellä oli 
täällä määräysvalta, hän oli vastuussa kaikista kyyhkyläisistään — 
lähtipä lentoon kuka hyvänsä. He nousivat, Werner veti Fiedlerin 
erilleen. »Sanohan Richard, tiedätkö mikä Sprengeliä vaivaa?» 

Fiedler kohautti olkapäitään. »Hänet on alennettu tavalliseksi 
iskumieheksi — minä toimin toistaiseksi iskunjohtajana.» 

»Mutta miksi?» kysyi Horst. »Eikö hän taaskaan ole osannut olla 
nurisematta?» 

Richard nyökkäsi. »Niin se lienee — on sääli häntä!» 

He lähtivät, hän lähetti viisi iskumiestä saattamaan molempia 
Wesseleitä. Sitten hän istuutui, luki lävitse ilmoituksen, lähetti 
Menden viemään sen piirijohtajalle. Jäätyään yksin hän veti tuon 
pahvipalan taskustaan, katseli sitä tarkkaavaisesti. Huojutti päätään 
edestakaisin, rypisti otsaansa. *Oli mainio juttu, Horst WesseP, 
hän tuumi, ettei kukaan muu nähnyt tätä — ja ettet sinä itsekään 
huomannut, mitä tämä tarkoittaa! Ludwig — mistäpä punaiset 
tietäisivät, että sekin on sinun etunimesi?! Tuo pieni tuhruinen V- 
kirjain jäi sinulta huomaamatta — ja kuitenkin juuri se on pääasia! 
Koko Berliinissä ei liene sinua parempaa ja kunniallisempaa 
nuorukaista. Sen punaiset tietävät yhtä hyvin kuin mekin ja 
kuitenkin tuo pelkurimainen roskaväki sylkee sinulle vasten 
naamaa sanan Ludetvig! Jospa et olisi ikänä tavannut tuota Ernaa! 
Mutta koska sinä puhtain sydämin vapautit hänet hänen likaisesta 
ammatistaan, koska yrität tehdä hänestä paremman ihmisen kas, 

silloin he sen keksivät! 

Tyttö on portto ja sinä lähetät hänet kadulle ja elät hänen 
kustannuksellaan, olet Ludcwig, niinkuin heillä on tapana sanoa 
sillä tavoin aidot punaiset ajattelevat! Hyi, hitto!» 

Hän tempasi uuninluukut auki, viskasi pahvipalan tuleen. Sanoi 
itsekseen: »Kunpa vain saisin kynsiini sen miehen, joka tämän on 
kirjoittanut!» Se toivomus lähti suoraan sydämestä. 

* * * 

»Sinä otat ensimmäisen auton, Horst», määräsilippukunnanjohtaja 
Breuer, »toista ajaa Splittgerber. Kolmatta —» 

He seisoivat aukean nurkassa Lutherin muistopatsaan vieressä, 
vaalisunnuntaina kello yksitoista aamupäivällä. Iskunjohtajat 
kohottivat tervehtien kätensä, kuormasivat miehensä mahtaviin 
kuorma-autoihin. Kaikkien päästyä onnellisesti paikoilleen heidän 
oli heti noustava uudelleen autoista — poliisin määräyksestä. 
Poliisit tutkivat perusteellisesti autot etsien aseita, iskumiehet 
tarkastettiin yksitellen. 

Mitään ei löytynyt. Sitten vasta he saivat kiivetä vaunuihin, lähteä 
liikkeelle. 

Punainen väri hallitsi kieltämättä tänään Berliinin katuja. Punaisia 
lippuja riippui kaikkialla ikkunoista, sosiaalidemokraattien 
punalippuja ja Neuvosto-Venäjän sirppi- ja vasaralippuja oli yhtä 
runsaasti. Niiden välissä näkyi harvassa Weimarin tasavallan 
musta-puna-kultaisia viirejä. Mutta kuorma-autoissa liehuivat 
voimakkaiden käsien kannattamina loistavat hakaristiliput. 

Ensin Fischerkietzin halki — se oli kunniakysymys! Nopeaa 
vauhtia Aleksanterinaukean ja Balowintorin poikki. Kaikkialla 
huutoja ja mylvintää — olihan suorastaan röyhkeää, että miehet, 
jotka tunsivat saksalaisten tavoin, uskalsivat tällaisena päivänä ajaa 
Saksan Pääkaupungin halki! Kuorma-autoja seuraava poliisiauto 

varoitti heitä kerran toisensa jälkeen — heidän oli pysyttävä 
järkevinä, heidän oli otettava huomioon punaisten joukkojen 
kiihtymys, ainakin heidän oli vältettävä vaarallisimpia katuja! 
Mutta lippukunnanjohtaja IV ei välittänyt varoituksista: hän halusi 
ajaa vaarallisimpiin paikkoihin, osoittaa hullaantuneelle kansalle, 
että Berliinissä oli vielä jotakin muutakin kuin vain punainen 
Internationale! 

He ehtivät Weddingiin. Kösliner Strassella ja Weddingstrassella 
vyöryi väkijoukkoja. Punaista, punaista — kaikkialla vain punaista 
— talojen seinät täynnä julistuksia ja lippuja, paperiköynnöksiä 
ja kirjailtuja nauhoja ulottui katujen poikki: Äänestäkää 
kommunisteja!' Poliisit olivat saaneet kyllikseen, heidän autonsa 
kääntyi äkkiä sivukadulle. Samassa hetkessä alkoi korvia huumaava 
mylvintä ja raju kivisade. Kuorma-autot pääsivät vain hitaasti 
eteenpäin — nyt väkijoukko aikoi ilmeisesti käydä rynnäkköön. 
Jokaisessa autossa makasi jo verissään pari haavoittunutta. 
Hurjistuneet akat tervehtivät äänekkäin riemuhuudoin jokaista 
osumaa. Laivastoseppä, Isku viitosen muuan ryhmänjohtaja, 
pyyhki verta kasvoistaan. »Jos ne saavat kiskotuksi meidät kadulle, 
ei ainoakaan meistä palaa terveenä kotiin.» 

Horst Wessel nyökkäsi, ojensi hänelle lipun jota piteli vasemmassa 
kädessään. »Pitelehän tuota hetkinen!» 

Hän raivautui kuormavaunun etuosaan, karjui kuljettajalle: »Tulta, 
mies — on jo aika!» 

Kuljettaja tempasi avaimen vaihdelaatikosta, niin että koneen 
sytytys kävi epäsäännölliseksi. Moottori alkoi paukkua ja täytti 
odottamattoman hyvin tarkoituksensa: punaiset joukot syöksyivät 
hurjasti paeten taloihin! 

Matka jatkui Reiniekendorfiin — siellä suojeleva poliisiauto 
ilmestyi jälleen näkyviin, ajoi urheasti heidän jäljessään. Mutta 
Tegelissä poliisivartio pidätti kuorma-autot: he olivat Kösliner 
Strassella käyttäneet tuliaseita, ampuneet viattomia työläisiä. Uusi 

asetarkastus, muutamia miehiä erotettiin umpimähkään joukosta ja 
vietiin poliisivartiokonttoriin ruumiintarkastusta varten. Horstin 
oli iskumies Pantelin kanssa kiivettävä sisään. 

»Kas niin pojat, alkakaapa hitaasti riisuutua!» kehoitti lihava 
poliisikcrsantti hyväntahtoisesti. 

Gerhard Pantel irvisti, noudatti kuuliaisesti käskyä, oikaisi 
sääryksiään irroittaessaan lokaisen koipensa paksun pyhälle 
virkatuolille. Kersantti alkoi kiihtyneenä karjua, noin 
sivistymättömiä nuorukaisia hän ei ollut ikänään tavannut! 

»Riisuutukaa!» hän komensi. 

He riisuivat ruskeat puserot yltään, sitten paidat ja säärystimet. 
Korkea esivalta ei tyytynyt siihen. 

»Housut alas, niissä onkin aseita piilossa!» 

Pantelrääkäisi: »Mitä, housutkin! Häpeä vähän, vanha halunkki!» 

Iskumiehet irvistivät. Housut siis! Joka kohta tutkittiin tarkasti, 
mutta mitään ei löytynyt. Paksu kävi jälleen hyväntahtoiseksi. 
»Helkkariako teidän pitääkin ajaa Kösliner Strassea pitkin — sehän 
on johtajanne vika! Saatte olla iloisia, ettette sen pahemmin saaneet 
päihinne! — Voitte pukeutua!» Hän istuutui pöytänsä ääreen, avasi 
säiliöpullonsa ja kaatoi itselleen kahvia. Horst vilkaisi pöydälle — 
näki paksulti päällystettyjä voileipiä: juustoa, kinkkua, makkaraa. 
Olikohan kukaan hänen miehistään pitkiin aikoihin syönyt yhtä 
ruhtinaallisesti!? 

»Kirottu lounastupa!» hän kuiskasi hampaittensa välistä. 

Kersantti ponnahti jaloilleen, hänen pallonpyöreä päänsä hehkui 
punaisena raivosta. »Mitä — mitä sinä sanoit?» hän tiuskaisi. 

»Sanoinpahan totuuden», Horst vastasi rauhallisesti. 

Paksu hillitsi mielensä, hänen hyväntahtoisuutensa oli hävinnyt. 
»Tiedättekö mitä se merkitsee? Olette loukannut virkamiestä — 
ette ainoastaan minua henkilökohtaisesti vaan koko poliisilaitosta! 
Se käy teille kalliiksi!» 

Hän haki esiin työkalunsa, kynän, mustetta, paperia, 
kumileimasimen. Iskekööt vaikka hengiltä toisensa tuolla ulkona, 
täällä sisällä syntyi parhaillaan selostus virkamiehen häpäisemisestä. 
Nimenne, olkaa hyvä? Ikä? Asuinpaikka? Henkilötodistus? Onko 
ennen rangaistu? Sitten selostus, sana sanalta. Paksun oli kerättävä 
voimia, vedettävä syvään henkeä ennen kuin hän saattoi kirjoittaa 
selontekoonsa tuon käryävän sanan 'lounastupal 

Oliko selostus oikea? Tunnustiko hän todella sanoneensa niin? 
»No, siinä tapauksessa allekirjoittakaa!» 

Matka jatkui, he ajoivat Wittenaun halki. Melua ja tungosta erään 
vaalihuoneiston edessä — parikymmentä punaista oli miehittänyt 
oven, eivät aikoneet päästää sisään muita valitsijoita. Jälleen pari 
tarkoituksellista virhesytytystä, moottori paukahteli — puolessa 
minuutissa katu oli yhtä tyhjä kuin keskiyön aikana. Iskumiehet 
nauroivat tyytyväisinä, kuorma-autot vyöryivat jyristen eteenpäin. 
Mutta neljännestunnin kuluttua heidät pidätti uudelleen vahva 
poliisipartio Weidmannslustissa. 

Asetarkastus jo kolmannen kerran — muuan saatto vaunun 
poliiseista vannoi kuulleensa kuulan viuhahtaneen aivan korvansa 
juuresta! Poliisit eivät löytäneet sen enempää kuin Tegelissä, kuin 
Lutherin patsaan kohdalla — mutta kukapa osasi arvata, millaisia 
salaisia kätköpaikkoja näillä kirotuilla natseilla oli! 

Ernst Schulz, Horstin muuan ryhmänjohtaja, seisoi jäykkänä 
erään poliisin edessä. »Minulla on reikä hampaassa, herra vääpeli, 
ettekö haluaisi tarkastaa sitä? Olenhan saattanut lykätä sinne 
konekiväärin!» Hän aukaisi suunsa ammolleen, työnsi kielensä ulos. 
Mikään ei auttanut: tehdäkseen leikin lyhyeksi poliisit vangitsivat 
koko neljännen lippukunnan — takaisin kuorma-autoihin ja 

poliisilaitokseen, osastoon IA. Iskumiehct nousivat autoihin, 
mutta ennen kuin kuljettajat vielä ehtivät kaasuttaa, kohosi ilmoille 
’Mcrirosvolaulu. Kukaan ei laulanut ääneen tavuakaan, mutta sadat 
huulet liikahtelivat, vihelsivät sydämensä halusta. 

Kaikki poliisit tunsivat tuon laulun, jokaisen oli pakko mielessään 
hyräillä mukana: 'Hei, mahtavin kuningas Berliinin — se on herra 
Isidor Weiss — mutta Goebbels on sanonut, että se mies — pian 
helvettiin painua sais —* 

He höristivät korviaan, kuuntelivat tarkasti toivoen, että joku 
kuitenkin vahingossa lausuisi ääneen tuon sanan, joka näinä päivinä 
merkitsi Berliinissä kaikkein vaarallisinta majesteetinloukkausta, 
tuon kaamean, pahamaineisen sanan 'Isidor*! 

Samassa oli jo paikalla kuin maasta kasvaneina puolenkymmentä 
poliisiautoa, he lähtivät paluumatkalle vahvojen poliisivoimien 
vartioimina. Hakaristiliput oli käärittävä kokoon — mutta jo 
seuraavassa kadunkulmassa ne hulmusivat jälleen hilpeästi tuulessa. 
Ja iskujoukot lauloivat: »Nyt viirit liehumaan, SA käy marssiin —» 

Mullerstrassella he alkoivat huutotorvilla mylviä: 

»Kun kommunistit lyövät jonkun lautoihin, 
niin esivalta natsit panee rautoihin!» 

Aleksanterinaukea—heidänolikierrettäväpoliisilaitoksenrakennus, 
laskeuduttava autoista Magazinstrassella. Lippukunnanjohtaja 
komensi: »Lippukunta — asento! Tahdissa — mars!» 
Kaksittain, liehuvat liput etunenässä, kansallislaulu kajahdellen 
sumuiseen iltaan he marssivat osastoon IA. 

Heidät vietiin toisen kerroksen 'Vanhaan koiratalliin'. Poliisit saivat 
hauskaa hommaa merkitessään muistiin kunkin henkilötiedot. 
Varjelkoon, heidän ei pitänyt ryhtyä leikkimään teatteria, 
varoittivat virkailijat. He tarkoittivat hyvää mutta mitäpä muuta 
sadat nuorukaiset osaisivat tehdä, kun heitä alkaa ikävystyttää? He 

alkoivat leikkiä teatteria parhaan kykynsä mukaan. 

Tuossa nurkassa muuan ryhmä näytteli 'Moabitia*. Muuan oli 
olevinaan vanginvartija, toiset marssivat julmin ilmein kehässä 
hänen ympärillään. Tuolla taas pojat muodostivat piirin, tarttuivat 
toistensa kasiin, lauloivat vanhaa lastenlaulua: 'Huomenna mennään 
naimisiin, hih-hih-hii ja huh-huh-huu! Hei, huomena mennään 
naimisiin, hih-hah-huu!» Tallin keskellä esiintyi tanssijapari. 
Punainen nenäliina muutti äkkiä Tommy Kusterin — Isku 17 — 
Puna Minkaksi — hänen tanssitoverinsa, Trotzki, hyppi kuin aito 
Weddingin kavaljeeri. He esittivät masurkan, sitten valssin — ja, 
kas vain, vanhan kuolemattoman rixdorfilaistanssin! 

Eräällä nurkkapenkillä istui nuori Werner Wessel innokkaasti 
kirjoitellen. Äkkiä hän ponnahti jaloilleen, nousi penkille 
seisomaan silmät veitikkamaisesti loistaen. »Olkaapa hiljaa», hän 
huusi, »esitän teille erään kauniin runoelman. Oletteko sattumalta 
koskaan kuulleet mitään Kärsäkkäästä?» 

»Emme, emme», huusivat kaikki, »mikä kumman otus se on?» 

»Se on merkillinen olento, jolla on kerrassaan valtava kärsä, sen 
on keksinyt tuo vanha Christian Morgenstern, tiedättehän, hän, 
jonka hauskoja runoja jo usein olen lukenut teille. Ja nyt olen täällä 
'Vanhassa koiratallissa’ muodostellut uudelleen tämän ihanan 
runoelman nimenomaan S A: ta varten! Kuunnelkaa: 

Kas, väärin säärin vääntyy 
tuolt’ esiin Kärsäkäs, 
sen varmaan suojaan sulkee 
poliisi ärhäkäs. 

Hän hiipii luolastansa 
kuin karju mahdoton 
ja kohta tuntee kansa: 
kas, vanha Isidor! 

Hän ci voi sanaa suistaa, 
vaan raivoo, niljakas, 
on selvin siksi muistaa 
vain nimi Kärsäkäs!» 

Iskumiehet taputtivat käsiään, ulvoivat riemusta. Poliisien oli pakko 
rauhoittaa heidät jälleen ankarin uhkauksin. Mutta he tekivät sen 
virnistellen ja kaikessa ystävyydessä — hehän olivat rikospoliiseja ja 
tiesivät varsin hyvin, kenen kanssa olivat tekemisissä. Muuan heistä 
astui Wernerin luokse ja pyysi: »Ettekö tahtoisi antaa minulle tuota 
laulua? Vain näin epävirallisesti. Mekin haluaisimme mielellämme 
pitää hauskaa.» 

Werner ojensi hänelle paperiliuskan. »Kyllä tästä selvitään», 
rikospoliisi sanoi. Hän lähti ulos huoneesta, tarkasteli virnistellen 
runoa. »Kärsäkäs!» hän nauroi itsekseen, »Kärsäkäs —» 

Sillä välin lippukunnanjohtaja ja iskunjohtajat neuvottelivat 
poliisilaitoksen johtohenkilöiden kanssa. Nämä tiesivät jo 
etukäteen varsin hyvin, että tämä järjetön joukkovangitseminen 
oli suoritettu aivan aiheettomasti. Kymmenen tienoissa illalla 
päästettiin ensimmäiset miehet tyrmästä — aina vain kolme tai 
neljä kerrallaan, jotta punaisten säkien yöpartiot olisivat helpommin 
voineet hyökätä miesten kimppuun, heidäthän oli helppo tuntea 
jarjestÖpuvustaan. Keskiyö oli jo ohitse, kun viimeinen iskumies 
toivotti hyvää yötä ‘Vanhalle koiratallille’. 

* * * 

Horst sai kutsun Isku ykkösen joulujuhlaan. Sinä iltana hänen 
täytyi viipyä piirijohtajan luona ja hän saapui aivan liian myöhään 
juhlaan. Puheet oli pidetty ja lahjat jaettu jo aikoja sitten. Hän 
tunkeutui täpötäyteen saliin, jäi seisomaan peräseinään nojautuen 
ja katseli näyttämöä, jolla esitettiin jotakin näytöskappaletta 
mitä alkeellisimmin näyttämövarustein. Tekotukasta huolimatta 
hän tunsi heti veljensä Wernerin. Hän ehti nähdä vain kappaleen 
lopun, kuuli mahtavat suosionosoitukset, iskumiesten rajun 


138 


kättentaputuksen. Näyttelijät huudettiin esiin yhä uudelleen, yhä 
uudelleen kajahteli riemuhuutoja, jotka ennen kaikkea kohdistuivat 
hänen veljeensä Werneriin. Hän istuutui lähimmän pöydän 
ääreen, joi lasillisen olutta tovereittensa kanssa. Juhla päättyi 
verraten varhain, Werner tuli hänen luokseen juuri kun hän nousi 
lähteäkseen. »Olit kiltti, Horst, tullessasi vielä täällä käymään.» 

Kokonainen ihmisjoukko saattoi heitä katuja pitkin, tällä kertaa 
toverit tunkeilivat Wernerin ympärillä ja Horst jäi syrjään. 
Jiidenstrassella, pappilan edessä toverit erosivat heistä ja Horstkin 
aikoi jatkaa matkaansa. Mutta veli ei päästänyt hänen kättään 
kädestään. »Älä mene, tänään en päästä sinua menemään, sinun 
on tultava huoneeseeni puhelemaan!» Hänen silmänsä loistivat 
nuorina ja hilpeinä, kaikesta näki, että hän oli onnellinen tänä yönä. 

He nousivat portaita, hiipivät eteiseen niinkuin usein ennenkin. 
Werner kiskoi esiin nojatuolin veljeään varten. »Istuuduhan, 
Horst, sano mitä sinä siitä pidit? Sillä sinun mielipiteesi on minulle 
kuitenkin pääasia!» 

»Näyttelemistäsikö tarkoitat?» kysyi Horst. »Totta kai, näyttelit 
hyvin. Ja kappalekin oli onnistunut, mikäli ehdin nähdä. Tulin niin 
kovin myöhään.» 

»Se oli vahinko», arveli veli. »Meillä oli paljon vaivaa siitä. Mutta 
siinä tapauksessa sinun on ainakin luettava se.» 

Hän veti pöytälaatikosta esiin kasan paperiarkkeja, ojensi ne 
veljelleen. Horst luki: »'Tuomion päivä'. — Kuka tämän on 
kirjoittanut?» 

»Minä vain», Werner vastasi, »kukapa muu? Viime vuonna sinä 
kirjoitit erään näytelmän sen tähden minä päätin yrittää tällä 
kertaa.» 

Juoni oli varsin yksinkertainen: Erään suuriperheisen työmiehen, 
sosiaalidemokraattisen ammattiyhdistyksen jäsenen on pakko 

jonkin toisen ammattilaisiärjestön julistaman lakon takia maksaa 
puolet viikkopalkastaan lakkorahastoon. Hän näkee nälkää 
perheineen, lopulta hän ei kestä enää — hän menee tapaamaan 
muuatta järjestöpomoaan ja pyytää avustusta — hänen pyyntöönsä 
ei suostuta. — Punaiset pomot mässäilevät lakkorahoilla. Lopulta 
työmies kääntyy kansallissosialistiksi eräässä kapakassa, jonka 
ulkopuolella kommunistit hyökkäävät S A: n kimppuun. Poliisi 
saapuu paikalle: punaiset pakenevat, poliisit iskevät maahan SA:n 
miehet ja vangitsevat heidät. 

Horst laski paperit pöydälle. »No, mitä arvelet?» hänen veljensä 
kysyi. 

Horst ei vastannut heti. Oliko tämä taidetta? Tällä ei ollut taiteen 
kanssa sen enempää tekemistä kuin niilläkään kuvaelmilla, jotka 
hän itse oli aikaisemmin kirjoittanut toveri-iltoja varten. Tämä 
kaikki oli karkeatekoista ja korutonta, varsin viatonta ja lapsellista. 
Ja kuitenkin samalla niin ihanteellista, niin nuorekkaan puhdasta, 
kasteenraikasta ja turmeltumatonta — jokaista sanaa kannatti 
rehellinen tunne. Ja nämä ihmiset elivät: jokainen iskumies tunsi 
tuollaisia uskollisia, piintyneitä sosialistisia työmiehiä, jotka 
kannattivat ammattijärjestöään koko sielustaan. Jokainen oli 
myös joutunut näkemään tuollaisia punaisia pomoja — heitä 
rehenteli kaikkialla kaupunginvaltuustoissa, sairausapukassojen 
ja hyväntekeväisyyslaitosten johtokunnissa. Ja nuo poliisit — 
hehän parhaiten tiesivät, millaisia poliisit olivat. Sivuseikat olivat 
epäolennaisia: nämä katsojat tunsivat kappaleen rehelliseksi ja 
aidoksi, niinkuin oli tarkoitus. Mutta kaiken tämän lisäksi siinä oli 
vielä muutakin, tuo jokin, joka eli heidän lauluissaan, jokin, jota he 
eivät osanneet sanoin selvittää, jonka he vain syvästi tunsivat. Jokin 
sävel, jokin sointu, joka vapautti heidät arkielämästä, joka merkitsi 
heille toivoa ja lupausta. 

Horst sanoi: »Haluat arvostelua, veliseni? En osaa sanoa muuta 
kuin että se juuri tällaisenaan on oikea kappale!» 

Werner nauroi, hänen raikkaat nuorukaiskasvonsa säteilivät. 

»Tarkoitatko todellakin sitä, Horst? Luulin melkein toverien 
taputtavan niin kovin käsiään vain siksi, että he ovat niin hyviä 
minulle ja rakastavat sinua ikään kuin — kuin —» 

Horst keskeytti hänet. »Jätä minut pois laskuistasi! Iskupojat eivät 
suinkaan ole niin herkkätunteisia, he voivat olla aika raakojakin 
tarpeen tullen, myös rakkaimmille ystävilleen. Olisitpa vain ollut 
mukana kuulemassa, kun Fiedler ja Barrikadi-Albert puhuivat 
minulle suunsa puhtaaksi palatessamme Potsdamista. Nuo 
molemmat selvittivät minulle todella perusteellisesti käsityksensä, 
kun muuan seikka ei heitä miellyttänyt. Pojat osoittivat tänään 
sinulle suosiotaan vain siksi, että se minkä kirjoitit, tuli suoraan 
sydämestä ja sattui heidän sydämiinsä — vain siksi!» 

Veli nyökkäsi. »Niin, niinpä lienee! — Mutta pyydän sinulta vielä 
jotakin. Jos kappale miellyttää sinua, niin saanhan lahjoittaa sen 
sinulle?» 

»Mainiota! »Horst huudahti. »Kirjoita siihen heti omistuskirjoitus. 
Odotahan veliseni, me teemme vaihtokaupan. Minä annan sinulle 
vastalahjaksi iskulauluni ’Nyt viirit liehumaan* sen alkuperäinen 
käsikirjoitus on varmaan vielä kirjoituspöytäni laatikossa. Tahdotko 
sen?» 

Werner ponnahti seisomaan: »Aiotko todella lahjoittaa sen 
minulle?» Hän jäi miettimään. »Ei, se ei käy päinsä, sitä en voi 
ottaa vastaan — sinun on annettava se äidille, et voisi keksiä hänelle 
kauniimpaa joululahjaa. Anna minulle jokin toinen laulusi — anna 
vaikkapa —» 

Horst nauroi ääneen. »Saat, minkä vain haluat, hae ne vain esiin. 
Saat ottaa vaikka kaikki — minä en niistä välitä. Kas niin, nyt 
minun on mentävä.» 

Werner saattoi veljensä kadulle, tarttui hänen käsivarteensa, 
saattoi hänet kotiin kirkkaan, talvisen yön halki. He tuskin 
puhuivat keskenään, vasta Frankfurter Strassella Werner aloitti 

uudelleen: »Tiedätkö, Horst, kaipaan niin sanomattomasti vuoria. 
Aion joulupyhinä lähteä viikoksi hiihtelemään Riesengebirgeen. 
Pidäthän sinä huolen äidistä sillä välin.» 

»Tietenkin», Horst sanoi, »tekisinhän sen muutenkin.» 

Werner kiusoitteli häntä. »Ja pidä kaunis puhe Ingelle ja hänen 
tohtorilleen heidän kihlauksensa kunniaksi, herra isoveli! Edusta 
minua arvokkaasti jouduthan olemaan perheen pää.» 

»Selvä on!» Horst nauroi. »Puhun niin sydämellisesti, että 
he ulvovat liikutuksesta, ja niin juhlallisesti, että he kaikki 
saavat naurukouristuksia. Ja rakas Gerti täti sanoo sitten, että 
kaikki tuollainen on aivan asiaankuulumatonta joulukihlauksen 
yhteydessä.» 

»Vielä muuan seikka, Horst», pyysi veli, »neuvo minua. Voisin 
lähteä kahden eri seurueen mukana — vielä kerran entisen 
partiolaistoverieni kanssa. Olen usein ollut heidän kanssaan 
hiihtämässä, tunnen hyvin heidät kaikki — he ovat myös varmasti 
parempia hiihtäjiä. Myös voisin liittyä natsien hiihtoryhmään, se 
on syntynyt vasta aivan äskettäin — tunnen pari heistä, he ovat 
innokkaasti pyytäneet minua mukaansa.» 

»Siinä tapauksessa lähdet heidän kanssaan», Horst määräsi, »he 
kaipaavat virkistystä, rasittavien vaalitaisteluviikkojen jälkeen. 
Partiolaistoverisi ovat jo kyllin vanhoja, sudenpentujen pitäisi jo 
vähitellen oppia itsekin puremaan. Mutta sinun ei pidä ryhtyä heitä 
käännyttämään — heidän on omasta aloitteestaan liityttävä meihin. 
Jumala varjelkoon sinua poikaseni, tervehdi minun puolestani 
valkoista yksinäisyyttä!» 

* * * 

He seisoivat talon edessä, Horst veti avaimet taskustaan. »Mitä, 
nuo merkit ovessa tarkoittavat?» Werner kysyi. 

Horst vilkaisi ovea. »Taasko niitä on? Pojat ovat jo viisi kertaa 

pyyhkineet pois nuo töherrykset. Ne ovat punaisten sakiveikkojen 
taidonnäytteitä. Haluavat minun muistavan heitä. Hakaristi 
merkitsee, että tässä talossa asuu natsi, ja hautaristi ja kolme 
huutomerkkiä sen jäljessä tarkoittavat, että he ovat vannoneet 
surmaavansa minut.» 

Werner katseli häntä pitkään, sanoi hidastellen: »Kuulehan — jos 
en kuitenkaan matkustaisi.» 

Horst nauroi ääneen. »Voi, karitsa parka! Luuletko, että sinä 
voisit suojella minua paremmin kuin minä itse Iskuineni? Tietysti 
matkustat! — Ja nyt hyvää yötä, on jo korkea aika, että painut 
pehkuihisi.» 

Werner palasi hitaasti kotiin. Hän pysähtyi monta kertaa, hänestä 
tuntui kuin hänen olisi pitänyt palata takaisin veljen luokse, nähdä 
hänet vielä kerran, sanoa hänelle vielä jotakin. Mutta mitä? — Hän 
mietti — mitään ei johtunut hänen mieleensä. Hän jatkoi matkaansa, 
joutui Jiidenstrasselle, näki pappilan edessä nuorukaisen, joka 
kurkisteli ikkunoihin. Hän epäröi, kuuli sitten pitkän vihellyksen 
— ahaa, se oli Pantel! 

»Gerhard!» hän huudahti. »Mitä sinä täällä teet näin myöhään?» 

Iskumies sanoi: »Kävin vielä Pommisuojassa Fiedlerin luona. 
Eivätkö korvasi ole soineet? Puhuimme koko ajan vain sinusta! 
Kävelin tästä ohitse, halusin vain nähdä oletko vielä hereillä — siksi 
vihelsin.» 

Molemmat nuorukaiset kävelivät käsikoukkua katua pitkin, 
kääntyivät vasemmalle, alkoivat kierrellä hiljaisessa Jiidenhofissa. 
He puhuivat, puhuivat, kertoivat toisilleen näytelmän esityksestä, 
elivät mielessään vielä kerran jokaisen hetken. Tunnit kuluivat, he 
kävelivät yhä rinnakkain, eivät osanneet lopettaa. 

Seurakunnankirkon kello löi — neljä kertaa, saattoiko kello olla 
jo neljä? »Nyt meidän on lopetettava», Werner sanoi, »muuten 

emme ylipäänsä enää ikänä pääse vuoteeseen.» 

»Koska aiot lähteä matkalle?» hänen ystävänsä kysyi. 

»Jo huomenna», Werner vastasi. »Olen päättänyt liittyä 
meikäläisten retkikuntaan. On totisesti surkeaa, että partiolaiset 
yhä nukkuvat, eivät halua sekaantua politiikkaan. Mutta pian 
tulee heidänkin vuoronsa. Horstkin arvelee, että he pian heräävät, 
liittyvät meihin toinen toisensa jälkeen; Heilläkin on omat laulunsa 
— niiden joukossa on monta kaunista. Eräs niistä oli aikoinaan 
lempilauluni — omituista, se on lakkaamatta soinut korvissani jo 
pari päivää. Jos muuttelisin ja oikoisin sitä hieman, voisimme laulaa 
sitä SA:ssa.» 

»Millaiset sanat siinä on?» Gerhard kysyi. Werner Wessel pysähtyi, 
hyräili puoliääneen: 

»Sana tullut on, toverit oivat, 
sano, valmis oletko? 

Oi, kuulkaa, rummut soivat: 
on aika jo! 

Uni lopussa on — aika puhua kalvan, 
epäröisinkö uhrata henkeni halvan, 
kun taivas on hehkua tulvillaan!» 

Hän korotti hieman ääntään, sanat kajahtelivat kadunkulmissa. 
»Kuuletko?» kuiskasi Gerhard. »En ole lainkaan tiennyt, että 
täällä on kaiku.» 

»En minäkään», Werner sanoi. »Se kai häviää päivien meluun — 
sen kuulee vain yön hiljaisuudessa. — Sanohan, mitä pidät tästä 
laulusta?» 

Toveri nyökkäsi. »Se on kaunis — muuta kovin surullinen, en tiedä 
miksi. Se ei ole kyllin repäisevä SA:lle!» 

Werner nyökkäsi. »Tiedän jo mitä siitä puuttuu: elämä ja toivo 
ja usko huomispäivään! Kenties saan tuon kaiken kuvastumaan 

siitä.» 


He erosivat kadunkulmassa. Werner käveli hitaasti nuo muutamat 
askelet kotiinsa. »Ole valmis», hän ajatteli, »ole valmis!» 

Ja hänen nuoret huulensa hyräilivät: 

»Uni lopussa on — aika puhua kalvan, epäröisinkö uhrata henkeni 
halvan, kun taivas on hehkua tulvillaanl» 

VIII. 


Joulu 1929. 

Horst ja Werner saavat kutsun Amerikkaan, 
molemmat kieltäytyvät kutsusta. — Werner lähtee 
tovereineen hiihtoretkelle vuoristoon. — Hän ja 
kolme muuta saavat surmansa lumimyrskyssä. Horst 
hakee veljensä ruumiin kotiin. Toverit laskevat 
hänet hautaan. 


Lauantai-iitana, kolme päivää ennen joulua — Werner kantoi 
kuusen pappilaan, auttoi Ingeä koristelemaan sen: »Voitte antaa 
minulle lahjanne heti, kun äiti tulee kotiin illallista syömään — sillä 
tavoin voin nauttia joulujuhlani jo etukäteen.» Hän otti kaapistaan 
pienen paketin, ojensi sen sisarelleen. »Tässä ovat minun lahjani 
teille — pane ne kuusen juurelle aattoiltana.» Sitten hän ojensi 
sisarelleen kirjekuoren. »Tämä on arvokkain lahja, Horstin 
laulu — hän lahjoittaa sen äidille. Sano hänelle, että hänen täytyy 
kirjoittaa siihen kaunis omistuskirjoitus, kun hän tulee tänne. 
Ja sinun pitää kääriä se kauniiseen pakettiin — tammenlehtiin ja 
hopea-nauhoihin, niinkuin ainakin hienot joululahjat. Äiti pitää 
sellaisesta. Hän ei saa heti huomata, mitä siinä on — silloin hän 
iloitsee vielä enemmän.» 

Äiti palasi kotiin. Heidän jo istuuduttuaan pöydän ääreen toi 
postinkantaja pikakirjeen äidille. 

Hän avasi sen, luki, ojensi kirjeen Wernerille. »Luehan, poikani! 
Nyt saat valita! Lähdetkö Riesengebirgeen vaiko — Amerikkaan. 
Kapteeni kirjoittaa voivansa ottaa sinut mukaansa: sinun pitää jo 

ylihuomenna olla Bremenissä, jos aiot lähteä.» 

Äiti oli suunnitellut tätä jo kauan — kaksi hänen veljeään oli jo 
vuosikymmeniä asunut siellä kaukana, toinen Argentiinassa, 
toinen Chilessä: molemmat olivat kerran toisensa jälkeen kutsuneet 
hänen poikiaan käymään luonaan. Ja muuan valtamerilaivan 
kapteeni, hänen miehensä entinen sotatoveri, oli luvannut ottaa 
pojat mukaansa ja toimittaa heidät takaisin Eurooppaan ilmaiseksi. 
Ensin piti Horstin lähteä, mutta hän kieltäytyi. Joskus myöhemmin 
kenties, nyt hän ei voinut lähteä, vapausliike tarvitsi häntä 
välttämättä. Werner saisi lähteä hänen asemastaan, hänellä oli vasta 
toinen lukukausi menossa, hänellä oli vielä riittävästi aikaa, hän 
voisi — 


Mutta nuo kaikki suunnitelmat olivat toistaiseksi pysyneet vain 
tuulentupina! Eihän vanhinkaan merikarhu lopulta voinut yksin 
määräillä aluksestaan — mutta nyt hän kirjoitti saaneensa lopulta 
laivanvarustamolta luvan ottaa pojan mukaansa. 

He miettivät — kapteeni kirjoitti matkan kestävän suunnilleen 
neljä kuukautta. Inge-sisar haki kartan, päät yhdessä he alkoivat 
tutkia sitä. Werner nousisi maihin Buenos Airesissa, kävisi siellä 
sukulaisia tapaamassa, matkustaisi sitten tasankojen halki ja 
Andien yli Santiagoon. Laivan oli määrä lähteä paluumatkalle 
länsirannikkoa pitkin ja kapteeni aikoi ottaa hänet takaisin 
laivaan Valparaisossa — he purjehtisivat Smithin kanavaa pitkin ja 
Magelhaensin salmen lävitse. Hän joutuisi näkemään vielä paljon 
muutakin, sillä höyrylaivan oli määrä poiketa monessa satamassa, 
hän näkisi Waldivian ja Coronelin, jossa kreivi Spee ja hänen kolme 
laivaansa voittivat englantilaiset, myös Tulimaan, Punta Arenasin, 
Montevideon, Porto Alegren ja Rio de Janeiron ja Kap Verden saaret 
ja Azorit — Lissabonin, Oporton ja Bilbaon — siellä hän varmaan 
näkisi härkätaistelunkin! Le Havren, Southamptonin, Rotterdamin 
— oh, miten paljon hän joutuisi näkemään! »Varjelkoon poikani», 
huudahti äiti, »olisinpa itse vielä nuori!» 

Werner kohotti katseensa kartasta. »On vahinko, ettei Horst halua 

lähteä — hänhän lopulta lähinnä tulisi kysymykseen! Mitä luulette 
ehkä hän vielä päättääkin lähteä?» 

Puhelin soi. Inge tarttui kuulotorveen. »Sinäkö veliseni? Tule 
kotiin — tärkeitä uutisia! — Mitä, etkö voi tulla? Toveri-iltako? 
Odota hetkinen —» Hän viittasi Wernerin luokseen: »Horst on 
puhelimessa — nyt voit heti kysyä häneltä itseltään.» Werner 
tarttui kuulotorveen, tervehti veljeään, kertoi hänelle, mitä kapteeni 
oli kirjoittanut. Hän tietenkin väistyisi mielellään, jos Horst vain 
haluaisi lähteä — 

Ei, ei, se oli mahdotonta, Horst vastasi. Hän ei nyt voinut heittää 
työtään kesken, 

»Mutta minä muka voin», Werner huusi, »sitä kai tarkoitat! 
Minähän en ole niin erikoisen tärkeä, eikö totta? Minä en ole 
korvaamaton!» 

Tyhmyyksiä, Horst vastasi, tällaisena aikana jokainen mies oli 
tärkeä, jopa korvaamaton. Milloin laivan oli määrä lähteä? 

»Minun pitäisi olla jo ylihuomenna Bremenissä», huusi Werner. 
»Mutta kapteeni kirjoittaa, että ellemme tällä kertaa voi lähteä, 
hän voi ottaa sinut tai minut seuraavalle matkalle mukaansa — 
neljän kuukauden kuluttua hän palaa takaisin Saksaan ja lähtee 
uudelleen.» 

Siinä tapauksessa Wernerinkin oli jäätävä, Horst sanoi. Hänen 
oli parempi lähteä vasta keväällä, lähteä nyt tovereittensa kanssa 
vuoristoon — 

Äiti tempasi kuulotorven Wernerin kädestä. »Mitä oikein ajattelet, 
Horst? Entäpä jos toukokuuhun mennessä tulee jokin este? Tällaista 
tilaisuutta hän ei ehkä enää koskaan elämässään saa uudelleen —» 

Äiti jäi kuuntelemaan, Horst puhui, äidin käsi vajosi hitaasti, hän 
laski kuulotorven paikoilleen. »Mitä hän sanoi?» kysyi Werner. 

Äiti kohautti olkapäitään. »Hän eihalua ryhtyä sinua taivuttelemaan 

— saat tehdä niinkuin itse haluat. Niin hän sanoi.» 

»Eikö mitään muuta, äiti?» Werner tiukkasi. »Eikä mitään 
muuta?» 

Äiti vaikeni tuokion, sanoi sitten, hiljaa: »Sanoi, sanoihan hän vielä 
jotakin: jokaisen on tiedettävä velvollisuutensa.» 

He istuivat pöydän ääressä, kukaan ei sanonut sanaakaan. He menivät 
saliin. Inge sytytti kuusen kynttilät. Otti pienen kuusenoksan, piteli 
sitä kynttilän liekissä — joulun tuoksu täytti huoneen. Werner 
avasi pakettinsa, niissä kaikissa oli tarpeellisia hiihtovälineitä — 
hän suuteli äitiään ja sisartaan. Lopulta Inge sanoi: »Sinun pitäisi 
kuitenkin matkustaa!» 

Äiti nyökkäsi, sanoi: »Niin, sinun pitäisi matkustaa, poikani. 
Tiedäthän, miten vaikea minun on luopua sinusta neljäksi 
kuukaudeksi — juuri nyt, kun Horst asuu poissa kotoaan. Ja 
kuitenkin pyydän: matkusta! Kenellepä saksalaiselle nuorukaiselle 
tällaisina aikoina tarjoutuu näin suurenmoinen tilaisuus — tuskin 
yhdelle sadastatuhannesta! Toverisi ymmärtäisivät sen hyvin, 
iloitsisivat kanssasi ja puolestasi. Etkö tahtoisi vielä kerran harkita 
asiaa? Voisit neuvotella siitä ystäväsi Gerhardin kanssa.» 

Poika ravisti hitaasti päätään. »Gerhardin kanssako? Hän sanoisi 
minulle aivan samaa. Jokaisen on itse tiedettävä velvollisuutensa 

— Horst sanoi niin. Mutta hänen velvollisuutensa ja minun 
velvollisuuteni ja jokaisen meikäläisen velvollisuus on sama — 
meidän välillämme ei ole mitään erotusta. Mitäpä arvoa meillä olisi, 
ellemme voisi jotakin uhrata asiamme hyväksi?! Monet meikäläiset 
ovat jo uhranneet henkensä ja vielä monin verroin useammat 
verensä ja terveytensä! Ja sadat vapautensa — johtaja itse istui 
puolitoista vuotta Landsbergissä, joka päivä ahmivat kaikki maan 
vankilat tovereitamme. Horst ja minä —» 

Inge keskeytti hänet. »Tekin olette istuneet, te molemmat! 

Luuletko, että äidistä ja minusta on erikoisen hauskaa joka toinen 
viikko tietää teidän istuvan 1 A:ssa?» 

Werner nauroi. »Poliisivankilassa! Pari tuntia tyrmässä, pari päivää 
korkeintaan. Mitäpä se merkitsee, sitä ei kukaan voine sanoa uhriksi. 
Nyt vasta, ensimmäisen kerran, voimme osoittaa, miten uskollisia 
olemme — meidän tarvitsee vain kieltäytyä eräästä huvista, no niin, 
aika suuresta huvista. Horst ei epäröinyt hetkeäkään, alusta alkaen 
hän on selittänyt kieltäytyvänsä matkasta — tietenkin se merkitsee 
hänelle uhria! Ja minäkö olisin häntä huonompi? Sanoisin: Toverit, 
hoitakaa itse koko putiikki, menkää kaduille, tapelkaa punaisten 
säkien kanssa — minä matkustan Amerikkaan, heipä hei! Äiti, 
sehän olisi melkein sama kuin jos isä sodan aikana olisi jäänyt 
kotiin — hän olisi hyvin voinut tehdä sen eikä kukaan olisi pitänyt 
sitä pahana — kotiseurakunnat tarvitsivat myös pappejaan. Ja siitä 
huolimatta hän ensimmäisenä ilmoittautui vapaaehtoiseksi. Tänään 
on päinvastoin: tänään isänmaa vaatii meitä pysymään kotona — 
emme saa hyljätä sitä! Taivas tietää, että kaipaan kaukaisia maita 
ja kesyttömiä meriä — ja Horst kaipaa niitä yhtä suuresti kuin 
minäkin. Hyvä, meidän on kieltäydyttävä näkemästä niitä, koska 
olemme saksalaisia nuorukaisia — velvollisuutemme pidättää 
meidät täällä. Sen tähden sinun on kirjoitettava kapteenille, että 
hän saa lähteä yksin tällä kertaa ja myös keväällä! —Ja nyt äiti, nyt 
minun on lähdettävä. Toverit odottavat jo asemalla!» 

Inge katseli häntä suuriksi laajentunein silmin. Hän ei ollut koskaan 
aikaisemmin kuullut nuoren, nauravan veljensä puhuvan tällä 
tavoin, näin kauan ja näin vakavasti. 

Huoneessa vallitsi äänettömyys. Sitten äiti sanoi: Jää luoksemme, 
poikani! Älä lähde vuoristoon!» Werner ja Inge säpsähtivät, 
tuijottivat ihmeissään äitiin — mikä häntä vaivasi? Hänen äänensä 
oli rauhallinen ja selvä, hän ei puhunut tavallista äänekkäämmin ja 
kuitenkin hänen sanoissaan oli omituinen, läpitunkeva kajahdus, 
lämmin ja luja — oli kuin ne olisivat olleet täynnä salaista kipua. 

Äiti huomasi sen itsekin, hämmentyi, sanoi: »Tämä on ensimmäinen 

kerta, jolloin joku teistä aikoo olla joulun poissa kotoa — se vaivaa 
minua! Älä lähde, Werner, oma pieni poikani!» 

Werner astui huoneen poikki äidin luokse, laski kätensä hänen 
hartioilleen. »Mutta äiti, mikä sinua vaivaa? Horsthan tulee tänne 
ja Inge ja Ingen sulhanen! Gerti täti, rakas sisaresi, hänkin on 
luvannut tulla —» 

Äiti ei vastannut, ravisteli vain hitaasti päätään. 

»Vävynhän vain viikon poissa», Werner nauroi. »Saat aivan pian 
minut jälleen takaisin!» Hän suuteli äitiä nopeasti.» Odottakaahan, 
kunnes näette, miten ruskeana ja reippaana palaan takaisin kotiin.» 

Hän meni huoneeseensa, vaihtoi vaatteita, naiset kuulivat hänen 
hyräilevän itsekseen. Sitten hän palasi nauraen ja riemuiten: 
»Katsokaa, mitä pidätte minusta? Miellyttävätkö uudet höyhenet?» 

Hänen yllään oli sininen, norjalainen hiihtopuku, päässään 
tuulilakki, kaulassaan kirjava huivi. Käsineet, kirjavatupsuiset 
saappaat — sukset, sauvat, täysinäinen selkäreppu selässä. 

Äiti katseli häntä — kaunis, kaunis oli hänen poikansa! 

Inge nyökkäsi: »Olet kuin vastikään munasta kuoriutunut, senkin 
veijari — älä nyt vain tahri joulukomeuttasi! — Ja pidä huoli, ettet 
katkaise jalkaasi.» 

»Älä vaaku, pahanilman lintu», Werner nauroi. 

* * * 

Kaksi pelastusretkikuntaa oli liikkeellä, kokeneita hiihtäjiä, jotka 
jo olivat pelastaneet monta ihmishenkeä. He pelastivat joukkueen 
johtajan, pelastivat myös iskumies Köhlerin, joka lumimyrskyn 
halki oli onnistunut pääsemään erääseen karjamajaan. Ja he löysivät 
lumesta Hans Teschen, löysivät myös Fritz Radloffin, Werner 
Wesselin ja nuoren tytön Hildegaardin. Nämä kolme makasivat 

rinnakkain lumen peitossa. Werner Wessel ei ollut luopunut 
kokemattomista tovereistaan, vaikka helposti olisi voinut pelastua 
lumimyrskyn alkaessa. 

He kuormasivat nuo neljä ruumista rekiin, laskeutuivat 
Krummbuhliin, nostivat vainajat paareilleen pieneen Wangin 
kirkkoon. 

Horst tuki äitiä, Gerti täti saapui heidän mukanaan, heidät 
opastettiin hiljaiseen kirkkoon. 

Nuo neljä lasta lepäsivät tammenlehtien välissä. Heidän ympärillään 
oli kukkia. Heidän kasvonsa olivat raikkaat, ruusuiset ja terveet. 
Vaalean tytön vieressä makasi hänen poikansa — hänen kasvonsa 
olivat kuin nuoren sankarin. 

Äiti tuijotti poikaansa. Kuiskasi: »En voi uskoa, että hän on kuollut ! 
Hänen täytyy vielä elää, hänen täytyy!» 

Sen jälkeen äiti ei sanonut enää sanaakaan, ei päästänyt 
äännähdystäkään. Ei nyyhkyttänyt, ei vaikeroinut, tuijotti vain 
ääneti kaunista poikaansa. Auringonsäde tunkeutui kirkon 
ikkunasta, suuteli poikaa — suuteli hänen otsaansa ja poskiaan ja 
suutaan. 

Äkkiä äidin polvet alkoivat horjua. Hänen sisarensa ja Horst tukivat 
häntä, taluttivat hänet ulos. »Jospa hän vain voisi itkeä», kuiskasi 
Gerti täti. 

Äiti kuuli sen — oli kuin joku olisi puhunut äärettömässä 
etäisyydessä. Hän katsoi noita molempia, näki kyyneleitä heidän 
silmissään. Mitä — eikö hän itse siis itkenytkään? Voi, hän itkisi 
vielä, itkisi paljon, paljon — monena murheellisena yönä — 

Horst saattoi naiset asemalle, äiti noudatti kuuliaisesti hänen 
määräyksiään. »Teidän on matkustettava edellä», Horst sanoi. 
»Minä pidän täällä huolen kaikesta, saatan Wernerin kotiin. 
Ingehän on Berliinissä — järjestää, kodin kuntoon.» 

Äiti nyökkäsi, Horst nosti hänet varovasti junaan. 

Horst seisoi asemasillalla, liikahtamatta, katseli kauan heidän 
jälkeensä. Karkaisi lopulta mielensä, puri hampaansa tiukasti 
yhteen. 'Minun on keskittäydyttävä tehtävääni’, hän ajatteli. 

Hän meni asemapäällikön puheille, kysyi miten oli meneteltävä 
vainajia kuljetettaessa. Asemapäällikön naama venyi pitkäksi, hän 
kaivoi esiin ohjesääntönsä, selaili niitä, löysi lopulta säädökset 
ruumiiden kuljettamisesta rautateitse. Horstin kulmat rypistyivät, 
mies puhui ruumiista ja hän tarkoitti Werneriä, tarkoitti tuota 
vaaleata tyttöä ja tovereitaan. 

Tuo kaikki oli nähtävästi kovin monimutkaista. Hänen oli 
neuvoteltava lääkärien kanssa, viranomaisten kanssa. Ilmeni yhä 
uusia vaikeuksia, hänen oli hankittava todistuksia, kaikenlaisia 
papereita. 

Hän juoksi tuntikausia ympäri kaupunkia, havaitsi että kestäisi 
päiväkausia, ennen kuin rautatievirkailijat olisivat tyytyväisiä. 
Mutta äiti odotti, odotti — hänen oli saatettava veljensä kotiin 
jouluksi. Hän teki nopean päätöksen, nousi seuraavaan junaan, 
palasi Berliiniin. Hän oli usein joutunut käyttämään kuorma-autoja 
värväysretkillä, hän tiesi, miten oli meneteltävä. Suoraan asemalta 
hän meni erääseen autotalliin, valitsi auton, antoi kunnostaa sen 
pitkää matkaa varten. Valitsi ohjaajan, johon saattoi luottaa, omaan 
Iskuunsa kuuluvan miehen. Sitten arkut, hyvät arkut — 

Melkein kaksitoista tuntia he ajoivat painavassa kuormavaunussa 
jäätyneitä maanteitä pitkin, ohjasivat vuorotellen. Hirschbergin 
SA-miehet ottivat heidät vastaan, auttoivat heitä. Oman toverinsa, 
Teschen, he olivat jo toimittaneet kotiin. He kantoivat arkut 
Wangin kirkkoon, laskivat vainajat arkkuihin — Horst seisoi ääneti 
vieressä, katseli heidän työtään. 

Wang, hän ajatteli, Wang? Kaukana Norjassa oli sen niminen kylä. 
Mutta muuan romanttinen Preussin kuningas osti pyhän Olavin 

ikivanhan sauvakirkon, jonka talonpojat aikoivat repiä, siirrätti 
sen tänne Riesengebirgeen kenties sata vuotta sitten. Nimessään 
se säilytti muiston pohjoisesta kotimaastaan, kohosi nyt keskellä 
Saksanmaata kertoen vuoristoon lähtevälle nuorisolle jaarleista ja 
sankareista ja hurjista taistelijoista. 

Horst ajatteli: hän oli kuitenkin päässyt kauas avaraan maailmaan, 
Werner, hänen veljensä! Lepäsi nyt kaukana pohjolassa, jota hän 
niin suuresti rakasti, jonka halki hän jo koulupoikana oli samoillut 
partiolaisena, lepäsi lumen ja jään keskellä Wangissa, kirkossa, jossa 
muinoin viikingit myrskyisiltä sotaretkiltään palattuaan nukkuivat 
viimeistä untaan. 

Toverit kantoivat vainajat arkuissaan ulkoilmaan, täyttivät 
kuormavaunun oljilla, jotta vainajain matka olisi ollut helppo. 
Kohottivat arkut kuormavaunuun, sitoivat ne lujasti kiinni vahvoilla 
köysillä. 

Muuan heistä ojensi Horstille lasin, tarjosi hänelle voileipää. 
Horst joi, puraisi leipää, nielaisi vaivoin palasen. Antoi lopun 
takaisin sanoen: »Kiitos! Ei maistu vielä, kenties myöhemmin! 
— Sähköttäkää heti, kuuletteko? Sähköttäkää äidilleni, muiden 
vanhemmille, myös lippukunnanjohtaja Breuerille!» 

Hän nousi ohjausistuimelle, alkoi ohjata vaunua kotiin. Yön halki 
he ajoivat, tunti kului toisensa jälkeen. »Nuku vain, jos voit», Horst 
sanoi toverilleen. »Herätän sinut tarpeen vaatiessa.» 

Hän ajoi, ajoi — voi, kaikki oli niin toisin kuin muulloin! Tavallisesti 
kadut olivat täynnä kiihtyneitä kansanjoukkoja, vaunut liehuvia 
lippuja, nuoria, riemuitsevia ihmisiä. Nyt vallitsi vain pimeys vain 
ääretön yksinäisyys. Hänen takanaan olivat arkut ja missä vainajat. 

Jäätyneitä niittyjä, mustia metsiä, välistä kyliä — hänen katseensa 
tuijotti suoraan eteenpäin, vaunun valokeilaan. Hän tarkkaili vain 
ohjauspyörää, vain maantietä, hänen aivoissaan ei ollut ainoatakaan 
ajatusta, oli kuin hän ei vielä olisi lainkaan tajunnut, mitä oli 

tapahtunut. 

Sitten, aivan äkkiä, tietoisuus vavahdutti häntä: minä, minä, olen 
syyllinen, kaikki on minun syytäni! — Minun syytäni — miksi juuri 
minun? Siksi, että olisin voinut estää sen — jos vain — jos vain — 

Oikeanpuoleinen etupyörä painui tien reunaan, vaunu luiskahti, 
joutui arveluttavan lähelle maantienojaa. Hän käänsi nopeasti 
ohjausratasta, väisti töin tuskin paksun poppelin. Mikä oli hätänä? 
Ajoiko hän epävarmasti, eikö hän enää kyennyt hallitsemaan 
vaunua? 

Hän jarrutti voimakkaasti, nykäys herätti toverin. »Päästä minut 
ohjaamaan, Horst», hän pyysi, »sinun on levättävä!» 

Mutta Horst ei suostunut. »Älä tahdon itse ajaa veljeni kotiin.» 
Hän ajoi vaunun tiensivuun, pysäytti sen. Nojautui taaksepäin, 
sulki silmänsä, yritti nukkua. Mutta ei voinut, ajatus ei jättänyt 
häntä rauhaan. »Minun on päästävä siitä selville», hän kuiskasi 
itsekseen. 

Hänen aivonsa työskentelivät kuumeisesti. Veli oli kysynyt 
häneltä, mihin seurueeseen hänen oli liityttävä vuoristomatkalla. 
Vain hänen kehoituksestaan Werner oli lähtenyt yhdessä toverien 
kanssa. Jos poika olisi lähtenyt partiolaisten mukana — hänelle ei 
olisi tapahtunut mitään. He kaikki olivat hengissä ja terveinä. Hän 
ei tiennyt, minne partiolaiset olivat lähteneet — mutta vaikka he 
olisivat valinneet saman tien, kaikki olisi kuitenkin sujunut hyvin. 
Sillä partiolaiset olisivat varmaan lähteneet liikkeelle suoraan 
asemalta, eivät olisi ensin osallistuneet kansanäänestykseen eivätkä 
vielä sen jälkeen olisi tehneet nopeata värväysretkeä kaupungin 
halki — ja Werner olisi mennyt heidän mukanaan, hänhän oli vielä 
liian nuori äänestämään. Siten he olisivat voittaneet aikaa, kolme 
tuntia vähintään, olisivat ehtineet turvaan jo aikoja ennen tuon 
pirullisen lumimyrskyn alkamista! 

Hän, vain hän oli vastuussa. Hän oli neuvonut veljeään. 

Silloin kohtalo oli kysynyt hänen mieltään jo toisen kerran! Hänen 
soittaessaan kotiin lauantai-iltana, Wernerin lukiessa hänelle 
ääneen kapteenin kirjeen. 

Hänen olisi tarvinnut sanoa vain yksi ainoa sana, yksi ainoa, 
vähäinen sana, 'Matkusta!’. Veli olisi tänään ollut Bremenissä, 
olisi ollut laivassa, olisi lähtenyt kauas avaraan maailmaan. Pari 
päivää sateen ja sumun halki, kenties — sitten kesän paisteeseen 
ja auringonvaloon! Hän ei ollut sanonut tuota sanaa, tuota sanaa, 
joka kuitenkin olisi varmasti pelastanut Wernerin uhkaavasta 
onnettomuudesta. 'Jokaisen on tiedettävä velvollisuutensa’ — niin, 
juuri niin hän oli sanonut. Velvollisuutensa? Joskin hän itse tunsi 
näin ajattelemisen ja näin toimimisen velvollisuudekseen, tarvitsiko 
sen silti olla myös hänen veljensä velvollisuus? Olihan hän itsekin 
lähtenyt Wieniin, elänyt siellä vain ylioppilaana, nauttinut täysin 
siemauksin nuoruudestaan? Tosin hän oli sielläkin työskennellyt 
liikkeen hyväksi, oli puhunut punaisten kokouksissa, oli taistellut 
Hitlerin lipun puolesta voi, olisihan Wernerkin yhtä hyvin voinut 
siellä kaukana Buenos Airesin ja Santiagon saksalaisten parissa 
toimia Saksan vapauden asian hyväksi! 

Olipa miten hyvänsä — pääasia pysyi samana: hänen neuvonsa oli 
lähettänyt poikaparan valkoiseen kuolemaan! 

Kuolemaan — arkkuun, joka oli hänen takanaan! 

Hän voihki tuskaansa. Laupias taivas — hän, hänkö oli syypää, 
veljensä kuolemaan? Hän ei voinut kestää sitä — 

Sitten hän mietti: entäpä jos kaikkea tätä ei olisikaan tapahtunut? 
Entäpä, jos näitä paria päivää ei olisi ollutkaan, jos Werner juuri nyt 
kysyisi häneltä: kenen kanssa minun pitää lähteä? Ja kysyisi myös: 
lähdenkö Amerikkaan? 


Mitä hän vastaisi? 

Hän mietti kauan, tutkisteli mieltään. Kuiskasi sitten: »Niin on 


— sanoisin hänelle uudelleen samat sanat, jotka silloinkin sanoin! 
Älä matkusta — tee velvollisuutesi! Ja lähde vuoristoon tovereittesi 
kanssa, älä partiolaisten mukana!» 

Hän huokasi syvään — hänen ei siis tarvinnut enää syytellä itseään? 

Ja kuitenkin sama ajatus yhä kalvoi hänen mieltään, kalvoi, ei suonut 
hänelle rauhaa — 

Hän oikaisi vartalonsa, tarttui jälleen ohjauspyörään. Voitti 
hermonsa, hillitsi mielensä yli-inhimillisin ponnistuksin. Ja hän 
ajoi vainajineen pitkin teitä, tunnin toisensa jälkeen, yön halki, 
halki harmaan sarastuksen ja alakuloisen aamun. 

He saapuivat Berliiniin. Toverit odottivat heitä autotallin 
edessä. Lippukunnanjohtajan sivusmies Sprinckstub oli mukana, 
samoin Fiedler, Markus ja monta muuta. He nousivat vaunuun, 
istuutuivat arkkujen viereen, eivät sanoneet sanaakaan. He 
saattoivat Fritz Radloffin kotiinsa — toisen lippukunnan, hänen - 
oman lippukuntansa, miehet kantoivat arkun. He saattoivat tytön 
kotiinsa, Hildegaard Schönfeldin, kantoivat kevyen arkun hänen 
vanhempiensa asuntoon. Saapuivat lopulta pappilaan Judenstrassen 
varrelle. 

He laskivat Wernerin paareille, jäivät seisomaan avoimen arkun 
ympärille. Sitten vasta Inge haki äidin. 

Horst tuki äitiä, puristi hiljaa hänen kättään. 

»Toin hänet kotiin hyvin varovasti, terälehteäkään ei pudonnut 
hänen rinnallaan olevasta kukkaseppelestä. Katso, hän nukkuu äiti 

— ylpeänä ja kauniina — kuin nuori soturi!» Mutta hänen äänensä 
värähteli. 


* * * 

Lippukunnanjohtajan sivusmies Sprinckstub ja neljännen 
lippukunnan viisi iskunjohtajaa kohottivat arkun hartioilleen, 
kantoivat sen portaita alas. Talon edessä vajosivat hakaristiliput 

tervehdykseen. Sitten kajahti syvän äänettömyyden halki 
lippukunnanjohtajan heleä ääni: »S A—asento! Katse vasempaan!» 

Iskumichet seisoivat rivistönä kadulla, kohottivat käsivartensa 
tervehdykseen arkkua vaunuihin nostettaessa — soittokunta soitti 
hiljaista kunniamarssia. SA marssi vielä kerran arkun ohitse pitkänä 
kulkueena, jokainen iskumies tervehti toveriaan katseellaan ja 
kättään kohottaen. Rummut kumahtelivat raskaasti surumarssia, 
soittokunta soitti virttä. Kulkue lähti hitaasti liikkeelle. 

Alkoi jo hämärtää, kadut olivat täynnä ihmisiä. Isku ykkösen 
savuavat pikisoihdut loivat synkkää valoaan. Ja oli kuin näissä 
punaisissa kaupunginosissa ei enää olisi ollut ainoatakaan punaista. 
Kaikkialla oli vain ystäviä, jotka syvän hiljaisuuden vallitessa 
tervehtivät vainajaa. 

P. Nikolain vanha hautausmaa oli tungokseen asti täynnä väkeä. 
Papit puhuivat, heidän jälkeensä puhui tohtori Goebbels, joka oli 
keskeyttänyt joululomansa, kiirehtinyt Reinin rannalta takaisin 
Berliiniin voidakseen avoimen haudan ääressä lausua viimeisen 
tervehdyksensä nuorelle ystävälleen. 

Sitten astui lippukunnanjohtaja Breuer haudan ääreen puhuen 
seuraavasti: 

»Rakas, vaalea nuorukainen! Vielä viikko sitten istuimme kanssasi 
Iskusi joulujuhlassa, onnittelimme sinua onnellista, joulunäytelmäsi 
takia. Silmäsi säteilivät, iloisena kerroit meille kaipaavasi 
vuoristoon. ’Kunpa vain lunta sataisi’, sanoit. Lunta satoi — ja lumi 
tuli olemaan käärinliinanasi. 

Vielä tuskin osaamme käsittää, mitä todella on tapahtunut. 
Korvissamme soi vielä hilpeä naurusi — kurkkuamme ahdistaa. 
Kuulemme vielä äänesi kuulemme sinun puhuvan innosta hehkuen 
Saksan vapaudesta, näemme sinun marssivan Iskusi mukana 
kirkas katseesi suoraan eteenpäin tähtäytyneenä kuin odottaisit 
pyhää juhlapäivää. Vaikka olitkin niin nuori, niin kovin nuori, 

ymmärsit kuitenkin selvästi velvoituksesi tänä Saksan historian 
pimeimpänä aikana. Ymmärsit, että saksalaisen ylioppilaan on 
seistävä saksalaisen työmiehen rinnalla vapauden ja rehellisen, 
toden sosialismin puolesta taisteltaessa — niin jouduit kuulumaan 
ruskeiden soturiemme parhaimmistoon. Iloisena täytit paikkasi, 
milloin sinua tarvittiin. Kun toverisi olivat hädässä ja vaarassa, olit 
heidän mukanaan, Werner Wessel! Olit paras toverimme! Olemme 
kerääntyneet tervehtimään sinua viimeisen kerran — sinua 
muistaen lähdemme jälleen marssimaan eteenpäin taisteluun! Sinua 
hyvästellessämme lupaamme kiihkein mielin, ettei taistelumme jää 
kesken — meillä ei ole lepoa. Meitä ajaa eteenpäin sydämemme 
taipumaton, uhmaileva tahto — tahdomme katkaista kahleemme, 
tahdomme tehdä kansastamme jälleen vapaan kansan. Tämän 

valan vannomme hautasi ääressä, rakas, vaalea nuorukainen- 

jalo sankari, neljännen lippukunnan iskumies!» 

Hän tarttui lapioon, täytti sen mullalla, ojensi sen äidille. Äiti heitti 
multaa hautaan, heitti hautaan myös valkoiset ruusut, jotka Inge 
ojensi hänelle. Ja jokaisen vuorostaan viskatessa kolme kourallista 
multaa arkun kannelle kaikui tuhansien huulilta hiljainen, 
hilliintynyt laulu: 


»Veli kuuletko, rumpu — rumpu soi, 
veli, rinnalla etkö marssia jaksa? 

Enää emmehän orjia olla voi, 
ylösnousemuksen on näkevä Saksa! 

Eläköön, eläköön — et unhoon jää, 
sua neljäs lippukunta tervehtää!» 

Ja rummut, rummut pärisivät kumeasti. Soihdut hehkuivat 
punertavina synkän hautausmaan yllä. 

Horst talutti äitinsä avoimen haudan äärestä vanhan hautausmaan 
kävelytielle. »Kuulethan, äiti» hän sanoi, he laulavat hänen 
lauluaan, laulavat Wernerin laulua.» 

Tuskin havaittava hymy kohosi äidin murheellisiin kasvoihin, 

hän puristi tiukasti poikansa kättä, puristi kaikkien ympärilleen 
kerääntyvien ystävien käsiä. 

Aivan hänen vieressään seisoi Josef Goebbels kääntämättä 
katsettaan hänestä. *Hän ei itke*, Goebbels ajatteli, *ei itke, ei 
vieläkään. Jokainen näkee, miten äärettömästi hän kärsii — eikä 
kuitenkaan itke! 

Millainen nainen, millainen saksalainen nainen!* 

He saapuivat hautausmaan portille, molemmat papit nostivat 
hänet vaunuihin, istuutuivat hänen viereensä — tuomiorovasti ja 
P. Nikokin seurakunnan kirkkoherra. He olivat hänen miehensä 
entisiä virkaveljiä ja hyviä ystäviä. Inge nousi vaunuihin. 

»Tulehan, Horst!» hän sanoi. 

Horst tuijotti sisartaan — puhuiko joku? Hän sanoi: »Inge — 
sinähän pysyt äidin luona, sinä ja molemmat pastorit ja —.» Hän 
kurkisti vaunuihin, jatkoi: »Missä on sulhasesi? En ole nähnyt 
häntä tänään —» 

»Hän on sairas», Inge vastasi hiljaisesti. 

Horst ei kuullut, jatkoi: »He hautasivat hänet kuin nuoren 
kuninkaan. Sinä olet järjestänyt kaiken, Inge.» 

Inge torjui. »Älä viitsi, Horst. Nouse vaunuihin — etkö aio lähteä 
mukaan?» 

Horst ravisti päätään, kuiskasi: »Odotan, kunnes kaikki ovat 
lähteneet. Tahdon aivan yksin sanoa hänelle hyvästi.» 

IX. 


Uusivuosi 1930. 

Horst on sairas, Fiedler ja Barrikadi-Albcrt 
toimittavat hänet kotiin. — Sairaus ja toipuminen. 
Tulevaisuuden suunnitelmia. — Punaiset salolaiset 
päättävät murhata Horst Wcssclin, yllättävät hänet 
ja ampuvat hänet maahan. 


Uudenvuodenaatto —» Barrikadi-Albert tempasi oven auki, viskasi 
lakkinsa vuoteelle. »Onko sinulla mitään syötävää, äiti?» hän huusi. 
»Minulla on suden nälkä.» Vanha nainen nousi ompelukoneensa 
äärestä, meni keittiöön, palasi kohta takaisin tuoden keittoa 
pojalleen, myös leipää. Lisäksi lautasellisen edellisestä päivällisestä 
säästynyttä ja uudelleen lämmitettyä hapankaalia. Äiti asetti kaiken 
tuolille, työnsi sen vuoteen viereen, istuutui jälleen koneensa ääreen. 

Mutta hän ei alkanutkaan ommella, laski kädet helmaansa, katseli 
ääneti poikaansa. 

Sprengel vilkaisi häneen hämmästyneenä. »No, mikä hätänä, äiti?» 
hän kysyi. »Et pyöritä rukkiasi, mikä sinua vaivaa?» 


Äiti sanoi: »Bruno kävi täällä — enpä tiedä, onko hällä muuta 
nimeä ollenkaan, odotti kauan sinua. Se on se iso mies viidennestä 
Iskusta, se joka työskentelee Horstin kanssa Maanalaisessa.» 

»Käsitän», poika sanoi. »Mitä hän halusi?» 

Äiti kertoi. Hän oli puhellut miehen kanssa, saanut häneltä urkituksi 

kaikki tarpeelliset tiedot. Bruno oli tullut tänne Frankfurter 
Strasselta, oli ollut kovin huolissaan Horstin takia. Horst oli sairas 


»Sairas?» Albert huudahti. 

No niin — siinä oli jotakin epäselvää. Joka tapauksessa hän oli aivan 
murtunut hermot kokonaan lopussa. Jotakin oli tehtävä, hänet oli 
toimitettava kotiin. 

Poika kohautti olkapäitään. »Tunnethan hänet, äiti! Vaikka 
me kaikki yhdessä polvillamme rukoilisimme häntä, hän tekee 
kuitenkin, aivan niinkuin itse katsoo parhaaksi.» 

»Mutta entäpä jos hänen esimiehensä antavat hänelle määräyksen ?» 
äiti huudahti. »Ylijohtaja tai tohtori Goebbels — heitä kai hän 
tottelee eikö totta?». 

Äiti nousi, meni poikansa luokse, istuutui hänen viereensä 
vuoteen reunalle. »Horst kävi äskettäin täällä — päivää ennen 
hautajaisia, toi Iskusi ohjeet. Hän oli aivan sekaisin, luuli, että sinä 
yhä olet iskunjohtaja. Sitten hänen mieleensä muistui, että ne ovat 
erottaneet sinut — hän sanoi, että sinun pitäisi vielä puhua johtajan 
kanssa, pyytää häntä määräämään sinut vielä kerran johonkin 
toiseen iskuun — tavalliseksi iskumieheksi. Sanoi sinun pääsevän 
varmasti pian ylenemään, kunhan vain luopuisit tuosta kirotusta 
turvanpyörittämisestä. Hän istui sohvalla, alkoi jo hämärtää. Ja 
sitten hän puhui minulle — noin vain hajanaisesti. Olen tuuminut 
sitä kauan ja tiedänpä hyvin, mikä häntä vaivaa.» 

»Kerro, äiti!» Albert pyysi. 

Äiti nyökkäsi. »Eipä siinä ole paljon kertomista! Muuten hän on aina 
kertonut kaiken äidilleen — nyt hän ei voi tehdä sitä, kun äidillä on 
muutenkin liian paljon murhetta Wernerin kuoleman takia. Ja siksi 
hän puhui minulle, aivan kuin minä olisin ollut hänen äitinsä. Hän 
soimaa itseään, häntä kiusaa ajatus, että hän on syyllinen. Werner 

oli kysynyt häneltä neuvoa, hän oli kehoittanut Werneriä lähtemään 
tovereittensa mukana. Sanoin hänelle, ettei hänen pitäisi ajatella 
tyhmyyksiä — hän tietää sen itsekin, mutta ei pääse eroon tuosta 
ajatuksesta. Hän pysyi kunnossa, ei suonut itselleen hetkenkään 
lepoa — koko tuona onnettomana viikkona hän lienee nukkunut 
tuskin kymmentä tuntia. Nyt olette haudanneet Wernerin — tuo 
jännitys, joka piti hänet kunnossa, on poissa. Lisänä vielä on tuo 
alinomainen rähinä hänen asunnossaan! Se vanha lohikäärme, 
Salmin leski, on palannut ja lyö löylyä lakkaamatta.» 

»Tiedän, tiedän», sanoi Albert, »on ollut jo kaksi viikkoa kotona. 
Akka matkusti ensin tiehensä, kun Horst ystävällisyydessään oli 
maksanut hänelle kuukausien vuokran etukäteen. Nyt eukko on 
palannut, vaatii lisää häneltä, ja yrittää kaikin keinoin karkoittaa 
häntä asunnosta. Joka päivä hän haastaa riitaa Ernan kanssa —» 

»Sen nyt ei vielä tarvitse merkitä mitään», äiti keskeytti. Mutta 
akka on ryhtynyt punaisten sakilaisten liittolaiseksi ja juuri siitä 
Bruno halusi puhua kanssasi. Hän sanoi —» 

»Mutta kerro, äiti, Albert ahdisti, »kerro nyt vihdoinkin!» 

»Älähän, poikaseni», äiti sanoi, »en sano sanaakaan enää, ellet 
ensin syö.» 

Albert sieppasi tottelevaisesti haarukan, ahtoi hapankaalia 
vatsaansa, ahmi keiton, pureskeli leipäänsä. He istuivat vaiti 
rinnakkain vanhan vuoteen reunalla. Äiti puhui kuiskaten. Kertoi, 
mitä Horst äskettäin oli puhunut ja mitä Bruno samana päivänä 
oli kertonut hänen istuessaan ompelukoneensa ääressä. Poika ei 
keskeyttänyt häntä, kuunteli tarkkaavaisesti. »Ja siksi», äiti sanoi 
johtopäätöksenään, »sinun on haettava hänet asunnostaan jo 
tänään — toimitettava hänet pappilaan. Sinun on puhuttava asiasta 
lippukunnanjohtajalle ja kaikille tovereille, hänen sisarelleen ja 
äidilleen, kaikille, jotka häntä rakastavat.» 

* * * 

Sprengcl juoksi Pommisuojaan — siellä paloivat kynttilät kuusessa. 
Sprengel vilkaisi kiukkuisesti kuusta. »Eikö joulu jo ala hapantua 
— viskatkaa nyt lopulta tuo vehje ulos ikkunasta! Aiotteko juhlia 
ikuisesti?» 

»Juhlia?!» Fiedler huudahti. »Tuo kuusi on nähnyt vain 
yhteenpurtuja hampaita ja itkettyneitä silmiä!» Puhelin soi, hän 
tarttui kuulotorveen. »Kuka puhuu? — Erna? — No, mikä on 
hätänä?» 

Samassa hetkessä, Albert oli jo hänen vieressään, tempasi 
kuulotorven hänen kädestään, kuunteli, nyökkäili innokkaasti. 
»Täällä Sprengel! — Tiedän jo — Bruno kävi tänään äitiäni 
tapaamassa! Mistä puhutte? Tupakkakaupasta? — Siinä tapauksessa 
lopettakaa — tulemme heti — odottakaa meitä kadulla.» 

Hän tarttui Fiedlerin käsivarteen, veti hänet mukaansa. »Tule, tule 
heti — nyt on kiire!» 

He juoksivat katuja pitkin. Albert selvitti samalla lyhyin sanoin 
toverilleen asian. Frankfurter Strassen kulmassa he tapasivat tytön. 
»No, anna kuulua?» Albert tiukkasi. 

Tyttö katseli heitä arastellen, nöyrästi. Hän tiesi hyvin, etteivät 
nämä kaksi kärsineet häntä, sietivät häntä vain Horstin tähden. 
»Ovat likvidoineet Rossin», hän sanoi. 

»Kenet?» Fiedler huudahti. »Camillo Rossin, tuon 
punarintamalaisenko? Kuka sen on tehnyt? Ja mitä tuo tarkoittaa, 
likvidoineet? Onko hän kuollut? Vai haavoittunut? Etkö saa suutasi 
auki!» 

Tyttö kohautti olkapäitään. Kuka sen oli tehnyt — sitä hän 
ei tiennyt, mutta puolue otaksui S A: n miesten osallistuneen 
tappeluun. Hän ei tosin ollut kuollut, ei ainakaan vielä — mutta 

vaarallisesti haavoittunut hän oli. Ja aivan varmaa oli, että sakit 
aikoivat kostaa ja olivat valinneet Horst Wesselin uhrikseen. Tyttö 
ei enää änkyttänyt, vaan puhui lakkaamatta. Hän oli tällä viikolla 
juoksennellut ympäri kaupunkia, oli hankkinut paljon tietoja. Oli 
myös vakoillut rouva Salmia, jonka miesvainaja oli ollut erikoisen 
toimelias kommunisti — akka oli purjehtinut punaisesta kapakasta 
toiseen. Horst oli käynyt vain harvoin kotona, Erna oli yhä uudelleen 
yrittänyt puhua hänen kanssaan asiasta, mutta hän ei ollut viitsinyt 
edes kuunnella. Nyt Erna otaksui — 

He kävelivät edestakaisin talon edessä, antoivat tytön kertoa. 
Hänen päästyään loppuun Fiedler lähetti hänet asuntoon. »Mene 
edellä, älä sano Horstille, että olet puhunut meidän kanssamme. 
Tulemme kohta jäljessä.» 

He seisoivat ulkoeteisessä vanhojen puuportaiden juurella, 
miettivät, miten heidän oli meneteltävä. »Tällä kertaa emme saa 
olla yhtä tyhmiä kuin silloin kerran Potsdamin junassa», Sprengel 
huomautti. 

Richard Fiedler vastasi: »Hiiteen vanhojen eukkojen neuvot — 
mutta totta on kuitenkin, että äitisi on oikeassa! Ellei hän halua 
lähteä mukanamme, jäät vartioimaan tänne alas — minä menen 
suoraan Breuerin luokse ja hänen kanssaan tohtori Goebbelsin 
puheille. Tuon heidät molemmat tänne ja he kyllä saavat hänet 
järkiinsä.» 

He olivat täysin selvillä siitä, etteivät voineet enää odottaa 
päivääkään. Heidän oli heti toimitettava toverinsa pois täältä, oli 
melkein ihme, etteivät kommunistit vielä olleet iskeneet. He olivat 
varmaan yrittäneet useita kertoja, mutta laiminlyöneet sopivat 
tilaisuudet. Tämä Erna, se oli myönnettävä, osasi pitää silmänsä 
ja korvansa auki. Hänen valppautensa oli varmaan sotkenut 
punaisten juonet. Sitä paitsi oli Isku ykkönen Horstin tietämättä 
jo monta viikkoa, vartioinut katua — sen Fiedler oli saanut aikaan. 
Hänen miehensä suorittivat vartiopalvelusta illan hämärästä 
aamunsarastukseen asti. Jokaisen, jota ei ehdottomasti tarvittu 

muualla, oli suoritettava vartiovuoronsa. 

Mutta nyt oli ilmeistä, että punaiset sakit aikoivat iskeä kaikesta 
huolimatta, hinnalla millä hyvänsä. Päivä päivältä he vihasivat 
yhä enemmän Isku viitosen johtajaa, pillisoittokunnan keksijää, 
Horst Wesseliä, joka alusta alkaen oli saanut joukottain miehiä 
luopumaan heistä, käännytti parhaat heistä Hitlerin miehiksi ja oli 
nyt viimeksi siirtänyt taistelun heidän vahvimpaan varustukseensa, 
leimauspaikkoihin. Punaiset nimittivät häntä aivan julkisesti 
Itä-Berliinin kauhuksi! Wernerin hautaus oli myös tavattomasti 
ärsyttänyt heitä. Joskin se SA:lle merkitsi vain rehellistä ja 
harrasta surujuhlaa, niin vastustajat pitivät sitä kuitenkin samalla 
noiden kuolettavasti vihaamainsa fascistikoirain kiihdyttävänä 
mielenosoituksena. Ja juuri tuona hautauspäivänä oli hyökätty erään 
kuuluisan punaisen taistelijan kimppuun — samantekevää miten ja 
miksi! Vaikka ruskeapuseroiset olivatkin aivan viattomia, vaikka 
Ross olikin kaatunut erääseen sakilaisyhdistykseen kuuluvain 
rikollisten uhrina — punaiset juontenpunojat sysäsivät kuitenkin 
syyn SA:n niskoille! Eikä tuo kolttonen saanut jäädä sovittamatta, 
sekä surujuhlaan että Camillo Rossin pahoinpitelyyn oli annettava 
terävä vastaus. Kaiken tuon sietäminenhän olisi merkinnyt sitä, että 
he julkisesti myönsivät hakaristiläisten saaneen kadun haltuunsa! 


Sprengel ja Fiedler, nuo molemmat toverukset, tunsivat hyvin 
punaisten ajattelutavan. He olivat syntyneet ja kasvaneet Berliinin 
sydämessä, olivat koulussa istuneet noiden samojen poikien rinnalla, 
oppineet ammattinsa samalla kertaa kuin nuokin, jotka nyt olivat 
heidän katkerimpia vihollisiaan. Jos punaiset kerran aikoivat iskeä 
— ja sen he varmasti aikoivat tehdä — heidän iskunsa kohdistuisi 
Horstiin eikä kehenkään muuhun. Ketään iskunjohtajaa, ketään 
lippukunnanjohtajaa, tuskinpa Itä-Berliinin ylijohtajaakaan ei 
toiselta puolen rakastettu ja toiselta puolen vihattu yhtä paljon 
kuin häntä — siksipä punaiset valitsisivat uhrikseen juuri Horst 
Wesselin, elleivät aikoneet käydä käsiksi itse tohtori Goebbelsiin. 
He olivat kuitenkin jo kerran Gorlitzin asemalla yrittäneet murhata 
hänet, mutta murhayritys oli surkeasti epäonnistunut — ja S A oli 

moneen kertaan saanut kokea, etteivät he enää mielellään toista 
kertaa ryhtyneet toteuttamaan epäonnistunutta yritystä. Oliko se 
taikauskoa? Kenties — niin vain oli. 

Lisäsyynä oli sekin, että heidän vartijainsa kaikesta valppaudesta 
huolimatta, Emän uupumattomasta vakoilusta huolimatta, 
punaiset saattoivat helposti järjestää yllätyksen. Tuo Salmin leski 
oli varmasti punaisten altis kätyri. Erna oli aivan oikein käsittänyt 
vaaran, mutta ei hellittänyt! Eukko riehui ja karjui joka päivä heidän 
yhteisessä keittiössään, osoitti kiistamattomasti haluavansa päästä 
eroon molemmista vuokralaisistaan kiristettyään ensin heiltä niin 
paljon kuin vain sai irti. Hän kerskaili punaisista tuttavistaan, 
uhkaili kerran toisensa jälkeen tehdä lopun asiasta — poliisi sai 
painua hiiteen hänen puolestaan. 

Horst nauroi koko juttua, ei suhtautunut siihen vakavasti. Ei 
väistynyt täälläkään, puolusti täälläkin tyttöparkaa, jonka 
oli ottanut suojelukseensa ja joka lakkaamatta sai kuulla siitä 
solvauksia. Mutta nyt tämän viikon aikana, hän oli suhtautunut 
aivan välinpitämättömästi akan puuhiin, ei ollut enää välittänyt 
mistään. 

He kuulivat jonkun kävelevän portaissa. Erna juoksi heidän 
luokseen. »Miksi ette jo tule?» hän kysyi. »Hän on sairas, 
kuumeinen! Tullessani kotiin hän istui sohvalla, tuijotti eteensä. 
Hän ei halua syödä mitään, ei edes vastaa kysymyksiini —» 

»Hae auto!» Albert huusi tytölle. »Käske sen pysähtyä kadun 
toiselle puolelle. Hei, älä mene, anna avain meille, niin ettei meidän 
tarvitse soittaa.» 

He nousivat portaita, astuivat huoneeseen, näkivät ystävänsä 
istuvan sohvannurkassa. Hän käski heidän istuutua, puheli heidän 
kanssaan. »En voi oikein hyvin», hän arveli. »Olen kai liiaksi 
rasittanut itseäni viime aikoina. No niin — se menee kyllä ohitse.» 

»Varmasti», vakuutti Richard Fiedler. »Sinun pitäisi vain kunnolla 

hoitaa itseäsi, levätä pari päivää.» 

Barrikadi-Albcrt nyökkäsi. »Se on totta, niin sinun pitäisi tehdä! 
Vain hieman lepoa! Mutta — täällä sinun on vaikea levätä, kun 
tuo lohikäärme rähisee koko ajan keittiössä. Lähde kotiin, Horst 

— silloin lyöt kaksi kärpästä yhdellä iskulla. Saat levätä, paranet 
kädenkäänteessä ja olet samalla äitisi tukena. Hän kaipaa varmasti 
sinun lohtuasi.» 

Erna palasi. Horst huudahti hänelle: »Nämä pojat tuumivat, että 
minun pitäisi lähteä kotiin pariksi päiväksi, siellä voisin —» 

Erna keskeytti hänet. »Tietysti sinun pitää lähteä! Heti, jo tänä 
iltana!» Hän huokasi, hänen päänsä painui kumaraan. Saattoi 
selvästi havaita, miten raskasta tämä oli hänelle. Mutta Horst ei 
huomannut sitä. 

»Sullonko tavarasi?» tyttö kysyi. 

Horst ravisti päätään. »Älä, miksi niin? Onhan kotona kaikkea, 
mitä vain tarvitsen.» Hän torjui toveriensa tuen, nousi omin 
voimin, lähti mielellään laskeutumaan portaita. Mutta hänen oli 
pakko pidellä kiinni kaidepuusta. 

»Kas, tämähän sattui hyvin», Fiedler sanoi, »tuolla kadun toisella 
puolella on juuri auto.» 

Horst nyökkäsi. »Kutsutaan se tänne.» Toverit vilkaisivat häneen 

— tunsiko hän todella itsensä niin heikoksi, ettei halunnut kävellä 
kadun poikki? He kolme astuivat autoon, tyttö jäi seisomaan 
avoimen oven viereen. »Parane pian, Horst», hän huudahti. »Ja 
jos —» 

Horst huomasi, haparoi taskujaan, keräsi rahansa kokoon. »Ota, 
Erna — se riittää joksikin aikaa. Ellet tule toimeen, lähetä Bruno 
luokseni.» 

He ajoivat Jiidenstrasselle. Toverit saattoivat Horstin kotiin. Inge- 

sisar avasi heille oven, Mingard seisoi hänen vieressään. »Miten äiti 
voi?» Horst kysyi. »Toverien mielestä minun pitäisi jonkin aikaa 
levätä kotona, en ole ihan kunnossa.» Hän naurahti. 

»Nyt voitkin kohta koetella lääkärintaitoasi minuun, Hellmut!» 

»Äidillä on vieras», Inge sanoi, »kirkkoherra on hänen luonaan. 
Tule suoraan omaan huoneeseesi, veliseni.» 

He riisuivat hänet, peittivät hänet vuoteeseen. Fiedler veti 
Mingardin erilleen, kertoi lyhyesti hänelle kaiken — sitten 
molemmat toverukset hyvästelivät ja lähtivät menemään. »Meillä 
oli hyvä onni», Albert sanoi, »enpä olisi ikänä uskonut, että se 
sujuisi niin helposti.» 

»Hänhän seurasi meitä kuin karitsa», Richard Fiedler tuumi. 
Mutta juuri se osoittaa, miten sairas hän on — hän oli todella kurjan 
näköinen! Kestää kauan, ennen kuin nuo tuolla ylhäällä saavat 
hänet kuntoon, se ei ole lainkaan helppoa!» 

Barrikadi-AJbert pysähtyi, vilkaisi ystäväänsä. »Nuo tuolla 
ylhäällä, mitäpä heistä? Sanonpa sinulle: maailman paras lääkäri 
ei huolellisimmallakaan hoidolla saa häntä jaloilleen, ellei hän itse 
auta itseään! Mutta senpä hän tekee eikä siihen kestä kauan, luota 
häneen! —Juuri siksi hänen nimensä onkin Horst Wessel!» 

* * * 

Uusi vuosi alkoi ikävästi. Synkkä oli uudenvuoden yo, synkempi 
vielä uudenvuoden päivä. Kuume päästi sairaan rauhaan vain 
muutamaksi minuutiksi kerrallaan ja näiden minuuttien aikana 
hän oli syvän toivottomuuden vallassa. Koko aamun hän ähkien 
heittelehti vuoteessaan, rauhoittui sitten vähitellen, antoi äidin 
ja sisaren pidellä kosteita käsiään. Ponnahti kuitenkin äkkiä 
istumaan, kun seurakunnankirkon tornikello löi puoltapäivää, 
pyysi heitä avaamaan ikkunan selkoselälleen. Hän kuunteli 
jännittyneenä kellojen soittoa, kuunteli vanhoja Fredrik Suuren 

aikaisia armeijanmarsseja, joita Kosleckin torvisoittokunta puhalsi 
tornissa, lauloi äänekkäästi kansallislaulua. Sävelten vaimennuttua 
hän vajosi jälleen vuoteeseen vilusta väristen, sanoi hiljaisesti: 
»Katsohan, äiti, viime vuosi ahniaisi Wernerin — tämä vuosi vie 
minut! Mutta mitäpä se merkitsee, uudet miehet astuvat tilallemme, 
Hitler voittaa kuitenkin ja hänen armeijansa luo vapaan Saksan.» 

Äiti kumartui hänen puoleensa: »Älä puhu tuolla tavoin, poikani! 
Olethan niin väkevä, paranet varmasti.» 

Horst ravisti päätään, kuiskasi: »Olkoon niinkin, olkoon niinkin! 
Paljon verta on vielä vuotava, ennen kuin asiamme voittaa, paljon 
verta! Mutta minä en enää joudu sitä näkemään.» 

He puhuttelivat häntä, hän ei saanut enää selvää heidän sanoistaan. 
Tuijotti jäykästi ympärilleen, vajosi sitten raskaaseen uneen. 

Näinä ensimmäisinä päivinä häntä vaivasi korkea kuume, hän 
menetti yhä uudelleen tajuntansa, houraili. Hänen aivoissaan 
kihisivät rajuna sekamelskana kaikki hänen nuoren elämänsä 
tapaukset — herätessään hän oli hiestä märkä ja lopen uupunut. Joku 
valvoi aina öisin hänen huoneessaan, Hellmut itse tai joku iskumies 
— nuo raaat toverit olivat lempeitä ja kärsivällisiä, täyttivät hänen 
pienimmänkin toiveensa. Ainoakaan sairaanhoitajatar ei olisi voinut 
huolehtia hänestä hellemmin. Äiti ja sisar istuivat päivät päästään 
hänen vuoteensa ääressä, eivät jättäneet häntä yksin hetkeksikään. 

Kerran Ingen astuessa huoneeseen hattu päässä ja turkki yllään hän 
huudahti: »Mihin olet menossa?» 

Ingen kasvot synkistyivät. »Olin Heinzin — sulhaseni luona.» 

Horst kohotti katseensa, kysyi: »Onko hän yhä sairas — miten hän 
voi?» 

Sisar pakottautui hymyilemään. »Oh, hieman paremmin! Hänellä 
on aivokuume — hän kärsii kovin.» 

Horst puristi sisarensa kättä. »Odotahan vain, Inge, me paranemme 
molemmat, sitten juhlimme yhdessä ylösnousemustamme!». 

Äkkiä, välittömästi sanojensa jatkoksi, hän huusi äänekkäästi, 
tempoili, halusi hypätä vuoteesta. Mingard tarttui häneen, myös 
sisar, yhteisvoimin he painoivat hänet takaisin vuoteeseen. 


»Päästäkää minut, päästäkää!» hän voihki. »Tahdon Iskuni 
luokse!» 

Hän heittelehti vuoteessa, nyyhkytti — nukahti jälleen. 

* * * 

Barrikadi-Albert oli kuitenkin oikeassa. Horst toipui 
hämmästyttävän pian, paljon nopeammin kuin Hellmut tai kukaan 
lääkäreistä oli uskaltanut toivoa. He pelkäsivät kaikkia mahdollisia 
jälkitauteja mutta heidän pelkonsa ei toteutunut. Hänen karaistunut 
ruumiinsa toipui nopeasti, sillä sitä kannatti rautainen elämän ja 
työn tahto. Jo viikon kuluttua hän halusi nousta jalkeille, selitti 
olevansa terve. Hän ei tarvinnut enää hoitoa. 

Kuitenkin he saivat hänet taivutetuksi jäämään vuoteeseen. 
Hän kuunteli rauhallisesti heidän neuvojaan, teki kaiken mitä 
Hellmut pyysi. Hänen oli toivuttava vielä, vahvistuttava — hyvä, 
vahvistakoot siis häntä. Hän söi kaiken mitä hänen eteensä 
asetettiin, nukkui pitkään, noudatti kaikkia määräyksiä väkevän, 
hehkuvan paranemistahtonsa pakosta. Melkein joka tunti saattoi 
todeta hänen vahvistuneen entisestään. Saatuaan luvan nousta 
joksikin aikaa jalkeille hän alkoi heti työskennellä yhtä tunnollisesti 
kuin ennenkin suuren Iskunsa hyväksi. 

Hänen selkänsä takana muodostui vähäinen salaliitto. Siihen 
osallistuivat kaikki, jotka häntä rakastivat, liittyivät lujasti yhteen. 
Hänen toverinsa olivat asettuneet yhteyteen piirin johdon kanssa, 
olivat neuvotelleet tohtori Goebbelsin ja ylijohtajan kanssa. Hellmut 
puolestaan oli puhunut asiasta osakuntatovereille. Horstille tehtiin 

ehdotuksia, aivan satunnaisesti, noin vain muun keskustelun 
lomassa. Hänen oli parempi muuttaa pois työmicsasunnostaan, 
jäädä jatkuvasti äitinsä luokse, sillä äiti kaipasi nykyään kipeästi 
hänen tukeaan. Mutta sitten myöhemmin hänen oli paras lahteä 
kokonaan pois Berliinistä, siirtyä johonkin toiseen yliopistoon, 
Greifswaldiin, Marburgiin tai Bonniin, mihin hyvänsä. Hänen oli 
liityttävä jonkin naapuriosakunnan toimivaksi jäseneksi, hankittava 
itselleen vielä kolmas nauha — lisäksi ylijohtaja lupasi, että hän 
saisi yliopistokaupunkinsa S A: n johdon käsiinsä. Kaikki olivat 
niin vakuuttuneita hänen lahjakkuudestaan, että tuskin mainitsivat 
hänen opintojaan tiesivät hyvin hänen voivan leikkien korjata 
laiminlyöntinsä, suorittaa tutkintonsa, milloin hän vain halusi. 

Mutta äidin suunnitelma oli ihanin. Hän esitti sen aivan hiljaisesti, 
vain ohimennen, pitämättä siitä sen suurempaa melua. Matka 
kapteenin kanssa, käynti Etelä-Amerikassa — se hänen oli 
lykättävä, kunnes hän saisi tutkintonsa suoritetuksi. Mutta sitten 
kun hän kerran jo oli etäällä kotoaan, miksipä hän ei voinut lähteä 
edemmäksikin? Äiti oli puhunut isoäidin, myös Gerti tädin kanssa 
— nämä olivat suostuneet suunnitelmaan, rahat järjestyivät! Se olisi 
hienoa, matka maailman ympäri, eikö totta? Tyyni valtameri, Uusi 
Seelanti, Austraalia, — Japani, Kiina, Intia — hän saisi itse valita 
matkareittinsä. 

Horst tuijotti äitiin. »Mitä ihmettä puhut, äiti? Saanko — saanko 
todella nähdä tuon kaiken» 

Äiti nyökkäsi, siveli poikansa otsaa. »Miksipä et, poikani? Jos haluat 
päästä pitkälle, todella merkitä jotakin uudessa Saksassa, silloin on 
hyvä, jos olet nähnyt ensin koko maailman! — Etkö halua lähteä?» 
Horst puristi äitinsä kättä. »Ettenkö haluaisi? — Voi, äiti!» 

Kaikki nämä ehdotukset putosivat ilmeisesti hedelmälliseen 
maahan. Tuossa vaiheessaanhän oli itsekäs niinkuin kaikki toipilaat, 
jotka vaistomaisesti tietämättään etsivät omaansa. Äidin, ystävien, 
toverien ehdotukset olivat hänen mielestään hyviä ja onnistuneita: 
niin, juuri niin hänen oli tehtävä, niin oli paras! 

Kaikki tuo houkutteli häntä — tie näytti hänestä helpolta! Hän 
mietti jo, minkä yliopiston valitsisi. Greifswaldin kenties — 
siellä hän saattoi hankkia itselleen preussilaisnauhan — ja saisi 
johdettavakscen kokonaisen lippukunnan — hän tiesi hyvin 
osaavansa johtaa sitä! Syksyyn mennessä tutkinnot sitten kauas 
merille. Ja jos hän kerran sai matkustaa maailman ympäri, silloin 
hän kävisi myös Pohjois-Amerikassa! Siis kenties länsirannikkoa 
ylöspäin, Panaman kanavan kautta Länsi-Intian saariin, sieltä 
ristiin rastiin jenkkien maan halki. Olisipa hauskaa jos hän sattuisi 
tapaamaan myös pienen Maud Speckelsin — hänpä hämmästyisi! 
Hän, hovioikeuden auskultantti Wessel, lippukunnan johtaja ja 
kolmen nauhan mies — no niin, ehkäpä tyttö ei osaisi antaa tälle 
kaikelle erikoista arvoa. Mutta maailmanmatkustajana, kaikkien 
merien ja maiden vaeltajana — hän olisi jotakin toista kuin silloin, 
kun hän ajoi tyttöä liukkaita katuja pitkin, rämisevän vuokra- 
auton tavallisena kuljettajana! Hän uneksi mielessään, hymyili 
hilpeästi, nautti etukäteen noista läikehtivistä tulevaisuudenkuvista 
poikamaisen välittömästi — 

Sairaus ja paraneminen kestivät vain kaksi viikkoa — sitten hän 
oli aivan terve. »Äiti» hän sanoi, »äiti aloitan uuden elämän! Nyt 
käyn työhön käsiksi kolminkertaisin voimin tämä sairaus oli kuin 
puhdistava kylpy! Ja nyt lähden ulos, ensin piirijohtajan luokse, 
sitten asuntooni noutamaan tavarani.» 

»Älä mene!» äiti sanoi. »Toverisi toimittavat mielellään tavarasi 
tänne. Lähetä vain rahaa tuolle — tuolle Emälle — senkin pojat 
voivat toimittaa. Miksi tahdot tehdä kaiken itsellesi tarpeettoman 
vaikeaksi?» 

Horst ravisti päätään. »Älä puhu, äiti, tämä asia minun on 
toimitettava itse.» 

Äiti nyökkäsi. »Tee, niinkuin haluat, poikani. Mutta tee se lyhyesti, 
se on parasta — älä kiusaa häntä kauan. Mihin aikaan luulet ehtiväsi 
takaisin kotiin?» 

»Palaan illalliselle», Horst sanoi. »Mutta älkää silti odottako 
minua viivyn kenties kauemminkin. Yhdeksään asti kenties.» 

Hän juoksi katuja pitkin, tunsi itsensä reippaaksi. Nopeasti hän 
toimitti asiansa piiritoimistossa, lähti Frankfurter Strasselle. 
Hän nousi asuntoonsa, avasi oven avaimellaan — rouva Salm 
tuli eteisessä häntä vastaan. Hän tervehti, nainen ei vastannut, 
vilkaisi vain häneen ilkeästi. Meni keittiöön, paukautti oven kiinni 
jäljessään. Horst nauroi. 'Senkin myrkky-hämähäkki’, hän ajatteli 
itsekseen. 'Kylläpä hän irvistelee riemusta saadessaan kuulla, että 
olen tullut noutamaan tavarani.» 

Hän meni huoneeseensa, siellä ei ollut ketään: Mutta hän näki 
Ernan käsilaukun pöydällä — Erna oli nähtävästi vain pistäytynyt 
toimittamaan jonkin asian. Hän otti esiin matkalaukkunsa, myös 
selkäreppunsa, alkoi sulloa tavaroitaan. Sitten hän pysähtyi äkkiä, 
jäi seisomaan avoimen matkalaukun ääreen pari kirjaa kädessään. 
Ei pistänytkään niitä matkalaukkuun, laski ne eteensä pöydälle. 
Istuutui. Mikä häntä vaivasi? Hänhän oli tullut noutamaan 
tavaroitaan, eihän hänellä ollut mitään muuta asiaa. No niin — 
hänen oli tietenkin sanottava hyvästi Emälle. Hän antaisi tytölle 
rahaa, nyt ja joka kuukauden alussa niin paljon kuin vain saattoi 
saada käsiinsä. Olihan selvä, että hänen oli huolehdittava tytöstä, 
kunnes — niin, kunnes tyttö voisi itse huolehtia itsestään. Miksi 
hän jäi istumaan eikä liikauttanut sormeaankaan? Mitä hän mietti? 

Jos hän nyt lähtisi täältä — tuo hyeena tuolla, keittiössä sanoisi 
hänen lähteneen pakoon, kertoisi riemuiten sen kaikille 
kommunistiystävilleen. Hän kohautti olkapäitään, mitäpä se 
häntä liikutti. Mutta eikö tämä oikeastaan ollut pakoa? Hänhän 
hylkäsi paikkansa, tuon kaikkein vaarallisimman paikan punaisen 
kaupunginosan sydämessä! 

Omituista — kotona äidin luona kaikki oli hänen mielestään ollut 
niin kovin yksinkertaista. Täällä, täällä hän yhtäkkiä näki kaiken 
aivan uudessa valossa. Jos hän lähtisi Greifswaldiin tai Bonniin, 
hän olisi jälleen ylioppilas eikä enää työläinen — sehän oli pakoa! 

Sehän oli taistelusta luopumista! Siellä — oliko SA:lla siellä 
edes vastustajia? Hänestä tehtäisiin johtaja, mutta kuka tahansa 
paikkakuntalainen voisi yhtä hyvin täyttää hänen paikkansa, 
sehän oli oikeastaan vain kunniapaikka. Tietysti siellä saattoi olla 
paljon tehtävää, varmasti, hänen olisi pidettävä puheita, värvättävä, 
voitettava ihmisiä vapausliikkeen puolelle — mutta enää hän ei 
joutuisi joka päivä taistelemaan tätä veristä taistelua ylivoimaista, 
punaista vihollista vastaan! Ruhrin alueella kenties Hampurissa 
tai Leipzigissä, kaikissa suurissa kaupungeissa, joissa punaisia oli 
joukottain — niissä taisteltiin, mutta ei tuollaisessa hiljaisessa, 
pienessä yliopistokaupungissa. Entä hänen toverinsa täällä — 
hänhän jätti heidät pulaan lähtiessään! Hänen kaunis, väkevä 
iskujoukkonsa, joka uskoi häneen—mitä siitä tulisi? Se tarvitsi hyvän 
johtajan, kaipasi väkevää kättä — varjelkoon, nuo nuorukaisethan 
olivat vasta aivan äsken heränneet punaisesta kuumeesta, alkoivat 
vasta vähitellen käsittää minkä puolesta oikeastaan taistelivat! 
Kenen, kenen haltuun hän voisi uskoa Iskunsa? 

Lähtö merkitsi sitä, että hän hylkäsi toverinsa, ei ainoastaan omaa 
Iskuaan, vaan myös neljännen lippukunnan ja koko Berliinin SA:n! 
Ystävät tosin olivat itse neuvoneet häntä lähtemään, mutta se 
tapahtui vain siksi, että he niin lämpimästi olivat hänen ystäviään 
ja halusivat näinä murheellisina viikkoina Wernerin kuoleman ja 
hänen oman sairautensa jälkeen auttaa häntä, vain häntä. Heidän 
ajatuksensa olivat hämmentyneet, he pitivät hänen terveyttään 
suurta asiaansa tärkeämpänä! 

Oh, he huomaisivat sen varsin pian, havaitsisivat erehdyksensä, 
niinkuin hän sen nyt havaitsi! Hän kuului heihin, heidän riveihinsä 

— tänne hänen oli jäätävä! 

Ovi avautui — kaksi naista puhui eteisessä. Hän kohotti katseensa 

— Erna astui sisään, Klaara, Ewald Bartelin morsian, mukanaan. He 
tervehtivät häntä, ojensivat hänelle kätensä. »Olet aivan terveen 
näköinen», Erna sanoi, »vain hieman kalpea vielä — mutta muuten 
reipas ja terve.» Hänen katseensa osui avoimeen matkalaukkuun. 
»Aiot lähteä takaisin äitisi luokse», hän sanoi, otti kirjat pöydältä, 

polvistui matkalaukun ääreen. »Autan sinua keräämään tavarasi.» 

Horst nousi, sanoi: »Älä, annahan olla! Ota tavarat esiin — minä 
jään tänne.» 

He kuulivat keittiön oven paukahtavan, kohta sen jälkeen paukahti 
myös ulko-ovi. »Taivaan kiitos, eukko on lähtenyt ulos», huudahti 
Klaara. »Saamme ainakin hetkisen olla rauhassa!» 

Erna huokasi. »Hän on sanonut huoneen irti sinun ollessasi poissa! 
Ellet olisi käskenyt minun jäädä tänne odottamaan sinua, olisin jo 
aikoja sitten lähtenyt tieheni.» 

Horst nauroi. »No niin, älkäämme tänään enää puhuko siitä! — 
Eihän meitä ole sidottu tähän taloon löydämme kai toisenkin 
huoneen näillä tienoin.» 

RouvaElisabethSalmpitikiirettä,juoksisuoraanDragoner$trasselle, 
»Karhu »-ravintolaan, kuuluisaan kommunistikapakkaan. 

Punarintaman osasto ’Mitte’ vetelehti siellä päivisin ja öisin. Hän 
näki heti etsimänsä miehet, molemmat Jambrowskit, Max Joneckin, 
muutamia muitakin. 

»Hän on kotona», hän sanoi, »nyt voitte tehdä tehtävänne!» 

»Onko hän yksin?» kysyi Wilhelm Jambrowski. »Hänen 
seurassaan on vain kaksi naikkosta», rouva vastasi. »Erna tietenkin 
ja vielä muuan toinen samanlainen emakko.» Hän istuutui miesten 
viereen, tilasi itselleen ryypyn. 

He istuivat yhdessä, viskasivat kortit käsistään, neuvottelivat. Ehkä 
kuitenkin oli parempi odottaa, kunnes hän olisi yksin. Else Cohn, 
muuan sakilaistytto, pieni, inhottava naikkonen, vastusti kiivaasti 
tätä ehdotusta: ei, ei, he eivät saaneet jäädä odottamaan! Tuo 
fascistikoira oli iskettävä hengiltä nyt kun kerran oli tilaisuus — 
niin oli Kupferstein määrännyt. 

Warsovalainen Kupferstein, punaisten iskujoukkojen johtaja — 

He suunnittelivat tarkoin, miten oli meneteltävä, nyt ja — 
jälkeenpäin, mitä oli sanottava poliiseille. Hän, rouva Salm, köyhä, 
yksinäinen leski, oli tullut heidän luokseen rukoilemaan apua 
hakaristiläisen asukldnsa takia, hän ei enää voinut kestää tuon 
ilkeän raakimuksen alinomaisia solvauksia ja pahoinpitelyä. Oli 
siis ritarillista auttaa turvatonta naista, viskata ulos ovesta hänen 
kurja vuokralaisensa. Ellei tämä halunnut hyvällä lähteä, hänelle 
oli annettava proletaarinen sakihivutus. Silloin hän kyllä saisi jalat 
alleen, ja jos tällöin — 

He nauroivat raa’asti, irvistelivät toisilleen. »Ja perhana», huusi 
Joneck, »jos sille käy karumminkin, niin se on vain sen oma syy!» 
Hän laski miehensä — heitä oli kahdeksan. 

Mutta niin suuresti he kunnioittivat nimeä Horst Wessel, etteivät 
pitäneet ylivoimaansa riittävänä, vaan päättivät vielä noutaa 
apuväkeä. He lähettivät rouva Salmin takaisin kotiin, muuan heistä 
meni Galskin kapakkaan Mulackstrasselle — Schlageterin joukko 
piti sitä päämajanaan. Heidän ei tarvinnut odottaa kauan, kohta 
heitä oli kyllin monta. Uudet tulokkaat olivat miehiä, jotka eivät 
kauan kyselleet, miksi ja mitä varten. Erwin Riickert oli heidän 
joukossaan, Joseph Kandulski, Ali Höhler — 


»Mikä hätänä?» kysyi Ali. 

He selvittivät apuväelle, mitä oli tekeillä. Horst Wessel oli 
toimitettava tieltä. 

Ali tyhjensi kolpakkonsa. »Wessel — kuka se semmoinen on?» 

Kandulski nauroi. »Tuopa on sun tapaistas’ — et tierä eres Horst 
Wesseliä?» 

»Mistäpä mä sen tietäisin?» Höhler huusi. »Mähän olen ollu 
lomalla!» 

Lomalla — tosiaankin, Ali oli vastikään päässyt kuritushuoneesta! 
He kertoivat hänelle nopeasti kaiken, paljon oli ehtinyt tapahtua 

sillä välin kuin hän oli istunut vankilassa ryöstöstä tuomittuna. Tuo 
fascistikoira, tuo Horst Wessel oli sillä välin ehtinyt kasvaa suureksi 
— *Itä-Berliinin kauhuksi* häntä sanottiin — 

»Pian hän kauhistuu hengiltä», nauroi Pipel. 

Else Cohn vilkuili himokkaasti pöydän yli väkevää Alia, huusi: 
»Sulle se on juuri sopiva pala, kaveri! Nyt voit näyttää mitä voit 
tehdä Moskovan puolesta!» He lähtivät, kuudentoista miehen 
vahvuisina. 

Saapuivat Frankfurter Strasselle, pysähtyivät talon eteen, astuivat 
ulkoeteiseen. 

»Nyt se on meirän!» riemuitsi Erwin, »tästä rotan loukusta se ei 
enää livahra!» 

Mutta he jäivät seisoskelemaan, kuiskuttelivat ja lörpöttelivät, 
kukaan ei uskaltanut nousta portaisiin. »Perhana, voihan siellä olla 
enemmänki* niitä faskisteja», arveli Walter Jambrowski. 

Else Cohn yllytti: pelkureita he olivat! Mitä Kupferstein sanoisi, jos 
he nyt jänistäisivat! ? 


»Mene sä ite erellä, kato, onko se siellä!» määräsi Pipel. 

Nainen juoksi ylös portaita, palasi tuokion kuluttua. »Puhuin 
Salmin kanssa — vain ne naikkoset ovat hänen luonaan.» 

He jakaantuivat, toinen ryhmä lähti nousemaan portaita — muut 
jäivät ulkoeteiseen ja kadulle. Olihan jonkun myös vartioitava, 
hoidettava poliisit, se kuului asiaan. 

Salmin leski avasi heille eteisen oven, varpaillaan he tunkeutuivat 
sisään, hiipivät keittiöön. Jälleen he epäröivät, neuvottelivat 
keskenään. Else Cohn sai uudelleen yllyttää heitä. Hänen kasvonsa 
vääristyivät, ohuet huulensa sylkivät myrkyllistä vihaansa. Salmin 
leski ei ollut häntä huonompi — se oli vallan vaaratonta, tuo 

natsisika oli maannut vuoteessa kaksi viikkoa, oli vieläkin sairas ja 
heikko, ei voinut edes puolustautua — 

He avasivat pistooliensa varmistimet, hiipivät eteisen poikki. Else 
Cohn koputti, ensin arastellen, tuskin kuuluvasti, sitten voimakkain 
lyönnein. 

»Sisään!» — He kuulivat Horstin äänen. — »Tulen avaamaan!» 

He kuulivat avaimen kiertyvän lukossa, kohottivat aseensa. Ovi 
avautui — samassa pamahtivat laukaukset. 

Ja Horst Wessel kaatui, vääntelehti verissään. 

* * * 

He palasivat yhtä varovasti kuin olivat lähteneetkin, istuivat jälleen 
'Karhussa* Dragonerstrassen varrella. 

»Suoraan turpaan mä pamautin», kerskaili Ali Höhler. »Se tukki 
sen natsin kuonon. Mä sen tein — mä yksin!» 

»Mitä sä tolia meinaat, sä yksin?» kiivastui Erwin. »Enks* mä 
muka myös pamauttanut» 

Pipel nauroi. »Älkää ny* tapelko, kaverit! Näitteks 5 te, miten se 
keikahti? Ihan ku vasikka, jota teurastaja paukauttaa vasaralla 
motoon!» 

Else Cohn puristi Höhlerin käsivartta, hänen silmänsä hehkuivat — 
siinä vasta kaveri! »Sen veri ruiskahti kattoon asti — ja Ali hänet 
keikautti.» 

Jambrowskit kehoittivat muita rauhoittumaan, he eivät saaneet 
kiistellä. Heidän oli muistettava punaista yhteishenkeä — he kaikki 
yhdessä olivat tehneet sen, antifascistisen taistelurintaman ja 
työtätekevän kansan puolesta — 

Ali Höhler kulautti ryypyn kurkkuunsa, sylkäisi. »Sepä lystiä — te 

molcmmathan ootte just* sitä työtätekevää kansaa! Mitäs työtä te 
ootte te h ny*, kertokaa!» 

Mulackstrassen toverit yhtyivät häneen, punainen yhteishenki oli 
vähällä hälvetä. Mutta Max Joneck rakensi rauhaa, tästä kaikesta 
he saattoivat myöhemmin keskustella. Nyt heidän oli pysyttävä 
tiukan yksimielisinä, kukaan ei saanut kavaltaa tovereitaan. Jos 
joku vangittaisiin, hänen oli pidettävä kuononsa, hän ei saanut 
tietää mitään, hän ei ollut nähnyt eikä kuullut mitään. Tämä heidän 
oli vannottava — rehellisinä, proletaarisina taistelijoina. Ja jos 
joku rikkoisi valansa, hänet tapettaisiin — samalla tavoin kuin tuo 
fascistikoira Horst Wessel! 

He vannoivat kaikki, joivat vielä tuopillisen olutta ja ryypyn 
mieheen. Sitten he erosivat. Max Joneck lähti pelaamaan biljardia, 
punaisku 'Mitten miehet jäivät vetelehtimään kapakkaansa. 
Mutta Schlageterin sakin miehet, Ali, Pipel ja Envin, palasivat 
Mulackstrassen varrelle, istuskelivat kapakassaan kuin ei mitään 
olisi tapahtunut, löivät korttia kaikessa rauhassa. 

X. 


Tammikuu—maaliskuu 1930. 

Horst Wessel taistelee sairaalassa viimeistä 
taisteluaan. — Punaiset juhlivat tekoaan, pakenevat 
ja palaavat takaisin Berliiniin. — Kevään toivo. — 
Horst Wessel erkanee elämästä. 


Naiset parkaisivat, syöksyivät auttamaan verissään vääntelehtivää 
kaatunutta. He kuulivat eläimellistä naurua, kimeitä huutoja: 
»Siinä se koira makaa! Niin teillekin käy, ellette pidä kitaanne!» 
Sitten ovet alkoivat paukkua, portaista kuului juoksuaskeleita, 
murhaajat pakenivat. 

He polvistuivat kuolettavasti haavoittuneen viereen, koettivat hillitä 
hänen suustaan ja nenästään tulvivaa verenvuotoa. Hämmentyneinä, 
osaamatta ajatella selvästi, he ottivat pyyheliinan toisensa jälkeen, 
painelivat järjettömästi niitä kammottavia haavoja vasten. Joku 
käveli huoneessa, Klaara kavahti säikähtyneenä jaloilleen, näki 
Salmin lesken kopeloivan kirjoituspöydän laatikoita. 

»Mitä te haluatte?» hän huusi, »mitä haette sieltä?» 

Akka ei vastannut, tempasi kaapinoven auki, penkoi vaatteita. 
Silloin Klaara käsitti hänen etsivän papereita. Iskun asiakirjoja. 
Hän syöksyi naisen luokse, hänen sormensa levisivät, käyristyivät. 
»Ulos!» hän kiljahti. »Ulos!» 

Rouva Salm puolustautui molemmin käsin, pakeni huoneesta, 
Klaara istahti raskaasti tuolille. Hän yritti nousta jälleen, tarttui 
selkänojaan päästäkseen jaloilleen, mutta ei päässyt, hänen polvensa 
tutisivat liiaksi. »Erna», hän valitti, »Erna!» 

Erna ei kuullut. Hän pyyhki verta, verta, tuijotti noita kammottavasti 
ruhjoutuneita kasvoparkoja edessään. Hänen silmänsä olivat 
laajentuneet suuriksi — voi, Horst oli yhä täysin tajuissaan. Erna 
kuuli hänen vain korisevan — hän ei voinut edes kuiskata. 

Klaara istui tuoliinsa nauliintuneena, rajusti vavisten. »Erna», hän 
huusi, »Erna, etkö kuule! Sinun on haettava lääkäri!» 

Erna nousi hätkähtäen. »Mitä sanoit? No, lähde juoksemaan!» 

Klaara ravisteli epätoivoisesti päätään. »En voi, enhän pysy 
jaloillani Kouristuksia — en käsitä, mitä se on! Sinun on mentävä! 
Juokse Landsbergerstrasselle — Kunzen saliin, siellä on kokous 
tänä iltana. Pidä kiirettä!» 


Erna kiirehti, juoksi alas portaita verinen pyyheliina kädessään, 
kauttaaltaan vereen tahriintuneena. Hän saapui ravintolaan, tapaili 
sanoja, kertoi — 

Fiedler tarttui hänen käsivarteensa, ravisteli häntä kiivaasti. »Se ei 
ole totta», hän huusi, »sinä valehtelet!» 

»En», tyttö valitti, »en valehtele! Siellä hän makaa, vuotaa 
kuiviin.» 

Iskumiehet syöksyivät kadulle, eräs juoksi hätäapuasemalle, toinen 
juoksi toisen, toinen toisen lääkärin luokse. Muut kiirehtivät 
Horstin asuntoon — 


* * * 

He istuivat vaieten illallispöydän ääressä, äiti ja Inge. 

»Miksi et syö mitään?» kysyi Inge. 

Äiti laski haarukan lautaselle. »En voi syödä palaakaan, ennen kuin 
Horst on jälleen kotona. — Missä hän viipyy?» 

»Mutta äiti, hänhän sanoi tulevansa vasta yhdeksän tienoissa», 
Inge vastusti. 

He odottivat ääneti, äiti oli hyvin levoton. Kello löi yhdeksän, 
neljännestä yli yhdeksän. »Missä hän viipyy, poikani?» Äiti avasi 
ikkunan, tuijotti kadulle. »Nythän hänen pitäisi olla jo kotona!» 

Horstia ei kuulunut, ei kuulunut. Kirkkojen tornikellot alkoivat 
lyödä jälleen. 

Äiti muuttui yhä levottomammaksi. »Hae auto», hän huudahti, 
»menemme hakemaan hänet kotiin.» Inge nyökkäsi, puki 
päällysvaatteet ylleen. 

Hän oli tuskin ehtinyt ulos, kun puhelin soi — äiti juoksi, hänen 
kätensä vapisivat hänen tarttuessaan kuulotorveen. Joku huusi: 
» Onko rouva tohtori Wessel tavattavissa?—Voisitteko — voisitteko 
tulla Horstin luokse!» 

»Onko jotakin tapahtunut?» äiti kysyi. 

»On, vastattiin. »Teidän pitäisi tulla heti, aivan heti!» 

»Mitä on tapahtunut, mitä?» äiti rukoili. — Enää ei kuulunut 
vastausta. 

Hän juoksi kadulle, auto ajoi juuri esiin. Hän astui autoon, tarttui 
tyttärensä käsiin. »Inge», hän kuiskasi. »Inge — he soittivat juuri 
— on tapahtunut onnettomuus.» 

He saapuivat Frankfurter Strasselle, talon edessä oli SA:n miehiä — 
heidän kasvonsa olivat alakuloiset, sortuneet. Muuan heistä tarttui 
äidin käteen, suuteli sitä hartaasti, yritti puhua. Mutta ei saanut 

sanaa suustaan. 


Muuan toinen keräsi rohkeutensa, sanoi: »Hän ei enää ole 
huoneessaan veivät hänet jo pois —» 

»Onko hän vielä hengissä?» Inge huusi. »Elääkö hän?» 

Iskumies nyökkäsi. »On, hän on hengissä — vielä. He veivät hänet 
Friedrichshainin sairaalaan.» 

He ajoivat jälleen katuja pitkin. Inge kietoi käsivartensa tiukasti 
äidin ympärille, kuiskasi: »Hän elää, äiti, hän elää!» 

He näkivät paarit sairaalan leveällä puutarhatiellä — Horst istui 
paareilla kokonaan siteihin kääritty pää koholla. Molemmat naiset 
kiirehtivät paarien jälkeen, mutta lääkärit eivät päästäneet heitä 
sisään — ei, ei, he eivät missään tapauksessa saaneet nyt häiritä 
häntä, pieninkin mielenliikutus saattoi surmata hänet. Enää ei voinut 
viivytellä hetkeäkään, hänen oli heti noustava leikkauspöydälle. 

He odottivat, odottivat — tunnit kuluivat pitkinä ja alakuloisina. 
Paarit ilmestyivät jälleen tielle, kääntyivät vasemmalle. Hänet 
vietiin sivurakennukseen 7. Hänen katseensa osui äitiin, kirkastui 
— tunsi äidin. Jälleen lääkärit torjuivat: Horstia ei voinut nukuttaa, 
hän oli ollut täysin tajuissaan koko leikkauksen ajan, muuten kaikki 
oli sujunut toistaiseksi hyvin. Nyt hänen oli nukuttava — lääkäri 
lupasi soittaa varhain aamulla, ilmoittaa. Mutta professori veti 
Ingen syrjään — hän ei uskonut Horstin elävän aamuun asti. 

Ääneti, sanaakaan vaihtamatta, ajoivat naiset kotiin puristaen 
tiukasti toistensa käsiä. 


* * * 

Pelkäsivätkö punaiset? Viina ja kortit maistuivat jokaiselle yhtä 
hyvin kuin ennenkin, kukin joi kolpakkonsa yhtä halukkaasti kuin 
ennenkin. Mitäpä hyötyä oli puolueesta, ellei se voinut pyyhkiä 
villaisella tällaisia sankaritekoja? 

Tekijät olivatpoliisin tiedossa, heitä etsittiin, mutta heitä ei löytynyt: 
Moskovan mahtava käsi suojeli heitä. Salmin leski kutsuttiin Karl- 
Liebknechtin taloon, hänelle annettiin käyttäytymisohjeet, hänen 
mieleensä teroitettiin tarkasti, mitä hänen oli sanottava, mitä ei. 
Sitten hänet lähetettiin matkalle, hän matkusti Reinin rannalle, 
kaipasihan hän lepoa näiden kiihdyttävien tapausten jälkeen. Pipel 
Kandulski, Joneck, molemmat Jambrowskit toimitettiin piiloon. 
Heidän oli vain jäätävä rauhallisesti odottamaan joksikin aikaa. 

Mutta molempia päätekijöitä, Erwin Ruckertia ja Ali Höhleria, 
puolue kohteli erittäin suopeasti. He menivät aluepäällikkönsä 
Hermann Schmidtin puheille, hän, hänen rouvansa Luise ja 
tyttärensä Kate ottivat heidät vastaan avoimin sylin. He ansaitsivat 
todella palkinnon, kiitosta ja apua. Herra Schmidt toimi sen 
mukaan. 

Aluksi tosin oli ajateltava myös puolueen etua — Schmidt pyysi 
heiltä jäsenkirjat, jotka he olivat saaneet puoluetoimistosta, hävitti 
ne. Sitten hän vei heidät mukanaan Hedemannstrasselle, heiltä 
pääsi pitkä nauru, kun he ehtivät perille: olihan natsien piiritoimisto 
aivan vastapäätä! He käänsivät selkänsä tuolle rakennukselle, 
astuivat numeroon 25 — siellä oli kommunististen sanomalehtien 
suuri ilmoitustoimisto. Sen johtajat, Will, Biermann ja Sander, 
ansaitsivat runsaasti rahaa. Kommunistien aluepäällikkö tiesi 
varsin hyvin, miksi kolkutti juuri tähän oveen. Mies, joka ansaitsi 
niin paljon puolueen avulla, saattoi joskus myös uhrata jotakin. He 
pääsivät pian yhteisymmärrykseen. Jo puolen tunnin kuluttua nuo 
molemmat sankarit nousivat herra Sanderin kauniiseen Buickiin, 
ajoivat Glienickeen hänen komeaan huvilaansa. 

Alille ja Erwinille alkoi ihana aika. Täällä ei enää ollut kysymys 
viinasta ja oluesta — he saivat juoda viiniä ja samppanjaa niin 
paljon kuin mahansa sietivät. He joivat yöt läpeensä, nukkuivat 
päivisin, tekivät välistä pieniä kävelyretkiä tai automatkoja. Ja 
heidät puettiin kokonaan uudelleen päästä jalkoihin — he olivat 
hienoja miehiä, hienoja miehiä, Erwin kehui. 

Tällainen elämä miellytti heitä, kunpa sitä olisi kestänyt ikuisesti! 
Mutta Drc\vnitzky, kommunistisen puolueen sihteeri, arveli 
heidän ansainneen hauskan matkan, heidän oli myös ajateltava 
turvallisuuttaan, koska poliisi oli heidän jäljillään. Hän valokuvasi 
heidät, toimitti heille hienot passit. Sitten hän saattoi Alin autossaan 
etelään, toimitti hänet Pragiin, työnsi tsekkiläisiä seteleitä hänen 
taskuunsa. Envin lähetettiin aluksi Frankfurtiin, sieltä hänen piti 
matkustaa Hollantiin. 

Pragissaodotti AliaPunainen Apu. Muuan komeakommunistinainen 
otti vainotun raukan hoiviinsa. Hänen nimensä oli Karoiine 
Suhistava — totisesti, hän oli myös sen näköinen! 

Sivurakennuksessa 7 makasi Horst Wes$el, teki samaa, mitä oli 
lakkaamatta tehnyt siitä lähtien kuin oppi ajattelemaan: taisteli 
vaikeata taistelua hehkuvan voitontahdon innostamana. Vaikeaa, 
melkein toivotonta taistelua — taistelua kuoleman kanssa. 

Ensimmäisinä päivinä ei koko tuossa suuressa sairaalassa ollut 
ketään, joka ei joka hetki olisi odottanut tuon surkeasti lepattavan 
elämänliekin sammumista. Äiti ja sisar istuivat odotushuoneessa, 
toivoivat pääsevänsä edes hetkeksi häntä katsomaan. Vain Hellmut 
Mingard sai lääkärinä viipyä hieman kauemmin hänen vuoteensa 
ääressä. Sitten tohtori Goebbels sai luvan käydä häntä katsomassa 
— miksipä he olisivat kieltäneet nuorukaiselta tätä hänen kenties 
viimeistä, hehkuvaa toivettaan. 

Josef Goebbels tuli heti sanan saatuaan, istuutui hänen vuoteensa 
ääreen —tuo mies, jonka elämää hallitsi yksi ainoa ajatus, Saksan 
herääminen, taistelu, jonka tähden hän oli valmis uhraamaan 
tuhansia ihmishenkiä, myös omansa. Joka ei tuntenut sanaa pelko 
eikä kammonnut mitään, joka vain edisti heidän asiaansa, joka 
kymmeniä kertoja oli istunut ruhjottujen toveriensa sairasvuoteiden 
ääressä ja singonnut heidän hautojensa ääressä rajuja, yllyttäviä 
sanoja ihmisjoukkoon. Nyt hän istui Horst Wesselin vuoteen ääressä, 
piteli hänen kättään omassaan — lääkärit olivat teroittaneet hänen 
mieleensä, että hänen oli puhuttava mahdollisimman vähän ja ettei 

hän missään tapauksessa saanut antaa sairaan puhua. Hän tuijotti 
Horstia, tuskin tunsi häntä enää — niin kammottavasti olivat luodit 
ruhjoneet tuon kauniin, sankarillisen nuorukaisen. Näky oli hänestä 
melkein sietämätön. Pää oli kokonaan siteiden peitossa — kasvot 
olivat kammottavasti ruhjoutuneet. Vain silmät säteilivät, loistivat 
niinkuin ennenkin. Hänen huulensa liikahtelivat, kuiskailivat tuskin 
kuuluvasti yhä uudelleen samoja sanoja: »Minä iloitsen — iloitsen 
—!» Hänen ei olisi tarvinnut sanoa mitään — Goebbels luki hänen 
silmistään hänen tunteensa, näki veren ja haavojen lävitse hänen 
nuoren, iloisen hymynsä. Ja hän ajatteli: *Poika uskoo vielä!* 

Poistuessaan, pudistaessaan odotushuoneessa äidin kättä hän uskoi 
itsekin — niin väkevä oli tuon nuorukaisen usko. »Hän selviää 
siitä!» hän vakuutti äidille. 

Jonkin aikaa näytti todella siltä kuin Horst olisi voittanut taistelunsa 
kuoleman kanssa, huolimatta kammottavista haavoista, huolimatta 
luodeista, jotka olivat tarttuneet hänen päähänsä ja kurkkuunsa ja 
joita kirurgin veitsi ei voinut tavoittaa. Hän aikoi toipua, kuume 
laski vähitellen — lopulta saatiin yksi luodeista leikatuksi hänen 
leuastaan. Haavat alkoivat parantua, pitkin pituuttaan haljennut 
kieli kovettui vähitellen, hän saattoi taas puhua. Josef Goebbels 
ei ensin uskonut silmiään tullessaan seuraavan kerran häntä 
katsomaan: Horst istui vuoteessa, puhui vilkkaasti, kertoi. 

Hänen sairashuoneensa ovi oli auki, toverit saivat marssia 
eteiskäytävää pitkin hänen ohitseen, peräkkäin, toinen toisensa 
jälkeen. Oven kohdalle tullessaan he kohottivat kätensä, tervehtivät 
nuorta iskunjohtajaansa, loivat nopeasti häneen hellän, uskollisen 
katseen. 

»Katsokaa, tohtori, katsokaa!» Horst sanoi. Hän nojautui 
taaksepäin, huokasi keveästi. »Voi — ellei heitä olisi, en jaksaisi 
kestää!» 


Monet saivat jo käydä häntä katsomassa, Richard Fiedler, Sprengel 
ja Breuer, useat hänen omat iskumiehensä — lääkärit arvelivat 

näiden lyhyiden käyntien innostavan häntä, vahvistavan hänen 
kiihkeää elämäntahtoaan. Ylioppilaita istui hänen vuoteensa 
ääressä, leipureita ja lukkoseppiä, lapioitsijoita, takojia ja viilarcita. 
Prinssejäkin. 

Ja heidän kaikkien sydämensä olivat yhtä täynnä hellyyttä häntä 
kohtaan, heidän rakkautensa täytti rakennuksen eteiset ja käytävät 
ja sama hellyys valtasi professorit ja lääkärit, hoitajat ja sisaret 
siivoojaeukkoja myöten. Häntä rakastivat myös kaikki sairaat, 
jotka kärsivät tuskia vuoteissaan. Kaikkien huulille kohosi alati 
sama kysymys: »Miten Horst Wessel voi?» 

* * * 

Vain rakkauttako? Yhtä väkevinä kohisivat myös vihan laineet. 
Onneksi ne eivät päässeet tunkeutumaan hänen vuoteeseensa asti. 
Mutta sairaalan ulkopuolella, punaisessa Berliinissä, ne pauhasivat 
sitäkin rajumpina. 

Karl-Liebknechtintalon juontenpunojat pelasivat peliään ja 
pelasivat taitavasti. He eivät välittäneet kunniasta ja totuudesta, 
keksivät oman juttunsa ja syöttivät sen sokaistuneille joukoille — 
tiesivät hyvin niiden nielevän kaiken. Kun murhaajat oli onnellisesti 
kätketty, saatu syrjään, olivat heidän kätensä vapaat, heitä ei sitonut 
mikään, he saattoivat antaa tuosta pelkurimaisesta hyökkäyksestä 
oman selityksensä, niin kurjan, inhottavan ja alhaisen, ettei moni 
rehellinen, punainen nuorukainen osannut edes kuvitella niin 
kurjaa valheellisuutta mahdolliseksi — vaan piti juuri siksi näitä 
valheita silkkana totuutena. 

Ali Höhler — no niin, hänet tiedettiin, kirjoitti ‘Punalippu*. 
Hän oli rikollinen, katunaisten kustannuksella eläjä, entinen 
kuritushuonevanki. Tuollainen roisto ei koskaan ollut voinut 
kuulua kommunistiseen puolueeseen — yhtä vähän kuin hänen 
toverinsakaan. Tämä ei suinkaan ollut mikään poliittinen 
hyökkäys! Nuo fascistikoirat vain kataluudessaan yrittivät sysätä 
teon Punarintaman niskoille. Oikeastaan oli vain kysymys kahden 

katunaisten kustannuksella elävän rentun välisestä riidasta. He 
olivat kiistelleet keskenään naikkosesta, jonka likaisesta ammatista 
kumpikin halusi saada toimeentulonsa! Tuo Horst Wessel, hän oli 
kurja lurjus, samanlainen kuin Ali Höhlerkin, erotus oli vain siinä, 
ettei Alilla ollut mitään tekemistä kommunistisen puolueen kanssa, 
kun taas tuo Ludewig Wessel oli natsien kirkkaimpia kynttilöitä! 

Tuo myrkyllinen valhe oli niin inhottava, että sosiaali- 
demokraattisetkin lehdet torjuivat sen närkästyneinä ja myös 
porvarillisen rintaman vasemmistolehdet ilmaisivat rehellisen 
inhonsa ja kohtelivat—ensimmäisen kerran!—oikeudenmukaisesti 
myös natsia. Vain Moskovan uskovaiset nielaisivat tuon alhaisen 
huijauksen, tarttuivat halukkaasti tuohon valhetaruun. Niinpä tuo 
kurja sokaistunut puolue etsi vain yhä uusia tilaisuuksia voidakseen 
kostaa hakaristiläisille. Ja satojentuhansien punaisten joukossa oli 
kyllin paljon raakoja hurjimuksia, joille katalinkaan keino ei ollut 
liian alhainen. 

Niinpä punaiset päättivät eräänä päivänä tunkeutua sairaalan 
puutarhaan, hiipiä salaa sivurakennukseen 7. Sillä olihan tuo koira, 
tuo Wessel, vielä hengissä! Asiaa oli hieman autettava — olihan 
olemassa pommeja ja käsigranaatteja! Tarvittiin vain yksi sellainen 
tuon kirotun natsijohtajan huoneeseen, niin hänen uransa olisi 
vihdoinkin lopussa! 

Muuan heistä sai kuitenkin omantunnontuskia ja Inge löysi eräänä 
aamuna pappilan kirjelaatikosta kirjeen. Hän ei näyttänyt sitä 
äidille, vaan soitti neljännen lippukunnan johtajalle ja ilmoitti 
asiasta hänelle — hän lähti heti miehineen Friedrichshainiin, ehti 
perille juuri viime hetkessä. Sairaalassa syntyi äkkiä hälinää ja melua 
— punaiset viskattiin ulos. Mutta heidän karjuntansa täytti kaikki 
käytävät ja sairashuoneet. »Surma natsille! — Surma natsille!» 
he huusivat. Vaikka he eivät saaneetkaan tekoaan suoritetuksi, he 
halusivat kuitenkin julistaa maailmalle sydämensä hehkuvimman 
toiveen: »Surma natsille!» 

Tästä päivästä lähtien SA alkoi pitää vartiojoukkoja sairaalan 

ympärillä, puutarhassa ja sivurakennuksessa 7. 

Punaiset sakit sylkivät raivoaan, äiti ja sisar saivat uhkauskirjeen 
toisensa jälkeen. Niiden sisällys oli mitä siivottominta — vielä 
he joutuisivat näkemään päivän, jona koko Wesselicn pesue 
tuhottaisiin perinjuurin. Naiset eivät pelänneet — he huolehtivat 
vain Horstista. Neljäs lippukunta ryhtyi kuitenkin huolehtimaan 
myös heidän turvallisuudestaan, vartijoita käveli päivisin ja öisin 
vanhalla Judenstrassella. 

* * * 

Tohtori Goebbels istui jälleen sairaan vuoteen ääressä, piteli hänen 
kättään kädessään. Hänen suurissa, tummissa silmissään oli hellä, 
nuorekas katse — noissa silmissä jotka saattoivat niin intohimoisesti 
liekehtiä hänen jättiläissaleissa kutsuessaan ihmisjoukkoja 
vapaustaisteluun. 

»Hän kävi jälleen luonani, tuo prinssi», Horst sanoi, heidän on 
otettava hänet meidän joukkoomme.» 

Goebbels huojutti päätään. »Se tuskin käy päinsä, Horst! 
Meidän riveissämme on nuoriso, sekä työmiehiä että ylioppilaita. 
Emme voi omaksua liikkeeseemme mitään, mikä haiskahtaisi 
taantumukselta.» 

Nuori iskunjohtaja ei antanut perään. Tuo Hohenzollern-prinssi 
August Wilhelm oli jo viime elokuussa ilmestynyt Niirnbergin 
puoluepäiville, oli suhtautunut aivan rauhallisesti siihen, ettei 
kukaan välittänyt hänestä vähääkään. Hän työskenteli omalla 
tahollaan parhaansa mukaan Hitlerin ja hänen liikkeensä hyväksi, 
kasvatti pojastaan aitoa saksalaista natsinuorukaista. Tohtorin 
epäröinti oli tietenkin aivan ymmärrettävä! Mutta silti häntä ei 
saanut torjua — johtajahan otti joukkoihinsa erotuksetta jokaisen 
rehellisen saksalaisen miehen, olipa hän työmies tai prinssi. Ja 
kun kerran hän, Horst, oli kerännyt Iskuunsa käännyttämänsä 
punarintamalaiset, oli punaisten tapaan pillisoittokunta joukkonsa 

etunenässä marssinut pitkin katuja — miksi silloin ei myös keisarin 
poika saisi marssia heidän riveissään ruskea pusero yllään. 

»Hyväksykää hänet, tohtori», hän pyysi, »puhukaa hänestä 
johtajalle. Sanokaa hänelle, että se on minun viimeinen toivomukseni 
—» Hän keskeytti lauseensa, epäröi hetkisen, naurahti. Jatkoi 
sitten: 

»Tarkoitan tietenkin siinä tapauksessa, että kuolen. Onhan sekin 
mahdollista. Mutta minä selviän tästä ja silloin asetun puoltamaan 
häntä. Sanonpa teille, tohtori, ettette mistään löydä parempaa 
ja vilpittömämpää iskumiestä kuin on Preussin prinssi August 
Wilhelm!» 

Josef Goebels hymyili. »Onko hän yhtä urhea kuin sinä itse olet, 
Horst?» hän kysyi. 

Nuori iskunjohtaja nyökkäsi. »Yhtä urhea!» 

»Hyvä on», Goebbels sanoi, »esitän asian johtajalle. Selitän hänelle 
kaiken — samalla tavoin kuin sinä olet sen minulle selittänyt.» 

Sairaanhoitajatar kurkisti ovenraosta, vilkaisi nopeasti tohtoriin. 
Tämä ymmärsi hänen tarkoituksensa, nousi — vierailuaika oli 
lopussa, sairaan oli saatava olla yksin. 

Hän tapasi äidin jälleen puutarhassa. »Mitä arvelette, tohtori, 
selviääkö hän?» 

Goebbels puristi hänen kättään. »Uskon, että hän selviää!» 

* * * 

Ali Höhler oli saanut kyllikseen Pragista. Mitäpä hän välitti 
tuollaisesta kaupungista, jossa ei sen enempää kunnioitettu hänen 
kaltaistaan punaista taistelijaa, miestä joka oli tehnyt sellaisen 
suurteon puolueen hyväksi! Punainen Apu — hiiteen koko 
Punainen Apu, joka ei toimittanut hänelle riittävästi rahaa. Ja tuo 

mies Karl Dre\vnitzky, puoluesihteeri joka oli toimittanut hänet 
tänne, oli jättänyt hänet kerrassaan pulaan. Tosin sihteeri oli 
antanut hänelle tsekkiläisiä seteleitä, mutta kukapa olisi osannut 
arvata mitä niihin oli painettu, aavistaa niiden arvoa? Kävi ilmi, että 
ne muodostivat vallan mitättömän summan, se kului muutamassa 
päivässä. Tuo lurjus oli varmasti saanut aivan riittävästi häntä varten 

— mutta ajatteli, että pelkkä ruokkiminen lihotti, pisti rahat omaan 
taskuunsa. — No, hänelle hän vielä näyttäisi, tuolle Dre\vnitzkylle, 
joka niin lurjusmaisesti oli pettänyt hänet, hänet, Ali Höhlerin! 
Oli häpeällistä, että sellaista saattoi sattua puolueessa! Nyt hän 
istui kiinni Pragissa, hänellä oli kuolettavan ikävä, hänen oli pakko 
selvitä niillä pikkusummilla, jotka hän suurella vaivalla sai irti 
Punaiselta Avulta. Karoline — hitto vieköön, tuolla naikkosella ei 
ollut itselläankään rahaa — 

Hän kaipasi takaisin Berliiniin — siellä oli kaikki vallan toista! 
Siellä hän saattoi istua Galskissa Mulackstrassen varrella, pelata 
korttia sakinsa kanssa, juoda olutta! Rahaa kuin roskaa — olihan 
maailmassa naisia! Tai Glienickessä, Sanderin hienossa huvilassa 

— siinä vasta oli mies! Siellä tarvitsi vain huitaista kädellään, niin 
sai jo hulinoida koko yön. Täällä taas — hitto vieköön vielä kerran 
hän oli jo melkein unohtanut samppanjan maun! 

’Ei, ei, maailmassa on vain yksi Berliini 1 , Ali Höhler tuumi itsekseen, 
'kotona on aina paras olla 1 . Hän teki nopean päätöksen, lähti 
juoksemaan ympäri kaupunkia, lähetti Karolinen kiinniotolle, tällä 
tavoin hän sai kokoon matkarahat. Hän istuutui junaan, sivuutti 
onnellisesti rajan — punaisen passin avulla on helppo matkustaa. 
Kuta lähemmäksi hän ehti Berliiniä, sitä paremmaksi hän tunsi 
olonsa. Kenties Spreen rannalla jo taisteltiin, missään tapauksessa 
ei enää voinut kestää kauan, kunnes voittoisa vallankumous 
karkoittaisi kaikki porvarispesueet Saksasta ja Sovjetin liput 
liehuisivat kaikkialla. Silloin hän varmasti saisi jonkin hauskan 
viran kiitokseksi urheasta teostaan, korvaukseksi poliisien 
vainosta. Tai kenties hänelle myönnettäisiin kunnollinen eläke — 
se oli lopulta hänestä ehkä mieluisampaa! No niin, jos vielä joskus 

oli nujerrettava joku tuollainen musta-valko-punainen koira, hän 
oli valmis tekemään sen kohta sanan saatuaan, hän oli siihen sopiva 
mies! 


* * * 

Sairaan tila vaihteli. Toisinaan näytti siltä kuin hänen teräksinen 
ruumiinsa olisi toipunut kaikesta huolimatta, lääkäritkin alkoivat 
toivoa, kaikkien sairaiden kasvot säteilivät luottamusta. Mutta 
kohta näytti kaikki jälleen synkältä, kuume kohosi. Hoitajat 
luulivat, ettei hän enää selviäisi. Mutta jo seuraavana aamuna toivo 
alkoi jälleen pilkistellä. 

»Jokainen päivä merkitsee voittoa, jokainen hetki», sanoi tohtori 
Mingard Ingelle. »Hän toipuu varmasti, jos vain kestää vielä pari 
viikkoa. Kunhan hän vain ei saisi verenmyrkytystä!» 

— Hänelle lähetettiin hedelmiä, jaloja viinejä, kirjoja, kuvia ja 
kukkia, kokonaisia kukkavuoria. Hän otti jokaisen kukkavihon 
käteensä, hengitti sen tuoksua, luki lähettäjien tervehdykset. 
Sitten vasta hän lähetti kukat muille sairaille, kaikissa huoneissa 
tuoksuivat Horst Wesselin kukat. 

»Katsohan, hän sanoi, lumikelloja! Muuan iskumieheni, 
soittokunnan jäsen, on lähettänyt ne. Eivätkä ne tule etelästä, niitä 
ei ole kasvatettu kasvihuoneissa — mies kirjoittaa poimineensa ne 
itse metsästä.» 

»Se on totta», äiti nyökkäsi, »pian on jo kevät!» 

»Kevät», nuorukainen toisti, »kevät! Silloinhan teemme kaiken 
sen, josta puhuimme maatessani sairaana kotona. Minun täytyy 
tunnustaa sinulle, äiti, että purin uudelleen kaikki päätökseni 
silloin lähdettyäni luotanne — aivan äkkiä kaikki näytti taas 
toisenlaiselta. Päätin lujasti jatkaa taisteluani aivan samalla tavoin 
kuin aikaisemminkin, hyljätä kaiken mitä tarjositte minulle kenties 
kohtalo juuri siksi tarttui tukkaani! Tukisti minua kunnollisesti. 

osoitti minulle, ettei sen kanssa ole leikkimistä. Mutta nyt tulee 
jälleen kevät — monesko päivä tänään on?» 

»Helmikuun viidestoista», äiti vastasi. 

»Viidestoista», hän mietti. »Hellmut Mingard on sitä mieltä, että 
joudun makaamaan täällä vielä ainakin viisi viikkoa — no niin, 
tiedämmehän, että lääkärit sanoessaan viisi tarkoittavat kahdeksaa! 
Olkoon niinkin — siinä tapauksessa joudun makaamaan huhtikuun 
puoliväliin. Sen jälkeen teemme pienen matkan, sinä, Inge ja minä, 
saatpa nähdä miten nopeasti elvyn, kunhan vain ensin pääsen 
täältä!» 

Hän pyysi lyijykynän ja paperia. »Kahdeksan viikkoa — 
korkeintaan kahdeksan — se on viisi-kymmentäkuusi päivää. 
Viisikymmentäkuusi viivaa siis — joka päivä pyyhin pois yhden 
niistä. Varjelkoon — sitten on jo kevät!» 

Hedemannstrasselle tuli jälleen sana — tohtori Goebbelsia 
kaivattiin sairaalaan, sivurakennukseen 7. Hän pyysi takkinsa ja 
hattunsa. 

Sihteeri vastusteli, tohtorinhan piti tänä iltana puhua 
Urheilupalatsissa — siihen mennessä oli vielä suoritettava monta 
asiaa, hänen olisi vältämättä — 


Goebbels sulki hänen suunsa. »Mikään ei ole yhtä välttämätöntä 
kuin tämä poika! Järjestäkää kaikki kuntoon kokousta varten. 
Työskentelemme sitten aamuun asti.» Hän juoksi alas portaita, 
nousi autoonsa. Ihmisiä tunkeili niinkuin aina piiritoimiston 
edessä. He kurkottivat kaulojaan hänen sanoessaan ajajalle 
osoitteen, huusivat hänelle: »Menettekö Horst Wesselin luokse? 
— Sanokaa hänelle terveisiä — sanokaa hänelle terveisiä, tohtori!» 
Muuan aivan nuori iskumies hypähti auton astinlaudalle. »Tohtori, 
kerrotaan, että verensiirto on käynyt välttämättömäksi! Enkö minä 
saisi antaa hänelle vertani? Olen aivan terve, en ole sairastanut 
kertaakaan koko ikänäni antaisin mielelläni vaikka kaiken vereni 

hänelle!» 

Goebbels nyökkäsi hänelle, puristi hänen kättään. Hän ajoi niin 
nopeasti kuin mahdollista, saapui Friedrichshainiin. »Miten poika 
voi?» hän kysyi eräältä lääkäriltä joka tuli häntä vastaan. 

Lääkäri katsoi häneen totisesti, kohautti olkapäitään. 

»Verenmyrkytyskö?» hän kysyi. 

»Pelkäämme sitä», lääkäri vastasi, »Saatte viipyä vain hetkisen 
hänen luonaan.» 

Josef Goebbels istui vuoteen ääressä, kertoi jotakin. Nousi sitten, 
pyysi anteeksi — hänellä ei tänään ollut aikaa, työ ahdisti. Mutta 
Horst tarttui kiihtyneenä hänen käteensä, rukoili: »Älkää menkö 
tohtori!» 

Sairaanhoitajattaren huulet vavahtelivat — kukapa olisi voinut 
kieltää mitään tältä nuorukaiselta? »Saatte jäädä vielä hetkeksi», 
hän sanoi. Nuo sanat rauhoittivat sairasta silminnähtävästi. »Et saa 
menettää rohkeuttasi, Horst», Goebbels sanoi. »Kuume nousee ja 
laskee, välistä voit paremmin, välistä huonommin. Samalla tavoin 
on käynyt myös vapausliikkeemme, kuume vaivasi sitä kaksi pitkää 
vuotta — sitten se lopulta alkoi voimistua! Nyt se on väkevä ja terve 
— samalla tavoin sinä tulet terveeksi.» 

Goebbels kertoi — SA:n ja puolueen kehityksestä Berliinin ja 
Munchenin tapauksista. Myös Hitleristä—hän oli puhunut johtajan 
kanssa prinssistä ja johtaja oli suostunut — 

Horst tarttui tohtorin käteen, puristi sitä molemmin käsin. »Kiitos, 
tohtori», hän kuiskasi. »Ja tulkaa pian uudelleen — olkaa hyvä, ja 
tulkaa pian uudelleen —» 

* * * 

Sairaanhoitajatar oli löytänyt puutarhasta pienen, puoleksi 

paleltuneen varpusen. Nyt se hypähteli Horstin vuoteessa, haki 
lämpöä, painautui peitteen alle. 

Ingen tullessa Horst veti linnun esiin. »Katsohan, millainen toveri 
minulla on!» 

Varpunen istui hänen sormellaan, antoi rauhallisesti sivellä 
höyheniään, piipitti tyytyväisenä. »Tälle pikku otukselle on käynyt 
kovin huonosti, Inge, sekin oli jo viittä vailla yli rajan nyt se tuskin 
malttaa odottaa kevättä. Sanon sitä Heinzeliksi — sinun tohtorisi 
kunniaksi. Kunpa hänkin paranisi yhtä pian — onhan hän jo kyllin 
kauan saanut maata.» 

Hän tarttui Ingen käteen, sanoi: »Ojenna sormesi suoraksi, Inge, 
tämä lintu tuo sinulle onnea — hyppäähän, Heinzel!» Mutta 
varpunen ei halunnut, se pyrähti lentoon, laskeutui istumaan 
vuoteen reunalle. 

Ingen käsi vapisi, hänen huulensa puristuivat tiukasti yhteen. 
»Horst», hän sanoi vaivalloisesti, »minun täytyy kertoa sinulle, 
kuulisit sen kuitenkin pian muutenkin. Sulhaseni — hän — hän 
kuoli — jo viikko sitten.» 

Horst siveli hänen käsivarttaan, siveli lempeästi hänen poskeaan. 
»Inge lapsukainen, rakas Inge lapsukainen — miten osaisin 
lohduttaa sinua?» 


* * * 

Kukaan ei päässyt enää Horstia tapaamaan — lääkärit eivät 
kyenneet ehkäisemään tuhoisaa verenmyrkytystä. Sairaan voimat 
vähenivät hetki hetkeltä, hän ei voinut enää nauttia ruokaa. Ja 
kuume, polttava kuume ei enää päästänyt häntä otteestaan — 

Öisin istui sairaanhoitajatar hänen vuoteensa ääressä, kuunteli 
tarkasti hänen jokaista hengenvetoaan. Hänen kätensä olivat 
muuttuneet kovin kapeiksi ja aivan valkoisiksi — nuo urheat 
kädet, jotka vielä äsken olivat olleet niin ruskeat ja väkevät. Hänen 

kasvonsa olivat laihtuneet, nenä kohosi niistä, terävänä ja ylpeänä. 
Vielä kerran hänen kirkkaat silmänsä välähtivät, katsoivat sisareen. 
»Hyvää yötä — nyt aion nukkua.» 

Hän nukahti nopeasti väkevän unilääkkeen ansiosta, nukkui 
rauhallisesti pari tuntia. 

Hoitajatar ei hellittänyt katsettaan hänestä. Hän huomasi Horstin 
uneksivan, Horst hymyili vienosti unissaan, sitten hänen kasvonsa 
äkkiä vääristyivät jälleen tuskasta. Toisinaan hänen huulensa 
liikahtelivat, hoitajatar kumartui hänen ylitseen saadakseen selvän 
sanoista. Välistä hän kuuli sanat ‘Viikinki, Rintamain...’ sitten pari 
nimeä ‘Rolf, Heinz, Gunther’ — käsitti Horstin unissaan lähteneen 
jälleen lomamatkoilleen — nummille ja vuoristoon. Wachau, 
aurinkoinen Wachau, kuolemankalpeat huulet kuiskasivat aivan 
selvästi nimen ‘Rosel‘ — 

Sitten hoitajatar kuuli nuorten poikien nimiä, hän tunsi ne, he olivat 
käyneet sairaalassa — Richard, Albert, Bruno. Hän kuuli myös 
käskyjä, teräviä ja nopeita: ‘Viides isku — valmiit!’ 

Mutta yhä uudelleen, usein vakavasti ja katkerasti, sitten jälleen 
hellästi ja hyväilevästä, kohosi sairaan huulille sana ‘äiti’! 

Sitten Horst makasi aivan hiljaa, ei liikahtanutkaan, hänen kasvonsa 
olivat ikään kuin kirkastuneet. Äkkiä hän havahtui, repäisi silmänsä 
aivan auki hengähti syvään. Hän tunsi heti hoitajattaren, sanoi: 
»Sisar — elämäni on ollut ihana.» 

»Se on totta», sisar sanoi, »se on totta! Ja se jatkuu yhtä ihanana!» 

Horst hymyili. »Niin sanoi tohtori Goebbelskin samalla tavoin kuin 
vapaustaistelummekin. Kaksi vuotta kuumetta ja sekavaa menoa, 
mutta nyt se on nousussa ja etenee keskeytymättömästi voittoa 
kohden! Ja samalla tavoin käy minunkin, hän sanoi, minä —» 

Hoitajatar keskeytti hänet, kohotti lasin hänen huulilleen. »Niin, 
juuri niin! — Mutta ette saa nyt puhua liian paljon — teidän on 

nukuttava!» 

Horst nieli kuuliaisesti väkevän juoman, hillitsi tuskansa. »Niin, 
minun on nukuttava — huomenna, huomenna olen jo parempi.» 

* * * 

Molemmat naiset istuivat seuraavana päivänä tuntikausia 
odotushuoneessa — heitä ei päästetty sairaan luokse. Lopulta 
Hellmut Mingard tuli heidän luokseen, haki Ingen — hänhän 
lääketieteen opiskelijana kuului jo puoleksi lääkärikuntaan. 
Vuoteen ympärille oli kerääntynyt viisi lääkäriä. Ingen ei tarvinnut 
enää kysyä, hän näki heidän ilmeistään, että kaikki ihmistaito oli jo 
menettänyt merkityksensä. 

Horst oli täysin tajuissaan, ensimmäisen kerran sisar näki hänet 
toivottomana. »Inge lapsukainen», hän kuiskasi, »nyt voit tehdä 
minulle saman palveluksen kuin Wernerillekin.» 

Hän katseli ympärilleen, keskeytti lauseensa — ei, lääkärien 
ei tarvinnut tietää tätä. Mutta Inge ymmärsi helposti hänen 
tarkoituksensa, hän ajatteli hautaustaan. 

Inge ei voinut sanoa sanaakaan, nyökkäsi vain, puristi veljensä 
kättä. 

Lääkärit taistelivat koko päivän, tekivät kaikkensa riistääkseen 
uhrin kuoleman syleilystä vielä viime hetkessä. He taistelivat 
tunneista, saivat hänet pysymään hengissä iltaan asti. Professori 
sanoi: »Vielä on toivoa, jos hän vain kestää aamuun asti.» 

Inge istui hänen vieressään koko tämän viimeisen yön. Veli pyysi 
häntä kohentamaan päänalusta, kannattamaan hieman hänen 
selkäänsä. Inge teki sen, hän kiitti kuiskaten: »Näin on hyvin.» 

Sitten hän nukahti. Inge ei uskaltanut vetää, pois käsivarttaan, tuki 
häntä lempeästi, piti tällä tavoin häntä sylissään koko yön. 

Ulkona puutarhassa odottivat SA:n miehet. Ja he puhuivat 
lääkärien ja hoitajattarien kanssa, kerjäsivät ja rukoilivat, pääsivät 
lopulta sivurakennukseen 7 vastoin kaikkia järjestyssääntöjä ja 
ohjeita. Tiheään ahtautuneina he seisoskelivat eteisissä, sivuuttivat 
hiirenhiljaa kuolevan huoneen, aivan hitaasti, aivan äänettömästi, 
loivat nopean katseen avoimesta ovesta toinen toisensa jälkeen. 
Kuiskailivat sairaanhoitajattaren kanssa — eivätkö he voisi päästä 
sisään edes pieneksi hetkeksi? 

»Inge», he kuiskasivat! »Inge neiti!» 

Inge käänsi päätään, vilkaisi käytävään. Hän ei puhunut sanaakaan, 
ei liikauttanut huuliaan — mutta hänen katseestaan he lukivat 
myöntävän vastauksen. 

He hiipivät sukkasillaan sisään, pitelivät kenkiään kädessä, seisoivat 
tiheänä ryhmänä vuoteen ääressä. 

Nuori iskunjohtaja heräsi, avasi silmänsä suuriksi, tunsi toverinsa. 
»Katsohan, Inge», hän mutisi, miten uskollisia he ovat!» 

Äiti sai tulla varhain aamulla poikansa luokse — vielä kerran Horst 
avasi silmänsä, »Rakas äiti», kuiskasi, »rakas Inge lapsukainen 
—» 

Kuolema oli hänelle lempeä, hän nukahti aivan hiljaisesti äitinsä 
syliin. 

XI. 


Maaliskuu 1930. 

He hakevat Horstin ruumishuoneesta kotiin. — 
Sisar Inge harhailee ministeriöissä ja eduskunnassa, 
poliisihallituksessa ja valtakunnan presidentin 
palatsissa. — Äiti eroaa pojastaan. — Horstin 
viimeinen matka, katutaisteluja ja toveruutta. 


Oh ei, äiti ei vielä saanut poikaansa — nyt, kun hän oli kuollut, pidätti 
laki hänen ruumiinsa. Hän oli sortunut rikoksen uhrina, niinpä 
oli tarkasti todettava, oliko hän todella kuollut murhayrityksen 
johdosta vaiko kenties jostakin muusta syystä — nämä kaikki ovat 
erittäin tärkeitä seikkoja oikeudenistunnoissa, joissa leikitään lain 
pykälillä. Niinpä vainaja ei päässytkään kotiinsa pappilaan, hänet 
vietiin vieraaseen paikkaan — ruumishuoneeseen. Siellä hänen oli 
viivyttävä kenties monta päivää. 

Äiti ei voinut sietää tuota ajatusta. »Tahdon poikani», hän 
nyyhkytti, »oman poikani!» 

Silloin Inge karkaisi mielensä. Hänen veljensä olivat kuolleet, nyt 
hän oli äitinsä ainoa tuki — 

Hän mietti: tässä asiassa ei kukaan puolueen jäsen, kukaan SA- 
lainen voinut auttaa — heidän pyynnöilleen viranomaiset aivan 
varmasti olisivat kuuroja. Mutta osakunta, johon Horst oli kuulunut, 
Normannia, saattoi kenties auttaa? Hän puhui asiasta Hellmutille. 
He saivat aikaan, että ruumiinavauksen sai tehtäväkseen muuan 

entinen osakunnan jäsen — hän ryhtyi heti murheelliseen 
työhönsä. Muutaman tunnin kuluttua puhelin soi — Inge hengähti 
helpotuksesta. Ruumiinavaus oli toimitettu, kuoleman syy oli nyt 
virallisesti todettu, kaikki lain määräykset oli täytetty. Hän ajoi 
ruumishuoneeseen noutamaan veljensä. 

Isku ykkönen odotti rakennuksen edessä, toverit kantoivat vainajan 
ulos, nostivat hänet ruumisvaunuihin, järjestäytyivät rivistöksi, 
saattoivat hänet kotiin. Kaksi kuorma-autollista raskaasti 
aseistautuneita poliiseja seurasi kulkuetta, viranomaiset valvoivat 
raadeltua vainajaa kuin vaarallisinta murhapolttajaa. SA:n miehet 
katselivat poliiseja hampaat karahdellen ja katkeroitunein kasvoin. 

Hän makasi ruskeassa huoneessa kunniavuoteella. Kaikki oli kuin 
kolme kuukautta aikaisemmin — lepattavat kynttilät, tuijat ja 
laakerit ympäröivät arkkua — niiden keskellä kohosivat neljännen 
lippukunnan viisi myrskylippua ja viidennen Iskun liput, myös 
Normannian ja Alemannian mahtavat osakuntaliput. Mutta Werner 
oli levännyt arkussaan hiljaisesti uneksien, kuin onnelliseen uneen 
vajonneena, valkoisen lumen ikuiseen lepoon tuudittamana — 
mutta Horst lepäsi ruhjoutuneena, pää siteiden peitossa, punaisten 
kurjasti murhaamana. 

Portaat olivat lakkaamatta täynnä ihmisiä. Ovi oli pidettävä auki, 
iskutoverit ja osakuntaveikot toimivat kunniavartiona. Ensimmäiset 
kukatlähetti kruununprinssi, vihon punaisia ruusuja, sen he asettivat 
vainajan käteen. Kohta sen jälkeen tuli kullattu laakerinlehtiseppele, 
joka pyydettiin asettamaan hänen päänsä alle. Sitten alkoi kukkia 
saapua ehtymättömänä tulvana, kukkaköynnöksiä, sadoittain 
seppeleitä, enemmän, aina vain enemmän. Kaikista valtakunnan 
osista, kaikista maanosista, missä vain asui saksalaisia, saapui kirjeitä 
ja sähkösanomia. Työläislapset toivat pieniä orvokkikimppuja, 
S A: n miehet, jotka istuivat vankiloissa Saksan vapauden tähden, 
kirjoittivat kopeistaan. Doornin keisariparista alkaen Jiidenhofin 
kulmassa kyyhöttävään vanhaan sokeaan kerjäläiseukkoon asti 
— talonpojat ja kaivosmiehet, sotilaat ja tehtaalaiset, opettajat ja 
virkamiehet, kaikki lähettivät tervehdyksensä. Ei ollut sydäntä, joka 

ci olisi sykkinyt kiivaammin» ei silmää, jota tämän pojan kuolema ei 
olisi saanut kostumaan. 

Ystäviä tuli häntä katsomaan, naisia ja lapsia, kaikista Berliinin 
osista, Dresdenistä, Hampurista ja Munchenista, Wienistä, ja Reinin 
rannoilta. He odottivat kärsivällisesti tiheinä riveinä vuoroaan, 
halusivat vielä kerran nähdä vainajan, viedä hänen kuvansa kotiin 
mukanaan. 

Tällä välin piiritoimisto yritti saada viranomaisilta luvan panna 
toimeen arvokkaat hautajaiset — heidän pyyntönsä torjuttiin. 
Esittivätpä he mitä hyvänsä, kaikki ehdotukset hyljättiin muitta 
mutkitta. Herrat saapuivat kiihtyneinä surutaloon, ilmoittivat 
Ingelle — hänen veljensä oli haudattava kuin joku kurja syntinen, 
ääneti ja salaa, viranomaiset vaativat sitä. Inge oli ainoa ihminen, 
joka vielä saattoi saada jotakin aikaan, mikäli se ylipäänsä enää oli 
mahdollista. 

Inge nyökkäsi, lähti matkaan. 

Hän et lähetettiin sisäasiainministeriöön Unter der Lindenin varrelle, 
hän käveli kysellen huoneesta toiseen, kunnes lopulta löysi oikean 
miehen. Kaikki olivat erittäin rakastettavia häntä kohtaan, mutta 
kukaan ei voinut auttaa häntä — asiasta neuvoteltiin parhaillaan 
eduskunnassa, hänen oli mentävä valtiopäivätaloon. Tohtori 
Goebbels otti hänet vastaan, hän sai kuulla, että eduskunta oli 
koossa — kansalliset puolueet olivat ehdottaneet, että surusaattue 
sallittaisiin. Hän meni kuuntelemaan asian käsittelyä — jo puoli 
tuntia sitten oli musta-punainen enemmistö äänestänyt kumoon 
ehdotuksen — kaikki saattokulkueet, kaikki kunnianosoitukset 
kiellettiin. 

»Menkää poliisilaitoksen presidentin puheille», neuvoi muuan 
virkailija. »Herra Zörgiebel on kuitenkin ihminen, vaikka hän onkin 
sosiaalidemokraatti. Kenties saatte hänen mielensä heltymään.» 

Aleksanterinaukealle siis, poliisilaitokseen — hänen veljensä 

olivat saaneet istua siellä monta kertaa! Hän ei antanut perään, 
tunkeutui presidentin eteen, uskoi hänelle asiansa. Herra nyökkäsi, 
tiesi ilmeisesti hyvin, miten hänen oli meneteltävä, oli kohtelias 
ja rakastettava. Valitettavasti hän ei ollut kyllin selvillä asiasta 
hetkinen, pyydän, hänen oli puhuttava asianomaisen virkailijan 
kanssa. Hän pyysi puhelun hallintoneuvos Wunderlichille, suositteli 
mitä lämpimämmin tätä nuorta naista, jonka aikoi lähettää 
hallintoneuvoksen puheille. Hän hymyili ystävällisesti, neiti saisi 
osakseen mahdollisimman paljon myötämielisyyttä — ellei asia 
selviäisi, hän saattoi palata presidentin luokse, tämä oli aina valmis 
auttamaan — 

Inge kiitti, seurasi vahtimestaria, joka opasti hänet 

hallintoneuvoksen eteen. Tämä oli siivottoman näköinen, likainen, 
partansa oli jäänyt ajamatta lirputteli, ei kyennyt puhumaan loppuun 
ainoatakaan lausetta, vältti huolellisesti Ingen katsetta. Inge esitti 
— monennenkohan kerran jo sinä päivänä? — pyyntönsä, mutta 
herra Wunderlich vain kohautti tyytymättömästi olkapäitään. 
Tyttö vaivasi häntä ja hän ilmaisi sen selvästi. Kuitenkin Ingen 
onnistui ainakin saada selville ne säädökset, jotka poliisi katsoi 
välttämättömiksi: arkkua sai seurata vain seitsemän autoa, 
juhlallinen saattue kiellettiin. 

Inge mietti, kannattaisiko hänen käydä vielä kerran 

poliisipresidenttiä tapaamassa — tällä oli kovin kiire sanottiin, hän 
ei parhaalla tahdollaankaan voinut ottaa vastaan juuri tällä hetkellä, 
kenties myöhemmin. Inge ymmärsi hyvin, ettei hän täällä saisi 
aikaan sen enempää kuin ministeriöissä ja eduskunnassa. Vaikka 
häntä naisena ja vainajan sisarena kohdeltiinkin kohteliaammin 
kuin piiritoimiston herroja, hän ei kuitenkaan tätä tietä voinut 
päästä askeltakaan edemmäksi. 

Hän seisoi Aleksanterinaukealla, mietti. Ulkona satoi, hän seisoi 
liikahtamatta, ei huomannut kastuvansa läpimäräksi. Hän tunsi 
käden laskeutuvan olkapäälleen, joku sanoi: »Ettekö haluaisi astua 
porttikäytävään sateensuojaan, neiti?» 

Hän kohotti katseensa, ravisti kiivaasti päätään. Mitä tuo mies 
sano i _ porttikäytävään, miksi niin? Poliisi jatkoi matkaansa 
olkapäitään kohautellen. 

Äkkiä oli kuin hän sateen halki olisi kuullut veljensä äänen — ei, 
se ei ollut hänen äänensä: jokin vain kuiskaili hänelle, mutta ajatus 
ci muodostunut sanoiksi, 'Puhu, hän ajatteli, 'sano, mitä minun on 
tehtävä? Minne minun on mentävä?' 

Aivan hiljaa, mutta kuitenkin selvästi ja varmasti hän kuuli sanan 
'Hindenburg'. 

Hindenburg? Mitä se mahtoi tarkoittaa? Hän käveli pari askelta, 
läpimärästä hatusta vuotava vesi liimasi suruharson hänen 
kasvoihinsa. 

Äkkiä hän tajusi, oikaisi vartalonsa, kutsui vuokra-auton joka 
juuri ajoi ohitse räiskytellen lokaa hänen päälleen. »Ajakaa pian! 
Wilhelmstrasselle! Valtakunnan presidentin luokse!» 

Vain presidentti saattoi auttaa häntä ja auttaisi varmasti häntä! 
Olihan kotona toistakymmentä Hindenburgin kuvaa. Niitä oli isän 
kirjoituspöydällä, riippui seinässä. Kaikissa oli omistuskirjoitukset 
—hän tiesihyvin,ettäisä oli auttanut Hindenburgiavaikeinahetkinä, 
että ylisotamarsalkka tunsi olevansa suuressa kiitollisuudenvelassa! 
Amen isälleen. Nyt hänellä oli tilaisuus osoittaa kiitollisuuttaan! 
Omituista, ettei hän ollut jo aikaisemmin tullut tätä ajatelleeksi! 
Olihan järjetöntä juoksennella ministeriöissä ja eduskunnassa, 
käydä tapaamassa virkamiehiä, joista jokainen parhaansa mukaan 
yritti vierittää kaiken vastuun niskoiltaan. Hindenburghan oli 
suurin käskijä, hänen tarvitsi vain viitata ja kaikki järjestyisi! 

Mutta helppoa ei ollut päästä hänen puheilleen. Vartijoita, 
palvelijoita ja pikkuvirkailijoita — hänet opastettiin huoneesta 
toiseen, olisivat mieluimmin sysänneet hänet suoraan ulos. Jokainen 
rypisti otsaansa, nyrpisteli nenäänsä ja huuliaan — mutta kukaan 
ei silti uskaltanut olla epäkohtelias tälle kalpealle neidille, jonka 

silmät olivat niin suuret ja tummat, joka ei välittänyt estelyistä, joka 
ei halunnut ilmaista kenellekään asiaansa, vaan vaati ehdottomasti 
pääsyä Hänen Ylhäisyytensä itsensä puheille Joku toi hänelle kynän 
ja paperia — hänen oli ainakin kirjoitettava asiansa — ankara 
määräys, jota jokaisen oli noudatettava. Hän istuutui, kirjoitti pari 
lausetta, pyysi vain puheillepääsyä. Pyysi kirjekuoren, pisti siihen 
nimikorttinsa, myös isänsä nimikortin, sulki sen. 

Hän odotti. Hetken kuluttua tuli palvelija pyytämään häntä herra 
valtiosihteerin puheille. Valtiosihteeri — mikähän estelijä tuo taas 
oli? 

Hänet opastettiin erään herran eteen. Tämä piteli hänen kirjettään 
avoimena kädessään, tuli häntä vastaan, tervehti häntä, pyysi häntä 
istuutumaan. Piti sitten hänelle pienen esitelmä — hänellä oli 
oikeus avata kirje, herra valtakunnan presidentti ei valitettavasti 
mitenkään voinut ottaa neitiä vastaan. Mutta hän oli tässä 
presidentin sijaisena, neiti saattoi puhua hänelle, aivan samalla 
tavoin kuin olisi puhunut Hänen Ylhäisyydelleen itselleen. Neidin 
oli vain ilmaistava toivomuksensa, hän tekisi mielellään kaiken 
voitavansa, mikäli asian ratkaiseminen vain oli hänen vallassaan. 

Inge Wessel oli sinä päivänä puhunut jo kyllin monen korkean 
virkamiehen kanssa, oppinut perusteellisesti tuntemaan 
sanontatavat, joihin nämä alinomaa turvautuivat. Hän vaikeni, 
harkitsi asiaa — tuokin yrittää tietysti kaunein sanoin toimittaa 
minut ulos, hän mietti — minun on päästävä Hindenburgin 
puheille, vain Hindenburg voi auttaa minua! Hän karkaisi mielensä, 
pakottautui rauhalliseksi. 

»Herra valtiosihteeri», hän sanoi, »tämä kirje oli tarkoitettu vain 
ylisotamarsalkka von Hindenburgille eikä kenellekään muulle. 
Hänen suhteensa isääni oli hyvin läheinen, että hän varmasti ottaa 
minut vastaan, jos vain saa kuulla, että olen täällä. Pyydän teitä, 
näyttämään kirjeeni hänelle.» 

Herra hätkähti, hän ei ollut odottanut näin päättäväistä sävyä. 

Hän nousi, kumarsi, esitti itsensä. »Tohtori Meissncr olen 
Hänen Ylhäisyytensä yksityissihteeri, hänen oikea kätensä, jos 
niin haluatte. Toimin ankarasti saamieni ohjeiden puitteissa, voitte 
uskoa, että —» 

Inge keskeytti hänet. »Uskon kaiken, mitä vain haluatte, herra 
valtiosihteeri. Mutta teidän on myös uskottava, että haluan puhua 
vain hänen itsensä enkä kenenkään toisen kanssa. Minulla on 
muuan pyyntö esitettävänäni ja tiedän, että ylisotamarsalkka on 
täyttävä sen.» 

»Hänen Ylhäisyytensä ei valitettavasti juuri nyt voi ottaa teitä 
vastaan », selitti valtiosihteeri. »Ette tiedä miten vaikea on nykyinen 
poliittinen asemamme, miten paljon hänellä on tehtävää.» 

Kansainliitossa oli parhaillaan erikoisen tärkeä istunto, presidentin 
oli vähän väliä otettava puhelu Genfiin. Myös oli odotettavissa vielä 
paljon tärkeämpiä sisäpoliittisia tapauksia. Sisäasiainministeri 
Grzesinski aikoi erota vielä tänä yönä Joskin valtiosihteeri ymmärsi 
varsin hyvin hänen ja onnettoman äidin murheen — sillä tietenkin 
hän tiesi koko jutun, tunsi mitä suurinta sääliä ajatellessaan 
hänen veljensä kohtaloa — joskin hän oli sekä ihmisenä että 
Hänen Ylhäisyytensä edustajana valmis osoittamaan hänelle 
kaikkea mahdollista myötämielisyyttä, niin neidin oli kuitenkin 
ymmärrettävä — 

’Han yrittää sotkea minut*, ajatteli Inge, Vain kauniita sanoja — hän 
on samanlainen kuin muutkin.* — »Minun on puhuteltava häntä 
itseään», hän tiukkasi itsepintaisesti, »antakaa hänelle kirjeeni!» 

Valtiosihteeri otti kirjeen kirjoituspöydältä, työnsi sen takaisin 
kuoreen. Hän turvautui uuteen keinoon, sanoi: »Kenties voisin heti 
täyttää pyyntönne — niin ettei meidän tarvitse lainkaan vaivata 
valtakunnanpresidenttiä. Mutta sitähän on mahdoton sanoa, ennen 
kuin esitätte pyyntönne. Enhän edes tarkoin tiedä, mitä oikeastaan 
pyydätte?» 

Inge epäröi yhä, tuntien varmasti, ettei ikänä saisi mitään aikaan, 
ellei saisi puhua itsensä Hindenburgin kanssa. Mutta ei keksinyt 
enää mitään veruketta, esitti lopulta anomuksensa, pyysi, että he 
kiellosta huolimatta saisivat järjestää arvokkaan hautaussaattueen. 
Valtiosihteeri mietti tuokion, nousi sitten, pyysi anteeksi palaisi 
muutaman minuutin kuluttua. Hän astui uudelleen pöydän ääreen, 
otti kirjeen mukaansa. 

Inge istui jännittyneen odotuksen vallassa — oliko hän siis kuitenkin 
voittanut pelinsä? 'Nyt mies menee Hindenburgin luokse*, hän 
ajatteli. *Kertoo hänelle, että minä olen täällä ja esittää pyyntöni — 
varmasti Hindenburg päästää minut puheilleen!* 

Hänen oli kylmä, häntä värisytti. Hän riisui suruharsonsa, veti 
turkin tiukemmin ympärilleen — 

Ovi avautui. Valtiosihteeri palasi muuan toinen herra mukanaan, 
esitti tämän — vielä toinen valtiosihteeri, Inge ei saanut selvää hänen 
nimestään. He tervehtivät, kohteliaita sanoja — herra pyysi häntä 
esittämään mahdollisimman perusteellisesti kaikki toivomuksensa. 

Inge huokasi — karkaisi mielensä Jos kerran tie nousi pystyyn hänen 
edessään, hänen oli ainakin taivutettava nämä molemmat herrat 
suostumaan niin moneen seikkaan kuin mahdollista. Hän pyysi 
vain, että Horstin ystävät ja toverit saisivat saattaa hänet hautaan, 
kaikki ne ihmiset, jotka häntä rakastivat— muuta hän ei pyytänyt. 
»Päästäkää, minut Hindenburgin luokse», hän huusi, »vannon 
teille, että hän heti suostuu pyyntööni. Isäni muisto velvoittaa häntä 
eikä hän ikänä voi pettää tätä velvollisuutta.» 

Molemmat herrat hätkähtivät, Ingen sanojen sävy oli varma ja 
vakuuttava. He nyökkäsivät — tohtori Meissner otti puhelun 
sisäasiain ministeriöön, sitten poliisilaitokseen — olihan heidän 
saatava selville, miksi tässä erikoistapauksessa ei ollut myönnetty 
tuota muuten niin luonnostaan lankeavaa lupaa. Hän otti puhelun 
toisensa jälkeen — kuta enemmän hän sai kuulla, sitä pitemmiksi 
venyivät hänen kasvonsa. 

Ingc huomasi sen hyvin, istui aivan ääneti, liikahtamatta, vastusti 
ääretöntä väsymystä, joka äkkiä valtasi hänet. Hän puri alahuultaan 
— hänen oli pysyttävä valveilla, hän ajatteli. 

Herrat ryhtyivät uudelleen taivuttelemaan häntä, puhuivat 
vuorotellen, pitivät hänelle pitkän esitelmän vaikeista olosuhteista, 
poliittisen aseman jännittyneisyydestä ja juhlalliseen hautaukseen 
varmasti liittyvistä vaaroista. Inge istui jäykkänä, katseli vuoroin 
toista, vuoroin toista silmiin, ei vastannut sanaakaan. ’Kaksi herraa 
valtiosihteeriä’, hän mietti, ’ja pieni ylioppilastyttö vastakkain!’ 

Sitten häntä alkoi rajusti haukotuttaa, vain vaivoin hän sai 
haukotuksensa tukahdutetuksi. Herrat käsittivät tämän väärin, 
olettivat kai hänen haluavan tarkoituksellisesti osoittaa, että heidän 
esitelmänsä ikävystytti häntä. Toinen herroista vilkaisi häneen 
vihaisesti, puhui kerrassaan muuttuneella »Kysyn aivan vakavissani 
teiltä, armollinen neiti, haluatteko saada aikaan kansalaissodan?» 
Oli kuin nämä sanat olisivat saattaneet Ingen jälleen tajuihinsa, 
hänen uupumuksensa hälveni hetkessä. »Kansalaissodan?» hän 
toisti hitaasti ja hyvin painokkaasti, »tätä sanaa käytitte te, herra 
valtiosihteeri, enkä minä. Mutta hyvät herrat, näyttää siltä kuin ette 
tuntisi kansan mielialaa puoleksikaan yhtä hyvin kuin minä! Kielto 
saa aikaan levottomuuksia, synnyttää kansalaissodan — mutta 
ei lupa, jota pyydän. Berliinin ja koko valtakunnan asekuntoinen 
nuoriso on kääntynyt minun puoleeni ja tämän nuorison edustajana 
seison tässä ja pyydän, että se saisi osallistua murhatun veljeni 
hautaussaattueeseen. Saksan nuoriso ei näe veljessäni jonkin 
puolueen innokasta kannattajaa, vain nuoren vapaussankarin, 
joka on antanut henkensä Saksan puolesta. Hänen kuolemansa on 
yhdistänyt lujasti liittokunnat, jotka muuten ovat suhtautuneet 
varsin vihamielisesti toisiinsa ja kiistelleet keskenään — kaikki 
jotka ajattelevat saksalaisten tavoin, seisovat takanani! Ja uskokaa 
minua, hyvät herrat, tämä nuoriso näyttää joka tapauksessa, 
että se on olemassa ette aavistakaan miten ääretön katkeruus ja 
suuttumus ja samalla innostus on täyttänyt heidän sydämensä! 
Tämä nuoriso tulee saattamaan veljeni Horstin hautaan kaikista 

kielloista huolimatta. Ja vaikka poliisit yhteisvoimin iskisivät sen 
maahan kumipatukoillaan ja ampuisivat sitä konekivääreillään, niin 
jokaisen kaatuneen sijaan on kohoava kymmenen uutta! Poliisinne 
on voimaton — silloin saatte sen, mistä puhutte — silloin saatte 
kansalaissotanne!» 

Hän avasi käsilaukkunsa, veti esiin paksun tukun papereita, 
viskasi sen pöydälle. »Kas, tuossa hyvät herrat, lukekaa, näette 
niiden liittojen nimet, jotka tähän mennessä ovat kirjallisesti ja 
suullisesti kääntyneet puoleemme pyytäen, että saisivat osallistua 
hautaussaattoon. Kahdeksantuhatta S A: n miestä, Teräskypärä- 
järjestö, Saksan ylioppilaiden Asepiiri,Werwolf-järjestö,Bismarckin 
nuoret —lukekaa itse, hyvät herrat!» 

Valtiosihteerit tarttuivat papereihin, painoivat päänsä yhteen. 
Tohtori Meissner kiihtyi: »Mitä tämä tarkoittaa — nuorsaksalaiset? 
Ovatko hekin mukana?» 

Inge havaitsi otollisen hetkensä. »Ovat, hekin — luuletteko, että 
valehtelen teille? Onko minun luettava teille heidän kirjeensä? 
Kyfhäuser-liitto on mukana — myös partiolaiset, lukekaa vain 
koko luettelo — näette siinä monta liittoa, joista ette olisi osannut 
uneksiakaan tässä yhteydessä. Ja kotiin palatessani on pöydälläni 
yhä uusia kirjeitä, pyyntöjä saada osallistua hautaussaattoon —» 

Tohtori Meissner keskeytti hänet. »Anteeksi, neiti Wessel, mutta 
kuka järjestää tämän kaiken? Onko muodostettu jonkinlainen 
valiokunta?» 

Inge ravisti kiivaasti päätään. »Ei ole muodostettu mitään — minä 
järjestän itse kaiken, minä olen koko valiokunta!» Hän veti syvään 
henkeä, huusi äänekkäästi: »Viekää minut Hindenburgin luokse, 
hyvät herrat! Minun on saatava sanoa hänelle, että nyt, ensimmäisen 
kerran Saksan sortumisen jälkeen, kaikki jotka ajattelevat 
saksalaisten tavoin, ovat yhtyneet samaan rintamaan. Veljeni oli 
natsi ruumiineen ja sieluineen — mutta hänen kuolemansa on 
pyyhkäissyt pois kaikki veljesriidat kansallismielisten leiristä — 

ymmärrättekö mitä se merkitsee? Ilmoittakaa minut presidentille, 
mainitkaa hänelle isäni nimi — hän ottaa minut vastaan samalla 
tavoin kuin hän kerran Hannoverissa otti vastaan murhatun veljeni 
tämän ollessa vielä pieni poika! Hän ei sulje minulta oveaan, ei anna 
minun odotella esihuoneissa. Viekää minut Hindenburgin luokse 
— hän ymmärtää mitä Saksan nuoriso haluaa, häneltä minun ei 
tarvitse kauankaan pyydellä ja kerjätä lupaa!» 

Herrat vilkaisivat toisiinsa, pääsivät nopein silmäyksin 
yhteisymmärrykseen — Inge käsitti hyvin, että he joka tapauksessa 
aikoivat estää hänet keskustelemasta Hindenburgin kanssa. 
Nuo molemmat muuttuivat ilmeisen levottomiksi, puhuivat 
sisällyksettömiä sanoja, selittivät lopuksi, ettei enää näin 
myöhäisenä hetkenä, voinut tehdä ratkaisevaa päätöstä. Ingen 
oli palattava varhain seuraavana aamuna, siihen mennessä kaikki 
selviäisi, aamulla kenties myös Hänen Ylhäisyytensä — 

»Ei», Inge vastasi, »ei, siihen en suostu! Kylliksi aikaa on jo 
mennyt hukkaan — jos tänä iltana joudun palaamaan kotiin tyhjin 
käsin, minun on oletettava, että hallitus pysyy kiellossaan. Kiellon 
seuraukset — ne jäävät teidän vastuullenne, herrat valtiosihteerit.» 

Herrat epäröivät jälleen, ottivat vielä kerran yhteyden 
poliisipresidentin kanssa, neuvottelivat kauan. Tohtori Meissner 
nyökkäili innokkaasti. Ripustaessaan kuulotorven paikoilleen 
hän oli ilmeisesti päässyt selvyyteen. »Neiti Wessel», hän sanoi, 
»aiomme osoittaa teille erittäin suurta myötämielisyyttä. Saatte 
suorittaa hautauksen millaisin menoin hyvänsä, kaikki saavat 
osallistua siihen — mutta vain hautausmaalla.» 

Inge katseli häntä hämmästyneenä — tässä myönnytyksessä 
piili jotakin. »Hautausmaallako?» hän sanoi pitkään. »Entä 
hautaussaatto katuja pitkin?» 

Valtiosihteeri hymyili. »Siitä saatte huomenna neuvotella herra 
poliisipresidentti Zorgiebelin kanssa. Hän odottaa teitä, neuvottelee 
kanssanne kaikista yksityisseikoista — hänkin aikoo osoittaa teille 

erikoista myötämielisyyttä. Oletteko nyt tyytyväinen?» 

Ingc epäröi tuokion, sanoi sitten: »Enpä tiedä. — Viekää minut 
Hindenburgin luokse!» Herrat kohauttivat olkapäitään. 

Inge katsoi heihin, nousi, kääntyi lähteäkseen. 

»Kiitän teitä, hyvät herrat», hän sanoi vielä. 

* * * 

Hän saapui kotiin, tapasi siellä tohtori Goebbelsin, myös Hellmut 
Mingardin ja muita vieraita. Hän kertoi, mitä oli saanut aikaan, 
neuvotteli kauan herrojen kanssa. Erosi heistä palvelustytön tullessa 
hakemaan häntä äidin luokse. 

»Inge», sanoi äiti, »tahdon hänen luokseen. Tahdon Horstin 
luokse!» 

Inge tarttui äidin käteen. »Tule! Menemme yhdessä!» 

Mutta äiti ravisti päätään. »Tahdomme olla kahden hänen luonaan, 
vain me molemmat — lähetä nuorukaiset pois!» 

Inge nyökkäsi, meni ruskeaan huoneeseen. Puhutteli 
kunniavartijoita, pyysi heitä lähtemään huoneesta — äiti halusi 
päästä poikansa luokse. Hän vei Brunon sivuhuoneeseen, tämä 
saattoi istua siellä nojatuolissa — vartiovuoron vaihtuessa hänen oli 
ilmoitettava, ettei kukaan saanut tulla vainajan luokse, ennen kuin 
he molemmat tulisivat ulos huoneesta. 

Sitten hän palasi äidin luokse, sanoi: »Tule, hän odottaa meitä.» 

Äiti tarttui hänen käsivarteensa, kysyi äkkiä: »Oletko jo syönyt 
illallista?» 

»Olen, äiti», Inge vastasi. Sitten vasta hänen mieleensä muistui, 
ettei hän ollut syönyt vielä mitään koko päivänä. Mutta mitäpä se 
merkitsi — 

Molemmat naiset menivät kuolinhuonccseen, Inge veti esiin kaksi 
tuolia, he istuivat käsi kädessä, kauan. 

Välistä äiti kuiskaili. »Horst, Horst — rakas, oma poikani —» 

Välistä hän nyyhkytti — pitkään, sydäntäsärkevästi — 

Ja koko ajan hän itki, itki lakkaamatta, koko yön. 

Varhain aamulla Inge talutti äidin huoneesta, tuki hänen horjuvia 
jalkojaan, saattoi hänet vuoteeseen. »Sinun täytyy levätä — täytyy! 
Sinun on kerättävä voimia!» 

Sitten hän meni omaan huoneeseensa — hänen katseensa osui 
kuvastimeen. Oliko hän todella tuon näköinen — hän, Inge Wessel? 
Kalpea, valvonut ja varjelkoon, millaisessa siivossa olivat hänen 
kenkänsä ja vaatteensa! Ne olivat kastuneet, kuivuneet jälleen 
hänen yllään, täynnä lokaa. Hän kutsui palvelustytön, riisuutui, pesi 
nopeasti kätensä ja kasvonsa. »Toinen puku, Frieda», hän huusi, 
»puhtaat kengät! Auta minua, sukkelaan, sukkelaan! Minun on 
lähdettävä!» 


Täsmälleen kello kahdeksan hän oli poliisilaitoksessa. Hän sai 
odottaa — herra presidentti ei vielä ollut tullut, sanottiin. Sitten 
sanottiin, että hänellä oli tärkeä istunto, heti sen jälkeen hän ottaisi 
vastaan — lopulta hänelle kerrottiin, että herra poliisipresidentti 
oli aivan äkkiä kutsuttu ministeriöön. Mutta herra hallintoneuvos 
ottaisi hänet vastaan, herra hallintoneuvos oli selvillä asiasta, 
järjestäisi kaiken yhdessä hänen kanssaan. 

Hän seurasi vahtimestaria — hänet opastettiin herra Wunderlichin 
huoneeseen. Hallintoneuvos alkoi heti lukea hänelle yön aikana 
suunniteltuja poliisimääräyksiä. Eri liitot saavat osallistua 
hautaukseen vain hautausmaalla — eivät saaneet yhtyä 
hautaussaattoon. Seitsemän suruvaunua sai kuitenkin seurata — 

»Seitsemän?» Inge keskeytti. »Kerrassaan seitsemänkö? Saavatko 
ne edes olla kuormavaunuja? Seppeleet ehkä mahtuisivat juuri ja 

juuri niihin!» 


Virkamies kohautti olkapäitään. »Vain seitsemän henkilövaunua. 
Voittehan lähettää seppeleet etukäteen hautausmaalle — tai 
jälkeenpäin, aivan niinkuin itse haluatte, tässä suhteessa annamme 
teille vapaat kädet. Ylioppilasosakunnat saavat myös yhtyä 
surusaattoon. Näette siis, että teemme teille suuria myönnytyksiä, 
sallimmehan univormujenkin käytön!» 

»Univormujen?» Inge kysyi. »Ylioppilasosakunnat? Mitä 
tarkoitatte saavatko kaikki ylioppilaat marssia surusaatossa?» 

Herra Wunderlich ravisti varovasti päätään. »Ei, sitä emme suinkaan 
aio sallia — vain berliiniläisen Kösener-osakunnan edustajat saavat 
yhtyä saattoon, tuohon osakuntaanhan veljenne kuului — mutta he 
saavat esiintyä täysi univormu yllään ja lippuineen.» 

»Vai niin», Inge sanoi, »heitä siis tulee olemaan suunnilleen 
kymmenkunta miestä!» 

»Lippuihin nähden vielä», hallintoneuvos jatkoi, »teidän on 
otettava huomioon seuraavat määräykset. Lippu on käärittävä 
tankoonsa, se ei saa lepattaa — kolmasosa kankaasta saa riippua 
näkyvissä —» 


Ingenousi.»Antakaaminullenuomääräyksenne,tutkin mieluummin 
kotona poliisiviisauttanne. Kenties herra hallintoneuvos haluaisi 
vielä hyväntahtoisesti ilmoittaa minulle, mihin tuulensuuntaan tuo 
kolmannes kokoonkääritystä, lippukankaasta saa virallisesti liehua 

— olematta valtiolle vaarallinen!» 

* * * 

He seisoivat jäykkinä ja liikahtamatta kuin pylväät arkun ääressä 

— S A: n miehet ruskeat puseronsa yllään, osakuntaveikot täyteen 
univormuunsa pukeutuneina, lyömämiekat kupeillaan, Berliinin 
normannit ja Wienin alemannit. Arkku oli kiedottu mahtavaan 
hakaristilippuun, sen päällä olivat osakuntalakit ja Horstin 

iskunjohtajanviitta. 

Surujuhla talossa oli lyhyt. Neljännen lippukunnan iskunjohtajat 
kohottivat arkun olkapäilleen. Mutta ennen kuin he vielä 
olivat ehtineet ulos huoneesta, tunkeutui sisään poliiseja, jotka 
vaativat jyrkästi, että Hitlerin lippu oli poistettava arkun päältä. 
Iskunjohtajat kieltäytyivät tekemästä sitä, nuorukaiset kerääntyivät 
kiihtyneinä kokoon, kukaan ei saanut riistää vainajalta lippua, jota 
hän eläessään oli niin suuresti rakastanut! 

Kiivaita sanoja sinkoili, kirkkoherra yritti turhaan toimia 
välittäjänä. Silloin Inge astui esiin, hänen silmänsä säkenöivät 
uhkaavasti, mutta hän puhui kuitenkin aivan matalalla äänellä. 
Herra poliisiluutnantti», hän sanoi, »ulkona kadulla teillä on 
valta, siellä voitte täyttää kaikki saamanne määräykset. Mutta tämä 
on äitini koti, täällä hänellä on oikeus koristaa poikansa arkku sillä 
tavoin kuin hän itse haluaa. Kukaan ei ole kutsunut teitä tänne — 
menkää siis tiehenne miehinenne!» 

Poliisi loi tyttöön kiukkuisen katseen, mutta väisti kuitenkin hänen 
silmiään. Viittasi miehilleen, väistyi. Poliisit jäävät portaisiin 
odottamaan. 

Inge määräsi, että arkku oli laskettava maahan ja lippu käärittävä 
tiukasti sen ympärille. Sitten hän pyysi lankaa ja seppeleitä — 
seppeleitä sidottiin arkkuun joka puolelle, niin että lippu peittyi 
kokonaan näkyvistä. Iskunjohtajat kantoivat kadulle vihreän arkun, 
joka oli kukkien ja lepattavien seppelenauhojen peitossa. 

Saattue lähti hitaasti liikkeelle. Arkun jäljessä seurasi seitsemän 
suruvaunua, niinkuin poliisi oli määrännyt. Univormuja näkyi 
kaikkialla — mutta ne olivat poliisien yllä. Äiti ajoi yhdessä 
kirkkoherrain kanssa, saattoi poikaansa hautaan, puristautui 
kiinni tyttäreensä. Kaikki sujui toistaiseksi rauhallisesti. Lähikadut 
olivat täynnä väkeä. Joukot päästivät vaunut ja jalankulkijat 
ohitseen, mahtava poliisi kuulutus vaikutti vielä toistaiseksi. Sitten, 
Weidingerstrassen ja Lothringer Strassen kulmassa näyttämö 

vaihtui äkkiä, kansa alkoi rajusti karjua. Kommunistinen puolue 
oli suunnitellut kaiken varsin taitavasti, näkyvissä oli vain naisia 
ja puolikasvuisia poikia. Nämä alkoivat viskellä kiviä, suuria 
murikoita lensi ruumisvaunuihin, kahden saattueeseen kuuluvan 
auton ikkunaruudut särkyivät helisten, kiviä satoi autojen jäljessä 
käveleväin saattajain päälle. Pari laukausta pamahti — poliisi ampui 
kovin panoksin, karkoitti väkijoukot. 

Matka jatkui — sama leikki uudistui Koblankstrassella. Rahvas alkoi 
jälleen karjua ja ulvoa, jälleen sateli suuria kiviä kadun molemmilta 
puolilta. Mutta sitten punaiset hyökkäsivät, murtivat ahtaan 
poliisiketjun, yrittivät kaataa ruumisvaunut ja autot. He repivät 
lipun autosta, jossa teutonit ajoivat — mutta sattuivatkin pistämään 
päänsä ampiaispesään! Osakuntaveikot hyppäsivät autosta 
kadulle, paljastivat tylsät paraatimiekkansa, puolustivat kiihkeästi 
lippuaan ylivoimaa vastaan. Samassa ryntäsi paikalle Ede Weiss 
kahdeksannen ryhmänsä etunenässä, karkasi kuin raivopäinen 
punaisten kimppuun, päästi ylioppilaat ahdingosta. Laukauksia 
pamahteli kaikkialla, poliisit saivat taistella ankarasti, ennen kuin 
saivat punaiset hajaantumaan. Panssariautoja ajoi rämisten esiin, 
näytti aivan siltä kuin koko poliisikunta olisi komennettu paikalle. 
Lopulta he saapuivat Prenzlauer Strasselle, pääsivät P. Nikokin 
hautausmaan portille. »Kohta pääsemme perille, äiti», sanoi Inge. 
Hän vilkaisi auton ikiomasta, hätkähti hautausmaan muuriin oli 
kirjoitettu jotakin! Hän kumartui nopeasti, peitti yläruumiillaan 
ikkunan, niin ettei äiti päässyt näkemään, voinut lukea sanoja, 
jotka kommunistinen puolue oli jättiläismäisin, punaisin kirjaimin 
maalauttanut hautausmaan muuriin: 'Viimeinen Heil Hitler 
huoranparittaja Horst JVesselille!’ 

He ajoivat portista, nousivat autoista — samassa hetkessä 
Punarintama teki vielä uuden hyökkäyksen. Poliisit eivät varmaan 
olleet odottaneet sitä, olivat väistyneet syrjään. Niinpä punaiset 
pääsivät murtautumaan hautausmaalle, saivat isketyksi maahan 
pari SA:n miestä, ennen kuin heidät karkoitettiin. 

Vanha hautausmaa oli tungokseen asti täynnä väkeä. SA, 

Teräs kypärä, Ylioppilaiden asepiiri, sadat muut liitot olivat 
kerääntyneet sinne. Naiset kävelivät arkun jäljessä, heille saatiin 
vain vaivoin raivatuksi tilaa. 

Rauhaan, vihdoinkin he pääsivät rauhaan. SA:n miehiä oli kiivennyt 
puihin, heitä istui muurien harjoilla ja seisoi kilpinä hautausmaan 
molemmin puolin. He varjelivat ruumiillaan vainajansa viimeistä 
matkaa. 

He saapuivat avoimen haudan ääreen, kuulivat jäähyväissanat. P. 
Nikokin seurakunnan kirkkoherrat puhuivat, sitten laski ylijohtaja 
kapteeni von Pfeffer seppeleen sairastuneen Hitlerin puolesta. 
Lippukunnanjohtaja IV puhui, osakuntain edustajat ja monet muut 
puhuivat — äiti kuuli vain yksityisiä sanoja, katkonaisia lauseita, 
jotka hävisivät tuuleen. 

He irroittivat seppeleet arkusta — täällä kuoleman valtakunnassa, 
sai vapausliikkeen lippu vielä kerran ilmestyä näkyviin. Miehiä 
tunkeutui aivan haudan ääreen luomaan viimeisen silmäyksen 
arkkuun, joka jo laskeutuihitaasti, aivan hitaastihautaan—viimeisen 
silmäyksen lippuun, jonka kietomana heidän rakas toverinsa 
laskeutui ikuiseen lepoon. Äidin takana seisoi hyvin pitkänä ja 
suorana Hohenzollern-prinssi — hän ei hillinnyt kyyneleitä, jotka 
vuotivat pitkin hänen poskiaan. Joku puristi liikuttuneena hänen 
käsivarttaan, muuan viidennen iskun leveähartiainen, mahtava 
iskumies, lapioitsija Bruno — sääty ja ammatti, syntyperä ja 
kasvatus, kaikki menettivät merkityksensä tämän avoimen haudan 
ääressä. Jäljellä oli vain yksi ainoa tunne, yksimielinen, voittoisa 
usko Saksan kansaan kaiken tuskan uhallakin! 

He laskivat vainajan hänen isänsä ja veljensä väliin. 

Äiti tunsi: »Yksi paikka on vielä vapaana — isän vieressä. Se on 
minua varten!» 

Kapteeni Goering otti Horstin iskuviitan, jonka lippukunnanjohtaja 
ojensi hänelle, pudotti sen arkun kannelle. Ja ylioppilaat heittivät 

hautaan hänen osakuntanauhansa ja lakkinsa, normannien 
tummansinisen, alemannien vaaleansinisen lakin. 

Sitten puhui Josef Goebbels. Ja hän puhui väkevämmin kuin 
milloinkaan ennen. Hänen puheensa ei ollut juhlapuhe, se oli 
vuorokeskustelua vainajan kanssa, oli kuin vainaja itse olisi puhunut 
hänen suullaan. 

Kaikki kuuntelivat hengähtämättä. Nuo tuhannet miehet seisoivat 
niin hiljaa, että kuivan oksan naksahdus kuului selvästi maaliskuisen 
tuulen katkaistessa sen vanhasta jalavasta. Ja kaikki tunsivat 
sydämessään: hän ei suinkaan ole kuollut, tuo vainaja, hän elää yhä, 
elää meidän kanssamme, meidän keskellämme. 

Äiti kuuli: »-ja kun SA kerääntyy suureen katselmukseensa 

ja toimitetaan nimenhuuto, silloin huutaa johtajamme sinunkin 
nimesi, Horst Wessel! Ja kaikki, kaikki S A: n miehet vastaavat silloin 
kuin yhdestä suusta: 'Täällä! Sillä S A — se on Horst Wessel!» 

Tohtorin ääni pehmeni, muuttui hiljaiseksi ja anovaksi, kaikui 
kuitenkin yhä läpitunkevana. »Tässä seisoo muuan saksalainen 
nainen, Werner Wesselin ja Horst Wesselin äiti. Hänellä oli kerran 
kaksi ihanaa poikaa, nyt lepäävät molemmat haudassa. Kukaan 
ihminen ei voi lohduttaa sinua, äiti, mutta tiedä: me kaikki olemme 
sinun poikiasi!» 

Äiti kuuli:» — — Iskujoukot marssivat, ruskeita iskujoukkoja 
loppumattomiin, loppumattomiin. Rummut kumisevat, riemuiten 
huutavat vihellyssoittimet, säteilevinä hulmuavat hakaristiliput 
kaikkien katujen yllä. Joukkojen keskellä marssii mies, käsi 
vyötäröllä, iskuhihna leuan alla — hän marssii mukana, nuorekas 
hymy raikkailla huulillaan ja silmät kirkkaasti säteillen. Olkoon hän 
kuka hyvänsä — kukaan ei kenties tunne häntä ja kuitenkin jokainen 
aavistaa hänet. Kerran hän oli retkeläinen kahden maailman 
välissä, eilisen ja huomispäivän välissä, matkaten menneisyydestä 
tulevaisuuteen. Hän taisteli heräävän Saksan puolesta, leivän 
ja vapauden vuoksi. Hän oli nuori sankari — meille hän on aina 

pysyvä samana ja pian on myös koko suuri isänmaa tunnustava: hän 
oli sankari, nuori, säteilevä sankari! Saksan kohtaloon on ikuisesti 
liittyvä myös sinun kohtalosi, Horst Wessel — 

Kohta, aivan kohta tervehtivät lippumme sinua, nuori toverini, 
sinua ja lippukangasta, joka verhoaa ruumiisi. Mutta sitten on kuin 
sinä huutaisit sanat, jotka meille opetit, nuo ylpeät sanat: *Nyt 
viirit liehumaan!* Ja liput kohoavat jälleen, niinkuin sinä haluat, 
kuolemasta kuumaan elämään — ja niiden mukana on sinun henkesi 
kohoava haudastaan, tunkeutuva syvälle sydämiimme, elävä meissä 
viimeiseen hengenvetoomme asti!» 

Lippukunnanjohtaja Breuer kohotti kätensä, liput ja viirit 
laskeutuivat tekemään kunniaa. Ne suutelivat vielä kerran vainajaa, 
kohosivat jälleen korkealle, hulmusivat iltatuulessa. Rummut 
pärisivät kumeasti, sitten kajahti laulu yli vanhan hautausmaan: 

»Oli minulla toveri oiva, 

maan pääir ei parempaa —» 

* * * 

Molemmat naiset nousivat jälleen autoon, matka keskeytyi yhä 
uudelleen, vaunu pääsi vain hitaasti liikkumaan, kadut olivat yhä 
täynnä tiheään ahtautuneita ihmisiä. Nyt sekaantuivat punaisiin 
joukkoihin kohisevina aaltoina tuhannet miehet, jotka olivat 
ottaneet osaa hautaukseen. Menomatkalla poliisit olivat ryhtyneet 
kaikkiin tarpeellisiin toimenpiteisiin, suojelleet surusaattoa 
tiheinä joukkoina, mutta paluumatkaa he eivät olleet ottaneet 
laskelmissaan huomioon, luulivat kai kansanjoukkojen sillä välin 
hajaantuvan. Mutta sen sijaan ne kasvoivatkin yhä mahtavammiksi. 
Jo hautausmaan muurin vieressä syntyi kiivaita kahakoita. SA, 
teräskypärät ja ylioppilaat karkoittivat kommunistit sivukaduille. 
Poliisit kävivät levottomiksi, he eivät olleet saaneet ohjeita, johtajan 
puuttuessa he eivät oikein tienneet, mitä heidän oli tehtävä, 
harhailivat vain keskellä ihmisjoukkoja. Sitten, aivan äkkiä, he 
saavuttivat jälleen mielenmalttinsa, hyökkäsivät väkijoukkoon, 

iskivät maahan jokaisen, jonka saivat käsiinsä, tallasivat jalkoihinsa 
surujuhlan osanottajia ja aivan asiaankuulumattomia, viattomia 
jotka parhaillaan palasivat töistään. 

Äiti tarttui Ingen käsivarteen. »Katso!» hän huusi, »katso! — Eikö 
vielä ole tapahtunut kylliksi pahaa?» 

Inge vilkaisi kadulle auton ikkunasta. Kansanjoukko pakeni oikealle 
ja vasemmalle poliisien kumipatukoita, juuri heidän edessään 
kiljaisi muuan vanha nainen kimeästi, sortui maahan vaikeasti 
loukkaantuneena — muuan poliisi oli iskenyt häntä päähän. 

He saapuivat Aleksanterinaukealle, matka keskeytyi jälleen pitkiksi 
minuuteiksi. Väkijoukko syöksyi tiheään sulloutuneena massana 
Maanalaisen portaihin, ihmiset takertuivat tungokseen, eivät 
päässeet enää pitemmälle. Ja poliisit syöksyivät esiin, iskivät maahan 
jokaisen, johon vain saivat iskunsa osumaan, umpimähkään, 
järjettömästi. Iskivät, iskivät — 

Ilman halki kajahteli rajuja kirouksia, naiset ja lapset huusivat 
kimeästi — 

Äiti ummisti silmänsä, painoi kätensä tiukasti kasvoilleen. Kunpa 
hänen vain ei olisi tarvinnut nähdä mitään, kuulla mitään! 

Lopulta he pääsivät kotiin, nousivat portaita, pappila oli hyvin 
rauhallinen. S A: n miehet olivat auttaneet Ingeä, olivat hänen 
pyynnöstään järjestäneet kaiken entiselleen heidän viipyessään 
hautausmaalla. Huoneet olivat samassa kunnossa kuin ennenkin, 
kaikki oli niinkuin muinoin, rauhallista ja hiljaista. Äiti käveli 
huoneissa, katseli ympärilleen — kaikki oli niin vierasta, huoneet 
olivat niin tyhjät! Hän käveli eteisen poikki —tarttui vaistomaisesti 
ovenripaan, avasi komeron oven. Siellä oli omenia, paljon kauniita 
omenia, kellertäviä ja punaisia. Hän nyyhkytti sydäntäsärkevästi 
— voi, hänen poikansa eivät tulisi milloinkaan enää hakemaan 
omenoitaan. Werner ei tulisi, Horst ei tulisi — milloinkaan, 
milloinkaan enää! 

XII. 


Kevät 1930. 

Äiti muistelee poikiaan. — Murhaajat vangitaan ja 
tuomitaan. — Vihaaja rakkautta haudan ympärillä. 
— Miksi Horst Wesselin täytyi kuolla? 


Päivät ja viikot kuluivat, pitkät viikot — 

Äiti oli kuin lamautunut, hänen jäsenensä olivat lyijynraskaat, hän 
istui alistuneena ja tunnottomana huoneessaan kädet helmassa. 
Tai hän ponnahti jaloilleen, juoksi suurten huoneiden lävitse — 
katseli hämmentyneenä ympärilleen etsivin katsein, tiesi kuitenkin, 
ettei milloinkaan enää löytäisi etsimäänsä. Hän palasi takaisin 
huoneeseensa, istuutui, nyyhkytti ja vaikeroi. 

Vähitellen hän tasaantui, alkoi kirjoittaa vastauksia lukemattomiin 
kirjeisiin, joita oli tullut kaikkialta koko maailmasta. 

* * * 

Sanomalehdet julistivat suurin otsikoin: »Horst Wesselin murhaajat 
vangittu!» 

Poliisi vangitsi sakiveikot toisen toisen jälkeen, Erwin Riickertin, 
Ali Höhlerin ja molemmat Jambrowskit. Vangitsi myös Else Cohnin 
ja Mainzissa Salmin lesken. Kaikkien murhaan osallistuneiden 
nimet tiedettiin jo — vangit antoivat kilvan ilmi tovereitaan. Pian 

oli koko seurue telkien takana. 

Mutta kommunistiset sanomalehdet jatkoivat rauhallisesti 
valhejuttujaan, eivät väistyneet askeltakaan, eivät myöntäneet 
mitään, kiihoittivat yhä urheasti lukijoitaan. Punaisten viha 
seurasi murhattua uhria vielä haudan tuolle puolen. Sakit yrittivät 
yhä uudelleen häväistä tuon pienen maakaistaleen, jossa oli 
hänen viimeinen leposijansa, tunkeutua P. Nikolain vanhalle 
hautausmaalle. He töhrivät hautausmaan muureihin siivottomia 
solvauksia, repivät seppeleet ja niiden nauhat. S A ryhtyi suojelemaan 
hautaa häpäisijöiltä, ensimmäisen, toisen ja viidennen iskun 
nuorukaiset oppivat tuntemaan kerrassaan uuden palvelusmuodon: 
heidän oli yötä päivää vartioitava hautausmaata. He vartioivat 
hautausmaan muureja ja porttia, seisoivat vartiossa tuoreen haudan 
ääressä — suojelivat tovereitaan Horstia ja Werneriä. 

* * * 

Penkeillä istui seitsemäntoista syytettyä. He eivät suhtautuneet 
asiaan vakavasti, leikkivät teatteria parhaan kykynsä mukaan 
— no niin, eihän heitä uhannut mikään erikoinen vaara? 
Puolisenkymmentä ovelaa, kommunistisiin oikeudenkäynteihin 
perehtynyttä asianajajaa oli puolustamassa heitä. Varjelkoon, 
olihan lopulta kysymyksessä vain muuan kurja fascistikoira, jolle 
oli annettu proletaarinen sakihivutus! Eihän ollut heidän syynsä, 
että mies kuusi viikkoa myöhemmin oli kuollut sairaalassa! 
Oikeuden puheenjohtaja oli erittäin pitkämielinen, suopea 
ja kärsivällinen.»Syytetty Wilhelm Jambrowski», hän kysyi 
kohteliaasti, »miksi oikeastaan menitte tämän ylioppilaan 
asuntoon?» 

»Meinattiin vaan viskata se lurjus kadulle, ei me muuta!» vastasi 
Jambrowski. 

»Kenen sinne piti mennä?» oikeuden puheenjohtaja kysyi. 
»Kenen hyvänsä, ketä vaan huvitti», syytetty arveli. »Se oli 

samantekevää! Mä muistan vaan, että Else Cohn ensin meni ylös ja 
tuli sitten takasin alas — ja sitten mentiin keittiöön.» 

Puheenjohtaja selaili kuulustelupöytäkirjoja. »Poliisikuulustelussa 
myönsitte, että kahdella teistä oli revolveri mukanaan. Pysyttekö 
yhä sanoissanne?» Jambnrvvski ravisti päätään. »En mä — yhrellä 
vaan oli semmonen.» 

Kaikki syytetyt nauroivat. Tuollaista järjettömyyttä — ikään kuin 
he olisivat lähteneet Horst Wesselin luokse, jos heillä olisi ollut vain 
yksi revolveri mukanaan! Niin tyhminä ei oikeuskaan voinut heitä 
pitää. 

Jambrowski silmäili kiukustuneena ympärilleen. »Mitä helkuttia te 
hirnutte? Totta kai mäkin voin erehtyä!» Puheenjohtaja nyökkäsi, 
jatkoi kyselyjään: »Ketkä menivät sitten keittiöstä Wesselin 
huoneeseen?» 

»Ali ja Erwin ainakin», syytetty vastasi, muita en muista. Ja 
muuten, jos olisin aavistanu kaiken etukäteen, olisin ajoissa 
pötkiny* tieheni.» 

— Ali Höhler puolestaan ei välittänyt puheenjohtajan hyvän¬ 
tahtoisuudesta, hän oli valinnut toisenlaisen menettelytavan. 
Hänellä oli laajat kokemukset oikeudenkäynneistä, hän tiesi hyvin, 
että sanomalehtien ja yleisön on myös saatava ilonsa asiasta. Hän 
puhui kuin kirjasta lukien, voiteli perusteellisesti sanansa, koristi 
jokaisen lauseensa miellyttävin sanontatavoin, hymyili mielissään 
voidessaan sanoa ‘tosiasiallisesti’, ‘ottaen huomioon’ ja ‘tässä 
suhteessa’ sekä muita samanlaisia kauniisti kajahtelevia sanoja. 
Olihan hänen osoitettava, että hän oli sivistynyt mies — kenties 
siitä saattoi myöhemmin olla hyötyä puolueessa! Hän sanoi: 
»Pistooliin nähden haluaisin vain mainita, että tietänette pistoolin 
08 tosiasiallisesti verraten suurikaliiberiseksi aseeksi. Ottaen 
huomioon tottumukseni sen käytössä vedin sen taskustani ja tässä 
suhteessa katsoin tarpeelliseksi myös päästää varmistimen.» 

Hän puhui monta tuntia, oikeus kuunteli häntä kärsivällisesti. 
Puheenjohtaja kysyi: »Entä mitä teitte teon jälkeen?» 

Ali yritti pysyä mahdollisimman vakavana. »Palasimme 
takaisin kokoontumispaikkaamme ja keskustelimme yhteisten 
kokemustemme perusteella tästä tietyssä suhteessa niin 
murheellisesti päättyneestä tapauksesta.» 

— Todistajia oli vain vähän — syytetythän eivät kieltäneet tekoaan, 
yrittivät korkeintaan eräissä yksityiskohdissa puhdistautua. 
Oikeuden edessä hälvenivät punaisten sanomalehtien valhetarinat: 
teko muuttuikin äkkiä poliittiseksi — tekijät olivat toimineet vain 
rehellisen vakaumuksensa mukaan. Joskin teko oli rangaistava, 
siinä oli kuitenkin sen rehellisen suoruuden takia myös jotakin 
kunnioitettavaa. Ali Höhler korosti, ettei hän edes tuntenut tuota 
'olosuhteiden takia valitettavasti uhriksi joutunutta', ei ollut 
koskaan aikaisemmin edes kuullut hänestä puhuttavan. Hän oli 
toiminut vain suojellakseen yksinäistä leskiparkaa— 

Yleinen syyttäjä esitti rangaistusvaatimuksensa, asianajajat 
pitivät puolustuspuheensa — he kiittivät erikoisen lämpimästi 
herra puheenjohtajaa hänen esikuvallisesta esiintymisestään 
kuulustelussa. Ja Ali Höhler ja hänen toverinsa ilmaisivat äänekkäin 
huudoin yhtyvänsä tähän. — Ellei tämä auttanut, niin —! 

No, rangaistukset eivät tosin olleet aivan niin kuin he olivat 
odottaneet. Mutta mitäpä siinä — noista vuosista he kyllä 
selviäisivät. Ja armahdushan oli kuitenkin lähinnä odotettavissa — 

* * * 

Inge kätki huolellisesti kaikki sanomalehdet, äiti ei saanut lukea 
sanaakaan oikeudenkäynnistä. Äiti teki työtään niinkuin ennenkin, 
eli vain poikiaan muistellen. Hän ei ajatellut mitään muuta, hän 
kirjoitteli kirjeitä, otti vastaan poikiensa entisiä tovereita ja ystäviä. 
Hän keskusteli heidän kanssaan rauhallisesti ja hiljaisesti, itki vasta 
jäätyään jälleen yksin. 

Yhä uudelleen hän näki unia mietti ja ihmetteli niiden merkitystä. 
Puhui vain harvoin niistä. 

Mutta hän tunsi syvästi, miten läheisessä yhteydessä hän oli 
vainajiensa kanssa. Tunsi keskellä päivääkin heidän läheisyytensä 
niin elävästi, että äkkiä kurottautui kuuntelemaan — jompikumpi 
heistä juoksi varmasti juuri eteisen poikki, tempasi oven auki 
tullakseen huoneeseen, raikas omena kädessään — Wernerkö vai 
Horst? Mutta öisin hänen valvoessaan hävisivät yön himmeässä, 
lempeässä hämärässä kaikki rajat elämän ja kuoleman väliset, ikuiset 
rajat. Hänen huulensa toistelivat kuiskaillen. Goethen säkeitä, 
joita hänen miehensä niin mielellään oli kertaillut. Hiljaisesti hän 
kuiskaili: »Kodiksesi tumman maan tunnet silloin vasta — kun sä 
tiedät: elämä — versoo kuolemasta! 

Tuntikausia hän mietti näitä säkeitä — mitä ne merkitsivät, nuo 
salaperäiset, oudot sanat: elämä — versoo kuolemasta? Nuo sanat, 
jotka puhuivat aivan päinvastaista kuin tavallinen, arkipäiväinen 
ihmisjärki?! Synny ja kuole — se oli ihmisen elämä. Saattoiko olla 
olemassa jokin syvällinen, salainen aivoitus, joka vasta kuolemasta 
loi kaiken elämän? 

Hän löysi vastauksen, selvän ja yksinkertaisen, sen vastauksen 
antoi hänelle hänen lapsuutensa nöyrä usko — se oli ylösnousemus 

— pilvien tuolla puolen kenties, kukapa tietää missä ja miten 

— ja samalla myös täällä maan päällä, meidän keskellämme 
ylösnousemus! 

* * * 

»Horst, Horst!» kuiskaili äiti. Hän istui miehensä kirjoituspöydän 
ääreen, työnsi syrjään kirjeen jonka oli juuri kirjoittanut eräälle 
poikansa toverille. 

Hän ajatteli: niin monta tuhatta nuorukaista taistelee SA:n riveissä 

— miksi juuri hänen piti kuolla, juuri hänen, kaikista parhaan? 
Miten typerä, miten järjetön ja pelkurimainen oli kohtalo! 

Hän tiesi hyvin: kohtalo on kova, järkähtämätön ja julma — 
kohtaloa on turha vihata! 

Kohtaloa — mutta oliko olemassa mitään kohtaloa? Sokeaa ja 
kuuroa kohtaloa, etäistä, saavuttamatonta kuvaa, jonka sydän on 
kivestä, jota ei hiventäkään liikuta kiusattujen ihmislasten määrätön 
murhe —? 

Hän huokasi syvään, hänen katseensa osui saarnakirjoihin. Hän 
tunsi: on olemassa jumaluus, on olemassa Jumala — 

Hän tiesi hyvin, mitä noihin kirjoihin oli kirjoitettu. Monet 
noista saarnoista hän oli kuullut omin korvin istuessaan kirkossa 
papinpenkissä, muut hän oli lukenut — moneenkin kertaan. Ja hän 
tiesi: hänen miehensä puheet eivät olleet vain sanahelinää, kauniita 
lauseita — ne olivat sanoja, jotka tulivat suoraan sydämestä. Tuon 
miehen sydämestä, joka oli antanut hänelle oman väkevän uskonsa, 
jota hän oli rakastanut ja jota hän ei milloinkaan voinut unohtaa. 
Horstin ja Wernerin isän sydämestä — 

Hän otti kirjan käteensä, selaili sitä, etsi muuatta kohtaa, löysi sen: 
'Mikään ei tapahdu turhaan’, hän luki, 'Jumala tietää, mitä tahtoo’. 

Siinä tapauksessa tuo kaikki, mikä oli tapahtunut, ei ollut 
tapahtunut turhaan. Siinä tapauksessa Jumala oli käsittämättömässä 
viisaudessaan päättänyt niin ja kaikki tapahtui hänen tarkoituksensa, 
hänen hyvän tarkoituksensa toteutumiseksi. Sillä Jumala, joka täytti 
hänen sielunsa, tuo Jumala, jolle hänen miehensä oli pyhittänyt 
elämänsä — hän oli hyvä Jumala! 


Jumalan tarkoitus, aikomus — mikä se saattoi olla? Mutta ennen 
kuin hän vielä ehti miettiä sitä, hänen mieleensä kohosi loistavana ja 
kirkkaana muuan lause. Kaikki oli kuin unta—vain hänen tunteensa 
tajusi nuo sanat, ne vyöryivät kumisten hänen ohitseen, kietoivat 
hänet himmeään utuun, vakasivat koko hänen olemuksensa. Niin, 
niin, hän sai vastauksen: 

»Heidän oli kuoltava — jotta Saksa eläisi!» 
* * * 

Hän tunsi: kaikki oli niin selvää, niin yksinkertaista! Sortumisensa 
jälkeen taisteli Saksan kansa vaikeata, melkein toivotonta taistelua. 
Koko muu maailma ympäröi sitä yhä vihamielisempänä, mitään 
sääliä tuntematta, imien sortuneen, aseettoman kansan viimeisiä 
veripisaroita, kiristäen päivä päivältä yhä uusia korvauksia. 
Ja sisäisesti kansallinen Saksa taisteli ylivoimaisia vastustajia 
vastaan, puolueet huolehtivat vain omista eduistaan, omista 
yhteiskuntaluokistaan ja omista taskuistaan. "Maata hallitsivat 
miehet, jotka olivat saaneet vallan käsiinsä kansansa raskaimpana 
kohtalonhetkenä eivätkä hyvällä luopuneet siitä! Yhä uudet 
kansalliset johtajat olivat tehneet parhaansa — tuloksetta. Heidän 
rivinsä olivat toivottomasti hajallaan. Olihan Horstkin siirtynyt 
liitosta toiseen, kunnes havaitsi saksalaisen tahdon kaiken 
iskuvoiman keskittyvän nuoreen, hehkuvaan vapausliikkeeseen! 
Kourallinen miehiä nousi taisteluun vallanpitäjiä ja väkivaltaa 
vastaan! 

Mutta Horst Wessel, hänen poikansa Horst, oli Jumalan valitsema: 
hänen oli kuoltava, kuoltava niin julmalla ja kiduttavalla tavalla, 
että hänen kuolemansa muuttui herätyshuudoksi, joka kokosi 
samaan rintamaan kaikki saksalaisten tavoin ajattelevat. Arpa 
lankesi hänelle, hänen oli ensimmäisten joukossa ryhmänsä 
etunenässä rynnättävä taisteluun kansansa pyhänä kevätaikana. 
Hänen rinnastaan kajahti laulu, jota jo miljoonat miehet lauloivat: 
'Nyt viirit liehumaan — SA käy marssiin —* 

'Myrskyä, myrskyä, soittakaa!' — Horst oli niin usein singonnut 
nuo sanat toveriensa sydämiin heidän istuessaan yhdessä hänen 
perähuoneessaan! 

'Myrskyä, myrskyä soittakaa kellot! — Soittakaa tyhjiksi maantiet 
ja pellot — soittakaa miehet, naiset ja lapset — soittakaa vanhukset 
harmajahapset — soittakaa hereille nukkuva kansa — soittakaa 

äidit kehdoiltansa! — Myrskyä, myrskyä soittakaa! — Kansani, 
uskosi, voimasi nosta! — Enää et nukkua saa, et saa — Saksa, jo 
kosta!* 

Kaikkivaltias Jumala — Horst oli saanut kellot soimaan! Ja 
hänen kuolemansa, hänen kammottava kuolemansa oli valtava 
kellonhelähdys, äänekäs huuto, joka herätti koko Saksanmaan! 

Sen tähden, sen tähden hänen oli kuoltava! 

Ja jotta tämä huuto olisi kaikunut vielä äänekkäämmin, vielä 
rajummin, saanut vielä mahtavamman kaikupohjan kaikissa 
saksalaisissa sydämissä, oli myös nuoren Wernerin tovereineen 
kuoltava ennen häntä — niin määräsi Jumala käsittämättömässä 
viisaudessaan. 


* * * 

Äiti näki jälleen unta. Taivasta vasten kohosi jättiläismäinen risti. 
Sen juurella seisoi Horst ruskea iskupusero yllään, piteli molemmin 
käsin viittaansa kohdistaen vakavan katseensa ristiin. 

Tuota kuvaa äiti ei milloinkaan unohtanut. Hän näki sen päivisin 
hiljaisina hetkinään, näki sen yön pimeässä unettomana maatessaan. 

Ja hän tiesi: aina, milloin kansan hätä vaatii uhria— aina valitaan 
silloin uhreiksi urhoollisimmat, valitaan kansan jaloimmat ja 
parhaat miehet. 

Ja aina, aina käy lopuksi samoin: Äiti jää seisomaan 
ristin juurelle. 

